SERIA LUMEA DISC 


TERRY ___ 
PRATCHETT 
PIR 


TERRY PRATCHETT 
PIRAMIDE 


Cartea Mersului Înainte 


Terry Pratchett este unul dintre cei mai cunoscuți scriitori 
contemporani. Trăiește în spatele unei tastaturi în comitatul 
Wiltshire din Anglia și spune că nu crede că o viaţă are omul, 
pentru că lui i se pare că trăieşte trei vieţi în același timp. A fost 
numit Ofiţer al Imperiului Britanic în 1998. Piramide este al 
șaptelea roman din seria de mare succes Lumea Disc. 


TERRY PRATCHETT 
PIRAMIDE 


Cartea Mersului Înainte 


Ep 


m O vad 
rao international publishing company 


Descrierea CIP a Bibliotecii Naţionale a României 
PRATCHETT, TERRY 
Piramide / Terry Pratchett; trad.: Bogdan Mihăileanu 
Bucureşti: RAO International Publishing Company, 2007 
ISBN 978-973-103-456-0 


I. Mihăileanu, Bogdan (trad.) 
821.111.-31=135.] 


RAO International Publishing Company 
Grupul Editorial RAO 
Str. Turda nr. 117-119, Bucureşti, România 
www.raobooks.com 
WWW.rao.ro 


TERRY PRATCHETT 
Pyramids 
© Terry & Lyn Pratchett 1983 
Prima ediție a fost publicată de Victor Gollonez Ltd. 
Toate drepturile rezervate 


Ilustrația copertei 
@ John Kirby 


Traducere din limba engleză 
BOGDAN MIHĂILEANU 


© RAO International Publishing Company, 2007 
pentru versiunea în limba română 


decembrie 2007 


ISBN 978-973-103-456-0 


Cartea I 


Cartea Mersului Înainte 


Numai stele, împrăștiate pe întuneric de parcă Creatorul a spart 
parbrizul propriei mașini și nu s-a obosit să oprească să strângă 
cioburile. 

Acesta este golful dintre universuri, înghețata adâncime a 
spațiului care nu conţine decât ocazionala moleculă, câteva comete 
rătăcite și... 

... Dar un cerc de negreală își schimbă subtil poziția, ochiul se 
adaptează pentru noua perspectivă, şi ceea ce păruse înainte 
imensa întindere de, cumiizice, interstelar devine o lume în întu- 
neric, ale cărei stele sunt luminile a ceea ce vom numi cu 
indulgență civilizaţie. 

Deoarece, pe măsură ce se rostogolește alene, se va vedea că 
este Lumea Disc — plată, circulară, plimbată prin spațiu pe spinările 
a patru elefanţi care, la rândul lor, se sprijină pe carapacea Marelui 
A'Tuin, singura țestoasă care va figura vreodată pe Diagrama 
Hertzsprung-Russel! o ţestoasă cu ochi albicioși, lungă de zece mii 
de mile, garnisită cu gheața cometelor defuncte, împodobită cu 
cratere de meteoriti. Nimeni nu cunoaşte motivul pentru toate 
astea, dar probabil că este cuantumul. 

Multe ciudăţenii se pot întâmpla pe spinarea unei astfel de 
țestoase. 

Deja se întâmplă. 

Stelele de dedesubt sunt focurile aprinse în deșert și luminile 
satelor izolate de pe crestele împădurite ale munților. Oraşele sunt 


l Diagrama Hertzsprung-Russel, sau diagrama luminozitate-temperatură, este 
esențială astronomilor deoarece permite observarea celor mai multe caracteristici 
ale corpurilor cerești. (n.tr.) 

nebuloase estompate, metropolele sunt vaste constelații; imensul 
oraș Ankh-Morpork, bunăoară, strălucește ca două galaxii în plină 
coliziune. 

Dar aici, departe de marile centre populate, unde Marea 
Circulară întâlnește deșertul, se poate vedea o linie de foc albastru 
și rece. Flăcări la fel de îngheţate ca sufletul Iadului se înalță la cer. 
O lumină fantomatică sclipește deasupra deșertului. 

Piramidele din antica vale a fluviului Djel își pâlpâie puterea 
în noapte. 

Energia izvorâtă din vârfunle lor paracosmice ar putea să 
arunce lumină, în capitolele ce vor veni, asupra multor mistere: de 
ce ţestoasele detestă filosofia, de ce prea multă religie este dău- 
nătoare pentru capre, și care sunt, de fapt, îndatoririle slujnicelor. 

ȘI, cu siguranţă, vor arăta ce ar crede strămoșii noștri dacă ar 
fi în viaţă astăzi. Oamenii au speculat adesea pe această temă. Se 
întreabă: ar aproba oare societatea modernă, s-ar minuna de 
realizările din prezent? Ceea ce, evident, ratează un aspect 
fundamental. Dacă strămoșii noștri ar fi în viață astăzi, ceea ce ar 
zice de fapt ar fi: „De ce e aşa întuneric aici? 


În răcoarea dimineţii din valea fluviului, marele preot Dios își 
deschise ochii. Nu dormise în ultimele zile. Nu îşi mai amintea 
când dormise ultima dată. Somnul era prea apropiat de chestia 
cealaltă și, oricum, nu părea să îi trebuiască. Dacă se întindea un 
pic era de ajuns. Cel puţin, dacă se întindea aici. Otrăvunile oboselii 
se evaporau, la fel ca once altceva. Pentru o vreme. 

Pentru destulă vreme, oricum. 

Își legănă picioarele de pe blocul de piatră din minuscula 
încăpere. Aproape fără nici un imbold conștient din partea 
creierului, mâna sa dreaptă apucă toiagul oficial ornat cu șerpi. Se 
opri pentru a mai trage o liniuţă pe perete, se înfăşură în robă și 
păși vioi prin culoarul în pantă până ieși la lumina soarelui, 
cuvintele Invocaţiei Noului Soare aliniindu-se deja în mintea lui. 
Noaptea fusese uitată, ziua era în desfăşurare. Erau multe sfaturi 
atente și sugestii de dat, iar Dios exista numai pentru a servi. 

Dios nu avea cel mai ciudat dormitor din lume. Doar că era cel 
mai ciudat dormitor din care cineva ieșise vreodată. 

S1 soarele străbătea cerul. 

Mulţi s-au întrebat de ce. Unii cred că este împins de un 
scarabeu gigantic. La capitolul explicaţii aceasta este oarecum defi- 
citară din punct de vedere tehnic și mai are neajunsul suplimentar 
că, aşa cum anumite circumstanţe s-ar putea să dovedească, este 
potențial corectă. 

Soarele apuse fără să i se întâmple nimic deosebit de neplăcuti, 
iar razele sale molcome intrară întâmplător printr-o fereastră din 
Ankh-Morpork și se reflectară într-o oglindă. 

Era o oglindă mare cât tot peretele. Toţi asasinii aveau oglinzi 
cât tot peretele în camerele lor, pentru că oricine s-ar fi simţit 
extrem de insultat dacă ar fi fost omorât de cineva prost îmbrăcat. 

Teppic se privi cu un ochi critic. Costumul îl costase ultimul 
bănuț, şi era foarte bine dotat la capitolul mătase neagră. Șoptea 
atunci când se mișca. Era foarte bun. 

Cel puţin, migrena dispărea. Îl chinuise toată ziua; nu dorea în 
nici un chip să-și înceapă examenul cât încă mai vedea pete mov 
în fata ochilor. 

Oftă, deschise cutia neagră și scoase inelele, pe care și le puse 
pe degete. O altă cutie conținea un set de cuțite din oțel Klatcian, 
cu lamele înnegrite cu ulei de lampă. Diverse obiecte subversive 
și complicate fură extrase din pungi de catifea și vârâte în 
buzunare. Două tlinga de aruncat cu lame lungi fură introduse în 
tecile din cizme. O funie subțire din mătase cu o ancoră la capăt 
fu înfășurată în jurul taliei, peste cămașa de zale. O sarbacană fu 
atașată de șnurul ei și apoi atârnată pe spinare, sub mantie; Teppic 
mai băgă în buzunar un container mic şi subțire, plin de săgețele 
diverse cu vârfurile protejate cu minuscule dopuri de plută și cu 
inscripții în relief pe margini pentru o selectare facilă în întuneric. 

Strânse din pleoape, verifică lama floretei şi atârnă cingătoarea 
pe umărul drept, pentru a contrabalansa geanta cu plumbi pentru 
praștie. Apoi îşi aminti și deschise sertarul pentru șosete de unde 
luă o arbaletă-pistol, o sticluță cu ulei, un sul cu șperacle și, după 


! Ca, de exemplu, să fie îngropat în nisip și inoculat cu ouă de scarabeu. (n.a.) 

ce se mai gândi, un pumnal scurt, o cutie cu spini din fier și un set 
de boxuni din bronz. 

Teppic își ridică pălăria și îi verifică bordura în căutarea lațului 
de oțel. Apoi și-o aşeză șmecherește pe cap, se privi cu satisfacție 
în oglindă o ultimă dată, se întoarse pe călcâie și, foarte încet, se 
prăbuși la podea. 


Fra plină vară în Ankh-Morpork. De fapt, era mai mult decât 
plină. Dădea pe-afară. 

Marele râu fusese redus la o emanatie incandescentă între 
Ankh, orașul cu adrese dezirabile, și Morpork pe malul opus. 
Morporkul nu avea adrese dezirabile. Morporkul era înfrățit cu o 
groapă cu gudron. Nu se puteau face multe pentru a transforma 
Morporkul într-un loc mai rău. Un impact direct cu un meteorit, 
spre exemplu, ar fi reprezentat o înnobilare. 

Cea mai mare parte a albiei râului era o crustă ca un fagure de 
noroi crăpat. Soarele părea un gong de aramă țintuit de cer. Arşiţa 
care secase râul prăjea oraşul în timpul zilei şi îl cocea noaptea, 
răsucind lemnării seculare şi transformând tradiționalul noroi al 
străzilor în praf migrator. 

Era o climă atipică pentru Ankh-Morpork, care prefera să fie 
un oraş al cețţunlor şi ploilor, al umezelii şi frigului. Zăcea gâfâind 
pe câmpia crocantă ca un broscoi pe o vatră. ŞI chiar şi acum, 
aproape de miezul noptii, arşița era doborâtoare și înfășura străzile 
ca o catifea înflăcărată, pârjolind aerul şi lăsându-l fără suflu. 

Sus, în fatada de nord a Bresle: Asasinilor, se auzi un clinchet 
şi o fereastră se deschise în afară. 

Teppic, care se descotorosise fără tragere de inimă de unele din 
armele mai grele, trase adânc în piept o gură de aer fierbinte. 

Asta era. 

Aceasta era noaptea. 

Se spunea că aveai șanse juma-juma, dacă nu îl nimereai ca 
examinator pe bătrânul Mericet, în care caz ai fi putut la fel de bine 
să-ți tai singur gâtul de la bun început. 

Teppic îl avusese pe Mericet la Strategie și Teoria Otrăvunilor 
în fiecare joi după-amiaza, și nu se înțelesese bine cu el. Căminele 
zumzăiau cu zvonuri despre Mericet, numărul omorurilor, tehnica 

uluitoare... Zdrobise toate recordurile pe vremea lui. Se spunea că 
îl ucisese până și pe Patricianul Ankh-Morporkului. Nu pe cel 
actual. Pe unul dintre cei defuncti. 

Poate avea să fie Nivor, grăsanul acela vesel și gurmand care 
preda Capcane și Trape în fiecare marți. Teppic era bun la capcane 
şi se înțelegea bine cu profesorul. Sau ar fi putut fi Konti di Yoyo, 
care preda Limbi Moderne şi Muzică. Teppic nu avea talent la nici 
unele, dar Konti era un entuziast al clădirilor și îi plăcea pe băieții 
care îi împărtășeau pasiunea de a atârna într-o mână, mult dea- 
supra străzilor. 

Își trecu un picior peste pervaz şi își derulă funia cu ancoră. 
Agăţă burlanul de la etajul superior și se furișă prin fereastră. 

Nici un asasin nu folosea vreodată scările. 


Pentru a stabil; continuitatea cu evenimentele ulterioare, 
acesta ar putea fi un moment bun pentru a dezvălui faptul că cel 
mai mare matematician din întreaga istorie a Lumii Disc stătea 
întins şi lua cina. 

Este interesant de reținut că, datorită particularităților 
speciei acestui matematician, ceea ce mânca la cină era, de fapt, 
prânzul său. 


Gongurile împrăștiate prin Ankh-Morpork anunțau miezul 
nopții atunci când Teppic se furişa de-a lungul parapetului la patru 
etaje deasupra Străzii Filigranului, cu inima bătându-i să-i spargă 
pieptul. 

În lumina crepusculară a apusului se putea distinge conturul 
unei siluete. Teppic se opri în dreptul unei gargui respingătoare 
deosebit pentru a-și evalua opțiunile. 

Zvonuri de dormitor demne de luat în seamă spuneau că dacă 
îşi înhuma examinatorul înainte de examen, trecea în mod 
automat. Extrase un cuțit de aruncat Numărul Trei din teaca de pe 
coapsă și îl cântări în mână, gânditor. Bineînţeles, orice tentativă, 
orice mișcare fățișă care eșua atrăgea după sine picarea examenului 
și pierderea de privilegii]. 


| Cel de a respira, pentru început (n.a.) 

Silueta era absolut nemişcată. Ochii lui Teppic măturară 
labirintul de coșuri, gargui, punți, guri de aerisire şi scări care 
alcătuiau peisajul acoperișurilor orașului. 

„Aşa, gândi. Ăsta e un soi de manechin. Se aşteaptă să-l atac, 
ceea ce înseamnă că mă urmăreşte de altundeva. 

Oare pot să-l găsesc? Nu. 

Pe de altă parte, poate se vrea să cred că e un manechin. Dacă 
nu cumva s-a gândit și la asta...“ 

Se surprinse bătând darabana cu degetele pe garguie și se 
mustră. Cum ar fi rațional să acționeze în acest moment? 

Un grup de bețivi se împletici printr-o oază de lumină, în strada 
de foarte dedesubt. 

Teppic introduse cuțitul în teacă și se ridică. 

— Domnule, sunt aici. 

O voce seacă, de lânga urechea lui, spuse de-abia auzit: 

— Foarte bine. 

Teppic îşi tinu privirea drept înainte. Menicet apăru în faţa lui, 
ştergându-și praful cenușiu de pe fața osoasă. Extrase o bucăţică 
de țeavă din gură şi o aruncă, apoi scoase un carnețel dintr-un 
buzunar al hainei. Era echipat complet, chiar şi pe arșița asta. 
Mericet era genul de om care putea să îngheţe și într-un vulcan. 

— Aha, spuse el cu o voce care exprima dezaprobare, Domnul 
Teppic. Măi, măi. 

— Este o noapte minunată, să trăiţi, spuse Teppic. 

Examinatorul îi aruncă o privire rece, care sugera că remarcile 
despre starea vremii atrăgeau în mod automat o bilă neagră, și notă 
ceva în carnețel. 

— Vom începe cu niște întrebări. 

-- Cum doriți, să trăiţi. 

— Care este lungimea maximă permisă pentru un cuțit de 
aruncat? 

Teppic închise ochii. Îşi petrecuse toată săptămâna anterioară 
citind numai din Cordat, iar acum putea revedea pagina, plutind 
ademenitor în faţa pleoapelor sale — nu te întreabă niciodată despre 
lungimi şi greutăți, spuneau studenții, știutoni, se aşteaptă să dai 
pe-afară de câte știi despre lungimi și greutăţi, și distanțe de 
aruncare, dar niciodată... 

Teroarea crudă îi scurtcircuită creierul și îi trase șutuni în 
memorie până când aceasta demară. Pagina se focaliză. 

— „Lungimea maximă a unui cuțit de aruncat este de zece 
degete sau douăsprezece pe vreme umedă“, recită el. „Distanţa de 
aruncare este... “ 

— Numește trei otrăvuri recunoscute pentru administrare prin 
ureche. 

Se iscă un mic vânticel, dar nu avu nici un efect de răconire; tot 
ce reuși fu să mute arşița dintr-o parte în alta. 

— Să trăiţi, gheba-viespii, ciuperca Achorion purpurie și 
Mucigaiul, să trăiţi, oferi Teppic, pe fază. 

— De ce nu spimă? sări cu gura Menicet, alunecos ca un șarpe. 

Teppic rămase cu gura căscată. Se strădui să evite privirea 
sfredelitoare. 

— S-să trăiţi, spima nu este o otravă, să trăiţi, reuși într-un final. 
Este un antidot extrem de rar pentru anumite veninuri de şarpe, 
care se obține — se calmă un pic, mai sigur de el; toate acele ore în 
care răsfoise absent dicționare dădeau roade în sfârșit — se obține 
din ficatul mangustei-balon, care... 

— Care este semnificația acestui semn? întrebă Mencet. 

— ... Se găsește numai în... vocea lui Teppic se stinse. 

Se chiori la runa complexă de pe cartonașul din mâna lui 
Menicet, apoi îşi aţinti din nou privirea drept în faţă, pe lângă 
urechea profesorului. 

— Nu am nici cea mai vagă idee, să trăiţi. 

La limita auzului i se păru ca distinge șoapta unei răsuflăn 
uşurate, minuscula sămânță a unui icnet de satisfacție. 

— Dar, dacă ar fi cu cealaltă parte în sus, să trăiţi, ar fi semnul 
hotilor pentru „Câini gălăgioși în casă“. 

Preţ de o clipă liniştea fu absolută. Apoi, chiar în dreptul 
umărului său, vocea bătrânului asasin rosti: 

— Laţul de funie este pemis pentru toate categoriile? 

— Să trăiţi, regulile prevăd numai trei întrebări, protestă Teppic. 

— Aha. Şi ăsta îți este răspunsul, așa-i? 

— Să trăiţi, nu, să trăiţi. Era numai o observaţie, să trăiţi. Să 
trăiţi, răspunsul pe care îl căutați este că toate categoriile pot purta 

latul de funie, dar numai asasinii de gradul trei îl pot folosi ca una 
dintre cele trei opțiuni, să trăiţi. 

— Eşti sigur? 

— Să trăiţi. 

— Nu ai vrea să te mai gândeşti? 

Vocea examinatorului ar fi putut unge osia unui car. 

— Să trăiţi, nu, să trăiţi. 

— Foarte bine. 

Teppic se relaxă. Spatele tunicii 1 se lipise de spinare, rece de 
la transpirație. 

— Acum, vreau să te îndrepți în ritmul tău spre strada 
Librarilor, ținând cont de toate semnele şi aşa mai departe, spuse 
Mericet pe un ton egal. Te voi aştepta în camera de sub turnul cu 
gong de la intersecţia cu Aleea Cenzorului. ŞI... ia asta, te rog. 

Îi înmână lui Teppic un plic. 

Teppic îi oferi o chitanță. Apoi Mericet păși într-o umbră de 
lângă un horn și dispăru. 

Și cu asta ceremonia se încheie. 

Teppic trase aer în piept de câteva ori și apoi răsturnă 
conținutul plicului în palmă. Era o obligațiune a Breslei în valoare 
de zece mii de dolari Ankh-Morporkezi, emisă pentru „Purtător“. 
Era un document impresionant, însemnat cu sigiliul Breslei care 
înfățișa crucea dublă! şi pumnalul cu glugă. 

Ei bine, de-acum nu mai exista cale de întoarcere. Acceptase 
banii. Fie avea să supraviețuiască, în care caz urma, bineînțeles, să 
doneze banii fondului pentru văduve şi orfani al Breslei, fie docu- 
mentul avea să fie recuperat de pe cadavrul lui. Obhgațiunea era 
cam șifonată, dar nu găsi pe ea pete de sânge. 

Îşi verifică pumnalele, își aranjă cingătoarea, aruncă o privire 
înapoi ȘI o porni în pas lejer. 

Măcar aici avea un pic de noroc. Era un lucru știut printre 
studenți că existau numai o jumătate de duzină de trasee folosite 
pentru examene, și nopțile de vară erau însufleţite de tineri care 
atacau acopenșurile, turnurile, streșinile și burlanele orașului. 


Joc de cuvinte intraductibil. Double cross înseamnă „cruce dublă“, to double- 
cross înseamnă „a înşela“. (n.tr.) 

Escaladarea clădirilor era un sport oficial şi extrem de competitiv 
în cadrul Breslei; era una dintre putinele activități la care Teppic 
era sigur că excela — fusese căpitanul echipei care învinsese Casa 
Scorpionilor în finala Jocului Zidurilor. Iar acesta era unul dintre 
traseele ușoare. 

Sări cu grație peste marginea acoperișului, ateriză pe muchia 
altuia, alergă ușor pe deasupra clădirii adormite, apoi pe țiglele sălii 
de gimnastică a Asociaţiei Tinerilor Domni Cultiști-Reformaţi-ai- 
Sângeriului-Zeu-Bel-$ambaroth, trecu în pas săltat peste panta 
cenușie, escaladă un zid de patru metri fără să încetinească, şi făcu 
o tumbă până pe acoperișul plat al Templului lui Io cel Orb. 

O lună plină, portocalie, stătea agăţată deasupra orizontului. 
Aici sus era o briză adevărată, nu prea puternică, dar înviorătoare 
ca un duş rece după arșiță. Acceleră, bucurându-se de răcoare, și 
decolă cu precizie de pe muchia acoperişului înspre scândura 
îngustă care ducea spre Aleea Capacului de Tinichea. 

Scândură pe care cineva, în ciuda oricărei probabilități, o 
înlăturase. 


In momente ca acesta, toată viaţa ţi se derulează prin faţa 
ochilor... 


Mătușa plânsese, un gest mai degrabă teatral în opinia lui 
Teppic, pentru că bătrâna doamnă era dură ca talpa unui 
hipopotam. Tatăl lui arboră o atitudine riguroasă și demnă, stră- 
duindu-se să-și amintească s-o menţină, și încercă să-şi elibereze 
mintea de imagini ademenitoare cu faleze și pești. Servitorii erau 
aliniați de-a lungul holului de la baza scării principale, slujnicele 
de-o parte, eunucii și majordomii de cealaltă. Femeile se înclinau 
pe măsură ce trecea el, creând un efect mai degrabă plăcut de val 
sinuos pe care cel mai mare matematician de pe Disc, dacă n-ar fi 
fost prea ocupat în acel moment să fie mânat cu un băț și cu multe 
urlete de către un omuleţ înveșmântat în ceea ce părea a fi o 
cămașă de noapte, mai mult ca sigur că l-ar fi apreciat. 

— Dar, spuse mătușa suflându-și nasul, este un meșteșug, la 
urma urmei. 

Tatăl lui Teppic o mângâie pe mână, încurajator: 

— Nici vorbă, Floare a Deșertului, este o profesiune, cel puțin. 

— Care e diferența? întrebă ea printre sughițuni. 

Bătrânul oftă. 

— Banii, din câte înţeleg. Îi va face bine să iasă în lume și să-și 
facă prieteni, și să se mai cizeleze un pic, și, oricum, îi va umple 
timpul și îl va împiedica să intre în belele. 

— Dar... asasinare... e așa de tânăr, și n-a arătat niciodată nici 
cea mai mică înclinaţie... Își tamponă ochii și adăugă pe un ton 
acuzator: Nu vine din partea mea de familie. Cumnatul ăla al tău... 

— Unchiul Vyrt, preciză tatăl lui. 

— Umblă prin toată lumea și ucide oameni! 

— Nu cred că ei folosesc acest cuvânt. Cred că preferă cuvinte 
ca încheiere sau anulare. Sau înhumare, din câte am înţeles. 

— Înhumare? 

— Cred că e cam ca exhumarea. O, Inundare a Apelor, numai 
că are loc înainte să te îngroape. 

— Mi se pare îngrozitor. Dar am auzit de la Doamna Amuazi că 
numai un băiat din cincisprezece trece de examenul final. Poate că 
ar fi mai bine să-l lăsăm să se lniștească singur. 

Regele Teppicymon al XXVII-lea încuviință abătut și plecă 
singur să-l petreacă pe fiul său. Era mai puţin convins decât sora 
lui cu privire la neplăcenle asasinării; se ocupa cu reținere de 
politică de foarte multă vreme și era de părere că, deși asasinarea 
era probabil mai rea decât dezbaterea, era cu siguranță mai bună 
decât războiul, pe care unii îl considerau acelaşi lucru numai că 
mai zgomotos. Și nu încăpea îndoială că tânărul Vyrt era mereu 
plin de bani și că obişnuia să apară la palat din senin, încărcat cu 
daruri scumpe, cu un bronz exotic și cu poveşti nemaipomenite 
despre locurile pe unde umblase și despre oamenii pe care îi 
cunoscuse, adesea pentru foarte puțin timp. 

Își dorea ca Vyrt să fie prin preajmă, pentru a-i cere sfatul. 
Maiestatea Sa auzise și el că numai unul din cincisprezece studenți 
reușea să devină asasin. Nu era în întregime sigur ce se întâmpla 
cu ceilalți paisprezece, dar era destul de sigur că, dacă erai un elev 
slab într-o școală pentru asasini, îţi făceau ceva mai mult decât să 
arunce cu creta în tine, și că a mânca în campus adăuga 
incertitudinii o dimensiune suplimentară. 

Dar toată lumea era de acord că școala asasinilor oferea cea 
mai bună educație din lume. Un asasin calificat se poate simți în 
largul lui în compania oricui și ar trebui să poată cânta la cel puţin 
un instrument muzical. Oricine era înhumat de un absolvent al 
școlii Breslei îşi putea începe odihna liniștit la gândul că fusese 
anulat de o persoană discretă și cu bun-gust. 

Și, la urma urmei, ce avea acasă? Un regat lat de o milă și lung 
de două sute, care era aproape în întregime acoperit de apă în 
sezonul inundațiilor și ameninţat de fiecare parte de vecini mai 
puternici care îi tolerau existența numai pentru că s-ar fi războit la 
nesfârșit între ei dacă n-ar fi fost acolo. 

Sigur, Djelibeybil fusese măreț odinioară, pe vremea când 
ambițioasele Tsort și Ephebe nu erau mai mult decât niște găști de 
nomazi cu prosoape înfășurate în jurul capetelor. Tot ce rămăsese 
din acele zile de glorie erau palatul a cărui întreținere era mai mult 
decât costisitoare, câteva ruine prăfuite în deșert și — oftase 
faraonul — piramidele. Întotdeauna, piramidele. 

Strămoșii lui fuseseră entuziaști ai piramidelor. Faraonul nu 
era. Piramidele falimentaseră ţara, o drenaseră mai tare decât 
fluviul. Singurul blestem pe care își permiteau acum să-l scrie pe 
morminte era „Fă Paşi“. 

Singurele piramide în preajma cărora se simțea în largul lui 
erau cele foarte mici din fundul grădinii, care se înmulțeau atunci 
când mai murea o pisică. 

Îi promisese mamei băiatului. 

Îi era dor de Artela. Fusese un scandal îngrozitor atunci când 
îşi luase o soţie din afara Regatului, şi unele dintre obiceiurile ei 
străine îl uimiseră și îl fascinaseră chiar și pe el. Poate că de la ea 
preluase straniul dispreț față de piramide; în Djelibeybi așa ceva 
era echivalent cu a dispreţui să respiri. Dar îi promisese că lui 
Pteppic i se va permite să se școlească în străinătate. Ea insistase 
mult pe acest subiect. „În locul ăsta oamenii nu învaţă nimic nou“, 
spusese. „Doar își amintesc.“ 

Măcar de şi-ar fi amintit şi ea să nu înoate în fluviu... 


l Lit. „Copil al Djelului"“ (n.a.) 

Privi doi servitori încărcând cufărul lui Teppic pe acoperișul 
diligenței și pentru prima dată în viaţa lui puse o mână părintească 
pe umărul fiului său. 

Ș1-şi dădu seama că nu știe ce să spună. „Nu am avut niciodată 
timp să ne cunoaștem, gândi. Sunt atâtea lucruri pe care i le-aș fi 
putut da.“ Câteva afurisite de urecheli n-ar fi fost de prisos. 

— Hm, spuse. Ei bine, băiete. 

— Da, tată? 

— Este prima dată când pleci de acasă de capul tău... 

— Nu, tată. Am petrecut vara trecută cu Lordul Fhem-pta-hem, 
îţi amintești? 

— A, da? 

Faraonul își amintea că palatul fusese mai liniștit la vremea 
respectivă. Crezuse că din cauza tapiserilor noi. 

— În sfârșit, ești tânăr, ai aproape treisprezece ani... 

— Doisprezece, tată, îi aminti spusese Teppic. 

— Eşti sigur? 

— A fost ziua mea luna trecută, tată. Mi-ai cumpărat un fier de 
încălzit patul. 

— Așa am făcut? Ce straniu. Am zis și de ce? 

— Nu, tată, spuse Teppic privind în sus la chipul blând, uşor 
nedumirit al tatălui său, și apoi adăugă: E un încălzitor de pat foarte 
bun. Îmi place mult. 

— A. În regulă. Aăă... 

Maiestatea Sa îl bătu din nou pe umăr pe fiul său, oarecum 
absent, de parcă ar fi bătut darabana cu degetele pe birou în timp 
ce încerca să gândească. Apoi păru să aibă o idee. 

Servitorii terminaseră de legat cufărul de acoperişul dilgenţei 
și vizitiul ținea ușa deschisă, răbdător. 

— Atunci când un tânăr porneşte în lume, spuse Maiestatea Sa 
cam nesigur, sunt unele... ei bine, este foarte important să-și 
amintească... Adică, în fond și la urma urmei e o lume mare, cu tot 
felul de... Și bineînţeles, cu atât mai mult în orașe, unde mai sunt 
multe alte... 

Se opri, fluturând o mână prin aer. Teppic i-o apucă cu 
blândețe. 

—E în regulă, tată. Marele preot Dios mi-a explicat despre băile 
regulate şi despre cum nu o să orbesc. 

Tatăl clipi spre el. 

— Nu ai să orbești? 

— Se pare că nu, tată. 

— Aha. Ca să vezi. Excelent. Foarte, foarte îmbucurător. Astea 
chiar sunt veşti bune. 

— Cred că ar fi mai bine să plec, tată. Altfel voi pierde fluxul. 

Maiestatea Sa încuviunţă și se bătu pe buzunare. 

— Era ceva... îngăimă el și apoi, descoperind ce căuta, strecură 
în buzunarul lui Teppic o punguţă de piele. 

Apoi încercă din nou gestul cu bătaia pe umăr. 

— O mică atenţie, murmură. Nu îi spune mătușii tale. A, oricum 
nu poţi. S-a dus să se întindă. A fost cam prea mult pentru ea. 

Lui Teppic nu îi rămase nimic altceva de făcut decât să 
sacrifice o găină la statuia lui Khuft, întemeietorul Dyelibeybiului, 
astfel încât mâna călăuzitoare a strămoșului să-i ghideze pașii prin 
lume. Nu era decât o găină micuță și, după ce Khuft avea să 
termine cu ea, regele o va mânca la prânz. 

Dyelibeybi era într-adevăr un regat mic, închis în el însuși. Până 
și urgiile îi erau lipsite de entuziasm. Toate regatele fluviale care 
se respectă beneficiază de urgii vaste, supranaturale, dar tot ce 
reuşise să realizeze Regatul Vechi în ultimii o sută de ani fusese 
Urgia de Broască?. 

În seara aceea, pe când se îndrepta spre Ankh-Morpork prin 
Marea Circulară, lăsând în urmă delta Dyelului, Teppic își aminti 
de pungă și o deschise. Cu dragoste, dar, de asemenea, în modul 
său caracteristic de abordare a lucrurilor, tatăl său îi oferise un dop 
de plută, o jumătate de cutie de săpun de șa, o minusculă monedă 
de bronz de denominatie incertă și o sardină extrem de veche. 


l Una dintre credinţele populare răspândite în trecut în Europa era aceea că 
masturbarea, în special în cazul băieților, are ca efecte secundare aparitia negilor, 
sterilitatea, debilitatea mintală sau orbirea. (n.tr.) 

2 Fusese o broască destul de mare, ce-i drept, îi intrase în tevile de aerisire și le 
provocase tuturor insomii timp de câteva săptămâni. (n.a.) 

Se spune că atunci când cineva se află la un pas de moarte, 
toate simțurile îi devin dureros de ascuţite; şi asta pentru că 
întotdeauna într-o astfel de împrejurare, persoana în cauză este 
capabilă să detecteze orice portiță de scăpare din situația 
respectivă, diferită de cea evidentă. 

Nu este adevărat. Fenomenul este un exemplu clasic de 
înlocuire. Simţurile se concentrează cu disperare la orice în afara 
problemei imediate — care, în cazul lui Teppic, era reprezentată 
de o zonă destul de întinsă de caldarâm aflată la circa optsprezece 
picioare distanţă, care se apropia rapid — în speranța că aceasta 
va dispărea. 

Necazul este că o va face în curând. 

Indiferent de motiv, Teppic deveni brusc conștient de tot ce îl 
înconjura. De modul în care lumina lunii strălucea pe acoperișuri. 
De mirosul de pâine caldă care venea de la o brutărie din apro- 
piere. De şuieratul unui cocoș de vânt, care trecu în sus pe lângă 
el. De plânsetul unui copil, undeva mai departe, și de lătratul unui 
câine. De blânda șuierare a aerului și, mai ales, de inconsistența şi 
acuta lipsă de trepte a acestuia. 


În anul acela se înscriseseră mai mult de șaptezeci. Asasinii nu 
trebuiau să susțină un examen de admitere prea dificil; se putea 
intra ușor în şcoală, și tot ușor se putea ieşi (șmechena era să ieşi 
pe picioare). Curtea interioară din centrul domeniului Breslei era 
plină ochi de băieți care aveau două lucruri în comun — cufere 
imense, pe care stăteau așezați, și haine care fuseseră alese astfel 
încât să poată crește în ele, și pe care mai degrabă le locuiau. Unii 
optimişti aduseseră cu ei arme, care fuseseră confiscate și 
expediate acasă în următoarele săptămâni. 

Teppic îi privi cu atenție. Existau avantaje clare în a fi singurul 
copil al unor părinți prea preocupaţi de propriile probleme ca să își 
mai facă griji și pentru el sau măcar să fie conștienți de existența 
lui mai multe zile la rând. 

Mama lui, din câte îşi amintea, fusese o femeie plăcută, 
egocentristă ca un titirez. Îi plăcuseră pisicile. Nu numai că le 
venerase — toată lumea din regat făcea asta — chiar le plăcuse. 
Teppic știa că în regatele fluviale era tradițională venerarea 

pisicilor, dar suspecta că animalele în cauză erau fiinte grațioase și 
nobile; câtă vreme pisicile mamei lui erau niște maniaci scuipători, 
cu ochi galbeni și cu urechile lipite tot timpul de cap. 

Tatăl lui îşi petrecea aproape tot timpul făcându-și griji din 
pricina regatului și declarând ocazional că el e un pescăruș, deși 
asta se datora probabil unei memorii slabe. Teppic se mai întreba 
din când în când cum fusese conceput, pentru că părinții lui 
împărțeau rareori același cadru de referință, ca să nu mai vorbim 
de aceeași stare de spirit. 

Dar se întâmplase şi fusese lăsat să ajungă la standardul dorit, 
prin încercări Și eşecuri, uşor împiedicat şi ocazional îmboldit de 
o lungă succesiune de tutori. Cei angajaţi de tatăl lui fuseseră cei 
mai buni, mai ales pe vremurile când zbura cât de sus putea, și preț 
de o iarnă glorioasă Teppic avusese ca tutore pe un bătrân 
braconier de ibişi care se aventurase prin grădina regală în căutarea 
unei săgeți pierdute. 

Acelea fuseseră vremurile urmăririlor sălbatice cu soldaţii, 
rătăcinilor la lumina lunii pe străzile moarte ale necropolei și, cea 
mai tare chestie, ale familiarizării cu arcul-plută, o invenție 
înfncoşător de complicată care, cu riscuri considerabile pentru 
operator, putea transforma o baltă plină cu gâște în tot atâta pateu 
plutitor. 

Mai dăduse şi turul bibliotecii, inclusiv al rafturilor încuiate — 
braconierul avea câteva talente suplimentare care îi asigurau 
angajarea pe vreme proastă — având astfel parte de multe ore de 
studiu liniștit; era atașat în mod deosebit de Palatul Izolat, Tradus 
din Klatciană de un Gentilom, cu Ilustrații Colorate Manual pentru 
Cunoscătoni în Ediție Strict Limitată. Fusese o lectură buimăcitoa- 
re, dar instructivă și, atunci când un tânăr tutore mai degrabă 
frumușel care fusese angajat de preoți încercase să-l înveţe anumite 
tehnici atletice preferate de Pseudopolitanii clasici, Teppic se 
gândise un timp la propunere şi apoi îl lovise în cap cu un cuier. 

Teppic nu fusese educat. Educaţia se lipise pur și simplu de el, 
ca mătreaţa. 

Începu să plouă, în lumea din afara minţii lui. O altă experiență 
nouă. Auzea, bineînțeles, cum cădea apa din cer în stropi mici. 

Doar că nu se așteptase să dureze aşa de mult. În Djelibeybi nu 
ploua niciodată. 

Profesori se plimbau printre băieți ca nişte ciori umede și uşor 
constipate, dar el era atent la un grup de elevi mai mari care 
pierdeau vremea pe lângă intrarea cu colonadă a şcoli. Și ei erau 
îmbrăcaţi în negru — diverse culori de negru. 

Acela fu primul contact cu culorile terțiare, culonle de la 
capătul îndepărtat al negrelu, culorile pe care le obţii dacă spargi 
negrul cu o prismă cu opt feţe. Sunt aproape imposibil de descris 
într-un mediu ne-magic, dar dacă cineva ar încerca să ţi le descrie 
ar începe probabil prin a-ți sugera să fumezi ceva ilegal și să te uiţi 
bine de tot la aripa unui graur. 

Seniorii îi examinau cu un ochi critic pe nou-veniţi. 

Teppic se holbă la ei. În afară de culori, costumele lor erau 
croite după ultima modă, care la momentul respectiv înclina spre 
pălării cu boruri largi, umeri falși, talii subțiri şi pantofi ascuțiți și 
le conferea celor care o urmau aspectul unor cuie foarte elegante. 

„O să fiu ca ei“, își spuse. 

Cu toate că probabil mai bine îmbrăcat. 

Își aminti de unchiul Vyrt, cum stătea pe treptele care dădeau 
spre Djel în timpul uneia din scurtele și mistenoasele sale vizite. 
„Satinul şi pielea nu-s bune de nimic. Nici bijuteriile, de nici un 
fel. Nu poți purta ceva care să strălucească, să scârțâie sau să 
zdrăngăne. Trebuie s-o ţii pe mătase aspră sau catifea. Nu e impor- 
tant câți oameni înhumezi, ci câți nu reușesc să te înhume pe tine.“ 


Se mişcase într-un ritm temerar, ceea ce ar putea să-i fie de fo- 
los acum. În timp ce se arcui deasupra golului aleii se răsuci în aer, 
îşi întinse mâinile cu disperare și simţi cum vârfurile degetelor 
ating o cornișă de pe clădirea din față. Fu suficient ca să pivoteze; 
se întoarse pe axa corpului, se lovi de peretele sfărâmicios din Cără- 
midă atât de tare încât rămase fără suflu și alunecă în jos pe perete. 


— Băiete! 
Teppic ridică privirea. Un asasin senior, împodobit cu eșarfa 
purpunie a profesorilor, stătea lângă el. Era primul asasin pe care 

îl vedea, în afară de Vyrt. Omul era destul de plăcut. Ţi-l puteai 
imagina umplând cârnaţi. 

— Cu mine vorbiti? 

— Te vei ridica în picioare pentru a te adresa unui profesor, 
spuse faţa rozalie. 

— Așa voi face? 

Teppic era fascinat. Se întreba cum se va realiza așa ceva. 
Disciplina nu ocupase până atunci un loc important în viaţa lui. 
Majoritatea tutorilor pe care-i avusese fuseseră suficient de 
tulburați la vederea regelui cocoțat pe tocul unei uși ca să treacă 
repejor prin lecţia curentă și să dea fuga să se încuie la ei în 
cameră. 

— Așa voi face, să trăiţi, zise profesorul, apoi studiase lista pe 
care o ţinea în mână. Cum te cheamă, băiete? 

— Prinţul Pteppic al Regatului Vechi, Regatul Soarelui, 
răspunse Teppic calm. Îmi dau seama că ignorati eticheta, dar nu 
ar trebui să-mi spuneți „să trăiţi“, ci să atingeti pământul cu fruntea 
când mi te adresezi. 

— Pateppic, zici? 

— Nu. Pteppic. 

— Aha. Teppic, spuse profesorul și bifă un nume de pe listă. 

Îi oferi lui Teppic un zâmbet generos adăugând: 

— Aşa, deci, Maiestate. Eu sunt Mormăici Nivor, maestrul casei 
tale. Tu ești în Casa Viperelor. Din câte știu sigur există cel puțin 
unsprezece Regate ale Soarelui pe Disc și, până la sfârșitul 
săptămânii, îmi vei prezenta un scurt eseu care va detalia 
coloratura politică, localizarea geografică și orașul de scaun sau 
capitala fiecăruia, împreună cu ruta optimă spre dormitorul 
conducătorului oricăruia dintre ele. Cu toate astea, în întreaga lume 
vei găsi numai o singură Casă a Viperelor. Bună dimineaţa și tie, 
băiete. 

Se răsuci pe călcâie și se îndreptă spre un alt elev timorat. 

— Nu e un om rău, rosti o voce din spatele lui Teppic. Oricum, 
găsești toate datele în bibliotecă. Îţi arăt eu dacă vrei. Mă cheamă 
Dojenel. 

Teppic se întoarse. Cel care i se adresase era un băiat cam de 
aceeași vârstă și statură cu el, al cărui costum negru — negru 

simplu, pentru Primii Ani — arăta de parcă fusese bătut în cuie pe 
el, bucată cu bucată. Băiatul ținea o mână întinsă. Teppic o privi 
politicos. 

— Da? 

— Cum te cheamă, puștiule? 

Teppic se sumeti. Începea să se sature de acest tratament. 

— Puşti? Ţin să te informez că prin venele mele curge sângele 
faraonilor! 

Celălalt băiat îl privi neimpresionat, cu capul înclinat spre umăr 
şi cu un zâmbet vag întipănit pe chip. 

— Şi vrei să rămână acolo? 


Puțin mai departe pe alee era brutăna, şi câțiva brutari ieșiseră 
în răcoarea relativă a nopții pentru o țigară și pentru a mai scăpa 
de infernul dogoritor al cuptoarelor. Conversaţia lor urca în spirală 
spre Teppic, agăţat undeva mult deasupra de un pervaz, cu 
picioarele căutând frenetic un punct de sprijin. 

„Nu-i chiar aşa rău, își spuse. Ai avut succes și în condiții mai 
dificile“. Iarna trecută, fațada dinspre Miez a palatului Patri- 
cianului, bunăoară, când toate streșinile dăduseră pe-afară și 
zidurile deveniseră din gheaţă. „Ăsta nu are mai mult de 3, poate 
3,2. Tu și amicul Dojenel obișnuiați să vă cățărați pe ziduri ca ăsta, 
în loc să vă plimbaţi pe străzi, e doar o problemă de perspectivă.“ 

Perspectivă. Se uită în jos, la șaptezeci de picioare de infinit. 
„Orașul Pleosc, omule, revino-ți.“* Pe perete. Piciorul drept găsi o 
porțiune uzată de mortar în care îşi înfipse degetele, abia primind 
o indicație conștientă de la creierul care acum se simţea prea fragil 
pentru a acorda mai mult decât o atenție distantă la ceea ce se 
întâmpla. 

Inspiră, se încordă, 1ar apoi își lăsă o mână să cadă pe 
cingătoare, înșfăcă un pumnal și îl înfipse între cărămizile de lângă 
el înainte ca gravitația să îşi dea seama ce se întâmpla. Se opri, 
gâfâind, așteptând ca gravitația să își piardă din nou interesul față 
de el, după care își legănă corpul într-o parte şi încercă același 
lucru a doua oară. 

Jos, sub el, unul dintre brutani spuse o glumă bună şi își scutură 
o bucăţică de mortar din ureche. În timp ce colegii lui râdeau, 

Tepic se ridică în lumina lunii, stând în echilibru pe două pumnale 
din oțel klatcian, și își plimbă palmele pe zid către fereastra al cărei 
pervaz fusese scurta lui salvare. 

Era zăvorâtă. O lovitură serioasă ar fi deschis-o cu siguranță, 
însă doar în același timp în care l-ar fi trimis învârtindu-se iarăși în 
gol. Teppic oftă și, mișcându-se cu grija unui ceasornicar, își 
scoase compasul cu diamant din tocul lui și trasă, încet și delicat, 
un cerc pe geamul prăfuit... 


— Ți-o cari singur, spuse Dojenel. Asta-i regula aici. 

Teppic se uită la cufăr. Era o noțiune interesantă. 

— Acasă avem oameni care fac asta, zise el. Eunuci și așa mai 
departe. 

— Trebuia să iei unul cu tine. 

— Nu călătoresc bine, răspunse Teppic. 

De fapt, refuzase cu tărie de diamant toate propunerile ca o 
mică suită să îl însoțească, iar Dios stătuse îmbufnat zile întregi. 
Susținuse că nu așa ar fi trebuit să intre în lume o persoană de 
sânge regal. Teppic rămăsese ferm. Era destul de sigur că nu se 
aștepta nimeni ca asasinii să își facă treaba însoțiți de slujnice și de 
gorniști. Acum, totuși, ideea nu i se mai părea așa rea. Săltă de 
probă cufărul și reuși să şi-l pună pe umeri. 

— Au tăi sunt destul de bogaţi, a1? zise Dojenel, pășind mărunt 
pe lângă el. 

Teppic se gândi la asta. 

— Nu, nu chiar, răspunse el. Cultivă pepeni, usturoi și alte 
de-astea. Și stau pe străzi și strigă „ura“. 

— Vorbești de părinţii tă1? întrebă Dojenel, nedumerit. 

— A, e1? Nu, tatăl meu e faraon. Maică-mea a fost concubină, 
cred. 

— Credeam că asta e un fel de legumă. 

— Nu cred. N-am vorbit niciodată despre asta. Oricum, a murit 
când eram mic. 

— Ce îngrozitor, spuse Dojenel voios. 

— S-a dus să se scalde la lumina lunii în ceea ce s-a dovedit a 
fi un crocodil. Teppic încercă din politeţe să nu se simtă jignit de 
reacția băiatului. 

— Taică-meu lucrează în comerț, zise Dojenel în timp ce 
treceau pe sub arcadă. 

— Fascinant, spuse Teppic ascultător. Se simţea cam frânt de 
toate aceste experiențe noi și adăugă: n-am fost niciodată în 
Comerţ, dar am auzit că sunt un popor foarte drăguţ. 

În următoarea oră sau două, Dojenel, care trecea prin viață ca 
şi cum ar fi înţeles-o deja pe de-a-ntregul, îl introduse pe Teppic 
în diferitele mistere ale dormitoarelor, sălilor de clase și canalizării. 
Lăsase canalizarea la urmă din mai multe motive. 

— Deloc? se miră el. 

— Sunt găleți și alte chestii, răspunse Teppic vag, și mulți 
servitori. 

— Regatul ăsta al tău e cam demodat, nu? 

Teppic dădu din cap. 

— Piramidele sunt de vină. Mănâncă toți banii. 

— Scumpe chestii, îmi închipui. 

— Nu neapărat. Doar sunt făcute din piatră, oftă Teppic. Avem 
o grămadă de pietre și de nisip. Piatră și nisip. Suntem tari la astea. 
Dacă ai vreodată nevoie de piatră și nisip, cu noi trebuie să 
vorbeşti. Însă cea mai scumpă e dotarea interioarelor. Încă mai 
avem de plătit pentru piramida bunicului și aia n-a fost prea mare. 
Doar trei camere. Teppic se întoarse şi se uită pe fereastră; ajun- 
seră înapoi în dormitor. Întregul regat e înglodat în datorii, povesti 
el mai departe. Adică până şi datoriile noastre sunt îndatorate. De 
fapt, de-aia sunt aici. Cineva din familie trebuie să câștige nişte 
bani. Un prinţ nu mai poate să stea degeaba și să aibă un rol 
decorativ. Trebuie să plece şi să facă ceva util pentru comunitate. 

Dojenel se întinse pe pervazul ferestrei. 

— Atunci, nu poți să scoţi ceva din piramide şi să vinzi? 

— Nu fi fraier. 

— Scuze. 

Teppic privi melancolic siluetele de jos. 

— Sunt o mulțime de oameni aici, spuse el ca să schimbe 
subiectul. Nu mi-am dat seama că o să fie aşa de mare. Sau de frig, 
adăugă el tremurând. 

— Oamenii renunţă mereu, spuse Dojenel. Nu fac față cursului. 
Important e să ştii cu cine să te pui bine și cum merg lucrurile. ÎI 
vezi pe tipul ăla de acolo? 

Teppic urmări degetul care arăta către un grup de studenți mai 
mari, care stăteau rezemaţi de stâlpii de lângă intrare. 

— Ăla mare? Cu faţa ca un bot de cizmă? 

— Ăla-i Fliemoe. Ai grijă la el. Dacă te invită în camera lui să 
mâncaţi pâine prăjită, nu te duce. 

— Şi cine-i puştiul cu bucle? întrebă Teppic. Arătă spre un băiat 
mic care se bucura de atenţiile unei doamne spălăcite. Își umezea 
batista cu limba și părea să-i șteargă niște murdărie de pe faţă. 
Când termină, îi îndreptă cravata. 

Dojenel se întinse să vadă. 

— Oh, doar un puști nou, spuse el. Arthur nu-ştiu-cum. Încă se 
ține de fustele mămicii, văd. N-o să reziste mult. 

— Oh, nu ştiu, spuse Teppic. Și noi facem la fel, şi am rezistat 
mii de ani. 


Un disc de sticlă căzu în clădirea tăcută şi zornăi pe podea. 
Pentru câteva secunde nu se mai auzi nici un zgomot. Apoi urmă 
clin-clinc-ul slab al unei cutii de ulei. O umbră care stătuse întinsă 
firesc pe pervaz, o morgă pentru muște albastre, se dovedi a fi un 
braț care se mișca cu încetineala unei legume către cârligul 
ferestrei. 

Se auzi un scrâşnet metalic, apoi fereastra se roti în afară într-o 
tăcere tribologică. 

Teppic se lăsă să cadă peste pervaz şi dispăru în umbra de 
sub el. 

Pentru un minut sau două, spațiul prăfuit fu umplut de absenţa 
intensă a sunetului provocată de cineva care se mișca cu cea mai 
mare grijă. Încă o dată, se auzi pomparea uleiului şi apoi șoapta 
metalică în timp ce zăvorul unui chepeng ce ducea pe acoperiș se 
mișca uşor într-o parte. 

Teppic aşteptă ca respirația să îl ajungă din urmă și, în acea 
clipă, auzi sunetul. Era jos în mijlocul zgomotului alb aflat la 
marginea auzului, dar nu era nici o îndoială în privinţa lui. Cineva 
aștepta chiar deasupra chepengului și tocmai își pusese mâna pe o 

bucată de hârtie pentru a o împiedica să foşnească în adierea 
vântului. 

Propria-i mână căzu de pe zăvor. Merse înapoi cu grijă 
exagerată, traversând podeaua unsuroasă și înaintă pipăind de-a 
lungul unui perete din lemn negeluit până când ajunse la ușă. De 
data aceasta nu mai riscă, deschise cutia de ulei și lăsă, în tăcere, 
să cadă o picătură pe balamale. 

O clipă mai târziu trecuse de ușă. Un şobolan, care patrula de 
unul singur prin condorul rece care se deschidea în fata lui, de-abia 
reuși să nu își înghită limba când Teppic pluti pe lângă el. 

La capăt mai era o ușă şi un labirint de cămăn mucegăite până 
când găsi o scară. Socoti că se afla cam zece picioare de chepeng. 
Nu văzuse nici un horn. Trebuie că avea cale liberă de tragere 
peste acoperiş. 

Se ghemui Și își scoase trusa de cuțite, negreala ei de catifea 
făcând o dungă mai întunecată între umbre. Alese un Numărul 
Cinci, un cuţit de aruncat care nu era pentru oricine, dar de 
încredere, dacă știai să îl foloseşti. 

Curând după aceea, capul său se înălță cu foarte mare grijă 
peste marginea acoperișului, cu un braţ îndoit în spatele acestuia, 
dar gata să se desfacă într-o interacțiune complexă de forţe care 
s-ar fi combinat pentru a trimite câteva uncii de oțel plutind uşor 
prin noapte. 

Mericet şedea lângă chepeng, uitându-se în carneţel. Ochii lui 
Teppic se rotiră către forma lunguiaţă a scândurii care servea drept 
pod, sprijinită cu meticulozitate de parapet, câteva picioare mai 
departe. 

Era sigur că nu făcuse nici un zgomot. Ar fi putut să jure că 
examinatorul auzise sunetul privirii sale lovindu-se de el. 

Bătrânul își înălță capul chel. 

— Mulţumesc, domnule Teppic, spuse el, poţi continua. 

Teppic simți cum transpirația i se răcea. Se holbă la scândură, 
apoi la examinator, iar apoi la cuțit. 

— Da, să trăiţi, zise el. În aceste circumstanţe, asta nu părea de 
ajuns. Adăugă, mulțumesc, să trăiţi. 


PIRAMIDE 29 


Își va aminti întotdeauna prima noapte petrecută în dormitor. 
Acesta era destul de lung pentru ca toti cei optsprezece băieți din 
Casa Viperei să se simtă bine în el și destul de rece pentru a se 
simti ca în aer liber. Creatorul său s-o fi gândit la confort, însă doar 
pentru a-l evita oriunde ar fi putut apărea: născocise o cameră în 
care era chiar mai frig decât afară. 

— Credeam că o să avem fiecare camera lui, spuse Teppic. 

Dojenel, care revendicase patul cel mai puțin expus din tot 
frigiderul, dădu din cap spre el. 

— Mai târziu, răspunse el. Se întinse pe spate și tresări. Ăștia 
ascut arcurile, ce zici? 

Teppic nu spuse nimic. De fapt, patul era mai confortabil decât 
cel în care dormea acasă. Părinţii lui, fiind de vită nobilă, tolerau, 
fireşte, pentru copiii lor condiții care ar fi fost respinse din start de 
muștele de nisip sărace. 

Se întinse pe salteaua subțire și analiză evenimentele acelei 
zile. Se înrolase ca asasin, foarte bine, elev asasin, de mai mult de 
șapte ore și încă nu îl lăsaseră nici măcar să pună mâna pe un cuțit. 
Desigur, și mâine era o zi... 

Dojenel se întinse spre el. 

— Unde-i Arthur? întrebă el. 

Teppic se uită la patul din faţa lui. În mijlocul acestuia era un 
sac de haine jalnic de mic, dar nici un semn de ocupantul patului. 

— Crezi că a fugit? zise el, uitându-se la umbre. 

— S-ar putea, spuse Dojenel. Se întâmplă tot timpul, ştii. Băieții 
mămicii, prima dată departe de casă... 

Ușa de la capătul încăperii se deschise încet și Arthur intră cu 
spatele, trăgând un tap mare și foarte încăpățânat. Se luptă cu el 
pentru fiecare pas pe drumul făcut pe intervalul dintre paturi. 

Băieţii îl privită în tăcere vreme de câteva minute, în timp ce 
el priponi ţapul de capul patului, răsturnă sacul pe așternut şi 
scoase câteva lumânări negre, o legătură de ierburi, un şirag de 
cranii și o bucăţică de cretă. Luând creta și adoptând expresia 
luminoasă, emoționată, a cuiva care urmează să facă ceea ce știe 
el că este bine, Arthur desenă două cercuri concentrice în jurul 
patului, iar apoi, așezându-se în genunchii dolofani, umplu spațiul 
dintre ele cu cea mai neplăcută sene de simboluri oculte pe care 

Teppic o văzuse vreodată. Când, spre satisfacția lui, le termină, 
așeză lumânările în puncte strategice și le aprinse; sfârâiră și 
împrăștiară un miros care sugera că nu ai fi vrut să știi din ce erau 
făcute. 

Scoase din grămada de pe pat un cuțit scurt, cu mâner roșu, și 
înaintă către tap... 

O pernă îl lovi peste ceafă. 

— Na! Credincios nenorocit! 

Arthur scăpă cuțitul şi izbucni în lacrimi. Dojenel se ridică în 
picioare în pat. 

— Tu ai fost, Brânzarule! spuse el. Te-am văzut! 

Brânzarul, un tânăr slăbănog cu părul roșu şi cu o faţă care era 
un uriaş pistrui, se uită furios la el. 

— Fi, dar e de-ajuns, spuse el. Nu mai poți dormi cu toată 
religia asta. Adică, în vremurile noastre doar copilașii își mai spun 
rugăciunea înainte de culcare, cică ar trebui să învăţăm să fim 
asasini... 

— Poţi foarte bine să taci din gură, Brânzarule, strigă Dojenel. 
Stii, am trăi într-o lume mai bună dacă mai mulți oameni și-ar face 
rugăciunile. Eu știu că nu mi le fac pe ale mele cât de des ar 
trebui... 

O pernă îl întrerupse în mijlocul frazei. Sări din pat și se aruncă 
asupra roșcatului fluturându-și pumnii. 

În timp ce restul băieţilor se adună în jurul celor doi care se 
tăvăleau, Teppic se strecură din pat şi se duse la Arthur care şedea 
pe marginea patului său, suspimând. 

ÎI bătu nesigur pe umăr, în virtutea faptului că asta ar fi trebuit 
să-i liniștească pe oameni. 

— Eu n-aş plânge pentru atâta, tinere, spuse el cu glas răgușit. 

— Dar... dar toate runele s-au șters, zise Arthur. Acum e prea 
târziu! Şi asta înseamnă că Marele Orm va veni la noapte și îmi va 
înfășura matele pe un băț! 

— Chiar așa? 

— Și o să-mi sugă ochii, mi-a zis mama! 

— Doamne! spuse Teppic fascinat. Pe bune? Era destul de 
bucuros că avea patul vizavi de al lui Arthur și că va avea cea mai 
bună priveliște. Ce religie mai e și asta? 


PIRAMIDE 31 


— Suntem ormiţi strict autorizaţi, spuse Arthur. Îşi suflă nasul. 
Am văzut că tu nu te rogi, zise el. Nu ai un zeu? 

— Oh, ba da, răspuse Teppic şovăielnic, fără îndoială. 

— Nu prea pari să vrei să vorbești cu el. 

Teppic clătină din cap. 

— Nu pot, zise el, nu aici. Vezi tu, nu m-ar auzi. 

— Zeul meu mă poate auzi pe mine oriunde, spuse Arthur cu 
ardoare. 

— Ei, al meu are probleme și dacă ești în partea celaltă a 
camerei, zise Teppic. Poate fi foarte jenant. 

— Nu ești offlian, nu? spuse Arthur. Offler era un Zeu Crocodil 
și nu avea urechi. 

— Nu. 

— La ce zeu te închini, atunci? 

— Nu e chiar închinare, spuse Teppic stânjenit. N-aş spune că 
mă închin. Adică, e un tip de treabă. E taică-meu, dacă vrei să ştii. 

Arthur căscă ochi înroșiți. 

— Eşti fiul unui zeu? șopti el. 

— De unde sunt eu, face parte din a fi rege, spuse Teppic în 
pripă. Nu trebuie să facă prea multe. Adică, preoții conduc, de fapt, 
țara. El doar are grijă ca râul să inunde în fiecare an, vezi tu, ȘI o 
slujește pe Marea Vacă a Arcei Cerului. Bine, asta făcea. 

— Marea... 

— Pe maică-mea, explică Teppic. Totul e foarte jenant. 

— Lovește oamenii? 

— Nu cred. Nu s-a plâns nimeni. 

Arthur se întinse către capul patului. Țapul, profitând de 
agitaţie, îşi rosese sfoara şi 1eșise la trap pe ușă, jurându-se ca pe 
viitor să renunţe le religie. 

— O să intru într-un necaz îngrozitor, spuse el. Crezi că-i poți 
cere tatălui tău să îi explice Marelui Orm ce s-a întâmplat? 

— A-r putea s-o facă, spuse Teppic nesigur. Oricum voiam să 
scriu mâine acasă. 

— Marele Orm poate fi găsit, de obicei, într-unul dintre ladunle 
Inferioare, spuse Arthur, de unde urmărește tot ce facem. Tot ce 
fac eu, oricum. Doar eu și mama am mai rămas, iar ea nu face prea 
multe lucruri care să fie urmărite. 

— Fără îndoială, o să-i zic. 

— Crezi că Marele Orm o să vină în noaptea asta? 

— Nu prea cred. O să-l rog pe tata să nu uite și să-i spună să nu 
vină. 

În celălalt capăt al dormitorului, Dojenel îngenunchea pe 
spatele lui Brânzar și îl lovea repetat cu capul de perete. 

— Zi din nou, ordonă el. Haide: „Nu-i nimic rău...“ 

— Nu-i nimic rău ca un băiat să fie destul de bărbat... Fii 
belstemat, Dojenel, bestie! 

— Nu aud, Brânzar, spuse Dojenel. 

— Destul de bărbat să își facă rugăciunile în faţa celorlalți băieți, 
nenorocitule. 

— Așa. Să nu uiţi. 

După stingere, Teppic se întinse în pat și se gândi la religie. Cu 
siguranță, era un subiect foarte complicat. 

Valea Djelului avea zeii ei, zei care nu aveau nimic de a face 
cu lumea de afară. Întotdeauna aceasta fusese un motiv de mare 
mândrie. Zeii erau înţelepţi și drepți și ordonau viețile oamenilor 
cu pricepere și cu precauţie, nu era nici o îndoială în această 
privință, dar existau niște nelămuriri. 

De exemplu, știa că tatăl lui făcea soarele să răsară, râul să 
inunde și aşa mai departe. Asta era de căpetenie, era ceea ce 
faraonii făcuseră încă de pe vremea lui Khuft, nu puteai să pui la 
îndoială astfel de lucruri. Totuși, întrebarea era dacă făcea să răsară 
soarele doar în Vale sau peste tot în lume? Să faci soarele să răsară 
doar în Vale părea o variantă mai potrivită, până la urmă, tatăl lui 
nu mai era tânăr, dar era destul de greu să îți închipui soarele 
răsărind oriunde, numai în Vale nu, ceea ce ducea la gândul 
neliniştitor că soarele ar fi răsărit și dacă tatăl lui ar fi uitat de el, 
ceea ce era o stare de lucruri foarte posibilă. Nu îl văzuse niciodată 
pe tatăl lui făcând ceva anume pentru ca soarele să răsară, trebuia 
să recunoască. Te-ai fi aşteptat măcar la un icnet de efort în 
preajma răsăritului. Tatăl lui nu se trezea niciodată decât după 
micul-dejun. Şi soarele răsărea cam tot atunci. 

Îi luă ceva vreme să adoarmă. Patul, orice ar fi spus Dojenel, 
era prea moale, aerul era prea rece şi, cel mai rău, cerul de dincolo 
de ferestrele înalte era prea întunecat. Acasă ar fi fost plin luminile 

torțelor din necropolă, cu flăcările ei stranii, dar cumva familiare 
și liniştitoare, ca și cum strămoșii ar fi vegheat asupra văii. Nu îi 
plăcea întunericul... 

În a doua noapte petrecută în dormitor, unul dintre băieți 
încercă timid să îl pună pe băiatul din patul de alături într-o cușcă 
făcută din nuiele la ora de Lucru Manual și să îi dea foc, iar în 
noaptea următoare Snoxall, care avea patul de lângă ușă și care 
venea dintr-o țărişoară aflată pe undeva prin păduri, se pictase în 
verde și ceruse nişte voluntari ca să le înfăşoare intestinele în jurul 
unui copac. Joi izbucni un mic război între cei care o slăveau pe 
Zeița Mamă sub aspectul Lunii şi cei care o venerau sub forma 
unei grăsane uriașe cu fese enorme. După aceea, interveniră 
profesorii și le explicară că religia, deși este un lucru bun, merge 
uneori prea departe. 


Teppic bănuia că lipsa de punctualitate era de neiertat. Dar oare 
Mericet va ajunge oare la turn înaintea lui? Și el mergea pe drumul 
direct. Bătrânul nu avea cum să ajungă înaintea lui. Ai grijă, nu ar 
fi putut ajunge primul nici la podul de peste alee... „Trebuie să fi 
luat scândura înainte să se întâlnească cu mine și apoi s-a urcat pe 
acoperiș în timp ce eu mă cățăram pe zid“, își spuse Teppic, fără 
să creadă o 1otă. 

Alergă de-a iungul coamei unui acoperiș, cu simţurile treze la 
țigle desprinse sau la alte capcane întinse. Imaginaţia lui îmbrăca 
fiecare umbră cu siluete care îl urmăreau. 

Turnul gongului se înălță deasupra lui. Se opri și se uită la el. 
Îl mai văzuse de o mie de ori înainte și se suise pe el de multe ori, 
deşi abia dacă era de 1,8, cu toate că domul de bronz din vârf era 
o porțiune interesantă. Era doar un semn familiar. Care înrăutățea 
lucrurile acum; ieşea în fața lui, o formă amenințătoare și boantă 
pe griul cerului. 

Înainta mult mai încet acum, apropiindu-se oblic de turn pe 
acoperişul înclinat. Îi veni în minte că inițialele lui erau acolo, pe 
dom, împreună cu cele ale lui Dojenel și ale altor sute de tineri 
asasini și că vor continua să fie acolo chiar dacă murea în această 
seara. Într-un fel îl consola. Doar că nu prea mult. 

Îşi desfăcu frânghia şi o aruncă ușor pe parapetul larg care 
înconjura turnul, chiar sub dom. O încercă și auzi clinchetul slab 
când cârligul prinse. 

Apoi trase cât putu de tare, sprijinindu-se cu un picior de un 
COŞ. 

Brusc, fără un sunet, o bucată din parapet alunecă în afară şi 
căzu. 

Se izbi de acoperişul de dedesubt şi apoi alunecă pe tigle. Un 
bufnet înfundat anunţă când lovi strada tăcută. Un câine lătră. 

Liniştea cuceri acoperișurile. Unde stătuse Teppic briza agita 
aerul încins. 

După câteva minute, apăru din umbra mai întunecată a unui 
horn, zâmbind ciudat și îngrozitor. 

Nimic din ce ar fi făcut un examinator nu putea fi necinstit. 
Clienţii unui asasin erau destul de bogaţi pentru a plăti mijloace de 
apărare foarte ingenioase, mergând până la și incluzând angajarea 
propriilor asasini!. Mericet nu încerca să îl ucidă; nu încerca decât 
să îl facă să se omoare singur. 

Se funșă până la baza turnului şi găsi un burlan. Spre 
surprinderea lui, nu fusese acoperit cu unsoare, dar degetele lui 
care căutară cu grijă găsiră ace otrăvite vopsite în negru şi lipite pe 
partea dinspre perete a burlanului. Scoase unul dintre ele cu 
penseta și îl mirosi. 

Umflat distilat. O chestie destul de scumpă, cu efect uimitor. 
Luă o sticluță de la centură și strânse cât de multe ace găsi, iar apoi 
îşi puse mănușile întărite şi, cu viteza unui leneș, începu să se 
caţăre. 


— Acum, s-ar putea foarte bine ca, în timp ce mergeţi prin oraș 
în permisie, să vă confruntaţi cu alți membri, chiar cu unul dintre 
domnii cu care acum împărțiți o bancă. Iar asta este destul de 
corect și de — ce faci, domnule Dojenel, nu-mi spune sunt sigur că 
nu vreau să aflu că vii la mine după asta — bine. Oricine este liber 
să se apere cum poate mai bine. Există, însă, alți dușmani care vă 


| Se spunea că viaţa era ieftină în Ank-Morpork. Aceasta era, desigur, total 
greşit. Viaţa era adesea foarte scumpă; moartea o puteai obține gratis. (n. a.) 

vor urmări şi împotrivă cărora sunteți slab pregătiți — cine sunt 
aceștia, domnule Brânzar? 

Mericet se întoarse de la tablă ca un vultur care tocmai a auzit 
sunetul morții și arătă cu creta către Brânzar, care înghiți în sec. 

— Breasla Hoţilor, domnule? îngăimă el. 

— Vino aici, băiete. 

Prin dormitoare se șopteau zvonuri despre ce le făcuse Mericet 
elevilor neglijenți în trecut, acestea erau întotdeauna vagi, dar în- 
grozitoare. Clasa se relaxă. De obicei, Mericet se concentra asupra 
câte unei victime, așa că tot ce aveau de făcut acum era să pară in- 
teresați şi să se bucure de spectacol. Stacojiu până în vârful ure- 
chilor, Brânzar se ridică în picioare și mărșălui pe intervalul dintre 
pupitre. 

Maestrul îl cercetă gânditor. 

— Bine, aşa, spuse el, iată-l pe Brânzar, G., furișându-se pe 
acoperișurile nesigure. Pniviţi-i urechile hotărâte. Uitaţi-vă ce 
poziție dreaptă au genunchii. 

Clasa chicoti din obligație. Brânzar le aruncă un rânjet idiot și 
își dădu ochii peste cap. 

— Dar, hei, ce sunt aceste siluete sinistre care merg în pas cu el? 
Pentru că ți se pare atât de amuzant, domnule Teppic, poate că vei 
fi atât de bun să îi spui domnului Brânzar? 

Lui Teppic îi îngheță râsul pe buze. 

Mericet îl sfredeli cu privirea. „E ca Dios, marele preot, se 
gândi Teppic. Chiar şi tatei îi e frică de el.“ 

Știa ce ar fi trebuit să facă, dar să fie al naibii dacă o va face. 
Ar fi trebuit să fie speriat. 

— Proastă pregătire, spuse el. Neglijență. Lipsa concentrării. 
Proasta întreținere a echipamentului din dotare. A, și încredere de 
sine exagerată, să trăiţi. 

Menicet îi susținu privirea pentru o vreme, dar Teppic se 
antrenase pe pisicile din castel. 

În cele din urmă, profesorul zâmbi scurt, un zâmbet care nu 
avea absolut nimic de a face cu umorul, aruncă bucăţica de cretă 
în aer, o prinse ȘI spuse: 

— Domnul Teppic are perfectă dreptate. Mai ales în ce privește 
încrederea de sine exagerată. 

Ajunse pe o margine care ducea spre o fereastră deschisă. Pe 
pervaz era ulei, iar Teppic cheltui câteva minute înșurubând mici 
crampoane în crăpăturile din zidărie înainte de a avansa. Se atârnă 
cu ușurință de fereastră şi scoase de la cingătoare câteva vergele 
de metal. Acestea aveau filete la capete și, după câteva secunde de 
lucru rapid, obținu o tijă lungă de vreo trei picioare la capătul 
căreia prinse o oglinjoară. 

Aceasta nu dezvălui nimic în bezna de dincolo de geam. 
O trase înapoi și încercă iar, de data aceasta agăţându-și în vârf 
gluga în care băgase mănușile, pentru a da impresia unui cap care 
se ridică încet în lumină. Avea încredere că astfel va culege o 
săgeată mai mare sau mai mică, dar gluga rămase, cu fermitate, 
neatacată. 

Acum îi era răcoare, în ciuda călduri nopții. Catifeaua neagră 
arăta bine, dar asta era tot ce puteai spune despre ea. Emoţia și 
extenuarea însemnau că acum purta câteva pinte de apă lipicioasă. 

Înaintă. 

Pe pervaz se afla o sârmă neagră și subțire, iar deasupra ei, în 
fereastra-ghilotină, era înşurubată o lamă zimţată. Îi luă doar o 
clipă să blocheze geamul glisant cu câteva bețigașe, apoi tăie 
sârma, fereastra căzu puțin. Rânji în întuneric. 

O cercetare cu o tijă lungă în interiorul camerei arătă că exista 
o podea, pe care se părea că nu erau obstacole. De asemenea, 
exista și o sârmă cam la înălțimea pieptului. Trase tija înapoi, îi 
prinse un cârlig mic în vârf, o trimise înapoi, agăță sârma și smuci. 

Se auzi pocnetul surd al unei săgeți de arbaletă lovind tencuiala 
veche. 

O bucăţică de lut la capătul aceleiași tije, trasă încet pe podea, 
dezvălui câteva mici ghiulele de fier țintuite. Teppic le trase înapoi 
și le studie cu interes. Erau din cupru. Dacă ar fi încercat tehnica 
magnetului, care era metoda obişnuită, nu le-ar fi găsit. 

Se gândi o vreme. În pungă avea preoți lejeri. Erau nişte chestii 
diavoleşti dacă încerca să te furișezi încălțat cu ele printr-o 
cameră, dar îi trase totuşi în picioare. (Preoții erau galoși întănți cu 

metal. Îţi salvau sufletele!. Aceasta e o glumă de asasin.) Mericet 
era un om otrăvit, până la urmă. Umflat?! Dacă le-a dat cu aşa 
ceva, Teppic se va împrăștia pe pereți. Nu vor mai trebui să îl 
îngroape, doar vor vărui peste. 

Regulile. Mericet trebuia să respecte regulile. Nu îl putea ucide 
pur și simplu, fără avertisment. Trebuia să îl lase ca, din neglijență 
sau încredere de sine exagerată, să se omoare singur. 

Se lăsă să cadă ușor pe podeaua din cameră și așteptă ca ochii 
să 1 se obișnuiască cu întunericul. Câteva tatonări cu tija nu mai 
detectară nici o sârmă; se auzi un trosnet şters când un preot zdrobi 
o mică ghiulea. 

— În ritmul tău, domnule Teppic. 

Mericet stătea într-un colț. Teppic auzi scârţâitul surd al 
creionului său în timp ce nota ceva. Încercă să şi-l scoată pe om 
din minte. Încercă să gândească. 

O siluetă ședea întinsă pe pat. Era acoperită în întregime cu o 
pătură. 

Aceasta era ultima parte. Aceasta era încăperea în care se 
decidea totul. Aceasta era partea despre care studenții care 
reuşiseră nu vorbeau niciodată. Cei care nu reuşiseră nu erau prin 
preajmă să-i întrebi. 

Mintea lui Teppic se umplu cu variante. Într-o astfel de situație, 
se gândi el, puţină intervenţie divină ar fi fost bine-venită. „Tată, 
unde eşti?“ 

Îi invidia pe colegii lui care credeau în zei care erau intangibili 
și care trăiau undeva departe pe vârful vreunui munte. În asemenea 
zei chiar poți crede. Dar este foarte greu să crezi într-un zeu când 
îl vezi în fiecare dimineaţă la micul-dejun. 

Joc de cuvinte intraductibil. În limba engleză, „suflet“ (soul) şi „talpă“ (sole) 
se pronunţă asemănător. (n. tr.) 

2 Umflat este extras din peştele-arici de la mari dimensiuni, Singularis minutia 
gigantica, care se apără de duşmani umflându-se de mai multe ori decât 
dimensiunea lui normală. Dacă este luat de oameni, are efectul de a face fiecare 


celulă din corp să se umfle instantaneu de vreo 2 000 de ori. Acesta este 
invariabil fatal — și foarte zgomotos. (n.a.) 

Își desprinse arbaleta și îi înşurubă părţile unse. Nu era o armă 
potrivită, dar rămăsese fără cuțite şi buzele îi erau prea uscate 
pentru sarbacană. 

Se auzi un clinchet dinspre ușă. Mericet îşi lovea nerăbdător 
creionul de dinți. 

Acolo ar putea fi un manechin. De unde să știe? Nu, trebuia să 
fie o persoană adevărată. Doar auzise poveștile. Poate că ar fi putut 
încerca cu tijele... 

Clătină din cap, ridică arbaleta și tinti cu grijă. 

— Când dorești, domnule Teppic. 

Asta era. 

Aici aflau dacă puteai ucide. 

Asta încercase să își scoată din minte. 

Stia că nu putea. 


În după-amiezile de octezi aveau Învățământ Politic cu Lady 
T'malia, una dintre puţinele femei care atinsese un rang înalt în 
Breaslă. În teritoriile din jurul Mării Circulare toată lumea știa că 
o cale de a ajunge la o vârstă înaintată era să nu iei masa cu 
Domnia Sa. Doar bijuteriile de pe o singură mână purtau destulă 
otravă cât să înhumeze un orășel. Era uimitor de frumoasă, dar 
genul acela de frumuseţe dobândită cu ajutorul unei trupe 1scusite 
de artişti, manichiuriste, machieze, corsetiere și croitorese, și a trei 
ore de muncă strașnică în fiecare dimineaţă. Când pășea, se auzea 
scâncetul slab al balene: supuse presiunii incredibile. 

Băieţii învățau. În timp ce ea vorbea, nu se uitau la faţa ei. Îi 
urmăreau mâinile. 

— Şi astfel, spuse ea, să ne gândim la situația anterioară fondării 
Breslei. În acest oraș, și desigur, şi în multe alte locuri, civilizația 
este alimentată și progresează prin intermediul interacțiunii 
dinamice a intereselor dintre multe carteluri de avantaje mari și 
puternice. În epoca premergătoare formării Breslei, încercările de 
avansare în cadrul acestor consorții aveau, întotdeauna, ca rezultat 
neînțelegeri regretabile care se încheiau cu prejudicii extreme. 
Acestea erau foarte dăunătoare interesului comun al orașului. Vă 
rog să înțelegeți că acolo unde lipsa de armonie domnește, 
comerțul scade. Și încă, și încă. 

Își plesni palmele de piept. Se auzi un scârțâit ca al unui galion 
1zbindu-se de o galeră. 

— În mod clar, era nevoie de un mijloc extrem, dar responsabil, 
prin care aceste diferende ireconciliabile să fie soluționate, con- 
tinuă ea, și astfel au fost puse bazele Breslei. Ce binecuvântare — 
ridicarea bruscă a tonului ei îi smulse, plini de vinovăţie, pe 
aproape o duzină de tineri din reverule lor private — trebuie să fi 
fost de față în acele zile de început, când bărbaţi cu un scop moral 
puternic au început să creeze supremu! instrument politic, în afara 
războiului. Cât de norocosi sunteți acum, antrenându-vă pentru o 
Breaslă care cere atât de mult în ceea ce priveşte manierele, 
comportamentul, ținuta și abilităţile ezoterice şi care, totuși, oferă 
o putere rezervată odată doar zeilor. Cu adevărat, lumea este 
molusca pe care o doriti... 

Dojenel traduse multe dintre acestea în spatele grajdurilor, în 
timpul pauzei de masă. 

— Ştiu ce înseamnă A Încheia cu Prejudicii Extreme, spuse 
Brânzar cu aroganță. Înseamnă să înhumezi cu un topor. 

— La naiba, nu înseamnă asta! zise Dojenel. 

— Da” tu de unde ştii? 

— Familia mea se ocupă cu comerțul de ani întregi, răspunse 
Dojenel. 

— Hub, zise Brânzar. Comert. 

Dojenel nu intra niciodată în detaliile naturii acestui comerţ. 
Avea o legătură cu mutarea obiectelor și cu nevoile de aprovizio- 
nare, dar exact ce fel de obiecte și de nevoi nu era niciodată 
clarificat. 

După ce îl pocni pe Brânzar, explică grijuliu că A Încheia cu 
Prejudicii Extreme nu cerea doar ca victima să fie înhumată, de 
preferat într-un mod extrem de conştiincios, dar şi ca asociaţii și 
angajaţii ei să fie implicați îndeaproape, împreună cu împrejurimile 
afacerii, clădirea şi o mare parte din ce se afla în vecinătate, astfel 
încât toți cei implicați să știe că omul fusese destul de lipsit de 
înțelepciune pentru a-şi face acel fel de dușmani care pot deveni 
foarte furioși şi de lipsiți de discernământ. 

— Doamne! spuse Arthur. 

— Oh, asta nu-i nimic, povesti Dojenel, într-o noapte de Lăsata 
Porcului, bunicul meu și întreg departamentul lui contabil s-au dus 
la o întrunire la nivel înalt cu cei din Miez, iar cincisprezece trupuri 
nu au mai fost găsite niciodată. Foarte rău, un astfel de lucru. 
Supără comunitatea de afaceri. 

— Toată comunitatea de afaceri sau doar acea parte din ea care 
pluteşte cu faţa în jos pe râu? întrebă Teppic. 

— Asta-i ideea. Mai bine să fie așa, spuse Dojenel clătinând din 
cap. Ştii tu. Curat. De aceea tata a spus că ar trebui să fac parte din 
Breaslă. Adică, în aceste vremuri trebuie să îți dezvolți afacerea, 
nu-ți poți pierde tot timpul cu relațiile publice. 


Capătul arbaletei tremură. 

În afară de asta îi plăcea totul la școală, căţăratul, studiile de 
muzică, învățământul multilateral. Faptul că sfârşeai prin a ucide 
oameni îl tot frământase. Nu omorâse pe nimeni niciodată. 

„Asta e și scopul, își spuse el. Acum află toți dacă poţi ucide, 
inclusiv tu. Dacă greșesc acum, sunt mort.“ 

În colţul său, Mericet începu să îngâne un cântecel descurajant. 

Exista un preț pe care Breasla îl plătea pentru licenta ei. Avea 
grijă să nu existe asasini neglijenți, fără tragere de inimă sau, ca să 
spunem așa, ucigător de ineficienţi. Nu întâlneai pe nimeni care să 
fi picat testul. 

Unii chiar picau. Doar că nu îi întâlneai niciodată. Poate că era 
unul sub pătură, poate că era chiar Dojenel, ori Snoxall sau oricare 
dintre băieți. Poate că dacă pica testul, el avea să fie legat acolo, 
sub pătură... 

Teppic încercă să deslușească silueta culcată. 

— Hhm, tuşi examinatorul. 

Į se uscase gâtul. Panica se ridica în el precum cina unui betiv. 
Dinţii voiau să clănțăne. Spinarea îi îngheţa, hainele îi erau o gră- 
madă de cârpe jilave. În jur, totul se mișca parcă cu încetinitorul. 

Nu. Nu avea să o facă. Neașteptata decizie îl lovi ca:o cărămidă 
pe o alee întunecată și fu aproape la fel de surprinzătoare. Nu din 
cauză că ar fi urât Breasla sau că i-ar fi displăcut în mod deosebit 
Mericet, dar nu așa testezi pe cineva. Pur și simplu era greșit. 

Se hotărî să pice. Chiar aşa, ce-ar fi putut face bătrânul, aici? 

Si va pica cu stil. 

Se întoarse cu fata la Mericet, privi paşnic în ochii exami- 
natorului, își întinse mâna cu arbaleta într-o direcție nedefinită și 
apăsă pe trăgaci. 

Se auzi un zbârnâit metalic. 

Se auzi un țăcănit când săgeata ricoșă dintr-un cui din pervazul 
ferestrei. Mericet se feri când îi zumzăi pe deasupra capului. Lovi 
un suport de torță de pe perete și trecu pe lângă faţa albită a lui 
Teppic torcând ca o pisică înnebunită. 

Se auzi o bufnitură când lovi pătura, iar apoi tăcere. 

— Mulţumesc, domnule Teppic. Dacă mă mai poți suporta o 
clipă. 

Bătrânul asasin se concentră asupra carnețelului său, mişcân- 
du-și buzele. 

Luă un creion care se legăna de un căpățel de aţă și mâzgăli 
ceva pe o bucată de hârtie roz. 

— Nu Îți voi cere să o iei din mâinile mele, spuse el, după tot ce 
s-a întâmplat. O voi lăsa pe masa de lângă uşă. 

Nu era un zâmbet deosebit de plăcut: era subțire și uscat, un 
Zâmbet din care toată căldura se evaporase demult; de obicei, 
oamenii surâd așa când zac morți de vreo doi ani sub soarele 
arzător al deşertului. Dar cel puțin simţea: că se străduia. 

Teppic nu se mişcase. 

— Am trecut? întrebă el. 

— Aşa se pare. 

— Dar... 

— Sunt sigur că ştii că nu ni se permite să discutăm testul cu 
elevii. Totuşi, îți pot spune că personal nu sunt de acord cu tehni- 
cile acestea moderne. Le găsesc de prost-gust. Bună dimineaţa și 
ție. Și Mericet se furișă afară. 

Teppic se împletici către masa prăfuită de lângă ușă și privi în 
jos, îngrozit, la hârtie. În virtutea obișnuinţei, scoase o pensetă din 
punguță pentru a o lua. 

Era perfect autentică. Avea sigiliul Breslei pe ea și râma 
indescifrabilă care era, neîndoielnic, semnătura lui Mericet; o 

văzuse destul de des, de obicei la sfârșitul extemporalelor îm- 
preună cu comanetarii ca „3/10. Ne mai vedem.“ 
Merse la silueta de pe pat și trase pătura de pe ea. 


Era aproape unu dimineaţa. Ankh-Morpork tocmai începea să 
o facă lată. 

Fusese întuneric sus, pe acoperișuri, în lumea aeriană a hoților 
și a asasinilor. Dar jos viaţa orașului se revărsa pe străzi ca o 
maree. 

Teppic mergea ametit prin aglomeratie. Oricine altcineva 
încerca asta în oraș cerea un tur al fundului râului, dar el purta 
negrul asasinilor și mulțimea doar se deschidea automat în fața lui 
și se închidea în urmă. Chiar și hoţii de buzunare stăteau la 
distanță. Niciodată nu știi peste ce ai putea da. Rătăci fără țintă prin 
porțile Casei Breslei și se așeză pe o bancă din marmură neagră, 
sprijinindu-și bărbia în pumn. 

Problema era că viaţa lui ajunsese la capăt. Nu se gândise la ce 
avea să se întâmple. Nu îndrăznise să se gândească la faptul că 
avea să urmeze un apoi. 

Cineva îl bătu pe umăr. Când se întoarse, Dojenel se așeză 
lângă el și, fără un cuvânt, scoase o bucăţică de hârtie roz. 

— Trosc, spuse el. 

— Şi tu ai trecut? zise Teppic. 

Dojenel rânji. 

— Nici o problemă, spuse el. A fost Nivor. Nici o problemă. 
Mi-a dat ceva bătaie de cap la Oprirea de Urgenţă, totuși. Tu? 

— Hmm? Oh. Nu. Teppic încercă să își revină. N-am avut 
probleme, răspunse el. 

— Ştii ceva de ceilalți? 

— Nu. 

Dojenel se lăsă pe spate. 

— Brânzar va reuși și el, spuse el cu aroganță, și tânărul Arthur. 
Nu cred că unii dintre ceilalți o vor face. I-am putea aștepta 
douăzeci de minute, ce zici? 

Teppic își întoarse fața chinuită spre el. 

— Dojenel, eu... 

— Ce? 

— Când s-a ajuns acolo, eu... 

— Ce-1? 

Toppic se uită la pietrele din pavaj. 

— NIMIC, zise el. 

— Eşti norocos — tocmai ai făcut o cursă frumoasă și aerisită pe 
acoperișuri. Eu am avut canalele și apoi am urcat în garderoba din 
Turnul Marchitanilor. A trebuit să intru și să mă schimb când am 
ajuns acolo. 

— Ai avut un manechin, nu? întrebă Teppic. 

— Vai de mine, tu nu? 

— Dar ne-au lăsat să credem că era real! se plânse 'Teppic. 

— A părut real, nu? 

— Da! 

— Bine, atunci. ŞI ai trecut. Deci nici o problemă. 

— Dar nu te-ai întrebat cine ar putea fi sub pătură, cine era şi de 
ce...? 

— Eu mi-am făcut griji că aș putea să nu o fac bine, recunoscu 
Dojenel. Dar apoi m-am gândit, e1, nu ţine de mine. 

— Dar eu... Teppic se opn. Ce-ar fi putut face? Să se ducă să 
explice? Dar nu părea o idee prea bună. 

Pnetenul lui îl bătu pe spate. 

— Nu-ţi mai face griji! spuse el. Am reuşit! 

Și Dojenel își ridică degetul mare apăsat pe primele două 
degete ale mâinii drepte, în străvechiul salut al asasinilor. 


Degetul mare apăsat pe două degete, și silueta Doctorului 
Cruces, pedagogul-sef, profilându-se deasupra băieților uimiti. 

— Noi nu ucidem, spuse el. Vorbea încet; doctorul nu ridica 
niciodată vocea, dar avea un fel de a-i da tonul și puterea care o 
puteau face să fie auzită în mijlocul unui uragan. 

— Noi nu executăm. Noi nu masacrăm. Niciodată noi, puteți fi 
foarte siguri, niciodată noi nu torturăm. Nu avem nimic de a face 
cu crimele pasionale, din ură ori fără rost. Nu o facem din plăcerea 
de a înhuma sau pentru a ne satisface vreo nevoie internă ascunsă, 
sau pentru o izbândă fără noimă, sau pentru vreo cauză ori credință; 
vă spun, domnilor, că toate aceste motive sunt suspecte în cel mai 
înalt grad. Priviţi fata unui om care vă va omori pentru o credință 
şi nările voastre vor adulmeca mirosul josniciei. Ascultaţi un 

discurs care proclamă un război sfânt și, vă asigur, urechile voastre 
ar trebui să prindă zăngănitul solzilor răului și târârea cozii lui 
monstruoase peste puritatea limbii. 

— Nu, noi o facem pentru bani. 

— Și, deoarece noi, mai presus de oricine, trebuie să cunoaștem 
valoarea unei vieți de om, o facem pentru mulți bani. 

— Puține motive mai curate pot exista, atât de lipsite de 
prefăcătorie. 

— Nil mortifi, sine lucre. Ţineţi minte. Nu omorâţi fără plată. 
Se opri pentru o clipă. ŞI întotdeauna dați chitanță, adăugă el. 


— Deci totul e în regulă, spuse Dojenel. Teppic dădu din cap 
mohorât. Asta era atât de plăcut la Dojenel. Avea această abilitate 
de invidiat de a evita să se gândească serios la orice făcea. 

O siluetă se apropie cu grijă prin porţile deschise!. Lumina 
torței de la ghereta portarului se reflectă în părul blond şi cârlionțat. 

— Aţi reușit, deci, spuse Arthur, bucurându-se nonșalant de gafă. 

Arthur se schimbase destul de mult în șapte ani. Nereuşita 
continuă a Marelui Orm de a produce răzbunarea organică pentru 
lipsă de evlavie îl vindecase de tendinţa de a fugi peste tot cu haina 
în cap. Statura lui mică îi oferea un avantaj natural în acele părți 
ale meșteșugului care implicau spații înguste. Aptitudinea lui 
nativă pentru violenţa canalizată fusese dezvăluită în ziua în care 
Fliemoe și câțiva prieteni de ai lui hotăriseră că ar fi fost amuzant 
să îi arunce pe băieții noi cu pătura și îl aleseseră pe Arthur primul; 
zece secunde mai târziu fusese nevoie de efortunle combinate ale 
tuturor celor din dormitor pentru a-l tine pe Arthur și a-i smulge 
din mâini rămăşiţele scaunului. leşise la iveală că era fiul 
decedatului Johan Ludorum, unul dintre cei mai mari asasini din 
istoria Breslei. Copiii asasinilor morți primeau întotdeauna o bursă 
de studii. Da, uneori putea fi o profesie grijulie. 

l Porţile Breslei Asasinilor nu erau niciodată închise. Se spunea că din cauză că 
Moartea avea deschis tot timpul, dar, în realitate, era din cauză că balamalele 


ruginiseră cu secole în urmă şi nimeni nu se apucase să facă ceva în privinţa asta. 


(n. a.) 

Nu existaseră dubii că Arthur nu va trece. Primise atenţie în 
plus și i se permitea să folosească otrăvuri foarte complicate. 
Probabil că avea să rămână pentru studii postuniversitare. 

Așteptară până când gongurile bătură de două. Orologeria nu 
era prea dezvoltată în Ankh-Morpork fiecare dintre numeroasele 
comunități ale orașului avea propriile idei despre cât însemna o 
oră, oricum, așa că bătăile continuară să răsune pe acoperișuri 
vreme de cinci minute. 

Când deveni evident că orașul căzuse de acord în privinţa 
faptului că trecuse bine de ora două, cei trei încetară să-şi mai 
privească pantofii în tăcere. 

— Ei, asta e, spuse Dojenel. 

— Bietul Brânzar, zise Arthur. E tragic, dacă stai să te gândești. 

— Da, îmi datora un bănuț, îl aprobă Dojenel. Haide, am 
pregătit ceva pentru noi. 


Regele Teppicymon al XXVII-lea cobori din pat și își astupă 
urechile cu palmele pentru a acoperi urletul mări. Era puternic în 
această noapte. 

Era întotdeauna mai tare când nu se simţea în apele lui. Avea 
nevoie de ceva care să îi distragă atenția. Ar fi putut trimite după 
Ptraci, servitoarea lui favorită. Era specială. Cântatul ei îl înveselea 
întotdeauna. Viaţa părea mult mai luminoasă când ea înceta. 

Sau mai era răsăritul soarelui. Asta era întotdeauna o alinare. 
Era o plăcere să şadă înfășurat într-o pătură pe cel mai înalt 
acoperiș al palatului, privind cum ceţurile se ridicau din fluviu, în 
timp ce potopul auriu se revărsa peste pământ. Aveai acel 
sentiment cald, de mulțumire, al unui alt lucru bine făcut. Chiar 
dacă nu știai, de fapt, cum îl făcusei... 

Se ridică, îşi vâri picioarele în papuci și ieși din dormitor, 
mergând pe coridorul larg ce ducea la uriașele scări în spirală și la 
acoperiș. Câteva lumânări iluminau statuile altor zei locali, pictând 
pereţii cu imagini în umbre mișcătoare ale unor lucruri cu cap de 
câine, corp de pește și braţe de păianjen. Le ştia încă din copilărie. 
Coșmarunle lui juvenile ar fi fost cam lispite de formă fără ele. 


46 TERRY PRATCHETT 


Marea. Nu o văzuse decât o dată, când era mic. Nu-și putea 
aminti multe despre ea, în afara dimensiunii. Și zgomotul. Și 
pescărușii. 

Îl chinuiau. Părea că se descurcaseră mult mai bine, pescărușii. 
Își dorea să fi putut să se întoarcă ca unul dintre ei, într-o zi, dar, 
fireşte, dacă erai faraon asta nu era o variantă. Nu te întorceai 
niciodată ca faraon. De fapt, nu prea plecai. 


— Ei, ce este? zise Teppic. 

— Gustă, spuse Dojenel, doar gustă. N-o să mai ai altă ocazie. 

— Parcă ar fi păcat să o stricăm, zise Arthur galant, privind în 
jos la modelul delicat din farfuria lui. Ce sunt toate chestiile astea 
MICI ŞI roşii? 

— Nu-s decât ridichi, spuse Dojenel nepăsător. Nu astea sunt 
importante. Dă-i înainte. 

Teppic întinse mica furculiuță din lemn și împunse o bucăţică 
de pește alb, subțire ca o foiţă. Bucătarul squishi îl cerceta cu 
aerului unuia care urmărește un bebeluș la prima lui aniversare. La 
fel făceau, își dădu el seama, și celelalte persoane din restaurant. 

O mestecă precaut. Era sărată și puțin cauciucată, cu o urmă 
de deversare de canalizare. 

— Bun? întrebă Dojenel nerăbdător. Câţiva clienți din apropiere 
începură să aplaude. 

— Diferit, recunoscu Teppic, mestecând. Ce e? 

— Arici-de-mare din adâncuri, spuse Dojenel. 

— E în regulă, zise el grăbit când Teppic puse furculita jos plin 
de înțeles, nu păţești nimic dacă fiecare părticică de stomac, ficat 
și tract digestiv este îndepărtată, de aia costă atât de mult, nu există 
bucătar de arici-de-mare de mâna a doua, e cea mai scumpă 
mâncare din lume, oamenii scriu poezii despre ea... 

— Ar putea fi o explozie de gust, mormăi Teppic, stăpânin- 
du-se. Totuși, trebuie că fusese preparat corect, altfel locul ar fi 
fost acum tapetat cu el. Înţepă cu grijă în feliile de rădăcini care 
ocupau restul farfunei. 

— Astea ce-ţi fac? întrebă el. 

— Ei, dacă nu sunt preparate exact în modul corect pe o 
perioadă de șase săptămâni, reacționează catastrofal cu aciditatea 

stomacului tău, zise Dojenel. Scuze. M-am gândit să sărbătonim 
cu cea mai scumpă masă pe care ne-o putem permite. 

— Înţeleg. Peşte și cartofi prăjiți! pentru Bărbaţi, zise Teppic. 

— Au ceva oţet pe aici? zise Arthur cu gura plină. Și ceva piure 
de mazăre ar merge de minune. 

Dar vinul a fost bun. Nu nemaipomenit de bun, totuși. Nu era 
din producția cea mai bună. Dar explica de ce pe Teppic îl duruse 
toată ziua capul. 

Fusese antemahmureala. Prietenul său cumpărase patru sticle 
dintr-un vin alb, altfel destul de comun. Motivul pentru care era 
atât de scump era că strugurii din care era făcut nu fuseseră, de 
fapt, plantați încă?. 


Lumina se mișcă încet, alene, pe Disc. Nu se grăbeşte nicăieri. 
De ce să se obosească? La viteza luminii, oriunde e în același loc. 

Regele Teppicymon al XXVII-lea privea discul auriu plutind 
peste marginea lumii. Un stol de cocori își luă zborul de pe fluviul 
acoperit de neguri. 

Fusese conştiincios, îşi spuse el. Nimeni nu îi explicase 
vreodată cum faci soarele să răsară, fluviul să se reverse şi 
porumbul să crească. Cum ar fi putut să-i spună? E] era zeul, până 
la urmă. Ar fi trebuit să știe. Dar nu ştia, așa că doar trecuse prin 
viață sperând din toată inima că totul va merge cum trebuie și asta 
păruse să fie de ajuns. Problema era, că, dacă nu ar fi mers, nu ar 
fi ştiut de ce. Un coșmar repetat îl înfățișa pe Dios, marele preot, 
zgâlțâindu-l să se trezească într-o dimineaţă, doar că nu ar fi fost 
dimineaţă, fireşte, și despre toate luminile din palat arzând și o 
l Fish and chips este un fel de mâncare foarte popular printre oamenii obişnuiţi 
și tinerii din Anglia. leftin și servit în sistem fast food, se consumă de obicei cu 
sare și oţet. In nordul Angliei, se mănâncă drept garnitură şi piure din 
mazăre-grasă. (n. tr.) 

? Vinul invers este făcut din strugurii aparținând acelei clase de floră — reanua- 
lele — care crește doar pe câmpurile cu un nivel excesiv de magie. Plantele 
normale cresc după ce au fost plantate seminţele — în cazul reanualelor, este 
invers. Deși vinul din reanuale provoacă îmbătarea în felul normal, acțiunea sis- 
temului digestiv asupra moleculelor lui provoacă o reacţie neobişnuită al cărei 
efect final este să arunce mahmureala care urmează înapoi în timp, cu câteva ore 


înainte ca vinul să fie băut. De aici şi zicala: cui pe cuiul pe care o să-l baţi 
scoate. (n. a.) 

mulțime furioasă mormăind în bezna luminată de stelele de afară 
și toată lumea uitându-se plină de așteptare la el... 

Si tot ceea ce ar fi putut spune era „Scuze“. 

ÎI îngrozea. Cât de ușor îi era să îşi închipuie gheaţa formân- 
du-se pe fluviu, chiciura eternă tivind palmierii și rupându-le 
frunzele (care s-ar fi spart când ar fi lovit pământul îngheţat) și 
păsările căzând neînsuflețite din cer... 

Umbra se prelinse peste el. Pnvi în sus, cu ochii împăienjeniţi 
de lacrimi, la un orizont gri și gol, căscând gura îngrozit. 

Se ridică în picioare, azvârlind pătura în lături, și își ridică 
ambele mâini în rugăciune. Dar soarele dispăruse. El era zeul, asta 
era treaba lui, era singurul lucru pe care trebuia să îl facă, iar el își 
dezamăgise poporul. 

Acum auzea cu urechea minţii mânia mulțimii, un urlet tunător 
care începea să îi umple urechile până când ritmul deveni insistent 
și familiar, până la punctul în care nu mai apăsa, ci îl trăgea pe el 
afară, în acel deşert albastru sărat, unde soarele strălucea 
întotdeauna și forme elegante se roteau pe cer. 

Faraonul se ndică în vârfurile picioarelor, își dădu capul pe 
spate, își întinse aripile. Și plonjă. 

În timp ce se înălța pe cer, fu surprins să audă o bufnitură în 
spatele său. Şi soarele ieși de după nori. 

Mai târziu, faraonul se simți extrem de rușinat din această 
cauză. 


Cei trei noi- asasini se împleticeau încet pe stradă, reușind, 
totuși să nu cadă și încercând să cânte „Un baston de vrăjitor are o 
măciulie în vârf“ în armonie sau, cel puţin, în aceeaşi cheie. 

— E ma'e şi-i 'otund și-i greu de trei la... cânta Dojenel. La 
naiba, în ce am călcat? 

— Stie cineva unde suntem? întrebă Arthur. 

— Ne... ne îndreptam spre Casa Breslei, zise Teppic, doar că 
om fi greșit drumul, în față e râul. Se simte mirosul. 

Precauţia străpunse platoșa de alcool a lui Arthur. 

— Ar putea fi oane — oalme — oameni periculoși pe aici, la ora 
asta, se hazardă el. 

— Da, răspunse Dojenel cu satisfacție, noi. Am un bilet cu care 
s-o dovedesc. Am luat testul și restul. Aş vrea să-l văd pe ăla care 
se ia de noi. 

— Corect, îl aprobă Teppic, aplecându-se peste el pentru un fel 
de sprijin. Îi despicăm de la cumîizice până la treb'şoară. 

— Corect! 

Se împleticiră nesigur pe Podul de Bronz. 

De fapt, existau oameni periculoși pe acolo, în umbrele 
dinaintea răsăntului Și, în acest moment, se aflau cam la douăzeci 
de pași în urma lor. 

Sistemul complex al Breslelor infracționale nu făcuse, de fapt, 
din Ankh-Morpork un loc mai sigur, doar îi raționalizase pericolele 
și le oferise un statut regulat şi de încredere. Breslele principale 
supravegheau orașul cu mai multă conştiinciozitate și, cu siguranță, 
mai mult succes decât reușise vechea Gardă vreodată să o facă și 
era adevărat că orice hoț liber-profesionist și fără permis prins de 
Breasla Hoţilor s-ar fi găsit curând reținut în custodie pentru o 
anchetă socială, plus că ar fi avut genunchii bătuţi în cuie unul de 
altul!. Totuşi, existau întotdeauna câteva suflete care preferau să 
ducă o viaţă periculoasă în afara fărădelegii, şi cinci bărbați care 
corespundeau acestei descrieri se apropiau cu grijă de cei trei 
pentru a le prezenta oferta specială a acestei săptămâni, un gâtle) 
tăiat, jaf și îngroparea la alegere în noroiul râului. 

De obicei, oamenii se fereau din calea asasinilor din cauza unui 
sentiment instinctiv care-i avertiza că a ucide oameni pentru sume 
foarte mari de bani este un lucru dezaprobat de zei (care, în 
general, preferă ca oamenii să fie uciși pentru sume foarte mici de 
bani sau gratis) şi că ar fi avut ca rezultat hybrisul, adică este 
judecata zeilor. Zen cred cu tărie în justitie, cel putin atâta timp cât 
se aplică oamenilor şi se știa despre ei că o împărțeau cu atâta 
entuziasm, încât persoane aflate la o distanță considerabilă erau 
transformate într-o olivieră. 

Totuşi, negrul de asasin nu sperie pe oricine și, în anumite 
pături ale societății, există o distincție anume în a omori un asasin. 
Este ca și cum ai face un mart la table. 


| Când Breasla Hoţilor declarase Grevă Generală în Anul Împerecherii 
Leneșului. numărul infracțiunilor se dublase. (n. a.) 

În mare, așadar, cei trei care chiar acum se împleticeau pe 
scândurile pustii ale Podului de Bronz erau niște asasini beți-morți, 
iar bărbații din spatele lor erau hotărâți să pună virgula acolo unde 
trebuia. 

Dojenel se izbi de unul dintre hipopotamii! heraldici din lemn 
care împodobeau partea dinspre mare a podului, ricoșă și se 
prăbuși peste parapet. 


— Îmi vine să vărs, anunţă el. 

— Eşti invitatul meu, zise Arthur, pentru asta e fluviul. 

Teppic oftă. Era ataşat de fluvii, despre care simţea că erau 
create pentru a avea nuferi la suprafață şi crocodili în adâncuri, iar 
Ankh îl deprima întotdeauna deoarece dacă puneai un nufăr în el, 
s-ar fi dizolvat. Primea apele din unaşele câmpii noroioase până 
hăt, în munţii Vârfu Berbecului și când ajungea să treacă prin 
Ankh-Morpork, pop. un milion, mai putea fi numit lichid doar 
pentru că se mișca mai repede decât terenul din jur, de fapt, dacă 
ai fi vărsat în el l-ai fi făcut probabil, în medie, puţin mai curat. 

Se holbă în jos la dâra subțire care se prelingea printre pilonii 
centrali, iar apoi își ridică privirea către orizontul cenușiu. 

— Apare soarele, anunţă el. 

— Nu-mi aduc aminte să fi mâncat așa ceva, mormăi Dojenel. 

Teppic făcu un pas în lături tocmai când un cuțit vâjâi pe lângă 
nasul său și se înfipse în fesa hipopotamului de alături. 

Cinci siluete ieșiră din neguri. Cei trei asasini se strânseră 
instinctiv la un loc. 


i Una dintre cele două legendeţ despre fondarea orașului Ankh-Morpork 
povesteşte că cei doi fraţi orfani care au construit capitala au fost, de fapt, găsiți 
și alăptaţi de un hipopotam (lit. orijeple, deşi unii istorici susțin că este o 
traducere greșită a lui orejaple, un fel de dulăpior de băuturi cu vitrină). Opt 
hipopotami heraldici împodobesc podul, cu fața spre mare. Se spune că, dacă 
vreodată orașul va fi în pericol, vor fugi. 

+ Cealaltă legendă, pe care de obicei cetăţenii nu o povestesc, este că în vremuri 
şi mai îndepărtate un grup de oameni înţelepţi a supraviețuit unui potop trimis 
de zei construind o barcă uriașă, și pe această barcă au luat câte două exemplare 
din fiecare fel de animale de pe Disc. După câteva săptămâni, bălegarul adunat 
a început să scufunde barca aşa că — spune povestea — l-au aruncat peste bord și 
l-au numit Ankh-Morpork. (n. a.) 

— Dacă vă apropiați de mine, o să vă pară rău, gemu Dojenel 
ținându-se cu mâinile de burtă. Nota de la curăţătorie o să fie 
îngrozitoare. 

— Ei bine, ce avem noi aici? zise șeful banditilor. Astfel de 
lucruri se spun în aceste situații. 

— Sunteţi din Breasla Hotilor? întrebă Arthur. 

— Nu, răspunse şeful, noi suntem minoritatea redusă și 
nereprezentativă care compromite renumele celorlalți. Dați-ne 
obiectele de valoare și armele, vă rog. La final, asta nu va conta, 
înțelegeți. Doar că jefuirea cadavrelor este neplăcută și degradantă. 

— l-am putea ataca, zise Teppic, cu nesiguranță. 

— Nu te uita la mine, spuse Arthur, nu sunt în stare să îmi 
găsesc fundul nici cu un atlas. 

— Chiar o să vă pară rău când o să vărs, zise Dojenel. 

Teppic știa de cuțitele de aruncat vârâte în fiecare mânecă, dar 
și că șansele de a reuși să apuce unul la timp pentru a mai fi în viață 
să îl arunce erau probabil foarte mici. 

În asemenea momente, consolarea religioasă este foarte 
importantă. Se întoarse şi privi către soare, tocmai când acesta ieși 
din pâlcurile de nori ale răsăritului. 

În centrul lui era un punct minuscul. 


Răposatul Rege Teppicymon al XXVII-lea deschise ochii. 

— Zburam, şopti el, îmi amintesc senzația aripilor. Ce caut aici? 

Încercă să se ridice în picioare. Avu un sentiment temporar de 
greutate, care dispăru brusc, astfel încât el se ridică în picioare 
aproape fără nici un efort. Se uită în jos pentru a vedea ce îl 
provocase. 

— Oh, vai, spuse el. 

Cultura regatului de pe fluviu avea multe de zis despre moarte 
şi despre ce se întâmplă după aceea. De fapt, avea foarte puține de 
spus despre viață, privind-o ca pe un soi de preludiu neplăcut 
pentru evenimentul principal și ca pe ceva prin care trebuie să treci 
în grabă pe cât de politicos se poate, așa că prin urmare, faraonul 
ajunse foarte repede la concluzia că era mort. Priveliștea trupului 
său zdrobit pe nisipul de dedesubt jucase un rol important. 

Era o mohoreală în toate. Peisajul avea o înfăţişare fanto- 
matică, de parcă ar fi putut trece drept prin el. „Fireşte, se gândi, 
probabil că pot.“ 

Îşi frecă corespondentele mâinilor. „Ei, asta e. Acum devine 
interesant; acum încep să trăiesc cu adevărat.“ 

În spatele lui, o voce spuse: 

- BUNĂ DIMINEAȚA. 

Regele se întoarse. 

— Salut, zise el. Tu eşti... 

— MOARTEA, spuse Moartea. 

Regele păru surprins. 

— Am înțeles că moartea vine ca un scarabeu uriaș cu trei 
capete, zise el. 

Moartea ridcă din umeri. 

— BINE. ACUM ŞTII. 

— Ce ţii în mână? 

- ASTA? E O COASĂ. 

— Ciudat obiect, nu? spuse faraonul. Credeam că Moartea 
poartă Buzduganul Milei și Cârligul de Cules al Dreptății. 

Moartea păru să se gândească la asta. 

— ÎN CE? zise el. 

— Pardon? 

— MAI VORBIM DESPRE UN GÂNDAC URIAȘ? 

— Ah. În mandibule, cred. Dar mi se pare că are braţe într-una 
dintre frescele din palat. Regele ezită. Pare cam prostesc, zău, 
acum că o spun cuiva. Adică, un gândac uriaş cu mâini. Și cu cap 
de ibis, dacă îmi amintesc bine. 

Moartea oftă. Nu era o creatură a Timpului și, prin urmare, tre- 
cutul și viitorul erau una pentru el, dar existase o perioadă în care 
făcuse efortul de a apărea sub orice formă se aștepta chentul. 
Aceasta dăduse greș deoarece de obicei era imposibil să afli la ce 
se aștepta clientul până când nu murea. Apoi se hotărâse că, de vre- 
me ce oricum nimeni nu se aștepta vreodată să moară, ar fi putut 
foarte bine să își facă lui pe plac şi, aşadar, rămăsese la cunoscuta 
mantie neagră cu glugă, care era elegantă, foarte familiară și 
acceptată oriunde, precum cele mai bune cărți de credit. 

— Nu contează, spuse faraonul. Cred că mai bine pornim la 
drum. 

— ÎNCOTRO? 

— Nu ştii tu? 

— MĂ AFLU AICI DOAR PENTRU A MĂ ASIGURA CĂ 
MORI LA TIMPUL STABILIT. CE SE ÎNTÂMPLĂ DUPĂ 
ACEEA DEPINDE DE TINE. 

— Bine... Regele își scărpină automat bărbia. Cred că trebuie să 
aştept până când vor termina toate pregătirile şi aşa mai departe. 
Să mă mumifice. Şi să îmi construiască o nenorocită de piramidă. 
Hm. Trebuie să rămân pe aici ca să aștept toate astea? 

- CRED CĂ DA. Moartea pocni din degete și un cal alb 
minunat își încetă păscutul printre plantele din grădină şi veni în 
trap la el. 

— Oh. Ei, cred că o să mă uit în altă parte. Ştii, mai întâi scot 
toate părțile moi dinăuntru. O umbră de îngrijorare slabă îi trecu 
pe față. Lucrurile care păruseră perfect raționale când era în viață 
păreau cam suspecte acum, că era mort. E ca să conserve corpul, 
astfel încât să își poată începe o nouă viaţă în Lumea de Dincolo, 
adăugă el cu o voce cam uimită. Şi apoi te înfășoară în bandaje. 
Măcar asta pare logic. Se scărpină pe nas. Dar apoi pun o grămadă 
de mâncare și de băutură împreună cu tine în piramidă. 

- UNDE SE AFLĂ ORGANELE INTERNE ÎN ACEL 
MOMENT? 

— Asta-i partea ciudată, nu? Sunt într-un borcan în camera 
alăturată, spuse regele cu o urmă de îndoială în glas. Noi chiar am 
pus un car al naibii de bun în piramida lui taică-meu. Se încruntă 
și mai mult. Lemn masiv, din asta era făcut, cu frunze din aur peste 
tot. Și patru tauri din lemn să-l tragă. Şi pe urmă am trântit o piatră 
a naibii de mare peste intrare... 

Încercă să gândească, și descoperi că era surprinzător de ușor. 
Noi idei 1 se revărsau în minte într-un flux clar și rece. Trebuie că 
avea de a face cu jocul luminii pe pietre, cu albastrul senin al 
său. Acum, când nu mai avea un corp care să îl deranjeze cu 
cererile lui insistente, lumea părea plină de minunăţii, dar din 
nefericire, printre primele dintre ele se număra faptul că mare parte 

din ce credeai că era adevărat părea acum la fel de solid și de 
încredere ca aburul din mlaștină. Şi, de asemenea, că, tocmai când 
era complet pregătit să se bucure de lume, avea să fie îngropat 
într-o piramidă. 

Când mori, primul lucru pe care îl pierzi este viața. Următorul 
sunt iluziile. 

- VĂD CĂ Al MULTE LUCRURI LA CARE SĂ TE 
GÂNDESȘTI, spuse Moartea încălecând. IAR ACUM, DACĂ 
MĂ IERŢI... 

— Stai o clipă... 

— DA? 

— Când am... căzut. Aş fi putut jura că zburam. 

— ACEA PARTE DIN TINE CARE ERA DIVINĂ CHIAR A 
ZBURAT, FIRESTE. TU EȘTI ACUM COMPLET MURITOR. 

— Muritor? 

— CREDE-MĂ PE CUVÂNT. ȘTIU CE VORBESC. 

— Oh. Uite, sunt câteva întrebări pe care aș vrea să ți le pun... 

- ÎNTOTDEAUNA SUNT. ÎMI PARE RĂU. Moartea lovi cu 
călcâiele în coastele calului şi dispăru. 

Regele zăcea acolo în momentul în care câțiva servitori veniră 
în grabă pe lângă zidul palatului, încetinind când se apropiară de 
cadavru și înaintând cu grijă. 

— Eşti bine, o, Împodobit Stăpân al Soarelui? se aventură unul 
dintre ei. 

— Nu, nu sunt, se răsti regele, căruia i se zdruncinaseră câteva 
dintre credinţele de bază despre univers, iar asta nu-i dă nimănui 
o dispoziţie prea bună. Sunt pe punctul de a fi mort chiar în această 
clipă. Uimitor, nu, adăugă el cu amărăciune. 

— Ne poti auzi, o, Divin Aducător al Dimineţii? 

— Nu cred că ne poate auzi, Jahmet, spuse celălalt servitor. 

— Ascultă, zise regele, a cărui grabă era egalată doar de ne- 
putinţa totală a servitorilor de a auzi ce spunea, trebuie să îl găsiți 
pe fiul meu și să îi spuneti să renunţe la treaba cu piramidele, cel 
puțin cât mă mai gândesc eu niţel la ea, sunt unul sau două puncte 
care par cam contradictorii în ceea ce priveşte toate pregătirile 
pentru viața de apoi, şi... 

— Să strig? întrebă Jahmet. 

— Nu cred că poți să strigi destul de tare. Cred că e mort. 

Jahmet se uită în jos la cadavrul care înțepenea. 

— Al naibii să fie, spuse el în cele din urmă. Ei, s-a dus pe apa 
Sâmbetei ziua de mâine. 


Soarele, neștiind că dădea reprezentația de adio, continua să 
plutească lin pe deasupra marginii lumii. Şi din el, mişcându-se 
mai repede decât ar fi trebuit vreo pasăre să poată zbura, un 
pescăruş se abătu asupra Ankh-Morpork-ului, pe Podul de Bronz 
și cu cele opt siluete, pe una dintre fețele care priveau fix... 

Pescărușii erau destul de obișnuiți în Ankh. Dar când acesta 
zbură pe deasupra grupului, scoase un țipăt gutural lung care îi 
făcu pe trei dintre banditi să își scape cuțitele. Nimic cu pene nu ar 
fi trebuit să poată scoate un astfel de sunet. Avea gheare în el. 

Pasărea făcu un cerc strâns şi bătu din aripi pentru a se așeza 
pe un hipopotam din lemn la îndemână, de unde privi amenințător 
înspre grup, cu ochi roşii, de nebun. 

Șeful hotilor îşi smulse privirea de la el tocmai când îl auzi pe 
Arthur spunând, destul de politicos: 

— Acesta este un cuțit de aruncat numărul doi. Am luat 
nouăzeci şi șase de puncte la aruncarea cuţitelor. Ce ochi nu-ţi mai 
trebuie? 

Şeful se uită lung la el. În ceea ce îi privea pe ceilalţi tineri 
asasini, observă el, unul încă se holba la pescăruș, iar celălalt era 
ocupat să verse zgomotos peste parapet. 

— Tu eşti singur, zise el. Noi suntem cinci. 

— Dar curând veti rămâne doar patru, spuse Arthur. 

Mişcându-se încet, ca și cum ar fi fost ametit, Teppic întinse 
mâna către pescăruș. Dac-ar fi avut de-a face cu un pescăruş de 
rând, acest gest ar fi avut ca rezultat pierderea unui deget, dar 
creatura îi sări pe braţ cu aerul arogant al stăpânului care se 
întoarce pe vechea plantație. 

Părea să îi neliniştească tot mai mult pe banditi. Nici surâsul 
lui Arthur nu era de ajutor. 

— Ce pasăre frumoasă, rosti şeful, cu tonul absurd de vesel al 
cuiva extrem de îngrijorat. 

Teppic îi mângâia visător capul alungit. 

— Cred că ar fi o idee bună să plecați, îi sfătui Arthur în timp ce 
pasărea înaintă pe încheietura lui Teppic. Strângând cu labele 
membranate, aruncându-și aripile în lături pentru a-și menține 
echilibrul, ar fi trebuit să pară amuzantă, în schimb, arăta plină de 
o putere ascunsă, ca și cum ar fi avut identitatea secretă a unui 
vultur. Când își deschise gura dezvăluind o limbă de pasăre ridicol 
de mov, aceasta fu o sugestie că pescărușul ar fi putut face mai 
mult decât să amenințe un sandvici cu roșii de la malul mării. 

— Este vrăjit? întrebă unul dintre hoți şi ceilalți îl obligară 
imediat să tacă. 

— Ei, atunci noi plecăm, spuse șeful, ne pare rău pentru 
neînțelegere... 

Teppic îi oferi un zâmbet cald, absent. 

Apoi auziră cu toții zgomotul slab și insistent. Șase perechi de 
ochi priviră în jur împrejur și apoi în jos; ai lui Dojenel se fixaseră 
deja unde trebuia. 

Sub ei, curgând amenințător peste noroiul deshidratat, fluviul 
Ankh se umfla. 


Dios, prim-ministru şi mare preot printre marii preoți, nu era 
un om religios din născare. Nu era o calitate de dorit la un mare 
preot, îți afecta judecata, te făcea nesigur. Dacă începi să crezi în 
lucruri, toată treaba devine o farsă. 

Nu că ar fi avut ceva împotriva credinței. Oamenii aveau 
nevoie să creadă în zei, fie și doar pentru că era atât de greu să 
creadă în oameni. Zeii erau necesari. El le cerea doar să nu-i stea 
în cale şi să îl lase pe el să se ocupe de tot. 

Vedeţi voi, era o binecuvântare că avea înfăţişarea potrivită 
pentru asta. Dacă genele au considerat potrivit să îi ofere o statură 
înaltă, un cap chel și un nas cu care să poată ara pietre, atunci 
probabil că au avut ceva precis în minte. 

Instinctiv, nu avea încredere în oamenii care acceptau religia 
cu uşurinţă. Cei religioși din naştere, simţea el, erau sortiți rătăcirii 
prin deşert și primirii de revelații — de parcă zeii s-ar cobori la așa 

ceva. Şi nu terminau niciodată nimic. Începeau să creadă că 
ritualurile nu erau importante. Începeau să creadă că puteai vorbi 
direct cu zeii. Dios ştia, cu acea siguranță rigidă și de neînfrânt cu 
care ai putea răsturna lumea, că zeilor din Dyelibeybi le plăceau 
ritualurile la fel de mult ca oricui altcuiva. Până la urmă, un zeu 
care se împotriveşte ritualurilor este ca un pește care se împo- 
triveşte apel. 

Se așeză pe treptele tronului, cu toiagul pe genunchi. Și 
transmise ordinele regelui. Faptul că nu fuseseră date de nici un 
rege nu era un impediment. Dios era mare preot de, ei, de mai 
mulți ani decât dorea să-și amintească, ştia ce fel de ordine ar da 
un rege chibzuit, şi le dădu. 

Oricum, Faţa Soarelui era pe tron şi asta era ceea ce conta. Era 
o mască din aur masiv care acoperea tot capul, pentru a fi purtată 
de conducătorul în exercițiul funcțiuni la toate ocaziile publice; 
expresia ei, pentru blasfematori, era cea a unei constipaţii 
prietenoase. De mii de ani simbolizase regalitatea în Djehbeybi. 
De asemenea, făcuse foarte grea sarcina de a deosebi regii între ei. 

Era şi un simbol foarte puternic, deşi nimeni nu-și mai amintea 
a ce. 

Exista o grămadă de astfel de lucruri în Vechiul Regat. Toiagul 
de pe genunchii lui, bunăoară, cu șerpu lui foarte simbolici 
îngemănați simbolic în jurul unei nuiele alegorice de mânat cămila. 
Oamenii credeau că acesta dădea marelui preot putere peste zei! și 
peste morţi, dar probabil că era o metaforă, í. e., o minciună. 

Dios își schimbă poziţia. 

— Regele a fost poftit în Camera Mersului Înainte? întrebă el. 

Cercul de mari preoți mai mici dădu din cap. 

— Dil, îmbălsămătorul, se ocupă de el chiar în această clipă, o, 
Dios. 

— Foarte bine. Şi constructorul de piramide a fost înștiințat? 

Hoot Koomi, mare preot al lui Khefin, Zeul cu Două Fete al 
Porţilor, făcu un pas înainte. 

— Mi-am luat libertatea de a mă ocupa personal de acest lucru, 
O, Dios, toarse el. 

Dios bătu cu degetele în toiag. 

— Da, zise el, Nu mă îndoiesc că ai făcut-o. 

Mulţi dintre cei din rândurile preoțimii se aşteptau ca acest 
Koomi să fie urmașul lui Dios în cazul în care Dios chiar ar fi 
murit vreodată, deşi a sta și a aștepta ca Dios să moară nu păruse 
niciodată a fi o ocupaţie profitabilă. Singura părere contrară era cea 
a lui Dios însuşi, care, dacă avea vreun prieten, probabil că i-ar fi 
mărturisit anumite condiții care ar fi trebuit îndeplinite mai întâi, 
după cum urmează, când o face plopul pere și răchita micșunele şi 
când el, Dios, și-o vedea ceafa. Probabil că ar fi adăugat că singura 
diferenţă dintre Koomi şi un crocodil sacru era sinceritatea primară 
a scopului crocodilului. 

— Foarte bine, spuse el. 

— Dacă îmi permiteţi, Domnia Ta? îndrăzni Koomi. Feţele 
celorlalți preoți deveniră complet inexpresive când Dios se uită 
amenințător. 

— Da, Koomi? 

— Prințul, O, Dios. A fost chemat? 

— Nu, răspunse Dios. 

— Atunci cum va şti? întrebă Koomi. 

— Va afla, spuse Dios sigur pe sine. 

— Cum se va întâmpla aceasta? 

— Va ști. Şi acum sunteți liberi cu toții. Plecaţi. Vedeţi-vă de 
zeii voştri. 

O zbughiră afară, lăsându-l pe Dios singur pe trepte. Era locul 
Fusese poziția lui obișnuit de atâta vreme, încât şlefuise o 
adâncitură în piatră, o adâncitură în care se potrivea perfect. 

Desigur că prințul va ști. Era un lucru cât se poate de evident. 
Dar în adâncurile minţii, îngropată bine sub anii de observaţie a 
datoriei și a ritualurilor, Dios detectă o anumită neliniște. Nu își 
avea locul acolo. Neliniştea era ceva ce simțeau alții. Nu ajunsese 
unde era lăsând loc pentru îndoială. Însă acolo era un gând mi- 
nuscul, o certitudine minusculă, aceea că acest nou rege va crea 
necazuri. 

Bine. Băiatul va învăţa curând. Cu toți învaţă. 

Își schimbă poziţia şi se strâmbă. Junghiurile și durerile se 
întorseseră, iar el nu putea permite asta. Stăteau în calea datoriei 
lui, iar datoria lui era un crez sacru. 

Va trebui să viziteze necropola din nou. La noapte. 


— Parcă nu e el, vezi şi tu. 

— Atunci cine e? întrebă Dojenel. 

Înaintau pleoscăind nesiguri pe stradă, dar nu de beţie de 
această dată, ci cu pasul ciudat a doi oameni care încearcă să țină 
direcția pentru trei. Teppic mergea, dar nu într-un fel care să le dea 
cât de puţină încredere că mintea lui avea vreun rol în asta. 

În jurul lor, uşile erau deschise cu putere, înjurăturile erau 
înjurate, se auzeau sunetele mobilei târâte către camerele de la 
primul etaj. 

— Trebuie să fi fost o furtună a naibii de puternică sus în munti, 
spuse Arthur. De obicei nu se umflă atât nici măcar primăvara. 

— Poate că ar trebui să-i ardem nişte pene pe sub nas, sugeră 
Dojenel. 

— Afurisitul ăla de pescăruș ar fi favoritul, mârâi Arthur. 

— Ce pescăruş? 

— L-ai văzut. 

— Ei, ce-i cu el? 

— Tu chiar l-ai văzut, nu-i aşa? Flacăra întunecată a nesiguran- 
tei pâlpâi în ochii lui Arthur. Pescărușul dispăruse în toată agitația. 

— Atenţia îmi era puțin cam ocupată, zise Dojenel timid. 
Trebuie să fi fost din cauza pișcoturilor cu mentă pe care mi le-au 
servit la cafea. M-am gândit eu că erau niţel cam uscate. 

— În mod clar, pasărea aia avea puteri supranaturale, zise 
Arthur. Uite, hai să îl punem undeva cât îmi golesc cizmele de apă, 
ce zici? 

În apropiere era o brutărie, cu uşile larg deschise pentru ca 
tăvile cu pâini proaspete să se răcorească în aerul dimineții. Îl 
sprijiniră pe Teppic de perete. 

— Parcă l-ar fi pocnit cineva în cap, spuse Dojenel. N-a făcut-o 
nimeni, nu? 

Arthur dădu din cap. Chipul lui Teppic încremenise într-un 
rânjet blând. Orice ar fi fost lucrul asupra căruia îi erau ațintiți 
ochii, acesta nu ocupa spațiul dimensional obișnuit. 

— Ar trebui să-l ducem înapoi la Breaslă și la sana... 

Se opri. Din spatele lor se auzea un foşnet neobişnuit. Pâinile 
săreau uşor pe tăvile lor. Unele vibrară până când ajunseră pe 
podea, unde se învârtiră, ca niște gândaci cu burta în sus. 

Apoi, crustele li se crăpară şi se desfăcură ca nişte coji de ou şi 
din ele răsăriră sute de muguri verzi. 

În câteva secunde, tăvile se umplură erau pline cu lanuri 
unduitoare de porumb proaspăt, cu vârfurile începând deja să se 
împlinească și să se aplece. Printre ele mărșăluiau Dojenel şi 
Arthur, cu feţe impasibile și ținându-l bine pe Teppic între ei. 

— El face toate astea? 

— Am sentimentul că... Arthur privi în urmă, pentru cazul în 
care vreun brutar furios ar fi ieșit şi ar fi observat ce e întâmplă, şi 
se opri așa de brusc, încât ceilalți doi se învârtiră în jurul lui ca o 
cârmă. 

Se uitară gânditor la stradă. 

— Nu vezi în fiecare zi aşa ceva, spuse în cele din urmă 
Dojenel. 

— Adică cum crește iarbă și alte chestii pe unde calcă el? 

— Da. 

Ochii li se întâlniră. Ca unul singur, se uitară în Jos, la pantofii 
lui Teppic. Deja era cufundat până la glezne în ierburi, care.crăpau 
pavajul vechi de secole în graba lor de-a ieşi la suprafață. 

Fără să rostească o vorbă, îl apucară de coate și îl ridicară 
în aer. 

— Sanatoriul, zise Arthur. 

— Sanatoriul, îl aprobă Dojenel. 

Dar amândoi știau, chiar atunci, că asta avea să implice mai 
mult decât o prişniţă fierbinte. 


Doctorul se lăsă pe spate. 

— Destul de clar, spuse el după un scurt moment de gândire. Un 
caz de mortis portalis tackulatum cu complicații. 

— Ce înseamnă asta? vru să știe Dojenel. 

— În termeni profani, pufni doctorul, e mort de-a binelea. 

— Care sunt complicatiile? 

Doctorul se uită cu viclenie. 

— Încă mai respiră, zise el. Iată, pulsul îi bate atât de tare, încât 
poti să-l auzi şi are o temperatură, că ai putea să frigi ouă pe el. 
Ezită, conștient că asta era probabil prea clar şi prea uşor de înteles; 
medicina era o artă nouă pe Disc și nu avea să ajungă nicăieri dacă 
oamenii o puteau înțelege. 

— Pyrocerebrum ouerf culinaire, spuse el după ce o ticlui. 

— Bine, ce putem face? 

— Nimic. E mort. Toate testele medicale o dovedesc. Așa că, 
ă... îngropaţi-l, puneți-l undeva bine la răcoare şi spuneţi-i să mă 
caute săptămâna viitoare. Pe zi, de preferat. 

— Dar încă respiră! 

— Acestea sunt doar actiuni reflexe, care îi pot zăpăci cu 
ușurință pe profani, spuse doctorul de sus. 

Dojenel oftă. Bănuia că Breasla, care, până la urmă, avea o 
experiență neîntrecută în privința cuţitelor ascuţite şi a compușilor 
organici complecși, era mult mai bună la a pune diagnostice 
elementare decât doctorii. O fi omorând Breasla oameni, dar cel 
puțin nu se aştepta ca aceştia să-i fie recunoscători. 

Teppic deschise ochii. 

— Trebuie să mă duc acasă, zise el. 

— E mort, ha? spuse Dojenel. 

Doctorul făcea cinste profesiei lui. 

— Nu este ieșit din comun ca un cadavru să scoată zgomote 
neliniștitoare după moarte, îndrăzni el să spună, ceea ce poate 
deranja rudele și... 

Teppic se ridică în capul oaselor. 

— De asemenea, spasmele musculare în corpul înțepenit pot, în 
anumite circumstanţe... începu doctorul, dar renunță. Apoi îi veni 
o idee. Este o afecţiune rară și misterioasă, spuse el, care circulă în 
ultima vreme. Este provocată de un — de o — de ceva foarte mic, 
care nu poate fi detectat în nici un fel, termină el cu un zâmbet 
satisfăcut pe faţă. Asta era bună, trebuia să recunoască. Va trebui 
să o ţină minte. 

— Mulţumim foarte mult, spuse Dojenel deschizând uşa și 
poftindu-l afară. Data viitoare când o să ne simţim foarte bine o să 
vă chemăm cu siguranță. 

— Probabil că e o morsă!, spuse doctorul în timp ce era împins 
ușor, dar ferm, afară din cameră. A luat o morsă, sunt o grămadă... 

Ușa se trânti în urma lui. 

Teppic își dădu picioarele jos de pe pat şi se îşi luă capul în 
mâini. 

— Trebuie să mă duc acasă, repetă el. 

— De ce? întrebă Arthur. 

— Nu ştiu. Regatul mă vrea. 

— Păreai cam dus acolo... începu Arthur. Teppic dădu din 
mână nepăsător. 

-- Uite, zise el, vă rog, nu vreau să îmi explice nimeni lucruri 
de bun-simt. Nu vreau să-mi spună că ar trebui să mă odihnesc. 
Mă voi întoarce în regatul meu cât mai repede. Nu din obligatie, 
înțelegeți. Vreau. Și tu poti să mă ajuţi, Dojenel. 

— Cum? 

— Tatăl tău are o navă foarte rapidă pe care o foloseşte pentru 
contrabandă, spuse Teppic sec. Mi-o va împrumuta, în schimbul 
plecăm în mai puţin de o oră, va fi destul de mult timp pentru 
călătone. 

— Tata e un negustor cinstit! 

— Din contră. Șaptezeci la sută din venitul său din ultimul an a 
provenit din comerţ nedeclarat cu următoarele bunuri spuse Teppic 
privind în gol. Din transportul ilegal de gulane și leuchare, nouă 
procente. Din transportul nocturn netaxat de... 

— Bine, treizeci la sută cinstit, recunoscu Dojenel, ceea ce 
înseamnă mult mai cinstit decât majoritatea. Mai bine mi-ai spune 
de unde știi. Foarte repede. 

— Eu... nu ştiu, zise Teppic. Cât am... dormit, se părea că știam 
totul. Totul despre once. Cred că tata a murit. 

— Oh, spuse Dojenel. Doamne, îmi pare rău. 


zec 


! Joc de cuvinte intraductibil. În limba engleză walrus („„morsă“) şi virus (virus) 
se pronunță asemănător (n. tr.). 

— Oh, nu. Nu e așa. Este ceea ce şi-ar fi dorit. Cred că, de fapt, 
mai degrabă asta aștepta. În familia noastră moartea este clipa în 
care, știi, începi cu adevărat să te bucuri de viaţă. 


De fapt, faraonul şedea pe o lespede liberă din camera de 
pregătire a ceremonialului, privind cum propriile părți moi îi erau 
scoase din corp şi puse în borcane speciale pentru îmbălsămare. 

Aceasta nu este o priveliște pe care oamenii să o vadă 
adesea... cel puțin, nu oamenii care să se afle în poziția de a fi inte- 
resaţi cu adevărat. 

El era cam supărat. Deşi nu mai locuia oficial în trupul său, era 
încă atașat de el printr-un fel de legătură ocultă și e greu să te 
bucuri prea mult când vezi cum doi artizani își vâră mâinile până 
la coate în tine. 

Nici glumele nu sunt amuzante. Nu când tu ești, așa cum era 
cazul, obiectul lor. 

— Uite, maestre Dil, zise Gern, un tânăr dolofan cu faţa roșie, 
despre care regele aflase că era noul ucenic. Uite... așa... privește 
aici, uită-te... iată... numele tău scris cu mate. Te-ai prins? Numele 
tău scris cu mate, înţelegi? 

— Fă bine şi pune-le în borcan, băiete, șopti Dil ostenit. Și dacă 
tot am ajuns aici, nu m-a impresionat nici trucul cu ventnlocul. 

— Scuze, maestre. 

— Și dă-mi un cârlig de creier numărul trei dacă tot eşti 
acolo, da? 

— Imediat, maestre, zise Gern. 

— Și nu mă mișca. Asta e o treabă delicată. 

— Sigur. 

Regele se întinse mai aproape. 

Gern își continuă febril munca și apoi scoase un fluierat ușor. 

— Ia te uită ce culoare are asta! zise el. Nu te-ai aștepta, nu? E 
ceva ce mănâncă ei, maestre? 

Dil oftă. 

— Tu pune-o în borcan, Gern. 

— Imediat, maestre. Maestre? 

— Da, băiețică? 

— Care e partea de zeu, maestre? 

Dil se uita cu ochii mijițti prin nara regelui, încercând să se 
concentreze. 

— Asta e scoasă Înainte să ajungă aici jos, spuse el răbdător. 

— Mă întrebam, zise Gern, pentru că nu există un borcan pentru 
ea, înțelegeți. 

— Nu. Nu are cum. Ar trebui să fie un borcan cam ciudat, Gern. 

Gern părea un pic dezamăgit. 

— Oh, spuse el, deci e doar obișnuit, atunci, nu? 

— Într-un sens strict organic, zise Dil cu vocea uşor înfundată. 

— Mama noastră spune că a fost bun ca rege, zise Gern. 
Dumneata ce crezi? 

Dil se opri cu un borcan în mână și păru să dea atenţie 
conversatiei pentru prima dată. 

— Nu mă gândesc la asta înainte să vină aici, răspunse el. Cred 
că a fost mai bun decât majoritatea. O pereche frumoasă de 
plămâni. Rinichi curaţi. Sinusuri mari ȘI bune, ceea ce caut întot- 
deauna la un rege. Se uită în jos şi emise judecata lui profesională. 
O plăcere să lucrezi cu el, serios. 

— Mama zice că avea inimă, spuse Gern. 

Regele, plutind trist în colţ, dădu melancolic din cap. „Da“, se 
gândi el. Borcanul trei, raftul de sus. 

Dil își șterse mâinile pe o cârpă și oftă. Se ocupa de afacerile 
funebre cam de treizeci și cinci de ani, ceea ce îl făcuse să aibă o 
mână sigură, un mod filozofic de a privi lucrunle, un mare interes 
pentru vegetarianism și, de asemenea, un auz dincolo de limita 
obișnuită. Deoarece era aproape convins că, exact lângă urechea 
lui, mai oftase cineva. 

Regele pluti cu tristețe până în celălalt capăt al camerei și se 
uită la lichidul incolor din cuva de pregătire. 

Ce ciudat. Când era în viaţă totul păruse atât de logic, atât de 
evident. Acum, când era mort, părea o mare pierdere de timp. 

Începea să îl enerveze. Îl urmări pe Dil şi pe ucenicul său 
făcând curat, arzând nişte răşini de ceremonie, ndicându-l pe el — 
pe corp —, purtându-l cu respect prin cameră și scufundându-l încet 
în îmbrățișarea uleioasă a conservantului. 

Teppicymon al XXVII-lea se uită în adâncurile întunecate ale 
propriului trup zăcând trist pe fund, ca ultimul castravecior din 
borcanul de murături. 

Îşi ridică ochii către sacii din colț. Erau plini cu paie. Nu 
trebuia să 1 se spună la ce urma să fie folosite. 


Barca nu tăia valurile. Se insinua prin apă, dansând peste valuri 
pe vârfunile celor douăsprezece vâsle, întinzându-se ca o pată de 
ulei, plutind ca o pasăre. Era de un negru mat și avea forma unui 
rechin. 

Nu era nici un toboșar care să ţină ritmul. Barca nu avea nevoie 
de o greutate în plus. Oricum, ar fi avut nevoie de tot setul, inclusiv 
de tobele mici. 

Teppic şedea între șirurile de vâslaşi tăcuți, în albia îngustă care 
era cala de mărfuri. Mai bine să nu speculăm ce fel de mărfuri. 
Ambarcațiunea părea proiectată să mute cantități foarte mici de 
lucruri foarte repede și fără să observe cineva, și chiar se îndoia că 
Breasla Contrabandiștilor avea idee de existența ei. Comerţul era 
mult mai interesant decât crezuse. 

Găsiră delta cu o ușurință suspectă — de câte ori o fi alunecat 
această umbră șoptitoare pe fluviu, se întrebă el — şi peste 
miesmele exotice ale transportului misterios, putu detecta aromele 
casei. Balegă de crocodil. Polen de trestie. Boboci de nufăr. Lipsa 
canalizării. Mirosul puternic al leilor și duhoarea hipopotamilor. 

Conducătorul vâslașilor îl bătu încet pe umăr și îl îndemnă să 
se ridice, sprijinindu-l când păşi peste bord în apa puţin adâncă. 
Până când ajunse pe mal, barca se întorsese și mai era doar o 
simplă bănuială a unei umbre în aval. 

Deoarece era curios din născare, Teppic se întrebă unde o să 
se ascundă ambarcațiunea în timpul zilei, căci avea înfățișarea unei 
bărci construite să călătorească doar la adăpostul întunericului, și 
se hotărî că probabil se va piti pe undeva prin mlaștinile cu trestii 
înalte din deltă. 

Si, pentru că avea să fie rege, îşi notă în minte ca de acum 
înainte să pună patrule periodice prin mlaștini. Un rege trebuie să 
ştie cum merg treburile. 

Se opri, cufundat până la glezne în mocirla fluviului. Știuse 
totul. 

Arthur bătuse câmpii despre râuri, și pescăruşi, şi lanuri de 
pâine încolțind, ceea ce arăta că băuse prea mult. Tot ce își putea 
aminti Teppic era că se trezise cu un sentiment îngrozitor de 
pierdere, căci memoria lui nu reușise să reţină şi își pierduse noile 
comori. Era ca acele revelații care au loc în vis și dispar cum te 
trezeşti. Știuse totul, dar de îndată ce încerca să își amintească ce 
era, 1 se scurgea din cap, ca dintr-o găleată găunită. 

Dar îi lăsase un sentiment nou. Înainte, viaţa lui se mersese 
înainte, la voia întâmplării. Acum gonea pe şine luminoase. Poate 
că nu avea ce îi trebuia pentru a fi un asasin, dar ştia că ar fi putut 
fi rege. 

Simţi pământul tare sub picioare. Barca îl lăsase un pic în josul 
fluviului fată de palat şi, albastre în lumina lunii, scânteierile 
piramidelor de pe malul opus umpleau noaptea cu strălucirea lor 
familiară. 

Sălașurile morților fericiți erau de toate dimensiunile, deși, 
fireşte, nu și de toate formele. Se strângeau ciorchine mai aproape 
de oraș, de parcă morților le-ar fi plăcut compania. 

Și chiar și cele mai vechi erau întregi. Nimeni nu împrumutase 
o piatră să construiască drumuri sau case. Teppic se simțea mândru 
în sinea lui de acest lucru. Nimeni nu desfăcuse ușile și nici nu se 
plimbase prin ele ca să vadă dacă morții aveau ceva comori vechi 
care nu le mai trebuiau. Și, în fiecare zi, fără excepție, mâncarea 
era lăsată în micile anticamere; cantinele morților ocupau o mare 
parte din palat. 

Uneori mâncarea dispărea, alteori nu. Preoții, totuşi, erau foarte 
clari în această privinţă. Indiferent dacă hrana era consumată sau 
nu, fusese mâncată de morti. Probabil că le plăcea; nu se plângeau 
niciodată, și nici nu se întorceau pentru supliment. 

„Îngrijiți-vă de morţi, spuneau preoții, și morţii se vor îngriji 
de voi.“ Până la urmă, ei erau majoritari. 

Teppic împinse în lături stufărişul. Îşi netezi hainele, scutură 
niște noroi de pe mânecă și porni spre palat. 

În fata lui, neagră în lumina torțelor, veghea statuia lui Khuft. 
Cu șapte mii de ani în urmă, Khuft își scosese poporul din — 

Teppic nu-şi mai amintea, dar de undeva de unde nu le plăcea să 
stea, probabil, şi din motive foarte bune; în astfel de momente îşi 
dorea să ştie mai multă istorie — și se rugase în deșert și zeii locului 
îi arătaseră Vechiul Regat. Și intrase, da, și luase în stăpânire prin 
urmare, căci fi-va în veci tărâmul seminției lui. Ceva de genul ăsta, 
oricum. Probabil că erau mai mulți de „da“ și mai puțini de 
„foarte“, în plus lapte şi miere. Dar priveliștea acelei feţe 
patriarhale măreţe, a acelui braţ întins, a acelei bărbu pe care ai fi 
putut sparge pietre, semeață în lumina torțelor, îi spunea ceea ce 
el știa deja. 

Era acasă şi nu avea să mai plece niciodată. 

Soarele începea să răsară. 


Cel mai mare matematician de pe Disc și, de fapt, ultimul din 
Vechiul Regat, se întinse în grajdul lui şi numără firele de paie din 
saltea. Apoi estimă numărul cuielor din perete. Apoi petrecu 
câteva minute dovedind că un câmp de rezonanță automorfică are 
un număr semi-infinit de idealuri prime nehotărâte. După aceea, 
pentru a mai trece timpul, îşi mâncă iar mic-dejunul. 


Cartea a Il-a 


Cartea Morților 


Trecură două săptămâni. La momentul potrivit, ritualul și 
ceremonia ținuseră lumea sub cer și stelele pe drumurile lor. Era 
uimitor ce puteau face ritualul și ceremonia. 

Noul rege se examină în oglindă și se încruntă. 

— Din ce-i făcută? întrebă el. E cam înceţoșată. 

— Bronz, sire. Bronz lustruit, spuse Dios înmânându-i Sceptrul 
Milei. 

— În Ankh-Morpork aveam oglinzi din sticlă cu argint pe spate. 
Frau foarte bune. 

— Da, sire. Aici avem bronz, sire. 

— Chiar trebuie să port masca asta? 

— Faţa Soarelui, sire. Transmisă din generaţie în generație. Da, 
sire. La toate ocaziile publice, sire. 

Teppic se zgâi prin fantele ochilor. Cu siguranţă, era o faţă 
frumoasă. Zâmbea slab. Își aminti cum tatăl lui vizitase camera 
copiiilor într-o zi și uitase să o dea jos; Teppic urlase cât îl ținuse 
gura. 

— E cam grea. 

— Poartă încărcătura veacurilor, zise Dios şi îi dădu Cârligul de 
Cules al Dreptății, din obsidian. 

— Eşti preot de mult timp, Dios? 

— De mulți ani, sire, bărbat și eunuc. Acum... 

— Tata zicea că erai mare preot şi pe vremea bunicului. Trebuie 
să fii foarte bătrân. 

— Bine conservat, sire. Zeii au fost blânzi cu mine, spuse Dios, 
confruntat cu dovada. Și acum, sire, dacă aţi putea ţine și asta... 

— Ce-i asta? 

— Fagurele Rodniciei, sire. Foarte important. 

Teppic îl puse cu îndemânare la locul lui. 

— Bănuiesc că ai văzut multe schimbări, spuse el politicos. 

O expresie de durere trecu pe faţa bătrânului preot, dar iute, ca 
şi cum ar fi fost grăbită. 

— Nu, răspunse el ușor. Am fost foarte norocos. 

— Oh. Asta ce e? 

— Snopul Belșugului, sire. Extrem de semnificativ, foarte 
simbolic. 

— Dacă ai putea să mi-l înfigi la subraţ, deci... Ai auzit vreodată 
de canalizare, Dios? 

Preotul pocni din degete către un servitor. 

— Nu, sire, răspunse el și se aplecă înainte. Aceasta este Aspida 
Înţelepciunii. O voi băga aici, da? 

— E ca gălețile, doar nu la fel de, hm, mirositoare. 

— Sună îngrozitor, sire. Mirosul ţine departe influenţele rele, 
aşa am înţeles. Aceasta, sire, este Tigva cu Apa Cerurilor. Dacă 
ne-am putea ridica bărbia... 

— Toate astea sunt necesare, da? întrebă Teppic slab. 

— Sunt tradiționale, sire. Dacă am putea să rearanjăm lucrurile 
niţel... iată Suliţa cu Trei Vârfuri a Apelor Pământului; cred că o 
vom putea ține cu degetul ăsta. Va trebui să ne ocupăm de 
căsătoria noastră, sire. 

— Sunt sigur că nu ne-am potrivi, Dios. 

Marele Preot zâmbi doar cu gura. 

— Domniei Sale îi place să glumească, sire, spuse el pe un ton 
cuviincios. Totuși, este esențial să vă însurați. 

— Din păcate, toate fetele pe care le cunosc sunt în Ankh- 
Moropork, zise Teppic visător, știind în sufletul său că această 
afirmaţie directă se referea la doamna Collar, care fusese 
îngrijitoarea lui în clasa a șasea și la una dintre servitoarele căreia 
îi căzuse cu tronc și care îi punea întotdeauna mai mult sos. (Dar... 
la acestă amintire inima îi bătea mai tare... existase Balul Anual al 
Asasinilor și, deoarece tinerii asasini erau antrenați să se miște cu 
ușurință prin societate şi se aștepta de la ei să danseze bine şi 

pentru că mătasea neagră bine croită și picioarele lungi atrăgeau 
un anumit fel de doamne mai în vârstă, se învârteau toată noaptea 
pe baubonii, galliarde și pavoninii încete, până când aerul se 
umplea de mosc şi de pofte. Dojenel, a cărui figură simplă, 
deschisă și al cărui fel ușuratic de a fi îl făceau să aibă succes la 
femei, se întorcea la culcare foarte târziu multe zile după aceea și 
avea tendinţa să adoarmă la cursuri...) 

— Cam nepotrivit, sire. Vom avea nevoie de o consoartă foarte 
pricepută la respectarea datinilor. Desigur, mătușa noastră este 
disponibilă, sire. 

Se auzi un zăngănit. Dios oftă și le făcu semn servitorilor să 
adune lucrurile. 

— S-ar putea să o luăm de la capăt, sire? Aceasta este Varza 
Rodniciei Vegetative... 

— Scuze, spuse Teppic. Te-am auzit cumva zicând că ar trebui 
să mă însor cu mătușa mea? 

— M-aţi auzit, sire. Căsătoria interfamilială este o tradiție 
mândră a descendenţei noastre, răspunse Dios. 

— Dar mătuşa mea este mătușa mea! 

Dios își dădu ochii peste cap. Îl sfătuise de multe ori pe 
răposatul rege în privinţa educației fiului său, dar omul era 
încăpățănat, căpos. Acum va fi nevoit să o facă din mers. Zeii îl 
puneau la încercare, hotărî el. Dura decenii să faci un monarh, iar 
el avea la dispoziție doar câteva săptămâni. 

— Da, sire, spuse el răbdător. Desigur. Și, de asemenea, ea este 
unchiul vostru, vărul și tatăl. 

— Stai aşa. Tatăl meu... 

Preotul își ridică mâna liniştitor. 

— O chestiune tehnică, zise el. Odată, pentru că interesele 
politice o cereau stră-străbunica voastră s-a proclamat rege şi nu 
cred că edictul a fost abrogat vreodată. 

— Dar a fost femeie, totuși? 

Dios păru șocat. 

— Oh, nu, sire. Este bărbat. Ea însăşi a declarat asta. 

— Dar uite, mătușa unui tip... 

— Cam așa, sire. Aproape că înţeleg. 

— Bine, mulțumesc, spuse Teppic. 

— Este un mare păcat că nu avem Nici O soră. 

— Surori! 

— Nu se face să îndoi sângele regesc, sire. Soarelui s-ar putea 
să nu-i placă. Acum, sire, acesta este Omoplatul Igienei. Unde 
doriti să îl punem? 


Regele Teppicymon al XXVII-lea se privea cum era umplut. 
Ce bine că nu mai simţea foamea în aceste zile. Cu siguranță, nu 
ar mai fi vrut niciodată să mănânce pui. 

— Foarte frumoasă cusătura asta, maestre. 

— Tu ţine-ți degetul pe loc, Gern. 

— Mama coase așa. Are un şorțuleț cusut așa, mama noastră, 
zise Gern pe un ton de conversație. 

— Ţine-l pe loc, am spus. 

— Are numai rațe şi gâște pe el, completă Gern îndatoritor. 

Dil se concentra la ce avea de făcut. Era o lucrătură bună, era 
gata să admită. Breasla Îmbălsămătorilor şi a Meșteșugurilor 
Înrudite îi dăduse medalii pentru ea. 

— Trebuie că te face să te simți foarte mândru, spuse Gern. 

— Ce? 

— Ei, mama noastră zice că regele continuă să trăiască, într-un 
fel, cu toată umplutura asta şi cusăturile. Ca în Lumea de Dincolo. 
Cu cusătura ta în el. 

Și câțiva saci de paie și vreo două găleți cu smoală, se gândi 
cu tristețe spiritul regelui. Și ambalajul prânzului lui Gern, deşi nu 
îl învinovăţea pe puști, care doar uitase unde îl pusese. Toată 
eternitatea cu ambalajul prânzului cuiva în locul organelor tale 
vitale. Mai rămăsese şi o jumătate de cârnat. 

Ajunsese să îl îndrăgească pe Dil, ba chiar și pe Gern. Părea să 
mai fie atașat de trupul său, de asemenea — cel puțin, se simțea 
inconfortabil dacă rătăcea mai mult de câteva sute de iarzi 
depărtare de el — și astfel, pe parcursul ultimelor câteva zile aflase 
destul de multe despre ei. 

Ciudat, zău. Își petrecuse toată viaţa în regat vorbind cu câţiva 
preoți și aşa mai departe. Stia, obiectiv, că mai existau și alți 

oameni în jur — servitori, grădinari Și tot așa — dar apăreau în viața 
lui ca niște puncte. El era în vârf, iar apoi familia sa, iar apoi preoții 
şi nobilii, fireşte, apoi urmau punctele. Nişte puncte ale naibii de 
bune, o serie de puncte pe atât de loiale, pe cât ar fi sperat vreun 
rege să conducă. Dar puncte, nimic mai mult. 

Însă acum era total absorbit de detaliile zilnice ale speranțelor 
timide ale lui Dil de promovare în Breaslă și de povestea 
dezvăluită a avansunlor neîndemânatice făcute de Gern Glwendei, 
fata cultivatorului de usturoi care locuia în apropiere. Asista cu 
uimire la evoluția unei lumi la fel de pline de distincţii subtile de 
grad și de poziţie ca cea pe care o părăsise atât de curând; era 
îngrozitor să își imagineze că s-ar fi putut să nu afle dacă Gern 
depăşise obiecțiile tatălui ei și îşi câștigase aleasa inimii sau dacă 
opera lui Dil asupra muncii lui — asupra lui — îi va permite să aspire 
la poziţia de Mare Variaţie de Nouăzeci de Grade În Rang Înalt a 
Lojii Sodei Cristalizate din Breasla Îmbălsămătorilor şi a Meşte- 
șugurilor Înrudite. 

Era ca şi cum moartea ar fi fost un aparat optic minunat care 
transformă chiar și o picătură de apă într-un stup complex de viață. 

A descoperit o dorință puternică de a-l sfătui pe Dil în privinta 
politicii elementare sau de a-l învăța pe Gem că spălatul și 
înfăţişarea respectabilă au beneficiile lor. A încercat de câteva on. 
L-au putut simți, nu era nici un dubiu în privinţa asta. Dar l-au pus 
pe seama curentului. 

Acum îl urmărea pe Dil care mergea apăsat către marea masă 
cu bandaje şi se întorcea cu un sul gros pe care îl ținea meditativ 
lângă ceea ce până și regele era pregătit să înțeleagă că era 
cadavrul său. 

— Cred că pânză de in, spuse el în cele din urmă. I se potriveşte 
culoarea, clar. 

Gern își lăsă capul într-o parte. 

— Ar arăta bine în pânză de sac, zise el. Sau poate în stambă. 

— Stambă, nu. În mod clar nu. E prea mare pe el. 

— S-ar putea lăsa în ea. Cu purtatul, știți. 

Dil pufni. 

— Cu purtatul? Purtatul? N-ar trebui să-mi vorbești mie de 
purtat și stambă. Ce se întâmplă dacă jefuiește cineva cadavrul 
perste o mie de ani şi el e în stambă, aș vrea să știu. Ar merge 
clătinat cam vreo jumătate de coridor, poate l-ar sugruma pe unul, 
fie, dar pe urmă s-ar desface, da? Coatele o să-i iasă imediat, n-o 
să scap de rușine toată viața. 

— Dar veti fi mort, maestre! 

— Mort? Asta ce legătură are? Dil studie eşantioanele. Nu, o să 
fie pânză de sac. Are destul loc să se lase în ea. Are şi o bună 
susținere. O să poată să se clatine cu viteză pe coridoare dacă are 
nevole. 

Regele oftă. Ar fi preferat ceva mai uşor, din tafta. 

— Și du-te şi închide ușa, adăugă Dil. S-a făcut răcoare. 


— lar acum este vremea, spuse marele preot, pentru ca noi să 
mergem să îl vedem pe răposatul nostru tată. Își permise să 
sachițeze un zâmbet. Sunt sigur că abia aşteaptă, adăugă el. 

Teppic se gândi la asta. Nu era ceva ce el abia aștepta, dar cel 
putin i-ar fi făcut pe toți ceilalți să uite să îl mai însoare cu rude. Se 
aplecă, în ceea ce el spera că este o manieră regală, să mângâie una 
dintre pisicile palatului. Nici aceasta nu era o mișcare bună. 
Creatura mirosi mâna, își încrucișă ochii într-un efort de gândire, 
apoi îl mușcă de degete. 

— Pisicile sunt sacre, zise Dios şocat de vorbele rostite de 
Teppic. 

— Pisicile cu picioare lungi, cu blană argintie și expresii trufașe 
sunt, poate, spuse Teppic în timp ce își îngrijea mâna, despre astea 
nu știu. Sunt sigurcă pisicile sacre nu lasă ibiși morți sub pat. Şi 
sunt sigură că pisicile sacre care trăiesc înconjurate de nisipuri 
nemărginite nu vin înăuntru să își facă nevoile în sandalele regelui, 
Dios. 

— Pisicile sunt pisici, zise simplu Dios și adăugă, dacă am fi atât 
de milostivi să ne urmaţi. Îi făcu lui Teppic semn spre o arcadă din 
depărtare. 

Teppic îl urmă încet. Parcă trecuseră ani întregi de când se 
întorsese acasă și tot nu se simţea bine. Aerul era prea uscat. 

Hainele erau incomode. Era prea cald. Chiar și clădirile păreau 
ciudate. Coloanele, de exemplu. Aca... la Breaslă, coloanele erau 
nişte chestii grațios canelate și cu ciorchini de struguri din piatră și 
alte lucruri la vârf. Aici erau nişte bucăţi masive în formă de pară, 
din care toată piatra căzuse la bază. 

Şase slujitori mergeau pe urmele lui, purtând diferitele însemne 
regale. 

Încercă să imite mersul lui Dios şi descoperi că își amintea 
mişcările. Îţi întorci trunchiul în partea asta, apoi îti roteşti capul în 
partea asta, îţi întinzi braţele la patruzeci şi cinci de grade de trup 
cu palmele în jos şi pe urmă încerci să te mişti. 

Toiagul marelui preot ridica ecouri când atingea lespezile. Un 
orb ar fi putut merge descult prin palat urmând găurelele șlefuite 
de vreme pe care le săpase în decursul anilor. 

-- Mă tem că vom descoperi că tatăl nostru s-a schimbat cumva 
de când l-am văzut ultima dată, spuse Dios pe un ton lejer în timp 
ce se unduiau pe lângă fresca ce o înfățișa pe Regina Khaphut 
acceptând Tributul Regatelor Lumii. 

— Ei, da, zise Teppic încurcat de tonul vocii lui. E mort, nu? 

— Mai este şi asta, răspunse Dios, iar Teppic își dădu seama că 
nu se referise la ceva atât de trivial cum era condiția fizică actuală 
a regelui. 

Era pierdut într-o admiraţie îngrozită. Nu că Dios ar fi fost în 
mod special crud sau nepăsător, ci pentru că moartea era doar o 
simplă tranziție iritantă în afacerea eternă a existenţei. Faptul că 
oamenii mureau era doar un inconvenient, ca şi cum ar fi fost afară 
când i-ai fi strigat. 

„E o lume ciudată, se gândi el. E plină de umbre și nu se 
schimbă niciodată. Iar eu fac parte din ea.“ 

— Cine e? întrebă el arătând către o frescă deosebit de mare care 
înfățişa un bărbat înalt cu o pălărie ca un coș de sobă şi o barbă ca 
o funie, conducând un car peste o mulţime de alți oameni, mult 
mal mici. 

— Numele este în cartușul de dedesubt, spuse Dios cu afectare. 

— Ce? 

— Micul oval, sire, zise Dios. 

Teppic își miji ochii de aproape la hieroglifele înghesuite. 

— Vultur subțire, ochi, linie șerpuită, om cu băț, pasăre care stă 
jos, linie şerpuită, citi el. Dios se cutremură. 

— Cred că ar trebui să ne aplecăm mai mult asupra studiului 
limbilor moderne, revenindu-și niţel. Îl cheamă Pta-ka-ba. Este 
rege când Imperiul Djel se extinde de la Marea Circulară la 
Oceanul de Miez, când aproape jumătate din continent ne plăteşte 
tribut. 

Teppic își dădu seama ce era ciudat la vorbirea bărbatului. 
Dios ar fi sucit orice frază până la punctul de a o rupe, dacă ar fi 
însemnat să evite un timp trecut. Arătă spre altă frescă. 

— Și ea? întrebă el. 

— Este Regina Khat-leon-ra-pta, răspunse Dios. Câștigă regatul 
Țării Câtdeminunate prin șiretenie. Aceasta este în vremea celui 
de al Doilea Imperiu. 

— Dar e moartă? 

— Așa aud, spuse marele preot, după o pauză foarte scurtă. Da. 
În mod clar, trecutul îl supăra pe Dios. 

— Am învățat şapte limbi, zise Teppic, știind sigur că notele pe 
care le luase la trei dintre ele vor rămâne ascunse în cataloagele 
Breslei. 

— Într-adevăr, sire? 

— Oh, da. Morporkiană, vanglemeshtă, efebă, laotaţiană şi... 
alte câteva... spuse Teppic. 

— Ah. Dios dădu din cap, zâmbi şi continuă să înainteze pe 
coridor, șchiopătând ușor, dar tot potrivindu-şi pasul cu ticăitul 
secolelor. 

— Tărâmurile barbare. 


Teppic se uită la tatăl său. Îmbălsămătorii făcuseră o treabă 
bună. Așteptau ca el să le spună asta. 

O parte din el, care încă trăia în Ankh-Morpork, zicea: „Acesta 
este un cadavru, înfășurat în bandaje, sigur n-au cum să creadă că 
asta o să îl ajute să se facă bine? În Ankh, mori și te îngroapă, orite 
ard, ori te aruncă la corbi. Aici, nu înseamnă decât că încetinești 
puţin și primeşti mâncarea cea mai bună. E ridicol, cum poți 

conduce un regat așa? Par să creadă că a fi mort e echivalent cu a 
fi surd, trebuie să vorbeşti puțin mai tare.“ 

Dar o a doua voce, mai bătrână, spunea: „Am condus regatul 
astfel șapte mii de ani. Cel mai umil crescător de pepeni are o 
seminție care îi face pe regii din alte părți să pară musculiţe. 
Obișnuiam să deținem continentul, înainte de a-l vinde iar pentru 
a plăti piramidele. Nici măcar nu ne gândim la celelalte tări mai 
tinere de trei mii de ani. Totul pare să meargă.“ 

— Bună, tată, zise el. 

Spiritul lui Teppicymon al XXVII-lea care îl urmărise 
îndeaproape se grăbi să traverseze încăperea. 

— Arăți bine! spuse el. Mă bucur să te văd! Uite, e urgent, Te 
rog, fii atent, e despre moarte... 

— Zice că este bucuros să vă vadă, spuse Dios. 

— Poţi să-l auzi? întrebă Teppic. Eu n-aud nimic. 

— Morţii, fireşte, vorbesc prin preoți, răspunse preotul. Acesta 
este obiceiului, sire. 

— Dar mă aude, da? 

— Fireşte. 

— M-am tot gândit la toată treaba asta cu piramidele și, uite, nu 
sunt sigur de ea. 

Teppic se aplecă mai aproape. 

— Tușica îți transmite că te iubeşte, spuse el tare. Se gândi la 
asta. Adică mătușa mea, nu a ta. Sper, adăugă el. 

— Hei? Hei? Mă auzi? 

— Vă trimite salutări din lumea de după văl, zise Dios. 

— Ei, da, cred că îti trimit, dar UITE, nu vreau să te chinul să 
construiesti... 

— O să îți construim o piramidă minunată, tată. O să îti placă 
acolo. O să fie oameni să aibă grijă de tine și tot ce trebuie, Teppic 
se uită la Dios pentru confirmare. O să-i placă, da? 

— Nu VREAU una! pă regele. E o întreagă eternitate 
interesantă pe care nu am văzut-o încă. Îţi interzic să mă pui într-o 
piramidă! 

— Spune că este foarte potrivit și că sunteți un fiu supus, zise 
Dios. 

— Mă vezi? Câte degete îti arăt? Crezi că e amuzant, nu, să îti 
petreci restul morții sub un milion de tone de piatră uitându-te cum 
te faci fărâmițe? Asta înţelegi tu printr-un ev bun? 

— E cam curent aici, sire, spuse Dios. Poate că ar trebui să 
mergem. 

— Oricum, nu-ți permiti! 

— ŞI o să-ţi punem înăuntru toate frescele și statuile favorite. 
O să îți placă, nu, zise Teppic fără nădejde. Toate lucruşoarele tale 
o să fie în jurul tău. O să îi placă, da? îl întrebă el pe Dios în timp 
ce se întorceau spre sala tronului. Doar că, nu știu, am avut cumva 
sentimentul că nu e prea mulțumit de asta. 

— Vă asigur, sire, răspunse Dios, nu poate avea altă dorinţă. 

În camera de îmbălsămare, Regele Teppicymon al XXVII-lea 
încercă să îl bată pe Gern pe umăr, fără efect. Renunţă și se aşeză 
lângă el însuși. 

— N-o face, băiete, zise el cu amărăciune. Să nu ai niciodată 
descendenți. 


ȘI apoi a fost însăşi Marea Piramidă. 

Pașii lui Teppic răsunau pe lespezile de marmură în timp ce 
mergea în jurul modelului. Nu era sigur ce avea de făcut aici. Dar 
regii, bănuia el, erau adesea puşi în această situație; exista 
întotdeauna vechea scăpare, bunăoară, să laşi impresia că te 
interesează. 

— Ei, ei, spuse el. De când construieşti piramide? 

Ptaclusp, arhitect și constructor ocazional de piramide pentru 
nobilime, se înclină adânc. 

— Dintotdeauna, O, Lumina Amiezii. 

— Trebuie să fie fascinant, zise Teppic. Ptaclusp se uită într-o 
parte la marele preot, care dădu din cap. 

— Are și părți bune, O, Fântâna Apelor, se aventură el. Nu era 
obișnuit ca regii să i se adreseze ca și cum ar fi fost o ființă umană. 
Simţea într-un fel nedeslușit că nu era bine. 

Teppic dădu din mână către macheta de pe podium. 

— Da, zise el nesigur. Ei. Bine. Patru ziduri și un vârf ascuțit. 
Minunat. Prima-ntâia. Vorbeşte de la sine, zău. Tot părea să fie 

prea multă linişte în jur. Se lansă mai departe. Fain spectacol, spuse 
el. Adică, nu-i nici o îndoială. Asta e... o... piramidă. Și încă ce 
piramidă! Într-adevăr. Tot nu părea destul. Căută altceva. Oamenii 
o vor privi în secolele ce vor urma Și vor zice, vor zice... asta € O 
piramidă. Hm. Tuși. Zidurile au o pantă frumoasă, bolborosi el. 
Dar... 

Două perechi de ochi se rotiră spre ai lui. 

— Hm, spuse el. 

Dios ridică o sprânceană. 

— Sire? 

— Cred că îmi aduc aminte că, odată, tata a zis că, știi, când 
moare, ar cam vrea să, într-un fel, să fie îngropat la mare. 

Nu urmă valul de revoltă la care se aștepta. 

— Se referea la deltă. Pământul e foarte moale lângă deltă, 
spuse Ptaclusp. Ar dura luni întregi să facem fundaţia acolo. Și mai 
există și riscul de scufundare. Și umezeala. Nu-i bună umezeala 
într-o piramidă. 

— Nu, răspunse Teppic, transpirând sub privirea lui Dios. Cred 
că ce a vrut să zică era, ştii, în mare. 

Fruntea lui Ptaclusp se încreţi. 

— Delicată treabă, spuse el gânditor. O idee interesantă. Cred 
că s-ar putea construi una mică, de un milion de tone și să o ducem 
pe pontoane sau altceva... 

— Nu, zise Teppic încercând să nu râdă, cred că voia să spună 
să fie îngropat fără... 

— Teppicymon al XXVII-lea voia să zică să fie îngropat fără 
întârziere, interveni Dios, cu o vocea ca mătasea unsuroasă. Și nu 
încape îndoială că ar cere să cinstească tot ce poți clădi mai bun, 
arhitectule. 

— Nu, sunt sigur că ai înţeles greşit, spuse Teppic. 

Faţa lui Dios împietri. Cea a lui Ptaclusp alunecă în expresia 
de ceară a cuiva care, dintr-odată, n-are nici o legătură. Începu să 
se holbeze la podea ca și cum chiar supraviețuirea lui ar fi depins 
de a memora cele mai mici detalii ale ei. 

— Greșit? întrebă Dios. 

— Fără supărare. Sunt sigur că vrei ce e mai bine, zise Teppic. 
Doar că, ei, atunci părea foarte clar în privinţa asta şi... 

— Vreau ce e mai bine? spuse Dios, gustând fiecare vorbă de 
parcă ar fi fost un:strugure acru. 

Ptaclusp tuşi. Terminase cu podeaua. Acum se apucă de tavan. 

Dios inspiră profund. 

— Sire, zise el, dintotdeauna am fost constructori de piramide. 
Toţi regii noștri sunt îngropaţi în piramide. Aşa facem noi lucrurile, 
sire. Așa se fac lucrurile. 

— Da, dar... 

— Nu încape discuţie, spuse Dios. Cum și-ar putea dori cineva 
altceva? Sigilat cu toată iscusința împotriva profanărilor 
Timpului — acum mătasea uleioasă a vocii lui deveni armură, 
dură ca otelul, înțepătoare ca sulițele — Apărat pentru Vecie 
împotriva insultelor Schimbăni. 

Teppic se uită în jos la încheieturile degetelor marelui preot. 
Erau albe, oasele împungeau pielea ca și cum s-ar fi luptat să 
scape. 

Privirea îi alunecă în sus pe bratul îmbrăcat în gri către fața lui 
Dios. „Pe zei, se gândi el, e adevărat“, chiar arată de parcă aceştia 
s-ar fi plictisit să-l mai aștepte să moară și l-ar fi pus la uscat. Apoi 
ochii lui îi întâlniră pe cei ai marelui preot, mai mult sau mai puțin 
cu un zăngănit. 

Se simţea ca și cum Carnea i-ar fi fost suflată foarte încet de pe 
oase. Se simţea ca și cum nu ar fi fost mai important decât o 
musculiță efemeră. Una necesară, cu siguranță, o musculiță căreia 
i s-ar fi acordat tot respectul cuvenit, dar tot o insectă, cu toate 
drepturile care decurg de aici. Și cu la fel de mult liber arbitru, în 
furia acelei priviri, ca o bucăţică de papirus într-un uragan. 

— Dorinţa regelui este de a fi îngropat într-o piramidă, spuse 
Dios, cu o voce pe care Creatorul trebuie să o fi folosit când a 
trasat luna și stelele. 

— Ăă, făcu Teppic. 

— Cea mai bună dintre piramide pentru rege, spuse Dios. 

Teppic cedă. 

— Oh, zise el. Bine. Fie. Da. Cea mai bună, desigur. 

Ptaclusp surâse ușurat, extrase tăblița de ceară cu un gest 
pompos și scoase un condei din ascunzişurile perucii lui. Cel mai 
important, ştia, era să faci afacerea cât mai repede. Dacă lăsai 
lucrurile să scape din mână într-o astfel de situație, te puteai trezi 
pe cap cu 1 500 000 de tone de calcar arvunit. 

— Atunci va fi modelul standard, să zicem, O, Apă în Deșert? 

Teppic se uită la Dios care acum stătea și privea amenințător 
în gol, îmblânzind buldogii Entrop:ei doar prin puterea voinţei. 

— Cred că ceva mai mare, se aventură el deznădăjduit. 

— Atunci e modelul Executiv, spuse Ptaclusp. Foarte exclusi- 
vist, O, Bază a Coloanei Eterne. Te ţine o perpetualitate. De ase- 
menea, oferta noastră specială în acest eon este încadrarea în 
material a difenitelor măsurăton de importanţă paracosmică, gratis. 

Îi aruncă lui Teppic o privire prudentă. 

— Da. Da. E bine, zise Teppic. 

Dios inspiră adânc. 

— Regele cere mai mult de atât, spuse el. 

— Da? se miră Teppic. 

— Într-adevăr, sire. Este dorința dumneavoastră expresă ca cel 
mai măreț dintre monumente să fie înălțat pentru tatăl Domniei 
Voastre, spuse Dios caim. 

Era un concurs, Teppic știa, și nu cunoștea regulile sau cum să 
Joace şi avea să piardă. 

— Este? Oh. Da. Da. Cred că este, zău. Da. 

— O piramidă fără rival de-a lungul Djelului, zise Dios. Acesta 
este ordinul regelui. Este drept și corect. 

— Da, cam așa ceva. AĂă. De două ori mai mare ca de obicei, 
spuse Teppic cu disperare și avu scurta satisfacție de a-l vedea pe 
Dios zăpăcit pentru o clipă. 

— Sire? zise el. 

— Este drept și corect, spuse Teppic. 

Dios deschise gura să protesteze, văzu expresia lui Teppic, și 
o închise la loc. 

Ptaclusp mâzgălea agitat, cu mărul lui Adam tremurându-i. 
Așa ceva se întâmpla doar o dată în carieră. 

— Poate aţi dori o faţadă dintr-o marmură neagră foarte 
frumoasă, zise el fără să ridice privirea. S-ar putea să avem destulă 
în carieră. O, Rege al Globunlor Celeste, adăugă el în grabă. 

— Foarte bine, spuse Teppic. 

Ptaclusp luă o tăbliță nouă. 

— Să vedem, vârful să fie din electrum? E mai ieftin să îl ai 
construit de la început, nu aţi vrea să folosiți argint şi apoi să 
spuneți mai târziu, aș fi vrut să am... 

— Electrum, da. 

— Şi dependinţele obişnuite? 

— Ce? 

— Camera mortuară, adică, și cea exterioară. Aș recomanda 
Memphis, foarte selectă, vine cu o cameră de comori foarte mare 
asortată, atât de utilă pentru toate lucrușoarele pe care nu le poți 
lăsa în urmă. Ptaclusp întoarse tăblița și începu să scrie pe partea 
cealaltă. Şi, firește, un apartament asemănător pentru Regină, să 
înțeleg? O, Rege Care Ar Trebui Să Trăiască Veșnic. 

— Eh? Oh, da. Așa cred, spuse Teppic uitându-se la Dios. 
Totul. Știi tu. 

— Apoi vin labirintunile, continuă Ptaclusp, încercând să-și 
păstreze calmul vocii. Sunt foarte populare în era asta. E foarte 
important, labirintul, nu e bine să te hotărăști că trebuia să pui un 
labirint după ce au trecut jefuitoni de morminte pe acolo. Poate că 
sunt de modă veche, dar aș alege oricând modelul Labrys. Cum 
spunem noi, s-ar putea să intre, în regulă, dar nu o să mai iasă 
niciodată. Costă puțin în plus, dar ce mai înseamnă banii în aceste 
vremuri? O, Stăpân al Apelor. 
„Ceva ce noi nu avem“, îl avertiză pe Teppic o voce din 
adâncul minţii. O ignoră. Era în mâinile destinului. 

— Da, zise el îndreptându-se. Modelul Labrys. Două. 

Condeiul lui Ptaclusp străpunse tăbliţa. 

— Al lui și al ei, O, Piatră a Pietrelor, bolborosi el. Foarte util, 
foarte potrivit. Cu o colecţie de capcane din stoc? Putem oferi 
hăuri, gropi, alunecări, bolovani care se rostogolesc, ţepuşe care 
cad, săgeți... 

— Da, da, spuse Teppic. Le luăm. Le luăm pe toate. Tot ce ai. 

Arhitectul inspiră adânc. 

— Si, fireşte, veți dori toate stelele obișnuite, bulevardele, 
sfincşii ceremoniali... începu el. 

— O grămadă, spuse Teppic. Decizi tu totul. 

Ptaclusp îşi șterse fruntea. 

— Bine, zise el. Minunat. Își trase nasul. Tatăl dumneavoastră, 
dacă îmi pot permite să fiu atât de îndrăzneţ, O, Plantator al 
Seminţelor, este extrem de norocos să aibă un fiu atât de iubitor. 
Aș putea adăuga... 

— Poti pleca, spuse Dios. Şi ne așteptăm ca munca să înceapă 
imediat. 

— Fără întârziere, vă asigur, zise Ptaclusp. Ăă. 

Părea să se lupte cu o imensă problemă filosofică. 

— Da? întrebă Dios cu răceală. 

— Este, uh. Există problema, uh. Ceea ce nu înseamnă că, uh. 
Fireşte, cel mai vechi client, cumpărător stimat, dar este faptul că, 
uh. N-aș dori să sugerez în nici un fel că, uh. 

Dios îi aruncă o privire care ar fi făcut un sfinx să clipească și 
să se uite în altă parte. 

— Dorești să spui ceva? întrebă el. Timpul Maiestăţii Sale este 
extrem de limitat. 

Ptaclusp dădu din falcă în tăcere, dar rezultatul fu o concluzie 
veche de când lumea. Chiar și zeii fuseseră reduşi la o mormăială 
timidă în faţa chipului lui Dios. Iar șerpii săpați pe toiagul lui 
păreau să-l privească și el. 

— Uh. Nu, nu. Scuze. Doar, uh, mă gândeam cu voce tare. Mă 
duc atunci, da? Sunt atâtea de făcut, uh. Se aplecă până la pământ. 
Fra la jumătatea drumului către arcadă când Dios adăugă: 

— Să fie gata în trei luni. La timp pentru Inundaţie!. 

— Ce? 

— Vorbești cu ai 1 398-lea monarh, spuse Dios cu răceală. 


! Ca multe culturi din valea fluviului, Regatul nu are de a face cu mărunţişuri ca 
vară, primăvară și iarnă, ci îşi bazează calendarul direct pe marele puls al 
Dyelului; prin urmare, are trei anotimpuri. Săditul, Inundaţia şi Umezeala. 
Aceasta este logic, clar şi practic, deazaprobată doar de cvartetele de frizerie.* 
(n.a.) 

+ Deoarece te simţi ca un fraier să cânţi „Vine, vine inundația“, de aia. (n. a.) 

Ptaclusp înghiți. 

— Îmi cer iertare, șopti el, vreau să zic, ce? O, Rege Măreţ. 
Adică, doar târârea blocurilor va lua. Uh. Buzele arhitectului 
tremurau în timp ce încercau diferite comentarii și, în închipuirea 
lui, le confrunta cu privirea lui Dios. Tsort nu a fost construit într-o 
zi, mormăi el. 

— Nu credem că noi am comandat acea treabă, spuse Dios. Îi 
zâmbi lui Ptaclusp. În anumite sensuri, era mai rău decât orice 
altceva. Firește, continuă el, vom plăti în plus. 

— Dar niciodată nu plă... începu Ptaclusp și îşi pierdu vocea. 

— Penalizările pentru neterminarea la timp vor fi, desigur, 
îngrozitoare, spuse Dios. Clauza obișnuită. 

Ptaclusp nu mai avea curaj să se contrazică. 

— Fireşte, zise el, complet înfrânt. Este o onoare. Mă pot scuza 
Eminenţele Voastre? Au mai rămas câteva ore din zi. 

Teppic dădu din cap. 

— Mulţumesc, spuse arhitectul. Fie ca vintrele voastre să fie cu 
adevărat fertile. Mă iertati, stăpâne Dios. 

Îl auziră fugind pe trepte afară. 

— Va fi magnifică. Prea mare, dar — magmifică, zise Dios. Se 
uită printre coloane la panorama necropolei de pe malul opus al 
Djelului. 

— Magnifică, repetă el. Se cutremură încă o dată din cauza 
junghiului de durere din picior. Ah. Va trebui să traverseze iar râul 
la noapte, neîndoielnic. Fusese o nebunie să amâne atâtea zile. Dar 
ar fi de neconceput să nu se afle în situația din care să servească 
regatul așa cum trebuia... 

- — Nu te simţi bine, Dios? întrebă Teppic. 

— Sire? 

— Parcă ești cam palid. 

O expresie de panică pâlpâi peste trăsăturile zbârcite ale lui 
Dios. Se îndreptă. 

— Vă asigur, sire, sunt în cea mai bună formă. Cea mai 
bună, sire! 

— Nu crezi că ai cam exagerat, nu? 

De data aceasta nu mai era nici un dubiu în privinta expresiei 
de groază. 

— Ce să exagerez, sire? 

— Tot timpul ești activ, Dios. Primul în picioare, ultimul la 
culcare. Ar trebui să o iei mai încet. 

— Exist doar pentru a servi, sire, spuse Dios cu fermitate. Exist 
doar pentru a servi. 

Teppic veni lângă el pe balcon. Soarele înserării strălucea pe 
un lanţ muntos făcut de mâna omului. Acesta era doar masivul 
central; piramidele se întindeau de la deltă până sus, la a doua 
cataractă, unde Dyelul dispărea în munți. Și piramidele ocupau cel 
mai bun pământ, lângă fluviu. Chiar şi fermierii ar fi considerat o 
blasfemie orice altă sugestie. 

Unele piramide erau mici, făcute din blocuri grosolane care 
izbuteau să pară mult mai vechi decât munții care despărțeau valea 
de deșertul înalt. Până la urmă, munţii fuseseră întotdeauna acolo. 
Cuvinte ca „nou“ şi „vechi“ nu li se aplica. Dar acele prime 
piramide fuseseră construite de ființe umane, mici pungi de apă 
gânditoare ținute pentru scurt timp la un loc de acumulări fragile 
de calciu, care tătaseră pietrele în bucăţi, iar apoi le puseseră la loc, 
cu greu, într-o formă mai bună. Erau vechi. 

De-a lungul mileniilor, modele vanaseră. Piramidele următoare 
erau netede și ascuțite, ori plate și placate cu mică. Chiar și cele 
mai abrupte dintre ele, medita Teppic, nu ar fi primit mai mult de 
1.0 pe scala oricărui cățărător, deși unele dintre stele și temple, care 
se adunau în jurul bazelor piramidelor ca niște remorchere în jurul 
cuirasatelor eternității, ar fi fost demne de atenție. 

„Cuirasatele eternității, se gândi el, plutind greoi prin negunile 
Timpului, fiecare pasager călătorind la clasa întâi...“ 

Câteva stele fuseseră lăsate afară mai devreme. Teppic ridică 
privirea la ele. „Poate că, se gândi el, există viaţă și în altă parte. 
Pe stele, poate.“ Dacă există miliarde de universuri așezate unele 
lângă altele, la grosimea unui gând distanţă, atunci trebuie să existe 
oameni ȘI în altă parte. 

Dar oriunde ar fi, oricât de mult ar încerca, indiferent cât ar fi 
de magnific efortul, cu siguranță nu ar reuși să fie atât de teribil de 

proști ca noi. Adică, ne străduim să fum așa. Ni s-a dat o fărâmă la 
început, dar în decurs de sute de mii de ani chiar ne-am 
perfecționat. 

Se întoarse spre Dios, simțind că ar trebui să repare un pic din 
ce stricase. 

— Se simte cum radiază epocile din ele, nu, zise el pe un ton de 
conversaţie. 

— Pardon, sire? 

— Piramidele, Dios. Sunt atât de vechi. 

Dios se uită vag peste râu. 

— Da? spuse el. Da, cred că sunt. 

— O să ai și tu una? 

— O piramidă? întrebă Dios. Sire, deja am una. Unuia dintre 
înaintașii dumneavoastă i-a făcut plăcere să pună ceva de-o parte 
pentru mine. 

— Trebuie să fi fost o mare onoare, spuse Teppic. 

Dios dădu din cap cu eleganţă. Saloanele veciei erau rezervate 
de obicei celor de neam regal. 

— Este, desigur, foarte mică. Foarte plată. Dar va fi de ajuns 
pentru nevoile mele simple. 

— Va fi? întrebă Teppic căscând. E bine. Şi acum, dacă nu te 
superi, cred că o să mă bag în pat. A fost o zi grea. 

Dios se înclină de parcă ar fi avut o balama la şale. Teppic 
observase că Dios avea cel puţin cincizeci de moduri bine rafinate 
de a face plecăciuni, fiecare purtând nuanţe subtile de înţeles. 
Aceasta părea a fi Nr. 3, Sunt Umilul Vostru Sclav. 

— Și încă a fost o zi foarte bună, dacă îmi permiteți, sire. 

Teppic rămăsese fără cuvinte. 

— Aşa crezi? întrebă el. 

— Efectele norilor la apus au fost deosebit de eficiente. 

— Au fost? Oh. Trebuie să fac ceva cu apusul soarelui? 

— Maiestăţii Sale îi face plăcere să glumească, zise Dios. 
Apusurile de soare se întâmplă de la sine, sire. Ha-ha. 

— Ha-ha, îngână Teppic. 
Dios își trosni încheieturile degetelor. 
— Partea mai grea este răsăritul soarelui, spuse el. 

Pergamentele fărâmicioase ale lui Nod ziceau că mărețul soare 
portocaliu era mâncat în fiecare seară de zeiţa cerului, Ce, care 
păstra la timp câte o bucăţică spre a crește un soare proaspăt pentru 
dimineaţa următoare. lar Dios știa că așa era. 

Cartea Statului în Groapă spunea că soarele era Ochiul lui Hei, 
care înainta cu greu pe cer în fiecare zi în căutarea nesfârșită a 
unghiilor Lui!. Iar Dios știa că așa era. 

Ritualurile secrete ale Oglinzii Fumegânde susțineau că soarele 
era, de fapt, o gaură rotundă în bula de săpun albastră și 
învârtiotare a zeiței Nesh, care se deschidea în lumea reală arzândă 
de dincolo, și că stelele erau găurile prin care intra ploaia. Iar Dios 
știa că, și asta, așa era. 

Legendele populare spuneau că soarele era o minge de foc care 
înconjura lumea în fiecare zi și că lumea însăși era purtată prin hăul 
nesfârșit pe spatele unei enorme broaște țestoase. Iar Dios știa că, 
de asemenea, așa era, deși îi dădea ceva bătaie de cap. 

Și Dios știa că Net era Zeul Suprem, şi că Fon era Zeul 
Suprem, și la fel și Hast, Set, Bin, Sot, Io, Dhek și Ptooie; că doar 
Herpentine Triskeles stăpânea lumea morților, la fel și Syncope, și 
Silur Zeul cu Cap de Pește-Pisică, și Orexis-Nupt. 

Dios era marele preot suprem al une: religii naționale care 
fermentase, și dospise, şi fiersese mai mult de șapte mii de ani și 
care nu arunca niciodată un zeu, căci s-ar fi putut dovedi de folos. 
Stia că o mulțime de lucruri reciproc-contradictorii erau cu toatele 
adevărate. Dacă nu ar fi fost, atunci ritualul și credința nu ar fi 
însemnat nimic, și dacă acestea nu ar fi fost nimic, atunci lumea 
nu ar fi existat. Datorită acestui fel de a gândi, preoții din Dyel 
puteau lăsa loc în minte unei colecții atât de mari de idei, încât ar 
fi făcut și pe un mecanic cuantic să se dea bătut și să predea trusa 
de scule. 

Toiagul lui Dios răsuna lovind pietrele, în timp ce el șchiopăta 
în beznă, coborând prin coridoarele puţin umblate până când ieși 
pe un mic ponton. Dezlegând barca de acolo, marele preot se sui 
! Lit. Dhar-ret-kar-mon sau „tăietură de la picior“. Însă unii învăţaţi spun că ar 


trebui să fie Dar-rhet- kare-mbhun, lit. „aparat cu aer cald pentru îndepărtat 
vopseaua“. (n. a.) 

în ea cu dificultate, întinse vâslele şi se avântă pe apele tulburi ale 
întunecatului Djel. 

Își simţea mâinile și picioarele prea reci. Ce prostie, ce prostie. 
Ar fi trebuit să facă asta mai înainte. 

Barca zvâcnea încet în curentul principal în timp ce noaptea 
adâncă se pogora peste vale. Pe malul opus, ca răspuns la vechile 
legi, piramidele începură să lumineze cerul. 


De asemenea, luminile ardeau târziu și în casa Asociaţiilor 
Ptaclusp, Constructori Necropolitani ai Dinastiilor. Tatăl și cei doi 
fu erau aplecați asupra imensei planșete de desen din ceară, 
certându-se. 

— Nu că ar plăti vreodată, spuse Ptaclusp Ila. Adică nu e doar 
vorba că nu pot, nu par să fi înțeles ideea. Cel puţin dinastiile ca 
T'sort plătesc în o sută de ani sau cam aşa ceva. De ce nu... 

— Am construit piramide de-a lungul Djelului în ultimii trei 
sute de ani, zise tatăl său, înțepat, şi nu am ieșit în pierdere, nu? 
Nu, nu am ieșit. Pentru că celelalte regate se uită la Djel, spun uite, 
o familie care chiar se pricepe la piramide, conisoni, spun vrem şi 
noi ce au ei, vă rog, cu mânere cu tot. Oricum, chiar sunt de viță 
regală, adăugă el, nu ca unii dintre cei din zilele noastre — azi sunt, 
mileniul viitor, nu. Mai sunt şi pe jumătate zei. Nu te aștepți ca 
regii adevăraţi să plătească. Ăsta e unul dintre semnele după care 
recunoști un rege adevărat, nu are bani. 

— Atunci mai de viță regală decât ei nu găsești. Ţi-ar trebui un 
cuvânt nou, spuse Ila. În cazul ăsta noi suntem aproape regi. 

— Nu înţelegi afacerile, fiule. Crezi că totul înseamă să ţii 
contabilitatea. Ei, nu e. 

— E o problemă de masă. Și de raportul dintre forță și greutate. 

Amândoi îl priviră ameninţător pe Ptaclusp IIb, care şedea 
holbându-se la schițe. Tot învârtea condeiul în mâinile care 
tremurau de o nervozitate abia stăpânită. 

— Va trebui să folosim granit pentru pantele mai joase, zise el 
pentru sine, calcarul nu ar rezista. Nu cu toate forțele gravi- 
taționale. Care vor fi, phiii, vor fi man. Adică nu vorbim de lame 
de ras aici. Chestia asta ar ascuţi și un făcăleț. 

Ptaclusp își dădu ochii peste cap. Era doar de o generaţie într-o 
dinastie și deja avea belele. Un fiu se născuse contabil, celălalt era 
îndrăgostit de această inginerie cosmică nou-născută. Pe când el 
era doar un puști nu exista aşa ceva, era doar arhitectură. Desenai 
planurile, apoi luai zece mii de băieți cu o normă și jumătate şi 
dublu la sfârșit de săptămână. Nu trebuia decât să pui lucrurile una 
peste alta. Nu era nevoie să o iei cosmic. 

Descendenţi! Zeii consideraseră potrivit să îi dea un fiu care te 
taxa pentru cantitatea de respirație consumată când spuneai „Bună 
dimineaţa“ și unul care slăvea geometria şi pierdea nopțile creând 
apeducte. Te strângeai și economiseai ca să îi trimiţi la cele mai 
bune şcoli, și ei te răsplăteau devenind educați. 

— Ce tot spui acolo? se răsti el. 

— Doar descărcarea... Ilb își trase abacul către el și zornăi 
mărgelele de lut pe sârme. Să zicem că vorbim de dublul greutății 
modelului Executiv, ceea ce ne dă o masă de... plus dimensiunile 
codificate adiționale ale semnificaţiilor oculte conform speci- 
ficațiilor... nu am fi putut face asta nici acum o sută de ani, nu cu 
tehnicile primitive pe care le aveam atunci... Degetul lui deveni o 
pată neclară din cauza mișcării. 

Ia pufni şi își luă propriul abac. 

— Calcar la doi talanti tona... zise el. Uzura uneltelor... costurile 
de zidărie... depozitarea... stnicăciunile... oh, Doamne, oh, Doam- 
ne... cheltuieli indirecte... marmură neagră la preţuri de înlocuire... 

Ptaclusp oftă. Două abacuri care zornăiau în tandem toată ziua, 
unul schimbând forma lumii, celălalt deplângând preţul. Ce s-o fi 
întâmplat cu cele două bucățele de lemn și firul de plumb? 

Ultimele mărgele țăcăniră la capete. 

— Ar fi un salt cuantic în piramidologie, spuse Ptaclusp Ilb 
lăsându-se pe spate cu un rânjet mesianic pe față. 

— Ar fi un adevărat salt kwa... începu IIa. 

— Cuantic, îl corectă Ib, savurând cuvântul. 

— Va fi un adevărat salt cuantic în falimentologie, preciză Ia. 
Va fi nevoie să se inventeze un cuvânt nou și pentru asta. 

— Ar merita ca vârf de pierdere, sugeră IIb. 

— Sigur. Când e vorba de pierderi, noi suntem vârfurile, zise Ha 
cu acreală. 

— Practic, va străluci! În mileniile ce vor urma oamenii o vor 
privi şi vor spune: „Ptaclusp ăla se pricepea la piramide“. 

— Adică, o să-i zică Nebunia lui Ptaclusp! 

Deja cei doi frați stăteau în picioare, cu nasunile la o foarte 
mică distanţă. 

- Problema ta, frate, este că știi cât costă totul, dar nu cunoşti 
valoarea a nimic! 

— Problema cu fine este... este... este că tu nu! 

— Omenirea trebuie să țintească tot mai sus! 

— Da, pe o bază financiară solidă, pe Khuft! 

— Căutarea cunoașterii... 

— Căutarea probităţu... 

Ptaclusp îi lăsă și rămase în picioare privind în curte, unde, la 
lumina torțelor, echipa făcea o inventariere febrilă a materialelor. 

Fusese o afacere mică atunci când tatăl său i-o transmisese — 
doar o curte plină de blocuri şi de tot felul de sfincși, obeliscuri, 
stele și alte rezerve, și un teanc gros de facturi neplătite, cele mai 
multe adresate palatului și arătând cu tot respectul că preţuitul 
nostru deviz prezentat în urmă cu nouă sute de ani pare să fi fost 
scăpat din vedere şi plata în cel mai scurt timp ne-ar onora. Dar 
fusese distractiv în acele vremuri. Erau doar el, cinci mii de 
muncitori și doamna Ptaclusp, care ținea registrele. 

„Trebuie să faci piramide, spunea tata. Tot profitul venea din 
mastaba-le, mici morminte de familie, obeliscuri memoriale şi 
ocazionalele necropole generale, dar dacă nu ai făcut piramide, nu 
ai făcut nimic. Cel mai prăpădit cultivator de usturoi, care caută 
ceva drăguţ și durabil, poate cu ceva bucățele de marmură verde 
pe pereţi, dar care să se încadreze într-un buget, n-ar merge la un 
om care n-are o piramidă cu numele lui.“ 

Așa că făcuse piramide și fuseseră unele bune, nu din cele pe 
care le vezi în zilele noastre, cu număr greșit de laturi și ziduri pe 
care poți să le spargi cu piciorul. Și da, cum-necum merseseră din 
bine în mai bine. 

Să construieşti cea mai mare piramidă dintotdeauna... 

În trei luni... 

Cu penalități îngrozitoare dacă nu era gata la timp. Dios nu 
spusese cât de îngrozitoare, dar Ptaclusp își cunoștea mușteriul și 
probabil că implicau crocodili. Ar fi fost destul de îngrozitoare, 
da... 

Se uită fix la lumina pâlpâitoare de pe lungile bulevarde cu 
statui, inclusiv cea a sângerosului Hat, Zeul cu Cap de Vultur al 
Oaspeţilor Nepoftiţi, cumpărată cu ani în urmă de un client și 
returnată sub pretextul că nu se ridică la înălțimea așteptărilor în 
ce priveşte ciocul și imposibil de schimbat de atunci, nici măcar 
cu reducere. 

Cea mai mare piramidă dintotdeauna... 

Si după ce te speteai să ai grijă ca nobilimea să își primească 
biletele spre eternitate, ţi se permitea și ție să-ți foloseşti experiența 
în interes propriu, 1.€., o mică piramidă ca o bijuterie, pentru tine 
și doamna Ptaclusp, pentru a-ţi garanta transportul sigur în Lumea 
de Dincolo? Firește că nu. Chiar şi tatei nu i se permisese decât o 
mastaba, deși era una dintre cele mai bune de pe fluviu, trebuia să 
recunoască, marmura aceea cu vinişoare roşii fusese comandată 
tocmai din Țara Câtdeminunată. o mulțime de oameni ceruse 
același lucru, fusese bine pentru afaceri, așa i-ar fi plăcut tatei... 

Cea mai mare piramidă dintotdeauna... 

ȘI nu și-ar fi amintit niciodată cine era sub ea. 

Nu conta dacă îi ziceau Nebunia lui Ptaclusp sau Gloria lui 
Ptaclusp. l-ar fi spus a lui Ptaclusp. 

leşi din marea gândurilor și-și auzi fiii certându-se. 

Dacă aceasta era posteritatea, mai bine își încerca norocul cu 
blocuri de calcar de 600 de tone. Astea cel puțin nu vorbeau. 

— Tăceţi din gură, amândoi, zise el. 

Ei se opriră şi se aşezară mormăind. 

— M-am hotărât, spuse el. 

IIb se mâzgălea cu condeiul. Ia zăngănea abacul. 

— O să o facem, zise Ptaclusp şi ieși din cameră. Și orice fiu 
căruia nu-i convine va fi aruncat în bezna de afară unde se aud 
bocete și scrâșnete din dinți. 

Cei doi frați, rămași singuri, se priviră mânioşi. 

În cele din urmă, Ia spuse. 

— Ce înseamnă „cuantum“, până la urmă? 
Ib dădu din umeri. 

— Adică mai adaugi un zero, răspunse el. 
— Oh, zise Ila, atât? 


Pe toată valea fluviului Djel, piramidele scânteiau tăcute în 
noapte, descărcându-și energia acumulată peste zi. 

Unaşe flăcări fără glas erupeau din vârfurile lor şi dansau în 
sus, zimţate ca fulgerele, reci ca gheaţa. 

Pe sute de mile, deșertul strălucea de constelațiile morţilor, 
aurora antichităţii. Dar în valea Dyelului, luminile se uneau într-o 
sigură panglică solidă de foc. 


Era pe podea şi avea o pernă la un capăt. Trebuia să fie un pat. 

Teppic descoperi că se îndoia de asta în timp ce se foia, 
încercând să găsească o parte mai comodă a saltelei. „E o prostie, 
se gândi el, am crescut în astfel de paturi. Si cu perne săpate în 
piatră. M-am născut în palatul ăsta, asta e moștenirea mea, trebuie 
să fiu gata să o accept...“ 

„Trebuie să comand un pat ca lumea și o pernă de pene din 
Ankh, mâine-dimineaţă la prima oră. Eu, regele, am spus că așa se 
va face.“ 

Se întoarse pe partea cealaltă, capul lui lovind perna cu un 
bufnet. 

Şi canalizare. Ce idee măreaţă era. Uimitor ce poți face cu o 
gaură în pământ. 

Da, canalizare. Şi nişte nenorocite de uși. În mod clar, Teppic 
nu era obișnuit să aibă câţiva servitori care să aştepte să-i 
îndeplinească voia oricând, aşa că a-și face abluțiunile înainte de 
culcare fusese extrem de jenant. Şi oamenii. Neapărat trebuia să 
cunoască oamenii. Era greșit tot pititul ăsta prin palate. 

Și cum să dormi cu cerul de deasupra fluviului luminând ca un 
foc de artificii? 

În cele din urmă, epuizarea îi împinse trupul într-o zonă între 
somn și trezie și imagini nebunești i se furișară pe globii oculari. 

Iată ruşinea străbunilor când viitorii arheologi vor fi tradus 
frescele încă nepictate ale domniei lui: „«Șerpişor, vultur constipat, 
linie cotită, fund de hipopotam, șerpișon»: Și în anul Ciclului lui 
Cephnet, Zeul Soare Teppic a Instalat Canalizarea și a Dispreţuit 
Pernele Strămoșilor săi“. 

Îl visă pe Khuft — imens, bărbos, vorbind în tunete și fulgere, 
abătând mânia cerurilor asupra acestui descendent care trăda 
trecutul nobil. 

Dios pluti prin viziunea lui, explicând că, în urma unui edict 
dat cu câteva mii de ani în urmă, era de cea mai mare importanță 
ca el să se însoare cu o pisică. 

Zei cu diferite capete se luptau pentru atenția lui, explicând 
detaliile calității de zeu, în timp ce în fundal o voce din depărtare 
încerca să îi atragă atenția strigând că nu voia să fie îngropată sub 
o grămadă de pietre. Dar nu avea timp să se concentreze la asta, 
deoarece vedea șapte vaci grase și şapte vaci slabe, una dintre ele 
cântând la trombon. 

Dar ăsta era un vis vechi, îl visa aproape în fiecare noapte... 

Si apoi apăru un om care trăgea cu săgeți într-o țestoasă... 

Apoi el mergea prin deșert și descoperea o piramidă mică. Un 
vânt se pornea şi împrăștia nisipul, doar că nu era vânt, era pirami- 
da care se ridica, nisipul scurgându-se pe laturile ei strălucitoare... 

Si se făcea tot mai mare, mai mare decât lumea, astfel că, la 
final, piramida era atât de mare, încât întreaga lume era un punct 
minuscul în centru. 

ȘI în centrul piramidei se întâmpla ceva foarte straniu. 

Si piramida începea să se micşoreze, luând lumea cu ea și 
dispărând... 

Firește, când ești faraon, primești nişte vise obscure de prima 
clasă. 


Soarele a răsărit din nou, mulţumită regelui, care era încovrigat 
pe pat şi îşi folosea hainele rulate pe post de pernă. În jurul 

labirintului de piatră al palatului, servitorii regatului începeau să se 
trezească. 

Barca lui Dios alunecă ușor pe apă şi se lovi de ponton. Dios 
cobori și intră grăbit în palat, urcând treptele câte trei o dată și 
frecându-şi mâinile la gândul unei noi zile care tocmai începea, 
fiecare oră și ritual potrivindu-se frumos la locul lui. Erau atâtea 
de organizat, atâtea pentru care să fie de folos... 


Sculptorul-șef şi constructor de sarcofage îşi strânse metrul. 

— Bună treabă ai făcut, Maestre Dil, spuse el. 

Dil dădu din cap. Nu există falsă modestie între meșteșugari. 

Sculptorul îl înghionti. 

— Ce mai echipă, ha? zise el. Tu-i conservi, eu îi pun la cutie. 

Dil dădu din cap, dar de data asta mai încet. Sculptorul se uită 
la ovalul de ceară din mâinile lui. 

— N-aş putea spune că mă impresionează masca mortuară, 
totuși, zise el. 

Gern, care lucra din greu pe lespedea din colţ la una dintre 
pisicile răposate ale Reginei, pe care i se permisese să o facă 
singur, ridică o privire îngrozită. 

— Am făcut-o cu cea mai mare grijă, spuse el îmbufnat. 

— Asta-i şi problema, zise sculptorul. 

— Știu, observă Dil întristat, e nasul, nu? 

— Mai degrabă bărbia. 

— Şi bărbia. 

— Da. 

— Da. 

Se uitară într-o tăcere mohorâtă la figura de ceară a faraonului. 
La fel şi faraonul. 

— N-are nimic bărbia. 

— Ai putea să-i pui o barbă, spuse Dil în cele din urmă. Ar 
acoperi destul de mult — barba. 

— Tot rămâne nasul. 

— Ai putea să iei un pic din el. Şi să faci ceva cu pomeţii. 

— Da. 

— Da. 

Gern era îngrozit. 

— Vorbiti despre fata răposatului nostru rege, zise el. Nu puteți 
face aşa ceva! Oricum, oamenii o să-și dea seama. Ezită. Nu? 

Cei doi meșteri se uitară unul la altul. 

— Gern, spuse Dil răbdător, cu siguranţă vor observa. Dar nu 
vor zice nimic. Se așteaptă ca noi să, ăă, îmbunătăţim lucrurile. 

— Până la urmă, zise sculptorul-șef cu vesele, nu crezi c-o să 
vină și o să spună: „E greşit, chiar avea o față ca un pui miop“, nu? 

— Mulţumesc foarte mult. Chiar vă foarte mulțumesc, aș putea 
spune. Faraonul plecă și se așeză lângă pisică. Se părea că oamenii 
nu aveau respect pentru morți decât atunci când credeau că aceștia 
ascultau. 

— Cred că nu, zise ucenicul cu o urmă de nesiguranţă, chiar 
arată cam urât în comparaţie cu frescele. 

— Asta-i ideea, nu, spuse Dil plin de înţelesuri. 

Fața mare, pistruiată şi cinstită a lui Gern se schimbă încet, ca 
un peisaj plin de cratere peste care trec norii. Îi trecu prin cap că 
asta ar fi putut fi ca o iniţiere în secretele străvechi ale meș- 
teşugului. 

— Adică până și pictorii schimbă... începu el. 

Dil se încruntă la el. 

— Nu vorbim despre asta, zise el. 

Gern se sili să afișeze o seriozitate potrivită momentului. 

— Oh, spuse el. Da. Înţeleg, maestre. 

Sculptorul îl bătu pe spate. 

— Eşti un băiat istet, Gern, zise el. Te prinzi repede. Până la 
urmă, e destul de rău să fii urât când ești viu. Închipuiește-ți cât de 
groaznic ar fi să fii urât în Lumea de Dincolo. 

Regele Teppicymon al XXVII-lea clătină din cap. Cu toții 
trebuie să arătăm la fel când suntem vii, reflectă el, și acum se 
asigură că suntem identici și morți. Ce regat. Se uită în Jos și văzu 
spiritul pisicii decedate care se spăla. Când era în viață, urâse 
chestiile astea, dar acum părea un companion potrivit. O bătu uşor 
pe capul plat. Aceasta toarse o clipă, apoi încercă să-i smulgă 
carnea de pe mână. Era hotărâtă să nu se mai ferească de nimic. 

Regele își dădu seama cu groază crescândă că cei trei discutau 
acum despre o piramidă. Piramida lui. Avea să fie cea mai mare 
din vale. Avea să se afle pe o bucată foarte fertilă de pământ în 
pantă în zona principală a necropolei. Avea să facă și cea mai mare 
piramidă existentă să pară ceva ce ar putea construi un copil în 
tăviţa cu nisip. Avea să fie înconjurată de grădini din marmură și 
de obelscuri din granit. Avea să fie cel mai măreț monument clădit 
vreodată de un fiu pentru tatăl său. 

Regele gemu. 


Ptaclusp gemu. 

Fusese mai bine pe vremea tatălui său. Aveai nevoie doar de o 
nenorocită de grămadă de învârtitori de bușteni și de douăzeci de 
ani, ceea ce era util pentru că îi scutea pe toți de necazuri în timpul 
Inundaţiei, când toate câmpurile erau pline cu apă. Acum îti era de 
ajuns un băiat isteţ cu o bucăţică de cretă și incantaţiile corecte. 

Vedeţi voi, era impresionant, dacă îți plăceau chestiile astea. 

Ptaclusp IIb mergea în jurul uriașului bloc de piatră, curăţând 
o ecuaţie aici, subliniind o inscripție ermetică acolo. Ridică privirea 
și dădu scurt din cap către tatăl său. 

Ptaclusp se întoarse în grabă la rege, care stătea cu suita lui pe 
stânca ce domina cariera, soarele reflectându-i-se din mască. O 
vizită regală, pe deasupra... 

— Suntem gata, dacă doriți, O, Arc al Cerului, spuse el 
năduşind, sperând din răsputeri că... 

Oh, zei. Regele avea iarăși să Îl Facă să se Simtă în Largul lui. 

Privi implorator la marele preot, care cu cea mai slabă dintre 
zvâcnirile trăsăturilor îi arătă că el nu propusese nimic din toate 
astea. Era prea mult, nu era el singurul care se plângea de asta. Nu 
mai departe decât ieri, Dil, maestrul de îmbălsămări, fusese supus 
unei jumătăţi de oră de a fi nevoit să Vorbească despre Familia 
lui; asta era greșit, oamenii se așteptau ca regele să stea în palat, 
era prea... 

Regele se îndreptă agale spre el, într-un fel nonșalant, gândit 
să îl facă pe maestrul constructor să se simtă printre prieteni. „Oh, 
nu, se gândi Ptaclusp, o să îşi Amintească Numele meu.“ 

— Trebuie să spun că ai făcut enorm de multe în nouă săptă- 
mâni, e un început bun. Ăă. Tu ești Ptaclusp, da? zise regele. 

Ptaclusp înghiți. Nu mai avea ce face acum. 

— Da, O, Mână peste Ape, răspunse el. O, Izvor al... 

— Cred că „Maiestate“ sau „sire““ e de ajuns, spuse Teppic. 

Ptaclusp intră în panică și se uită temător la Dios, care se 
înfioră, dar dădu iar din cap. 

— Regele doreşte să i te adresezi — o expresie de durere îi 
traversă faţa — neoficial. După cum se obișnuiește pe melagunle 
barba... străine. 

— Trebuie să te consideri un om foarte norocos că ai niște fu 
aşa de talentați și de muncitori, zise Teppic, uitându-se în jos la 
panorama agitată a carierei. 

— Eu... o voi face, O... sire, bălmăji Ptaclusp, interpretând asta 
ca pe un ordin. De ce nu mai puteau regii să comande ca pe 
vremuri? Atunci ştiai în ce poziţie erai, nu se apucau să fie 
fermecători și să se poarte cu tine ca şi cum ai fi fost vreun egal, 
ca şi cum şi tu ai putut face soarele să răsară. 

— Cred că e o meserie fascinantă, continuă Teppic. 

— Sire, cum doriţi, sire, zise Ptaclusp. Dacă Maiestatea Voastră 
ar da comanda... 

— Si cum funcționează toate astea? 

— Sire? spuse Ptaclusp îngrozit. 

— Faci blocurile să zboare, nu? 

— Da, O, sure. 

— E foarte interesant. Cum faci? 

Ptaclusp aproape că își străpunse buza cu dinții. Să trădeze un 
secret al Meseriei? Era terifiat. În ciuda așteptărilor, Dios îi sări în 
ajutor. 

— Prin intermediul anumitor semne şi peceți secrete, spuse 
el, a căror origine nu este înţelept să fie cercetată. Este înțelep- 
ciunea — se opri — celor moderni. 

— Mult mai repede decât să tot ridici lucrurile, cred, observă 
Teppic. 

— Avea o anumită glorie, sire, spuse Dios. Acum, dacă vă pot 
sugera...? 

— Oh. Da. Dă-i drumul, te rog. 
Ptaclusp își șterse fruntea și fugi spre carieră. 
Flutură o pânză. 


Toate lucrurile sunt definite de nume. Schimbă numele, și ai 
schimbat lucrul. Firește, e mai complicat de atât, dar din punct de 
vedere paracosmic, la asta se reduce... 

Ptaclusp IIb bătu piatra încet cu toiagul. 

Aerul de deasupra ei se undui în căldură și apoi, răspândind 
puţină tărână, blocul se ridică uşor de la sol până când se legănă la 
câteva picioare deasupra pământului, ţinut în loc de odgoane de 
ancorare. 

Asta era tot. Teppic se așteptase la ceva tunete sau, cel puțin, 
la o limbă de foc. Dar deja muncitorii se adunau în jurul altui bloc 
și câțiva bărbaţi îl trăgeau pe primul către șantier. 

— Foarte impresionant, spuse el întristat. 

— Într-adevăr, sire, zise Dios. Si acum, trebuie să ne întoarcem 
la palat. Curând va fi vremea pentru Ceremonia celei de a Treia 
Ore. 

— Da, da, bine, se răsti Teppic. Foarte frumos, Ptaclusp. Ţine-o 
tot așa. 

Ptaclusp făcu o plecăciune ca un scrânciob, peste poate de 
agitat și tulburat. 

— Foarte bine, sirele voastre, îngăimă el şi se hotărî să facă 
marea încercare. Aș putea arăta sirelor voastre ultimele planuri? 

— Regele a aprobat deja planurile, zise Dios. Și, iartă-mă dacă 
mă înșel, dar pare că mai e mult de lucru la piramidă. 

— Da, da, dar, îndrăzni Ptaclusp, ne-a venit ideea, acest 
bulevard aici, vedeți, în faţa intrării, ce loc, ne-am gândit, pentru o 
statuie a lui, să zicem, Hat Vulturul cu Cap de Vultur al Oasepţilor 
Nepofiiți la un preţ de practic... 

Dios se uită la planuri. 

— Astea ar trebui să fie aripi? întrebă el. 

— Nici măcar un preţ, nici un preţ, să vă zic ce o să fac... spuse 
Ptaclusp cu disperare. 

— Ăla e nasul? întrebă Dios. 

— Mai mult un cioc, un cioc, răspunse Ptaclusp. Uite, O, Mare 
preot, ce ziceți... 

— Mai bine nu, spuse Dios. Nu. Chiar nu cred. Cercetă cariera 
în căutarea lui Teppic, gemu, aruncă schitele în braţele construc- 
torului și începu să fugă. 

Teppic coborâse la pas pe potecă spre carele ce îl aşteptau, 
privind melancolic la agitația din jurul său şi se opri să se uite la 
un grup de lucrători care ornau o piesă de colţ. Aceştia înghețară 
când îi simțiră privirea aţintită asupra lor şi se nidicară urmărindu-l 
supuşi. 

— EI, ei, zise Teppic, inspectând piatra, deși tot ce ştia despre 
zidărie ar fi putut fi săpat într-un fir de nisip. Ce bucată splendidă 
de rocă. Se întoarse spre omul cel mai de aproape, care căscă gura. 
Eşti zidar, nu? spuse el. Cred că e o meserie tare interesantă. 

Bărbatului îi ieşiră ochii din orbite. Scăpă dalta. 

— Ăă, răspunse el. 

La ceva depărtare, lui Dios îi fâlfâia roba în jurul picioarelor în 
timp ce cobora cu viteză pe potecă. Apucă poalele şi își continuă 
galopul, cu sandalele hpăind. 

— Cum te cheamă? întrebă Teppic. 

— Aaaargle, răspunse omul îngrozit. 

— Ei, minunat, spuse Teppic, apucându-i mâna care nu se 
opunea și strângându-i-o. 

— Sire! urlă Dios. Nu! 

Iar zidarul se învârti, ţinându-și mâna dreaptă de încheietură, 
luptându-se cu ea, țipând... 


Teppic apucă braţele tronului și îl privi amenințător pe marele 
preot. 

— Dar e un gest de prietenie, nimic mai mult. De unde vin eu... 

— De aici veniţi, sire! tună Dios. 

— Dar, Doamne, să i-o tai? E prea crud! 

Dios făcu un pas înainte. Acum vocea îi revenise la tonurile ei 
obișnuite, uleioase. 

— Crud, sire? Dar va fi făcută cu precizie și cu grijă, cu 
medicamente care să ia durerea. Cu siguranță va trăi. 

— Dar de ce? 

— Am explicat, sire. Nu poate folosi mâna iar fără să o 
pângărească. Este un om credincios şi ştie foarte bine acest lucru. 
Vedeţi dumneavoastră, sire, sunteti zeu, sire. 

— Dar tu mă poți atinge. La fel și servitorii. 

— Eu sunt preot, sire, zise Dios cu blândeţe. Iar servitorii au o 
dispensă specială. 

Teppic îşi mușcă buza. 

— E o barbarie, spuse el. 

Trăsăturile lui Dios nu se mișcară. 

— Nu se va face, spuse Teppic. Eu sunt regele. Interzic să se 
facă, înţelegi? 

Dios se înclină. Teppic recunoscu nr. 49, Dispreţ Îngrozit. 

— Voia vă va fi cu siguranță îndeplimtă, O, Izvor al Întregii 
Înţelepciuni. Deşi, fireşte, omul însuşi s-ar putea să ia problema în, 
dacă mă iertati, propriile mâini. 

- Cum adică? 

— Sire, dacă tovarășii săi nu l-ar fi oprit, ar fi făcut-o singur. Cu 
O daltă, din câte înţeleg. 

Teppic se uită fix la el și se gândi, locuiesc ca străin într-o ţară 
familiară. 

— Înţeleg, zise el într-un final. Se mai gândi un pic. Atunci — 
operația trebuie făcută cu toată grija, iar omului i se va da o pensie 
după aceea, înţelegi? 

— Cum doriţi, sire. 

— Una bună. 

— Firește, sire. O strângere de mână din aur, sire, răspunse Dios 
impasibil. 

— Și poate că îi găsim vreo slujbă uşoară pe lângă palat? 

— Ca zidar ciung, sire? Sprânceana stângă a lui Dios se ridică 
uşor. 

— Ca orice, Dios. 

— Cu siguranţă, sire. Cum doriți. Mă voi ocupa să văd dacă 
avem nevoie de vreo mână de ajutor în vreun departament. 

Teppic îl privi amenințător. 

— Eu sunt regele, știi, îi aminti el tăios. 

— Acest fapt mă însoţeşte în fiecare clipă, sire. 

— Dios? zise Teppic în timp ce marele preot pleca. 

— Sire? 

— Cu câteva săptămâni în urmă am comandat un pat din puf 
din Ank-Morpork. Nu cumva știi ce s-a întâmplat cu el? 

Dios dădu din mâini într-un gest expresiv. 

— Înţeleg, sire, că în largul coastei khaliene e plin de pirati, 
răspunse el. 

— Neîndoielnic, pirații sunt responsabili şi pentru neapariția 
expertului de la Breasla Instalatorilor și a Budarilor!? întrebă 
Teppic acru. 

— Da, sire. Sau poate bandiții, sire. 

— Sau poate că o pasăre uriaşă cu două capete s-a năpustit din 
cer și l-a luat, zise Teppic. 

— Orice este posibil, sire, spuse marele preot, faţa lui radiind 
politețe. 

— Poţi pleca, Dios. 

— Sire. Dacă îmi permiteti să vă amintesc, sire, că emisarii din 
Tsort şi Ephebe vi se vor alătura la a cincea oră. 

— Da. Poţi pleca. 

Teppic rămase singur sau, cel puțin, cât de singur era vreodată, 
ceea ce însemna că era de capul lui, dacă nu punem la socoteală 
de doi mânuitori de frunze de palmier, un majordom, două enorme 
gărzi câtdeminunate lângă ușă și două servitoare. 

Oh, da. Slujnicele! Încă nu se împăcase cu ele. Pesemne că 
Dios le alesese, căci părea să supravegheze totul în palat, și dăduse 
dovadă de un bun-gust surprinzător în privinţa, bunăoară, a pielii 
măslinii, a piepturilor și a picioarelor. Hainele pe care acestea două 
le purtau ar fi acoperit, amândouă, o farfunoară. Și asta era ciudat, 
deoarece efectul final era că le transforma în două piese de 
mobilier mișcătoare și atractive, la fel de asexuate ca niște coloane. 
Teppic suspină la amintirea femeilor din Ankh-Morpork care 


Budar: un constructor și curățător de haznale. O meserie extrem de căutată în 
Ank-Morpork, unde pânza de apă freatică este de obicei la nivelul solului, şi una 
care se bucură de un respect considerabil. Cel puţin, toată lumea trece pe cealaltă 
parte a străzii când vede un budar. (n. a.) 

puteau fi îmbrăcate de la gât până la glezne în brocart și tot făceau 
o clasă întreagă de băieţi să se înroșească până în vârful urechilor. 

Se întinse către vasul cu fructe. Una dintre fete îl apucă imediat 
de mână, i-o dădu cu blândeţe într-o parte și luă un bob de 
strugure. 

— Te rog, nu-l decoji, spuse Teppic. Coaja e cea mai bună. E 
plină de vitamine și minerale hrănitoare. Doar că nu cred că ai 
auzit tu despre ele, au fost inventate de curând, adăugă el, mai mult 
pentru sine. Adică, în ultimele şapte mii de ani, adăugă el cu 
amărăciune. 

Trecuse atât de mult timp, se gândi el cu un aer ursuz. O fi 
făcut asta oriunde altundeva, dar nu aici. Aici doar se adună 
grămadă, ca zăpada. E ca și cum piramidele ne-ar încetini, cum 
sunt chestiile alea pe care le aveau pe barcă, cumlezice, ancore. 
Aici, mâine e exact ca ieri, doar că reîncălzit. 

Ea scoase pielita bobului de strugure, în timp ce secundele ca 
niște fulgi de nea pluteau în jos. 


La șantierul Marii Piramide uriașele blocun de piatră pluteau 
la locurile lor ca o explozie derulată invers. Alunecau între carieră 
și șantier, plutind încet peste teren deasupa unor umbre drept- 
unghiulare adânci. 

— Trebuie să mă-nclin în faţa ta, îi spuse Ptaclusp fiului său în 
timp ce stăteau unul lângă altul în turnul de observație. Este uluitor. 
Cândva, oamenii se vor întreba cum am făcut-o. 

— Toată treaba cu împingătorii de bușteni și cu biciul e 
învechită, zise IIb. Poti să uiti de ea. Tânărul arhiect zâmbi, dar 
rictusul avea o urmă de nebunie. 

Era uluitor. Mai uimitor decât ar fi trebuit să fie. Tot avea 
sentimentul că piramida era... 

Se cutremură. Ar fi trebuit să-i fie ruşine să gândească așa. În 
munca asta poți deveni superstițios dacă nu ești atent. 

Era firesc ca lucrurile să formeze o piramidă — ei, un con, 
oricum. Expenimentase de dimineață. Grâu, sare, nisip... nu apă, 
totuși, asta fusese o greșeală. Dar o piramidă era doar un con 
frumos, nu, un con care se hotărâse să fie niţel mai ordonat. 

Poate că exagerase un pic cu măsurătorile paracosmice? 

Tatăl său îl pocni pe spate. 

— Foarte bine, repetă el. Știi, arată aproape ca și cum s-ar 
construi singură! 

IIb ţipă și își mușcă încheietura mâinii, un comportament 
copilăresc la care recugea când era nervos. Ptaclusp nu observă, 
deoarece în acea clipă unul dintre maiștri fugea către piciorul 
turnului, fluturându-și bagheta de măsură ceremonială. 

Ptaclusp se aplecă peste margine. 

— Ce? întrebă el. 

— Am zis să veniți imediat, O, stăpâne! 

Chiar pe piramidă, cam la jumătatea suprafaţei de lucru, unde 
se desfăşura una dintre lucrările detaliate la camera interioară, 
cuvântul „impresionant“ nu mai era potrivit. Cuvântul „îngrozitor“ 
părea să fie nimerit. 

Blocurile se adunau unul peste altul către cerul de deasupra 
într-un dans încet, uriaș, trecând și iar trecând, conducătorii lor 
țipând unul la altul și la controlorii ghinioniști din vârful piramidei, 
care încercau să-și strige comenzile peste hărmălaie. 

Ptaclusp își croi drum prin grămada de muncitori din jurul 
centrului. Aici, cel puţin, era linişte. Linişte de mormânt. 

— Bine, bine, spuse el. Ce se întâmp... Oh. 

Ptaclusp IIb aruncă un ochi peste umărul tatălui său şi își 
înfipse încheietura pumnului în mână. 

Chestia era zbârcită. Era antică. Cu siguranţă fusese odată în 
viaţă. Zăcea pe o lespede ca o prună foarte obscenă. 

— A fost prânzul meu, zise tencuitorul-șef. Nenorocitul meu de 
prânz. Abia aşteptam să mănânc mărul ăla. 

— Dar nu se poate să fi început deja, șopti IIb. Nu poate forma 
noduri temporale încă, adică, de unde știe că o să fie o piramidă? 

— Mi-am întins mâna către el și l-am simțit ca... s-a simțit foarte 
neplăcut, se plânse tencuitorul. 

— Și mai e şi un nod negativ, adăugă IIb. N-ar trebui să avem 
așa ceva deloc. 

— Mai e acolo? întrebă Ptaclusp și adăugă: zi-mi că da. 

— Dacă mai multe blocuri sunt puse la locul lor, nu va fi, 
răspunse fiul său, privind în jur nebunește. Pe măsură ce masa se 
schimbă, vezi tu, nodunile vor fi trase în lături. 

Ptaclusp îl trase pe tânăr într-o parte. 

— Ce vrei să-mi spui acum? întrebă el șoptind ca o cămilăl. 

— Ar trebui să-i punem un vârf, mormăi IIb. Să elimine timpul 
prins în capcană. N-ar mai fi nici o problemă atunci... 

— Cum să-i punem vârf? Nici nu-i gata, spuse Ptaclusp. 
Unde-ai fost și ce-ai făcut? Piramidele nu încep să acumuleze 
înainte de a fi terminate. Înainte de a fi piramide, înţelegi? Energia 
piramidei, vezi? Numită după piramide. De aia-i zice energia pl- 
ramidei. 

— Cred că are ceva de-a face cu masa, cam așa ceva, se hazardă 
arhitectul, și cu viteza construcției. Timpul e prins în material. 
Adică, în teorie poți avea mici noduri în timpul construcției, dar ar 
fi atât de slabe, că nu le-ai observa; dacă te-ai duce și ai sta în unul, 
poate că ai deveni cu câteva ore mai tânăr sau mai bătrân sau... 
începu să bolborosească. 

— Îmi aduc aminte că atunci când am făcut mormântul lui 
Kheneth al XIV-lea pictorului de fresce i-a luat două ore să facă 
pictura din Camera Reginei și noi am zis că au fost trei zile și l-am 
amendat, spuse Ptaclusp încet. A fost o mare agitație în Breaslă, 
îmi aduc aminte. 

— Tocmai ai pomenit despre asta, spuse IIb. 

— Despre ce? 

— Despre pictorul de fresce. Cu o clipă în urmă. 

— Nu. N-aveai cum s-auzi, spuse Ptaclusp. 

— Aș putea să jur că da. Oricum, treaba asta e mai rea decât 
cealaltă, replică fiul său. Și probabil că o să se mai întâmple. 

— Să ne mai așteptăm la de-astea? 

— Da, spuse Ilb. N-ar trebui să avem noduri negative, dar se 
pare că vom avea. Ne putem aștepta la curgen rapide și la cursuri 
inverse, chiar scurte bucle. Mă tem că ne putem aștepta la toate 
| Şoaptele răguşite? nu sunt potrivite pentru mediul deşertic. (n. a.) 


Ț Joc de cuvinte intraductibil. În engleză, „răgușit“ („„hoarse“*) și „cal“ („horse“) 
se pronunță asemănător. (n. tr.) 

felurile de anomalii temporale. Mai bine am scoate oamenii de 
aici. 

— Cred că nu ai cum să găsești o cale să-i facem să muncească 
repede, dar noi să-i plătim pentru că lucrează încet? întrebă 
Ptaclusp. E doar o idee. Sigur o să o sugereze fratele tău. 

— Nu! I-ai pe toți de aici! Băgăm blocurile și mai întâi îi punem 
vârful! 

— Bine, bine. Gândeam și eu cu voce tare. Ca și cum n-am avea 
destule probleme... 

Ptaclusp își croi drum prin grămada de muncitori din jurul 
centrului. Aici, cel putin, era linişte. Liniște de mormânt. 

— Bine, bine, spuse el. Ce se întâmp... Oh. 

Ptaclusp Ilb aruncă un ochi peste umărul tatălui său și îşi 
înfipse încheietura pumnului în mână. 

Chestia era zbârcită. Era antică. Cu siguranţă fusese odată în 
viaţă. Zăcea pe o lespede ca o prună foarte obscenă. 

— A fost prânzul meu, zise tencuitorul-șef. Nenorocitul meu de 
prânz. Abia așteptam să mănânc mărul ăla. 

Ptaclusp ezită. Totul părea prea familiar. Mai avusese acest 
sentiment. O senzaţie copleșitoare de reja vul. 

Întâlni privirea îngrozită a fiului său. Împreună, temându-se de 
ce ar putea vedea, se întoarseră încet. 

Se văzură pe ei înșiși stând în spatele lor înșile, contrazicân- 
du-se despre ceva ce [b se jura că auzise deja. 

Și auzise, îşi dădu Ptaclusp seama înspăimântat. Uite-mă pe 
mine acolo. Arăt foarte diferit din afară. Şi tot eu sunt şi acolo. La 
fe]. De asemenea. 

E o buclă. Ca în râu, un mic vârtej, doar că este în scurgerea 
timpului. Și tocmai m-a învârtit de două ori. 

Celălalt Ptaclusp se uită la el. 

Urmă un moment lung, chinuitor, de încordare temporală, un 
sunet precum cel al unui șoarece care face baloane din gumă de 
mestecat și bucla se rupse, iar silueta dispăru. 


l Lit.: „Sunt pe punctul de a fi iar aici.“ (n. a.) 

— Știu ce o provoacă, mormăi IIb neclar, din cauza încheieturi. 
Știu că piramida nu e gata, dar va fi, aşa că efectele au un fel de 
ecou înapoi, tată, ar trebui să ne oprim imediat, e prea mare. Am 
greșit... 

— Taci din gură. Poți să-ți dai seama unde se vor forma 
nodurile? întrebă Ptaclusp. Și vino aici, se uită toți băieții. 
Adună-te, fiule. 

Instinctiv, IIb îşi duse mâna la abacul de la cingătoare. 

— Ei, da, probabil, răspunse el. E doar o funcţie a distributiei 
masei ȘI... 

— Bine, spuse constructorul cu fermitate. Apucă-te de asta. Şi 
pe urmă trimite-l la mine pe toți maiștri. 

În ochii lui Ptaclusp era o scânteiere ca de mică. Bărbia îi era 
pătrată ca un bloc de granit. „Poate că piramida mă face să gândesc 
așa, îşi zise el, gândesc rapid, știu.“ 

— Și trimite-l şi pe fratele tău aici, adăugă el. 

Este efectul de piramidă. Îmi amintesc o idee pe care o să o 
am. 

Mai bine să nu mă gândesc prea mult la asta. Fii practic. 

Se uită în jur, la şantierul pe jumătate terminat. Zeu ştiau că nu 
puteam fi gata la timp, își spuse el. Acum nu mai trebuie. Putem 
să lucrăm cât de repede vrem! 

— Te simţi bine? zise IIb. Tată, te simți bine? 

— Asta a fost una dintre buclele temporale? întrebă Ptaclusp 
aerian. Ce idee! Nimeni nu-i va mai întrece la vreun contract 
vreodată, o să câştige bonusuri pentru finalizare și nu mai conta 
cât dura! 

— Nu! Tată, ar trebui... 

— Dar ești sigur că poţi să socotești unde o să apară buclele 
astea, da? 

— Da, aşa ar trebui, dar... 

— Bine. Ptaclusp tremura de agitație. Poate că va trebui să-i 
plătească mai repede pe oameni, dar va menita, iar Ila sigur va găsi 
un fel de plan. Finanţele sunt aproape la fel de bune ca magia. 
Băieţii vor fi nevoiţi să accepte. Până la urmă, se plânseseră 
despre lucrul cu oameni liberi, se plânseseră despre lucrul cu 

câtdeminunaţi, se plânseseră despre lucrul cu oricine, în afară de 
membri ai Breslei plătiți cum se cuvine. Așa că nu prea ar avea 
cum să se plângă de lucrul cu e1 înșiși. 

IIb făcu un pas înapoi și strânse abacul ca să prindă curaj. 

— Tată, zise el precaut, la ce te gândeşti? 

Ptaclusp îi zâmbi. 

— La întrupări, răspunse el. 


Politica era mai interesantă. Teppic simtea că aici, cel puțin, 
putea avea o contribuție. 

Djelibeybi era vechi. Era respectat. Dar era și mic, iar în sensul 
tăișunilor de sabie, care părea să fie ceea ce conta în zilele astea, nu 
avea nici o putere. Nu a fost întotdeauna la fel, i-a spus Dios. 
Odată, stăpânise lumea doar prin forța nobleţii, fără să folosească 
armata permanentă de douăzeci și cinci de mii de oameni pe care 
o avea în acele vremuri măreţe. 

Acum mânuia o forță mult mai subtilă, ca stat îngust între cele 
două imperii puternice și uriașe, Tsort şi Ephebe, fiecare dintre ele 
fiind atât o ameninţare, cât și un scut. De mai mult de o mie de 
ani, regii de pe Djel păstraseră, cu diplomaţie abilă, maniere alese 
şi cu râvna unui miriapod cu surplus de adrenalină, pacea de-a 
lungul acestei părți a continentului. Simplul fapt de a exista timp 
de șapte mii de ani poate fi o armă formidabilă, dacă o folosești ca 
lumea. 

— Adică suntem teritoriu neutru? zise Teppic. 

— Tsort este o cultură a deșertului, ca noi, spuse Dios ridicân- 
du-și braţele. I-am ajutat să o formeze în decursul anilor. Cât 
despre Ephebe... Pufni. Au niște credinţe foarte stranii. 

— Cum adică? 

— Ei cred că lumea este condusă de geometrie, sire. Doar linii, 
unghiuri și numere. Chestia asta, sire — Dios se încruntă — poate 
duce la nişte idei foarte nesănătoase. 

— Ah, spuse Teppic, hotărând să afle mai multe despre ideile 
nesănătoase cât mai repede posibil. Deci, în secret suntem de 
partea lui Tsort, da? 

— Nu. Este important ca Ephebe să rămână puternică. 

— Dar avem mai multe în comun cu Tsort? 

— Așa îl lăsăm să creadă, sire. 

— Dar ei sunt o cultură deșertică? 

Dios zâmbi. 

— Mă tem că ei nu iau piramidele în serios, sire. 

Teppic se gândi la toate acestea. 

— Deci de partea cui suntem noi de-adevăratelea? 

— De a noastră, sire. Întotdeauna există o cale. Amintiţi-vă 
întotdeauna, sire, că familia voastră ajunsese la a treia dinastie 
înainte ca vecinii noștri să înțeleagă, sire, cum se fac copiil. 

Delegaţia din Tsort părea, într-adevăr, să fi studiat asiduu 
cultura djel, aproape cu frenezie. Era la fel de clar şi că nu 
începuseră încă să o înțeleagă; doar împrumutaseră cât de multe 
părticele păruseră utile și apoi le puseseră la un loc în moduri subtil 
de greșite. De exemplu, pentru bărbați se angajaseră în Mersul- 
celor-Trei-Întoarceri, aşa cum era înfățișat în frize, şi folosit de 
curtea din Djeli doar în anumite ocazii. Din când în când, pe feţele 
lor treceau grimase, atunci când vertebrele protestau. 

De asemenea, purtau Khruspidele Dimineţii şi brățănile 
Mersului Înainte, dar şi kiltul lui Încă asortat cu, și nu e de mirare 
că până și fecioarele care făceau vânt își ascundeau zâmbetele, 
jambiere!! 

Chiar și Teppic fu nevoit să tușească grăbit. Dar totuşi, se gândi 
el, mai multe nu știu. „Sunt ca niște copii.“ 

lar acest gând fu urmat de altul care adăugă: „Aceşti copii 
ne-ar putea șterge de pe hartă într-o oră.“ 

Încins de sinapsele celorlalte două, veni un al treilea care 
spuse: „Sunt doar haine, ce naiba, începi să iei totul prea în serios.“ 

Grupul din Ephebe era îmbrăcat, mai chibzuit, în togi albe. 
Exista o anumită asemănare între ei, ca și cum undeva în ţară s-ar 
fi aflat o mică presă care scotea pe bandă rulantă oameni scunzi, 
fără păr şi cu bărbi albe cârlionțate. 

l Aici este nevoie de o mică explicaţie. Dacă un ambasador străin la Curtea 
Regală a Marii Britanii ar purta (din dorinţa sinceră de a flata) un melon, o sabie 


scoțiană, o platoșă din Războiul Civil, pantaloni saxoni și tunsoare iacobină, ar 
creea cam aceeaşi impresie. (n. a.) 

Cele două grupuri se opriră în faţa tronului şi se înclinară. 

— Salut, spuse Teppic. 

— Măria Sa, Regele Teppicymon al XXVIII-lea, Domn al 
Cerurilor, Conducător al Carului Soarelui, Cârmaci al Luntrii 
Soarelui, Păzitor al Cunoașterii Secrete, Domn al Orizontului, 
Păstrător al Căii, Buzduganul Milei, Cel de Viţă Nobilă, Regele 
Nemuritor, vă urează bun venit și vă poruncește să serviţi vin cu 
el, rosti Dios bătând din palme după un paharnic. 

— Oh, da, spuse Teppic. Luaţi loc, vă rog. 

— Măria Sa, Regele Teppicymon al XXVIII-lea, Domn al 
Cerurilor, Conducător al Carului Soarelui, Cârmaci al Luntrii 
Soarelui, Păzitor al Cunoaşterii Secrete, Domn al Orizontului, 
Păstrător al Căii, Buzduganul Milei, Cel de Viţă Nobilă, Regele 
Nemuritor, vă poruncește să luaţi loc. 

Teppic îşi scormoni creierii pentru un discurs potrivit. Auzise 
o grămadă în Ankh-Morpork. Erau probabil aceleași peste tot în 
lume. 

— Sunt sigur că ar trebui să ne înțelegem... 

— Măria Sa, Regele Teppicymon al XXVIII-lea, Domn al 
Cerurilor, Conducător al Carului Soarelui, Cârmaci al Luntrii 
Soarelui, Păzitor al Cunoașterii Secrete, Domn al Orizontului, 
Păstrător al Căii, Buzduganul Milei, Cel de Viţă Nobilă, Regele 
Nemuritor, vă cere să luați aminte! bubui Dios. 

— ... Lunga istorie de prietenie... 

— Să luați aminte la înțelepciunea Mănei Sale, Regele 
Teppicymon al XĂVIII-lea, Domn al Cerurilor, Conducător al 
Carului Soarelui, Cârmaci al Luntrii Soarelui, Păzitor al 
Cunoaşterii Secrete, Domn al Orizontului, Păstrător al Căii, 
Buzduganul Milei, Cel de Viţă Nobilă, Regele Nemunitor! 

Ecounle se stinseră. 

— Pot să vorbesc ceva cu tine, Dios? 

Marele preot se aplecă. 

— E nevoie de toate astea? şuieră Teppic. 

Trăsăturile acviline ale lui Dios luară expresia de piatră a celui 
care se luptă cu un concept necunoscut. 

— Firește, sire. Este tradițional, spuse el în cele din urmă. 

— Mă gândeam că ar fi trebuit să vorbesc cu oamenii ăștia. Stii, 
despre graniţe şi comerț şi așa mai departe. M-am tot gândit și am 
câteva idei. Adică, o să fie cam dificil dacă continui să tipi. 

Dios îi zâmbi politicos. 

— Oh nu, sire. Asta s-a rezolvat, sire. M-am întâlnit cu ei 
dimineaţă. 

— Și eu ce trebuie să mai fac? 

Dios făcu ușor o mișcare circulară cu mâna. 

— Ce doriţi, sire. Este normal să zâmbiţi puțin și să îi faceţi să 
se simtă în largul lor. 

— Asta-i tot? 

— Sire, i-ați putea întreba dacă le place să fie diplomaţi, sire, 
spuse Dios. Întâlni privirea amenințătoare a lui Teppic cu nişte 
ochi la fel de lipsiti de expresie ca niște oglinzi. 

— Eu sunt regele, şuieră Teppic. 

-- Cu siguranță, sire. Nu s-ar face să vă mânjiţi funcția cu 
simple probleme de conducere a statului, sire. Mâine, sire, veți 
prezida Curtea Supremă. O funcție foarte potrivită pentru un 


monarh, sire. 
— Ah. Da. 


Era destul de complicat. Teppic ascultase cu atenție cazul, care 
era o acuzație de furt de vite conciliată de legile pământului din 
Djeli. „La asta ar trebui să se reducă totul, se gândi el. Nimeni 
altcineva nu-și poate da seama cine e proprietarul afurisitului de 
bou, așa ceva trebuie să facă regii. Acum, să vedem, cu cinci mii 
de ani în urmă, el i-a vândut lui boul, dar după cum s-a dovedit...“ 

Se uită când la fața unui fermier îngrijorat, când la a celuilalt. 
Amândoi își strângeau la piept pălăriile jerpelite din paie și 
amândoi purtau expresiile împietrite ale oamenilor simpli, care în 
urmărirea neînţelegeni lor de interes local, se treziseră acum pe o 
podea de marmură într-o încăpere unașă, cu zeul lor stând pe tron 
chiar în faţa ochilor lor. Teppic nu se îndoia că amândoi ar fi 
renunțat cu bucurie la toate drepturile asupra creaturii nenorocite 
numai să se afle cât mai departe de palat. 

„E un bou destul de matur, se gândi el, a venit vremea să fie 
tăiat, chiar dacă e al lui, s-a îngrăşat pe pământul vecinului toți anii 
ăștia, câte o jumătate fiecăruia ar trebui să fie corect, o să își 
amintească de judecata asta...“ 

Ridică Secera Dreptății. 

— Măria Sa, Regele Teppicymon al XXVIII-lea, Domn al 
Cerurilor, Conducător al Carului Soarelui, Cârmaci al Luntrii 
Soarelui, Păzitor al Cunoașterii Secrete, Domn al Orizontului, 
Păstrător al Căii, Buzduganul Milei, Cel de Viţă Nobilă, Regele 
Nemuritor, va face dreptate! Plecaţi-vă în faţa judecății Maiestăţii 
Sale, Regele Tep... 

Teppic îl întrerupse pe Dios în mijlocul psalmodierii. 

— După ce am ascultat ambele părți ale cazului, spuse el cu 
fermitate, masca amplificându-i puţin vocea, și fiind impresionați 
de argument și contraargument, ni se pare drept ca animalul în 
discuție să fie tăiat fără întârziere și împărțit cu toată cinstea între 
pârât și pârâtor. 

Se lăsă pe spate. O să-mi zică Teppic cel Înțelept. Oamenilor 
simpli le plac lucrurile astea. 

Fermierii îl priviră îndelung, cu ochii goi. Apoi, ca și cum ar fi 
fost puși pe nişte plăci turnante, se întoarseră și se uitară către Dios, 
care şedea la locul lui de pe trepte, într-un grup de preoți mai mici. 

Dios se ridică, își netezi roba simplă, și întinse toiagul. 

— Luaţi aminte la înțelepciunea interpretată a Măriei Sale, 
Regele Teppicymon al XXVIII-lea, Domn al Cerurilor, Conducă- 
tor al Carului Soarelui, Cârmaci al Luntrii Soarelui, Păzitor al Cu- 
noaşterii Secrete, Domn al Orizontului, Păstrător al Căii, 
Buzduganul Milei, Cel de Viţă Nobilă, Regele Nemunitor, spuse 
el. Este judecata noastră divină că animalul disputat este proprie- 
tatea lui Rhumusphut. Este judecata noastră divină ca animalul să 
fie sacrificat pe altarul Întrunirii Zeilor, drept mulțumire pentru 
Sinele Nostru Divin. Este judecata noastră ca Rhumusphut şi 
Ktoffle să muncească trei zile în plus pe câmpurile Regelui ca plată 
pentru dreptatea lui. 

Dios îşi înălță capul până când privi în lungul nasului său 
înspăimântător drept în masca lui Teppic. Își ridică ambele mâini. 

— Măreaţă este înțelpciunea Măriei Sale, Regele Teppicymon 
al XXVIII-lea, Domn al Cerurilor, Conducător al Carului Soarelui, 
Cârmaci al Luntrui Soarelui, Păzitor al Cunoașterii Secrete, Domn 
al Orizontului, Păstrător al Căii, Buzduganul Milei, Cel de Viţă 
Nobilă, Regele Nemuritor! 

Fermierii se înclinară plini de recunoştinţă terifiată și ieşiră cu 
spatele, încadrați de gărzi. 

— Dios, zise Teppic calm. 

— Sire? 

— Eşti atent un pic la mine, te rog? 

— Sire? repetă Dios matenalizându-se lângă tron. 

— Nu am putut să nu observ, Dios, iartă-mă dacă greşesc, o 
anumită înflorire a traducerii tale. 

Preotul păru surprins. 

— Firește că nu, sire. Am fost foarte precis în transmiterea 
deciziei voastre, având grijă doar să clarific detaliile în concordanță 
cu precedentul și tradiția. 

— Cum vine asta? Afurisitul ăla de animal le aparținea 
amândurora! 

— Dar se știe că Rhumusphut este neabătut în rugăciunile sale, 
sire, căutând fiecare oportunitate de a proslăvi și de a preamări zeii, 
pe când Ktoffle este cunoscut ca adăpostind gânduri nebunești. 

— Ce are asta a face cu dreptatea? 

— Totul, sire, zise Dios mieros. 

— Dar acum nici unul dintre ei nu mai are boul! 

— Cam așa, sire. Dar Ktoffle nu îl are pentru că nu îl merită, în 
vreme ce Rhumusphut, prin sacrificiul său, și-a asigurat o poziție 
mai înaltă în Lumea de Dincolo. 

— Și tu mănânci vită diseară, cred, spuse Teppic. 

Fu ca o lovitură, la fel de bine Teppic ar fi putut să ia tronul și 
să-l pocnească pe marele preot cu el. Dios făcu un pas în spate, 
îngrozit, cu ochii ca două mici lacuri de durere. Când vorbi, în 
vocea lui se distinse o urmă de asprime. 

— Eu nu mănânc carne, sire, spuse el. Diluează și întinează 
sufletul. Pot chema următorul caz, sire? 

Teppid dădu din cap. 

— Foarte bine. 

Al doilea caz era o dispută asupra chiriei pentru o mie de yarzi 
pătrați de teren pe malul fluviului. Teppic ascultă cu atenţie. 
Pământul fertil se afla la mare căutare în Dyeli, căci piramidele luau 
atât de mult din el. Așadar, o problemă serioasă. 

Fra în mod special serioasă deoarece arendașul terenului era, 
după cum spuneau toți, muncitor și conştiincios, pe când 
proprietatul era în mod clar bogat și antipatic!. Din nefericire, 
oricum ai fi ales să aşezi faptele, acesta din urmă era și cel care 
avea dreptate. 

Teppic se gândi mult, apoi se uită pe furiș la Dios. Preotul dădu 
din cap. 

— Mi se pare... spuse Teppic, cât putu de repede, dar nu 
îndeajuns de repede. 

— Luaţi aminte la judecata Mănei Sale, Regele Teppicymon al 
XXVIII-lea, Domn al Cerurilor, Conducător al Carului Soarelui, 
Cârmaci al Luntrii Soarelui, Păzitor al Cunoașterii Secrete, Domn 
al Orizontului, Păstrător al Căii, Buzduganul Milei, Cel de Viţă 
Nobilă, Regele Nemuritor! | 

— Mi se pare — ni se pare, repetă Teppic, că, luând în conside- 
rare toate problemele în afară de cele ce țin strict de prefăcătoria 
muritorilor, adevărul și dreptatea în această problemă... se opri. 
„Nu așa vorbeşte un rege“, se gândi el. 

— Proprietarul a fost pus în balanţă şi s-a descoperit că vrea, 
bubui el prin fanta pentru gură a măștii. Îl susţinem pe arendaș. 

Ca un singur om, curtea se întoarse către Dios, care se consultă 
în şoaptă cu ceilalți preoți şi apoi se ridică. 

— Ascultaţi acum tălmăcirea cuvântului Măriei Sale, Regele 
Teppicymon al XXVIII-lea, Domn al Cerurilor, Conducător al Ca- 
rului Soarelui, Cârmaci al Luntrii Soarelui, Păzitor al Cunoașterii 
Secrete, Domn al Orizontului, Păstrător al Căii, Buzduganul Milei, 
Cel de Viţă Nobilă, Regele Nemuntor! Ptorne, fermierul, va plăti 


| Asasinii mai tineri, care sunt de obicei foarte săraci, au idei foarte clare în 
privinţa moralei celor bogaţi până devin, la rândul lor, asasini mai bătrâni, care 
sunt de obicei foarte bogați, şi încep să considere şi ei că nedreptatea are părţile 
ei bune. (n.a.) 

imediat 18 toone drept chirie din urmă prinţului Imtebos! Prințul 
Imtebos va plăti imediat 12 toone în ofrande pentru templul zeilor 
fluviului! Trăiască regele! Aduceți cazul următor! 

Teppic îl chemă iar pe Dios. 

— Prezența mea aici are vreun rost? întrebă el într-o şoaptă 
furioasă. 

— Vă rog, fiți calm, sire. Dacă nu aţi fi aici, cum ar mai ști 
oamenii că s-a făcut dreptate? 

— Dar denaturezi sensul a tot ce zic! 

— Nu, sire. Sire, dumneavoastră daţi judecata omului. Eu chiar 
tălmăcesc judecata regelui. 

— Înţeleg, spuse Teppic posomorât. Ei, de acum înainte... 

În afara sălii se auzi zarvă. În mod clar, acolo era un prizonier 
care nu avea încredere în dreptatea regelui, iar regele nu îl acuza. 
Nici el nu era prea mulțumit de ea. 

Se dovedi a fi o fată cu părul negru, zbătându-se în mâinile a 
două gărzi și dându-le cu pumnii și călcâiele acel fel de lovituri 
care l-ar face pe un bărbat să roșească. Şi nici nu purta costumul 
potrivit pentru treaba asta. Abia dacă ar fi fost adecvat pentru a sta 
tolănită și a decoji boabe de struguri. 

Îl văzu pe Teppic şi, spre încântarea lui ascunsă, îi aruncă o 
privire plină de ură. După o după-amiază în care fusese tratat ca o 
statuie redusă mintal, era o plăcere să descopere pe cineva gata să 
îi acorde puţin interes. 

Nu ştia ce făcuse, dar judecând după loviturile pe care le dădea 
gărzilor, era destul de sigur că își dăduse toată silința. 

Dios se aplecă la nivelul găurilor penru urechi ale măștii. 

— O cheamă Ptraci, spuse el. O slujnică a tatălui vostru. A re- 
fuzat să ia poțiunea. 

— Ce poţiune? întrebă Teppic. 

— Se obişnuieşte ca un rege mort să își ia servitorii cu el în 
Lumea de Dincolo, sire. 

Teppic dădu din cap posomorât. Era un privilegiu păzit de 
grijă, singurul mod în care un servitor fără un chior își putea asi- 
gura nemurirea. Își amintea înmormântarea bunicului și 

rugăminţile discrete ale servitorilor personali ai bătrânului. Îl 
făcuse pe tatăl său să fie deprimat zile întregi. 

— Da, dar nu este obligatoriu, spuse el. 

— Da, sire. Nu este obligatoriu. 

— Tata a avut o mulțime de servitori. 

— Înţeleg că ea a fost favorita lui, sire. 

— Totuși, cu ce a greșit, mai exact? 

Dios oftă, ca unul care trebuie să-i explice ceva unui copil 
foarte înapoiat. 

— A refuzat să ia poțiunea, sire. 

— Scuze. Credeam că ai zis că nu e obligatoriu, Dios. 

— Da, sire. Nu este, sire. Este complet voluntar. Este un act de 
liberă voință. Și ea a refuzat, sire. 

— Ah. Una dintre situatiile acelea, zise Teppic. Djelibeybi era 
construit pe astfel de situaţii. A încerca să le înţelegi te-ar fi putut 
înnebuni. Dacă unul dintre strămoşii lui ar fi decretat că ziua este 
noapte, oamenii ar fi bâjbâit pe lumină. 

Se aplecă înainte. 

— Apropie-te, domniță, spuse el. 

Ea se uită la Dios. 

— Măria Sa, Regele Teppicymon al XXVIII-lea... 

— Chiar trebuie să trecem prin asta de fiecare dată? 

— Da, sire, Domn al Cerurilor, Conducător al Carului Soarelui, 
Cârmaci al Luntrii Soarelui, Păzitor al Cunoaşterii Secrete, Domn 
al Orizontului, Păstrător al Căii, Buzduganul Milei, Cel de Viţă 
Nobilă, Regele Nemuritor, îţi cere să îţi rostești vina! 

Fata se smulse din strânsoarea gărzilor și îl înfruntă pe Teppic, 
tremurând de groază. 

— El mi-a spus că nu vrea să fie îngropat într-o piramidă, zise 
ea. A spus că ideea de a avea toate milioanele alea de tone de 
piatră peste el îi dă coşmaruri. Nu vreau să mor încă! 

— Refuzi să iei de bunăvoie poţiunea? întrebă Dios. 

— Da! 

— Dar, copilă, spuse Dios, atunci regele te va condamna oricum 
la moarte. Cu siguranţă, este mai bine să pleci cu onoare la o viață 
demnă în Lumea de Dincolo. 

— Nu vreau să fiu slugă în Lumea de Dincolo! 

Se auzi un geamăt de oroare din direcția preoților reuniți. Dios 
dădu din cap. 

— Atunci Mâncătorul Sufletelor te va lua, spuse el. Sire, vă 
aşteptăm Judecata. 

Teppic își dădu seama că se holba la fată. Era ceva obsedant 
de familiar la ea, dar nu putea spune exact ce. 

— Daţi-i drumul, zise el. 

— Măria Sa, Regele Teppicymon al XXVIII-lea, Domn al 
Cerurilor, Conducător al Carului Soarelui, Cârmaci al Luntrii 
Soarelui, Păzitor al Cunoaștenii Secrete, Domn al Orizontului, 
Păstrător al Căii, Buzduganul Milei, Cel de Viţă Nobilă, Regele 
Nemuritor, a vorbit! Mâine la răsărit, vei fi aruncată la crocodilii 
fluviului. Nesfârşită este înțelepciunea regelui! 

Ptraci se întoarse şi se uită ameninţător la Teppic. El nu spuse 
nimic. Nu îndrăznea, de teama a ceea ce ar fi putut deveni. 

Ea plecă în tăcere, ceea ce era mai rău decât dacă ar fi suspinat 
sau ar fi tipat. 

— Acesta a fost ultimul caz, sire, anunţă Dios. 

— Mă voi retrage în apartamentele mele, zise Teppic cu răceală. 
Am multe lucruri la care să mă gândesc. 

— Aşadar, vă voi trimite cina acolo, spuse preotul. Va fi pui 
prăjit. 

— Nu-mi place puiul. 

Dios zâmbi. 

— Nu, sire. Miercurea, regele întotdeauna se delectează cu pui, 
sire. 


Piramidele străluceau. Lumina pe care o aruncau asupra 
peisajului era îmblânzită curios, granulată, aproape gri, dar 
deasupra fiecărui vârf al fiecărui mormânt o flacără în zigzag 
pârâia către cer. 

Un clinchet slab de metal și de piatră o smulse pe Ptraci dintr-o 
picoteală agitată. Se ridică în picioare cu foarte mare grijă și se 
furișă către fereastră. 

Spre deosebire de ferestrele potrivite de celulă, care trebuie să 
fie mari și deschise și să aibă nevoie doar de scoaterea câtorva bare 
de fier incomode pentru a permite fuga prizonierilor, această 
fereastră era o fantă largă de doisprezece centimetri. Şapte mii de 
ani îi învățaseră pe regii de pe Dyel că celulele ar trebui să fie 
construite pentru a-i ține pe prizonieri înăuntru. Singurul fel în care 
ar fi putut ieşi aceștia prin fanta cu pricina ar fi fost pe bucățele. 

Dar o umbră care se profila în lumina piramidelor, iar o voce 
spuse; 

— Psst. 

Ea se lipi de perete și încercă să ajungă la deschizătură. 

— Cine eşti? 

— Am venit să te ajut. Oh, la naiba. Asta înseamnă pentru ei 
fereastră? Uite, cobor o funie. 

O coardă mătăsoasă groasă, înnodată din loc în loc, căzu pe 
lângă umărul ei. Ptraci se zgâi la ea o clipă sau două, apoi își 
aruncă pantofii cu vârf curbat din picioare şi se cățără pe ea. 

Chipul din partea cealaltă a fantei era pe jumătate ascuns de o 
glugă neagră, dar putu distinge o expresie îngrijorată. 

— Nu dispera, spuse acesta. 

— Nu disperam. Încercam să dorm niţel. 

— Oh. Scuză-mă, te rog. Atunci să plec şi să te las, da? 

— Dar dimineaţă o să mă trezesc și atunci o să disper. Pe ce stai, 
diavole? 

— Stii ce e un crampon? 

— Nu. 

— Ei, pe două din-astea. 

Se uitară unul la altul în tăcere. 

— În regulă, spuse chipul. Va trebui să dau un ocol şi să intru 
pe ușă. Așteaptă. Și cu asta dispăru în sus. 

Ptraci se lăsă să alunece pe pietrele reci ale pardoselii. Să vină 
pe ușă! Se întrebă cum ar fi putut face asta. Ar fi trebuit ca paznicii 
să o deschidă mai întâi. 

Se ghemui în cel mai îndepărtat colţ al celulei, privind fix la 
micul dreptunghi de lemn. 

Trecură minute lungi. La un moment dat, i se păru că aude un 
sunet foarte slab, ca un suspin. 

Puțin mai târziu, se auzi un clinchet metalic subtil, atât de ușor, 
aproape dincolo de limita auzului. 

Mai mult timp se înfășură pe mosorul eternității, iar apoi 
tăcerea din afara celulei, care fusese tăcerea provocată de absenţa 
sunetului, deveni foarte încet provocată de cineva care nu face nici 
un zgomot. 

Se gândi: „E chiar în fața uş11.“ 

Urmă o pauză în care Teppic unse toate zăvoarele și 
balamalele, astfel încât atunci când dădu atacul final ușa se 
deschise lin, cu o lipsă de sunet înspăimântătoare. 

— Hei? zise o voce în beznă. 

Ptraci se lipi şi mai mult de zid. 

— Uite, am venit să te salvez. 

Acum, în lumina torțelor, putea distinge o umbră mai neagră. 
Aceasta înaintă cu mai multă nesiguranță decât s-ar fi așteptat de 
la un demon. 

— Vii sau nu? zise aceasta. Pe gărzi doar le-am pocnit, nu e vina 
lor, dar nu avem prea mult timp. 

— Trebuie să fiu aruncată la crocodil dimineaţă, șopti Ptraci. 
Însuși regele a decretat. 

— Probabil că a greșit. 

Ptraci făcu ochii mari de groază. 

— Mâncătorul de Suflete mă va lua! spuse ea. 

— Asta vrei? 

Ptraci ezită. 

— Ei, atunci, spuse silueta şi îi luă mâna care nu se opunea. 
O conduse afară din celulă, unde ea aproape se împiedică de trupul 
întins cu fata în jos al unei gărzi. 

— Cine este în celelalte celule? întrebă el arătând către șirul de 
uși de pe condor. 

— Nu ştiu, zise Ptraci. 

— Hai să aflăm, ce zici? 

Silueta atinse o sticluţă de zăvoarele şi balamalele ușii 
următoare și o deschise. Strălucirea care intra pe fereastra îngustă 

lumină un bărbat între două vârste, așezat cu picioarele încrucișate 
pe podea. 

— Am venit să te salvez, spuse demonul. 

Omul îl cercetă cu privirea. 

— Să mă salvezi? se miră el. 

— Da. Cum ai ajuns aici? 

Bărbatul îşi lăsă capul să cadă. 

— Am rostit blasfemii împotriva regelui. 

— Cum așa? 

— Mi-am scăpat o piatră pe picior. Acum trebuie să mi se 
smulgă limba. 

Silueta întunecată dădu din cap în semn de compătimire. 

— Te-a auzit un preot, nu? spuse el. 

— Nu. l-am mărturisit unui preot. Astfel de cuvinte nu ar trebui 
să rămână nepedepsite, spuse omul cu decenţă. 

„Chiar suntem buni, se gândi Teppic. Simplele animale nu ar 
reuşi să se poarte așa. Trebuie să fii o fiinţă umană pentru a fi atât 
de prost.“ 

— Cred că ar trebui să vorbim despre asta afară, zise el. De ce 
nu vii cu mine? 

Omul se trase înapoi și îl privi amenințător. 

— Vrei să fug? întrebă el. 

— Pare o idee bună, ce zici? 

Bărbatul îl privi fix în ochi, mișcându-şi buzele în tăcere. Apoi 
păru să fi luat o decizie. 

— Gărzi! pă el. 

Strigătul răsună prin palatul cufundat în tăcere. Așa-zisul său 
salvator se holbă la el neîncrezător. 

— Nebun, spuse Teppic. Sunteţi cu toții nebuni. 

leși din cameră, o luă pe Ptraci de mână și se grăbi pe 
coridoarele învăluite în umbră. În spatele lor, prizonierul scotea tot 
ce putea din limba lui, cât o mai avea încă, și o folosea ca să strige 
un Șuvoi de impercații. 

— Unde mă duci? întrebă Ptraci când trecură iute de un colţ și 
1eșiră într-o curte încadrată de coloane. 

Teppic ezită. Nu se gândise la asta. 

— De ce se mai obosesc să zăvorască uşile? întrebă el privind 
coloanele. Asta vreau să știu. Sunt surprins că nu te-ai dus înapoi 
în celula ta cât am fost acolo. 

— Nu, nu vreau să mor, spuse ea încet. 

— Nu te acuz. 

— Nu trebuie să zici asta! E greșit să nu vrei să mori! 

Teppic se uită în sus la acoperișul din jurul curții interioare și 
îşi desfăcu ancora. 

— Cred că ar trebui să mă întorc în celula mea, zise Ptraci fără 
să facă vreo mişcare în acea direcție. Este greșit chiar și să nu te 
supui regelui. 

— Oh? Ce păţești atunci? 

— Ceva rău, spuse ea vag. 

— Adică, mai rău decât a fi aruncat la crocodili sau a-ţi fi 
sufletul luat de Mâncătorul de Suflete? zise Teppic și agăță bine 
ancora de o cornișă ascunsă de pe acoperișul plat. 

— Este o idee interesantă, spuse Ptraci, câștigând Premiul 
Teppic pentru gândire limpede. 

— Merită să o iei și așa, nu? Teppic se lăsă cu toată greutatea în 
sfoară. 

— Ce vrei tu să spui este că, dacă ce e mai rău urmează să ţi se 
întâmple oricum, ar trebui să nu-ţi mai faci probleme, zise Ptraci. 
Dacă Mâncătorul de Suflete te va lua orice ai face, ai putea măcar 
să eviţi crocodilii, nu-l așa? 

— Tu urci prima, spuse Teppic, cred că vine cineva. 

— Cine ești? 

Teppic căută în săculeţ. Se întorsese în Djeli cu un eon în urmă 
doar cu hainele de pe el, dar în aceleași haine își dăduse și 
examenul. Cântări în palmă un cuțit de aruncat Numărul Doi; 
oţelul scânteie în lumină. Era posibil să fie singura bucată de oțel 
din țară; nu că Djehbeybi nu ar fi auzit de fier, dar dacă arama a 
fost destul de bună pentru stră-stră-stră-stră-străbunicul tău, e 
destul de bună și pentru tine. 

Nu, gărzile nu meritau cutite. Nu făcuseră nimic rău. 

Mâna i se închise peste punguta din zale în care își ținea 
ghiulele țintuite. Acestea erau un model mic, doar doi centimetri 

la fiecare tep. Ghiulele nu ucid, doar încetinesc inamicul. Una sau 
două în talpa papucului scad viteza și sporesc vigilenţa oricui, în 
afara celor suferind de entuziasm în fază terminală. 

Împrăştie câteva în gura tunelului și fugi înapoi la frânghie, 
ridicându-se din câteva legănări rapide. Ajunse pe acoperiş tocmai 
când primele gărzi soseau în fugă. Așteptă până când auzi primul 
blestem, apoi strânse funia și se grăbi după fată. 

— O să ne prindă, spuse ea. 

— Nu cred. 

— Și apoi regele ne va arunca la crocodili. 

— Nu, nu cred... Teppic se întrerupse. Era o idee interesantă. 

— S-ar putea să o facă, îndrăzni el. E foarte greu să fii sigur de 
ceva. 

— Deci, acum ce facem? 

Teppic se uită peste fluviu, unde piramidele erau în flăcăn. 
Marea Piramidă încă se construia la lumina descărcărilor; un roi 
de blocuri de piatră, părând pitice din cauza distanţei, plutea către 
vârful ei. Volumul de muncă pe care îl depunea Ptaclusp era 
uimitor. 

„Ce mai strălucire va da, se gândi el. Se va vedea până în 
Ankh.“ 

— Nişte lucruri oribile, nu, comentă Ptraci din spatele lui. 

— Aşa crezi? 

— Sunt înspăimântătoare. Fostul rege le ura, ştii. Zicea că 
mențin Regatul în trecut. 

— A spus de ce? 

— Nu. Doar le ura. Era un bătrâne! drăguţ. Foarte blând. Nu ca 
ăsta nou. Își suflă nasul şi puse batista în locul ei abia potrivit din 
sutienul cu bănuți de argint. 

— Ăă, ce trebuia tu să faci mai exact? Ca slujnică, adică, spuse 
Teppic, cercetând panorama acoperișului pentru a-și ascunde jena. 

Ea chicoti. 

— Nu eşti de pe aici, nu? 

— Nu. Nu chiar. 

— Să vorbesc cu el, în mare parte. Sau doar să ascult. Chiar 
vorbea, dar spunea că nimeni nu ascultă vreodată ce are de zis. 

— Da, spuse Teppic înțelegând prea bine. Și asta era tot, da? 

Ea îl privi fix, apoi chicoti din nou. 

— Oh, aia? Nu, era foarte blând. Nu m-ar fi deranjat, mă 
înţelegi, am toată pregătirea necesară. Cam dezamăgitor, zău. 
Femeile din familia mea servesc regii de secole, știi. 

— Oh, da? reuşi el. 

— Nu știu dacă ai văzut o carte, se numește Palatul cu... 

— ... Obloane, spuse Teppic automat. 

— Mă gândeam eu că un domn ca tine ar trebui să ştie, zise 
Ptraci dându-i un ghiont. E un fel de manual. Ei, stră-stră- 
străbunica mea a pozat pentru multe dintre ilustrații. Nu de curând, 
adăugă ea, în caz că el nu înţelesese pe deplin, adică, ar fi niţel cam 
stânjenitor, e moartă de douăzeci şi cinci de ani. Când era mai 
tânără. Semăn mult cu ea, așa spun toți. 

— Urk, aprobă Teppic. 

— Era faimoasă. Putea să îşi pună picioarele după cap, ştii. Şi 
eu pot. Am Clasa a Treia. 

— Urk? 

— Fostul rege mi-a spus odată că zeii au dat oamenilor simţul 
umorului ca să se recompenseze pentru că le-au dat sexul. Cred că 
era cam supărat atunci. 

— Urk. Lui Teppic nu i se mai vedea decât albul ochilor. 

— Nu ești prea vorbăreţ, nu? 

Briza nopții sufla parfumul ei către el. Ptraci folosea mirosul 
ca pe un berbec de asalt. 

— Trebuie să găsim un loc să te ascundem, spuse el 
concentrându-se pe fiecare cuvânt. Nu ai părinți sau altceva? 
Încercă să ignore că în lumina fără umbre a piramidelor ea părea 
să strălucească, dar nu prea avu succes. 

— Ei, mama încă lucrează pe undeva prin palat, zise Ptraci. Dar 
nu cred că o să fie prea înțelegătoare. 

— Trebuie se te scoatem de aici, spuse 'Teppic cu înflăcărare. 
Dacă te poți ascunde undeva azi, pot să fur niște cai sau o barcă, 
sau altceva. Apoi o să poți să te duci în Tsort ori în Ephebe ori în 
altă parte. 

— În străinătate, adică? Nu cred că mi-ar plăcea, recunoscu 
Ptraci. 

— În comparaţie cu Lumea de Dincolo? 

— Bine. Dacă o iei așa... ÎI prinse de braţ. De ce m-ai salvat? 

— Aă? Pentru că e mai bine să fii viu decât să fii mort, cred. 

— Am citit până la numărul 46, Împreunarea celor Cinci Furnici 
de Bun Augur, spuse Ptraci. Dacă am avea niște iaurt, am putea... 

— Nu! Adică, nu. Nu acum. Nu aici. Sigur ne caută, e aproape 
răsăritul. 

— Nu trebuie să tipi așa! Încercam doar să fiu drăguță. 

— Da. Bine. Multumesc. Teppic se întrerupse și se uită cu dis- 
perare peste un parapet într-unul dintre numeroasele luminatoare 
ale paltului. 

— Ăsta duce la atelierele îmbălsămătorilor, spuse el. Trebuie să 
fie o grămadă de ascunzători acolo. Desfăcu iar coarda. 

Din luminator se deschideau diferite camere. Teppic găsi una 
cu bancuri de lucru în jurul pereților și cu podeaua acoperită cu 
rumeguș; o ușă dădea spre o altă încăpere plină cu sarcofage, 
fiecare dintre ele purtând pe capac aceeași față de păpușă din aur 
pe care ajunsese să o cunoască și să o urască. Bătu în câteva şi îl 
deschise pe cel mai de aproape. 

— Nu-i nimeni acasă, spuse el. Poţi să te odihnești bine aici. 
O să las capacul puţin deschis să ai aer. 

— Chiar crezi că o să risc așa? Dacă nu te mai întorci? 

— O să mă întorc la noapte, zise Teppic. ȘI... și o să văd dacă 
pot să-ți aduc ceva hrană și apă în timpul zilei. 

Ea se ridică pe vârfuri, brățările de la glezne zornăind până la 
libidoul lui Teppic. El se uită fără să vrea în jos și văzu că avea 
fiecare unghie de la picioare vopsită. Și-l aminti pe Brânzar 
povestindu-le în spatele grajdunilor în timpul unei pauze de masă 
cum fetele care au degetele de la picioare vopsite sunt... ei, nu-și 
mai aducea aminte, acum, dar atunci păruse destul de incredil. 

— Pare foarte tare. 

— Ce? 

— Dacă trebuie să mă întind în el am nevoie de niște perne. 

— Pun niște rumeguș înăuntru, uite! zise Teppic. Dar grăbeş- 
te-te! Te rog! 

— Bine. Dar o să te-ntorci, da? Promiţi? 

— Da, da! Promit! 

Înfipse o aşchie de lemn în sarcofag pentru a lăsa un loc prin 
care să intre aer, trase capacul înapoi și o tuli. 

Spiritul regelui îl privi plecând. 


Soarele răsări. Pe măsură ce lumina aurie se revărsa peste valea 
fertilă a Djelului, scânteienile piramidelor păleau transformându-se 
în dansatoare fantomatice pe cerul dimineții. De data asta însoțite 
de un zgomot. Răsunase tot timpul, mult prea ascuţit pentru 
urechile muritorilor, un sunet ce cobora din gama înaltă de 
ultrasunete... 

KKKkkkkkhhheeee... 

Țipă din cer, o fâşie subțire de sunet, ca un arcuş frecat pe 
suprafața dezvelită a creierului. 

Kkkhheeeeeee... 

Sau ca o unghie udă trasă peste un nerv expus, zic unii. Ţi-ai 
putea potrivi ceasul după el, ar fi zis ei, dacă ar fi știut cineva ce 
era. 

„„„ Keee... 

Devenind mai jos, şi mai jos, pe măsură ce soarele scălda 
pietrele, trecând de la un țipăt de pisică la un mârâit de câine. 

„„„ Ee... ee... ee... 

Scânteierile încetară. 

„.. Hopa. 


— Bună dimineata, sire. Aţi dormit bine? 

Teppic dădu din mână către Dios, dar nu spuse nimic. 
Bărbierul îndeplinea Ceremonia Mersului Înainte Ras. 

Bărbierul tremura. Până de curând fusese un pietrar ciung, fără 
loc de muncă. Apoi marele preot cel înspăimântător îl chemase şi 
îi poruncise să fie bărbierul regelui. Asta însemna să îl atingi pe 
rege, dar era în regulă, pentru că preoții aranjaseră totul şi nu mai 
trebuia să îi fie tăiat nimic. Una peste alta, era mai bine decât se 

așteptase și se bucura de onoarea de a răspunde cu o singură mână 
de barba regelui, atâta cât era. 

— Nu aţi fost deranjat în nici un fel? spuse marele preot. Ochii 
lui scărmănau încăperea cu un darac de suspiciune; era de mirare 
că nu începeau să picure mici dâre de piatră topită din pereți. 

— Foarir... 

— Dacă aţi dori să nu vă mișcaţi, O, Nemuntorule, spuse 
bărbierul, cu vocea rugătoare a celui care este sigur că va avea 
parte de un tur al tractului digestiv al unui crocodil dacă ciupește 
o ureche. 

— Nu ati auzit nici un zgomot ciudat, sire? întrebă Dios. Făcu 
brusc un pas înapoi ca să se uite în spatele păunului-paravan din 
aur din cealaltă parte a camerei. 

— Mm... nu. 

— Maiestatea Voastră pare cam slăbit în dimineaţa asta, sire, 
constată Dios. Se aşeză pe banca cu leoparzi ciopliți la fiecare 
capăt. A sta jos în prezenţa regelui, cu excepția ocaziilor speciale, 
nu era ceva permis. Însemna, totuși, că putea trage cu ochiul sub 
patul scund al lui Teppic. 

Dios era nedumerit. În ciuda durerilor și a lipsei de somn, 
Teppic se simţea neobișnuit de bine dispus. Îşi şterse bărbia. 

— E patul, zise el. Cred că am pomenit de el. Saltele, ști. Au 
puf în ele. Dacă nu îţi este cunoscut conceptul, întreabă-i pe pirații 
din Khali. Trebuie că jumătate dintre ei dorm deja pe saltele din 
puf de gâscă. 

— Maiestăţii Sale îi face plăcere să glumească, spuse Dios. 

Teppic știa că nu ar fi trebuit să mai insiste, dar o făcu oricum. 

— S-a întâmplat ceva, Dios? zise el. 

— Un răufăcător a pătruns azi-noapte în palat. Fata pe nume 
Ptraci lipseşte. 

— Asta este foarte neliniştitor. 

— Da, sire. 

— Poate că un petitor, sau un iubit, sau ceva de genul ăsta. 

Fața lui Dios era ca de piatră. 

— Se poate, sire. 

— Crocodilu sacri vor rămâne nemâncaţi, atunci. „Dar nu 
pentru mult timp“, se gândi Teppic. 

Mergi la marginea oricăruia dintre micile pontoane de pe malul 
râului, lasă-ţi umbra să cadă pe râu, și apa galbenă ca lutul va 
deveni, ca prin minune, trupuri galbene ca lutul. Arată ca niște 
bușteni mari, îmbibaţi cu apă, principala diferență fiind că buștenii 
nu se deschid la un capăt ca să-ți sfâșie picioarele. Crocodilu sacri 
ai Djelului erau coșul de gunoi al regatului, paza de coastă a 
fluviului și morgă ocazională. 

Nu se putea spune doar că erau mari. Dacă vreunul dintre 
masculii uriași ar fi plutit vreodată de-a curmezișul curentului, ar 
fi făcut un baraj pe fluviu. 

Bărbierul ieși pe vârfuri. Doi servitori intrară pe vârfuri. 

— Am anticipat reacția naturală a Maiestăţii Voastre, sire, 
continuă Dios, ca apa care se scurge în cavernele adânci de calcar. 

— Minunat, spuse Teppic, cercetând hainele pentru acea zi. 
Care era asta, mai exact? 

— O căutare amănunțită în palat, cameră cu cameră. 

— Absolut. Dă-i-nainte, Dios. 

„Faţa îmi este perfet deschisă, își spuse el. Nu mi-am mișcat 
un muşchi. Știu că nu. Mă citeşte ca pe o stelă. Îi pot susţine 
privirea.“ 

— Mulţumesc, sire. 

— Îmi închipui că au ajuns deja la mile distanţă, zise Teppic. 
Oncine ar fi. Era doar o slujnică, nu? 

— Este de neconceput ca să poată cineva încălca judecăţile 
regelui! Nu există nimeni în regat care să îndrăznească! Sufletele 
le vor fi anulate! Vor fi vânaţi, sire! Vânati şi distruși! 

Servitorii se făcură mici în spatele lui Teppic. Asta nu era 
simplă mânie. Asta era urgie. Urgie veche, de demult, reală. Şi 
cum creştea? Ca o mulțime de luni. 

— Te simţi bine, Dios? 

Dios se întoarse şi se uită peste fluviu. Marea Piramidă era 
aproape gata. Priveliştea ei părea să îl calmeze sau, cel puţin, să îi 
redea stabilitatea mentală. 

— Da, sire, spuse el. Multumesc. Inspiră adânc. Mâine, sire, veți 
avea plăcerea să fiți martorul punerii vârfului piramidei. O ocazie 
memorabilă. Fireşte, va mai dura ceva până când camerele 
interioare vor fi terminate. 

— Bine. Bine. Şi, în dimineaţa asta, cred că mi-ar plăcea să-mi 
vizitez tatăl. 

— Sunt sigur că răposatul rege va fi mulțumit să vă vadă, sire. 
Este dorința voastră să vă însoțesc. 

— Oh. 


Faptul că nu există un Mare Vizir bun este la fel de invariabil 
ca A Treia Lege a lui Sod. O predilecție pentru trăncăneală şi 
uneltiri pare să facă parte din fişa postului. 

Marii preoti tind să fie incluşi în aceeaşi categorie. Trebuie să 
facă fată presupuneri implicite că, de îndată ce primesc pălăria 
amuzantă, vor începe să dea ordine ciudate, bunăoară, prințesa 
legată de pietre pentru monştri marini itineranți şi aruncarea 
bebelușilor în mare. 

Aceasta este o calomnie grosolană. În decursul istoriei 
Discului, cei mai mulți preoți supremi au fost oameni cinstiți, 
credincioși şi serioși care au făcut tot ce au putut pentru a tălmăci 
dorinţele zeilor, uneori spintecând și jupuind de vu mu de oameni 
pe zi pentru a fi siguri că aceștia înțeleg perfect. 


Coşciugul Regelui Teppicymon al XXVII-lea era expus pe 
catafalc. Meşteșugit era în porfir, smaralgdiu, schels și delfinet, 
încrustat era cu jad rozaliu şi șod, înmiresmat era cu multe rășini 
şi parfumuri scumpe... 

Părea foarte impresionant, dar, se gândi regele, nu făcea să 
mori pentru el. Renunţă și traversă curtea. 

Un nou actor intrase în drama morții lui. 

Grinjer, cel care făcea machetele. 

Întotdeauna se întrebase ce e cu machetele. Chiar și un țăran 
umil se aştepta să fie îngropat cu o serie de vite cioplite, care ar fi 
devenit cumva reale în Lumea de Dincolo. Multi se limitaseră pe 
lumea asta doar la o vacă, una singură, ca un gard, pentru a-și 

permite o cireadă cu pedigri în următoarea. Nobilii și regii aveau 
setul complet, care includea machete de căruțe, cai, bărci şi orice 
altceva prea mare sau prea incomod de băgat în mormânt. Odată 
ajunși în partea cealaltă, ar fi devenit, nu se știe cum, obiectul 
original. 

Regele se încruntă. Când era în viaţă știa că asta era adevărat. 
Nu se îndoise nici o clipă... 

Grinjer își scoase limba în colțul gurii în timp ce, cu mare grijă, 
punea cu penseta o vâslă minusculă la o triremă de fluviu prefectă, 
la scara 1/80. Fiecare suprafaţă plată din colțul lui de atelier era 
plină de animale şi obiecte pitice; unele dintre cele mai 
impresionante creaţii ale lui erau prinse cu fire de tavan. 

Regele se încredințase deja din conversațiile auzite că Grinjer 
avea douăzeci și șase de ani, nu găsea nimic care să oprească 
avansarea inexorabilă a acneei lui și locuia în casă cu maică-sa. 
Unde, serile, făcea machete. În adâncul învelitorii de molton a 
minţii lui, spera să găsească o fată drăguță care să înțeleagă 
importanța crucială a obtinerii fiecărui detaliu corect la un car 
ceremonial cu șase roți tras de boi și care să îi țină oala cu lipici şi 
să fie întotdeauna gata să ofere un deget de ajutor atunci când e 
nevoie de o presiune fermă pe ceva până se întăreşte cleiul. 

Auzi trompetele și agitația generală din spatele lui. Le ignoră. 
În ultima vreme părea să fie tot timpul mare zarvă. Din experienţa 
lui, era întotdeauna din motive triviale. Oamenii nu își cunoșteau 
prioritățile. Aștepta de două luni câteve uncii de gumă de Varneti 
și nimănui nu părea să îi pese. Își potrivi lupa într-o poziţie mai 
confortabilă și montă o cârmă miniaturală la locul ei. 

Cineva stătea lângă el. Ei, se putea face şi el folositor... 

— Poți să pui și tu degetul aici, zise el fără să se uite în jur. Doar 
un minut, până se întărește lpiciul. 

Temperatura păru să scadă brusc. Îşi ridică privirea către o 
mască zâmbitoare din aur. Peste umărul acesteia, fața lui Dios 
trecea, în opinia de expert a lui Grinjer, de la Nr. 13 (Piele Pahdă) 
la Nr. 37 (Purpuriu de Apus, Strălucire). 

— Oh, spuse el. 

— E foarte bună, zise Teppic. Ce e? 

Grinjer clipi spre el. Apoi clipi la barca lui. 

— E o triremă de fluviu în stil Khali, de optzeci de picioare, cu 
puntea de sulițe în formă de coadă de pește și cu pinten la etravă. 
Avu impresia că se așteptau mai multe de la el. Se uită în jur după 
ceva potrivit. Are mai mult de cinci sute de piese, adăugă el. 
Fiecare scândură de pe punte este tăiată separat, uitaţi. 

— Fascinant! zise Teppic. Ei, nu te mai deranjez. Ține-o tot așa. 

— Vela chiar se desface, adăugă Grinjer. Vedeţi, dacă se trage 
de firul ăsta... 

Masca plecase. Dios îi luase locul. Îi aruncă lui Grinjer o scurtă 
privire amenințătoare care arăta că se va mai vorbi despre asta mai 
târziu şi se grăbi după rege. La fel și fantoma lui Teppicymon al 
XXVII-lea. 

Ochii lui Teppic se rotiră în spatele măștii. lată uşa deschisă 
care dădea spre încăperea sarcofagelor. Îl putea distinge pe cel în 
care era Ptraci; pana de lemn se afla încă sub capac. 

— Tatăl nostru, totuşi, este aici. Sire, zise Dios, care se putea 
mișca la fel de tăcut ca o fantomă. 

— Oh. Da. Teppic ezită, apoi se duse la sarcofagul mare așezat 
pe capră. Se holbă o vreme la el. Faţa aurită de pe capac arăta ca 
orice altă mască. 

— Seamănă foarte bine, sire, sugeră Dios. 

— Mda, făcu Teppic. Cred că da. În mod clar arată mai fericit. 
Cred. 

— Salut, fiule, zise regele. Ştia că nimeni nu-l putea auzi, dar se 
simţea mai bine să vorbească, totuși, cu ei. Era mai bine decât să 
vorbească de unul singur. Urma să aibă mai mult decât destul timp 
pentru asta. 

— Cred că îi scoate în evidență partea cea mai bună, O, 
Comandante al Cerurilor! spuse sculptorul-șef. 

— Mă face să arăt ca o păpușă constipată din ceară. 

Teppic își întinse capul într-o parte. 

— Da, zise el cu nesiguranţă. Da. Hm. Bună treabă. 

Se întoarse pe jumătate, pentru a privi încă o dată în încăperea 
alăturată. 

Dios făcu semn din cap gărzilor care stăteau de ambele părți 
ale coridorului. 

— Dacă îmi permiteti, sire, spuse el politicos. 

— Hmm? 

— Gărzile își vor continua căutarea. 

— Bine. Oh... 

Dios se aruncă asupra sarcofagului lui Ptraci, flancat de gărzi. 
Prinse capacul, îl deschise cu putere și zise: 

— la uite! Ce-am găsit? 

Dil și Gern i se alăturară. Se uitară înăuntru. 

— Rumeguș, spuse Dil. 

Gern adulmecă. 

— Miroase frumos, totuși, zis el. 

Degetele lui Dios băteau darabana pe capac. Teppic nu îl 
văzuse niciodată să fie în încurcătură. Omul chiar începu să 
lovească în laturile coșcigului, căutând, se pare, compartimente 
ascunse. 

Închise capacul cu grijă și privi absent la Teppic, care pentru 
prima dată era foarte bucuros că masca nu-i trăda expresia feţei. 

— Nu e acolo, spuse bătrânul rege. A ieșit să răspundă chemării 
naturii când oamenii s-au dus să-și ia mic-dejunul. 

„Trebuie să fi ieșit, îşi zise Teppic. Deci unde e acum?“ 

Dios cercetă încăperea cu atenţie, iar apoi, după ce se legănă 
încet înainte şi înapoi ca un ac de busolă, îşi aţinti ochii pe 
sarcofagul în care se afla mumia regelui. Era mare. Era încăpător. 
Avea ceva ineluctabil. 

Traversă camera din doi pași mari și îl deschise cu putere. 

— Nu te obosi să ciocăneşti, mormăi regele. Nu că aș avea 
unde să plec. 

Teppic riscă să se uite. Mumia regelui era cam singură. 

— Te simţi bine, Dios? zise el. 

— Da, sire. Niciodată nu putem fi prea atenţi, sire. E clar că nu 
sunt aici, sire. 

— Arăţi ca şi cum ti-ar prinde bine o gură de aer, spuse Teppic, 
reproșându-şi că făcea asta, dar totuși făcând-o. Dios în încurcătură 

era o privelişte înspăimântătoare și uşor tulburătoare; te făcea să te 
temi instictiv pentru stabilitatea lucrurilor. 

— Da, sire. Mulţumesc, sire. 

— la un loc şi cineva o să îți aducă un pahar cu apă. Apoi 
mergem să inspectăm piramida. 

Dios se aşeză. 

Sub el se fărâmă ceva. 

— S-a așezat pe barcă, spuse regele. E prunul lucru amuzant pe 
care îl văd să îl facă. 


Piramida dădea un sens nou cuvântului „enorm“. Îndoia 
peisajul în jurul ei. Lui Teppic i se părea că însăși greutatea ei 
schimba forma lucrurilor, întinzând regatul ca o bilă de plumb pe 
o bucată de cauciuc. 

Stia că asta era o idee ridicolă. Oricât ar fi fost de mare 
piramida, era mică în comparație cu, să zicem, un munte. 

Dar era mare, foarte mare, în comparație cu orice altceva. 
Oricum, munţii erau gândiţi să fie mari, materia universului era 
obișnuită cu ideea. Piramida era un lucru făcut de mâna omului și 
mult mai mare decât ar fi trebuit să fie vreun lucru făcut de mâna 
omului. 

Era şi foarte rece. Marmura neagră de pe laturi strălucea 
alburie din cauza chiciurii sub soarele arzător al după-amiezii. 
Teppic fu destul de nechibzuit să o atingă și-și lăsă un strat de piele 
pe suprafaţa ei. 

— Îngheată! 

— Acumulează deja, O, Răsuflare a Râului, spuse Ptaclusp care 
transpira. Este, cumîizice, efectul de limită. 

— Am observat că ai oprit munca la camerele mortuare, zise 
Dios. 

— Oamenii... temperatura... efectele de limită... cam multe 
riscuri... mormăi Ptaclusp. Aă... 

Teppic se uită de la unul la altul. 

— Ce se întâmplă? spuse el. E vreo problemă? 

— Ăăă, făcu Ptaclusp. 

— Eşti cu mult înaintea programului. E o operă minunată, spuse 
Teppic. Ai depus un volum uriaș de muncă pentru treaba asta. 

— Ăăă. Da. Doar. 

Era liniște, cu excepţia sunetelor îndepărtate ale oamenilor care 
munceau Și a zgomotului slab al aerului care sfârâia când atingea 
piramida. 

— Ar trebui să fie în regulă după ce îi punem vârful, reuși, în 
cele din urmă să spună constructorul de piramide. Odată ce se 
descarcă așa cum trebuie, nici o problemă. Ăă. 

Arătă vârful din electrum. Era surprinzător de mic, lat de doar 
câteva picioare şi aşezat pe două capre. 

— Ar trebui să îl putem pune mâine, spuse Ptaclusp. Ne vor mai 
onora Domniile Voastre cu ceremonia punerii vârfului? În 
nervozitatea sa, apucă tivul robei și începu să îl sucească. Avem 
băuturi, bâigui el. Şi o mistrie de argint pe care o puteți păstra. Toţi 
strigă „ura“ și își aruncă pălăriile în aer. 

— Cu siguranţă, zise Dios. Va fi o onoare. 

— Și pentru noi, sire, spuse Ptaclusp cu loialitate. 

— Mă refeream la voi, zise marele preot. Se întoarse spre curtea 
largă dintre baza piramidei și fluviu, pe marginile căreia erau 
aranjate statui și stele comemorând faptele măreţe! ale Regelui 
Teppicymon, şi arătă. 

— Și poţi să renunți la aia, adăugă el. 

Ptaclusp îi răspunse cu o privire tristă și inocentă. 

— Statuia aia, spuse Dios, la ea mă refer. 

— Oh. Ah. Ei, n-am gândit că odată ce o vedeți pe poziție, 
întelegeti, în lumina potrivită, și cu Hat, Zeul cu Cap de Vultur 
fiind foarte... 

— Dispare, spuse Dios. 

! Cioplitorii au fost nevoiţi să folosească destul de multă imaginaţie. Răposatul 
rege avusese multe calități, dar săvârșirea de fapte măreţe nu se număra printre 
ele. Scorul era: Număr de inamici făcuți una cu pământul sub roțile carului său 
= 0. Număr de tronun zdrobite sub sandaua lui = 0. Numărul de ori în care a ţinut 
lumea sub călcâi ca un colos = 0. Pe de altă parte: Regimuri de teroare = 0. 
Numărul de ori când propriul tron a fost zdrobit sub sandaua dușmanilor = 0. 


Fete de sărmani la pământ = 0. Cruciade costisitoare pornite = 0. Viaţa lui fusese, 
practic, o victorie fără scor. (n. a.) 

— Imediat, cu plecăciune, zise Ptaclusp nefericit. În acest 
moment era cea mai mică dintre problemele lui, dar colac peste 
pupăză începea să creadă că statuia îl urmărea. 

Dios se aplecă mai aproape. 

— N-ai văzut vreo tânără pe undeva pe șantier, nu? întrebă el. 

— Femeile nu au ce căuta pe şantier, Domnia Ta, spuse 
Ptaclusp. Foarte mare ghinion. 

— Aceasta era îmbrăcată provocator, zise marele preot. 

— Nu, fără femei. 

— Palatul nu este departe, vezi tu. Trebuie că pe aici există 
multe ascunzători, continuă Dios insistent. 

Ptaclusp înghiți în sec. Ştia asta, bine. Orice îl posedase... 

— Vă asigur, cu plecăciune, zise el. 

Dios îi aruncă o privire încruntată, apoi se întoarse către locul 
în care, după cum se dovedi, se aflase Teppic. 

— Vă rog, rugaţi-l să nu mai dea mâna cu nimeni, spuse 
constructorul, în timp ce Dios se grăbea după sclipirea îndepărtată 
a soarelui pe aur. 

Regele tot nu părea să fie în stare să înțeleagă faptul că ultimul 
lucru pe care și-l dorea poporul era un om din popor. Muncitorii 
care nu reușeau să se dea din drum la vreme îşi puneau repede 
mâinile la spate. 

Singur acum, Ptaclusp își făcu vânt și se împletici către umbra 
cortului său. 

Unde, așteptând să îl vadă, se adunaseră Ptaclusp Ha, Ptaclusp 
Ia, Ptaclusp Ia și Ptaclusp Ia. Ptaclusp se simțea întotdeauna 
neliniștit în prezenţa contabililor, iar patru la un loc era foarte rău, 
mai ales când erau cu toții aceeași persoană. Mai erau și trei 
Ptaclusp Ib; ceilalți doi, dacă nu erau trei deja, se aflau pe șantier. 

Dădu din mâini într-un mod împăciuitor. 

— Bine, bine, spuse el. Ce probleme avem azi? 

Unul dintre Ila trase către el un teanc de tăblițe din ceară. 

— Ai vreo idee, tată, începu el cu acea voce ascuțită, subțire, pe 
care contabilii o folosesc pentru a prefața ceva neaşteptat și foarte 
scump, ce este analiza? 

— Tu să-mi zici, spuse Ptaclusp prăbuşindu-se pe un scăunel. 

— Este ceea ce a trebuit să inventez pentru a mă ocupa de 
factura de salarii, tată, explică un alt Ia. 

— Parcă asta era algebra? zise Ptaclusp. 

— Am trecut de algebră săptămâna trecută, rosti un alt Ha. 
Acum e analiza. A trebuit să intru în buclă de încă patru ori și sunt 
trei dintre mine care lucrează — le aruncă o privire fraților săi — la 
contabilitatea cuantică. 

— Asta pentru ce-i? întrebă tatăl său extenuat. 

— Pentru săptămâna viitoare. Șeful contabililor se uită fix la 
tăblița de sus. De exemplu, spuse el. Îl ştii pe Rthur, pictorul de 
fresce? 

— Ce-i cu el? 

— EI — adică, er — au venit cu o factură pentru doi ani de muncă. 

— Oh! 

— Ei spun că au făcut-o marți. Din cauza naturii fractale a 
timpului, zic ei. 

— Asta au zis? spuse Ptaclusp. 

— E uimitor ce prind, zise unul dintre contabilu uitându-se 
amenințător la arhitecții paracosmici. 

Ptaclusp ezită. 

— Câţi sunt acolo? 

— De unde să știm noi? Știm că erau cincizeci și trei. Apoi a 
devenit serios. Cu siguranță i-am văzut de o grămadă de ori. Doi 
dintre Ila se lăsară pe spate şi frecau degetele, ceea ce este 
întotdeauna un semn rău la cei care au de a face cu banii. 

— Problema este, continuă unul dintre ei, că după entuziasmul 
inițial, multi dintre muncitori au intrat în buclă neoficial ca să poată 
sta acasă şi să se trimită pe e1 înșiși la lucru. 

— Dar e ridicol, protestă slab Ptaclusp. Nu sunt alți oameni şi-o 
fac lor înșile. 

— Asta nu a oprit pe nimeni niciodată, tată, spuse Ila. Câţi 
oameni s-au oprit din a-și mai bea minţile la douăzeci de ani ca să 
salveze un necunoscut de la moarte prin ciroză la patruzeci? 

Urmă o tăcere în timp ce încercau să înțeleagă asta. 

— Un străin... ? zise Ptaclusp cu nesiguranţă. 

— Adică pe mine însumi, mai bătrân, se răsti IIa. Asta a fost 
filosofie, adăugă el. 

— Unul dintre zidari s-a bătut pe sine însuși ieri, spuse 
posomorât unul dintre IIa. Se lupta cu sine însuşi pentru propria 
nevastă. Acum o ia razna, pentru că nu ştie dacă e o versiune mai 
veche a lui sau cineva care nu a fost încă. Îi e teamă că o să se ia 
prin surprindere. Și e și mai rău de atât. Tată, plătim patruzeci de 
mii de oameni, dar am angajat doar două mil. |. 

— O să ne falimenteze, asta vrei să zici, spuse Ptaclusp. Știu. 
E doar vina mea. Am vrut doar să vă las ceva, știți. Nu m-am 
așteptat la toate astea. Părea atât de ușor. 

Unul dintre numeroșii Ia își drese glasul. 

— Nu este... uh... chiar așa de rău ca restul, zise el încet. 

— Cum adică? 

Contabilul așeză o duzină de monede de aramă pe masă. 

— Ei, ă, spuse el. Vezi, ă, mi-am dat seama, cu toată mișcarea 
asta în timp, că nu doar oamenii pot fi trecuţi prin buclă şi, ă, uite, 
vezi monedele? 

Una dintre ele dispăru. 

— Toate sunt aceeaşi monedă, da, zise unul dintre fraţii lui. 

— Ei, da, spuse IIa foarte rușinat, deoarece a interveni în cursul 
divin al banilor era un act străin de religia lui personală. Aceeași 
monedă la interval de cinci minute. 

— Folosești şmecheria asta să plătești oamenii? rosti Ptaclusp 
încetișor. 

— Nu e șemecherie! Eu le dau banii, răspunse Ha afectat. Ce se 
întâmplă cu ei după aceea nu-i responsabilitatea mea, nu? 

— Nu-mi place chestia asta, zise tatăl său. 

— Stai liniştit. În final totul se reglează, spuse unul dintre Ila. 
Fiecare primește ce merită. 

— Da, de asta mi-e teamă, zise Ptaclusp. 

— Este doar un fel de-ați lăsa banii să producă pentru tine, spuse 
un alt fiu. Probabil e cuantic. 

— O, bine, zise Ptaclusp cu o voce stinsă. 

— O să punem blocul la noapte, nu-ți face griji, îl asigură unul 
dintre Hb. După ce se descarcă, putem să ne liniștim. 

— l-am zis regelui că o facem mâine. 

Toti Ptaclusp IIb păliră la unison. În ciuda arșiţei, dintr-odată 
părea mult mai frig în cort. 

— La noapte, tată, spuse unul dintre ei. Sigur ai vrut să zici că 
la noapte? 

— Mâine, spuse Ptaclusp cu hotărâre. Am pregătit un cort şi 
oameni care să arunce cu boboci de lotus. Va veni și o formaţie de 
muzică. Talăngi şi trompete și talgere cu sunet de argint. Şi 
cuvântăn și un dineu la sfârșit. Așa am făcut întotdeauna. Atrage 
clienți noi. Le place să arunce o pnvire. 

— Tată, ai văzut cum absoarbe... ai văzut chiciura... 

— Las” să absoarbă. Noi, cei din familia Ptaclusp, nu obişnuim 
să punem vârful la piramide ca şi cum am termina un gard de 
grădină. Nu dispărem ca un nu-știu-ce în noapte. Oamenii se 
așteaptă la o ceremonie. 

— Dar... 

— Nu vreau să mai aud. Am ascultat prea multe chestii din astea 
noi. Mâine. Am făcut placa de bronz și cortina de catifea şi restul. 

Unul dintre Ia dădu din umeri. 

— N-are rost să ne contrazicem cu el, spuse acesta. Sunt 
dinainte cu trei ore. Îmi amintesc discuţia asta. Nu l-am putut 
convinge. 

— Eu sunt dinainte cu două ore, zise una dintre clonele lui. Îmi 
amintesc și că ai spus asta. 

Dincolo de pereții cortului, piramida sfârâia din cauza timpului 
acumulat. 


Nu e nimic mistic în puterea piramidelor. 

Piramidele sunt baraje în calea timpului. Construite şi orientate 
corect, cu măsurătorile paracosmice potrivite corect folosite, 
potențialul temporal al unașei mase de piatră poate fi direcționat 
să accelereze sau să întoarcă timpul într-o zonă foarte mică, în 
același fel în care un berbec hidraulic poate fi folosit pentru a 
pompa apă împotriva curentului. 

Constructorii originali, care erau desigur antici și, prin urmare, 
înţelepţi, știau asta foarte bine și tot scopul unei piramide corect 

construite era să obțină un timp-zero absolut în camera centrală, 
astfel încât, un rege pe moarte, vârât acolo, să trăiască într-adevăr 
pe vecie — sau, cel puțin, să nu moară niciodată. Timpul care ar fi 
trebuit să se scurgă în acea încăpere era înmagazinat în corpul 
piramidei ȘI 1 se permitea să fie descărcat o dată la fiecare douăzeci 
şi patru de ore. 

După câțiva eoni, oamenii au uitat aceste lucruri Și s-au gândit 
că ai putea obține același efect prin a) ritual, b) conservarea 
oamenilor și c) punerea părților lor interne moi în borcane. 

Asta funcționează rareori. 

Şi astfel arta reglăni piramidelor s-a pierdut și toată 
cunoașterea a devenit o mână de reguli prost înțelese și de amintiri 
încețoşate. Anticii erau prea înţelepţi să constuiască piramide foarte 
mari. Acestea ar fi putut provoca lucruri foarte stranii, lucruri care 
ar fi făcut simplele fluctuații ale timpului să pară minuscule prin 
comparaţie. 

Apropo, contrar părerii populare, piramidele nu ascut lamele 
de ras. Doar le duc înapoi la momentul în care nu erau tocite. 
Probabil din cauza cuantumului. 


Teppic şedea întins pe formațiunile patului său, ascultând cu 
atenție. 

În fata ușii se aflau două gărzi, încă două, afară, pe balcon şi — 
era impresionat de cât de prevăzător era Dios — una pe acoperiş. 
Le putea auzi cum încercau să nu facă nici un zgomot. 

Nu prea reușise să protesteze. Dacă răufăcători îmbrăcați din 
cap până în picioare în negru intrau în palat, atunci persoana 
regelui trebuia să fie protejată. Era de netăgăduit. 

Alunecă de pe salteaua tare și înaintă lin prin lumina slabă până 
la statuia lui Bas Zeul cu Cap de Pisică din colt, îi scoase capul și 
își extrase costumul de asasin. Se îmbrăcă iute, blestemând lipsa 
oglinzilor, iar apoi merse apăsat și se piti pe după o coloană. 

Singura problemă, din câte putea vedea, era să nu râdă. A fi 
soldat în Djelibeybi nu era o muncă foarte riscantă. Niciodată nu 
exista nici măcar o urmă de rebeliune internă și, cum oricare dintre 
vecinii lor ar fi putut zdrobi regatul instantaneu prin forța armelor, 

nu avea nici un rost să fie aleşi războinici beligeranți şi zeloşi. De 
fapt, ultimul lucru pe care și-l dorea preoțimea erau soldații 
entuziaști. Soldații entuziaști care nu se luptă se plictisesc repede 
ȘI încep să gândească gândun periculoase, cum ar fi cât de bine ar 
putea conduce ei ţara. 

În schimb, postul atrăgea bărbaţi mari şi solizi, de felul celor 
care ar putea sta nemișcaţi ore întregi fără să se plictisească, 
oameni cu constituţia unui taur şi cu mintea corespunzătoare. 
Controlul excelent al bășicui udului era, de asemenea, de dorit. 

leşi pe balcon. 

Teppic învățase cum să nu se miște pe furiș. Milioanele de ani 
în care fuseseră hrană pentru animale ce ştiu cum să se miște pe 
furiş i-au făcut pe oameni să studieze foarte atent mişcările pe furiș. 
Nici nu este de ajuns să nu faci zgomot, căci micile petice de liniște 
care se mișcă trezesc întotdeauna bănuiala. Trucul era să mergi lin 
prin noapte cu o siguranță tăcută, exact aşa cum face aerul. 

Un paznic stătea chiar lângă ieşirea din încăpere. Teppic pluti 
pe lângă el şi se căţără cu grijă pe zid. Fusese decorat cu un 
basorelief complex reprezentând triumfunile monarhilor din trecut, 
așa că lui Teppic familia îi dădu o mână de ajutor. 

Briza bătea dinspre deșert când el își trecu picioarele peste 
parapet și traversă în tăcere acoperișul care încă frigea sub tălpile 
lui. Aerul avea un miros de mâncare proaspăt gătită, asezonată cu 
mirodenii. 

Era un sentiment ciudat, să te strecori pe acoperişul propriului 
palat, încercând să te ferești de propriile gărzi, într-o misiune care 
încălca direct propriul decret și să știi că, dacă ai fi prins, ar trebui 
să dispui să fii aruncat la crocodilii sacri. Până la urmă, se părea că 
deja dăduse ordine că nu trebuia să i se arate nici un fel de milă 
dacă era prins. 

Cumva, făcea lucrurile mai palpitante. 

Exista un fel de libertate aici pe acoperișuri, singurul fel de 
libertate disponibil unui rege al văii. Lui Teppic îi trecu prin minte 
că țăranii fără pământuri din deltă aveau mai multă libertate decât 
el, deși partea neregească și răzvrătită din el spuse, da, libertatea 
de a lua ce boli le face plăcere, de a flămânzi cât doresc și de a 


PIRAMIDE 141 


muri de orice molimă îngrozitoare le satisface fantezia. Dar tot un 
fel de libertate. 

Un zgomot slab în tăcerea uriaşă a noptii îl trase către marginea 
dinspre fluviu a acoperişului. Djelul se întindea sub lumina lunii, 
lat și liniştit. 

În mijlocul apei văzu o barcă, întorcându-se de pe malul opus 
şi de la necropolă. Nu încăpea nici o îndoială cine era silueta de la 
rame. Lumina se reflecta din capul lui pleșuv. 

„Într-o zi, se gândi Teppic, o să-l urmăresc. O să aflu ce face 
acolo.“ 

Dacă se duce la lumina zilei, firește. 

La lumina zilei, necropola era doar întunecată, ca și cum întreg 
universul s-ar fi închis mai devreme. Chiar o explorase, rătăcind 
pe străzile și aleile care izbuteau să rămână pustii și prăfuite 
indiferent de ce vreme era pe partea cealaltă, cea vre, a apel. 
Întotdeauna îţi tăia răsuflarea, dar acesta era un sentiment la care, 
probabil, nu trebuia să te gândeşti. Asasinilor le plăcea noaptea în 
general, dar noaptea necropolei era altceva. Sau, mai degrabă, era 
acelaşi lucru, dar mai mult. În plus, era singurul oraş de pe Disc în 
care un asasin nu putea găsi de lucru. 

Ajunse la luminatorul care dădea în curtea îmbălsămătorilor și 
se uită în jos. O clipă mai târziu, ateriză ușor pe podea şi se funșă 
în camera sarcofagelor. 

— Salut, băiete. 

Teppic deschise capacul sarcofagului. Tot gol era. 

— E în unul din cele din fund, spuse regele. Niciodată nu prea 
a avut simțul orientării. 

Era un palat foarte mare. Teppic abia putea să se orienteze prin 
el pe lumină. Își socoti şansele de a căuta într-o beznă ca de 
smoală. 

— E o trăsătură de familie, știi. Bunicului tău a trebuit să í se 
scrie pe sandale Dreapta și Stânga, așa de gravă era situația. Esti 
norocos că tu ai moștenit-o pe mama ta în privința asta. 

Era ciudat. Ea nu vorbea, sporovăia. Nu părea să poată păstra 
în minte un singur gând mai mult de zece secunde. Creierul ei 
părea să fie conectat direct la gură, astfel încât, de îndată ce un 

gând îi venea în cap, îl rostea cu voce tare. Comparată cu doam- 
nele pe care le întâlnise la seratele din Ankh, care erau încântate 
să Îi distreze pe tinerii asasini și să le dea să mănânce delicatese şi 
să vorbească cu ei despre probleme importante și complicate în 
timp ce ochii le scânteiau ca nişte burghie de diamant, iar buzele 
începeau să lucească... în comparație cu acestea, ea era goală ca o, 
ca un, ei, ca un lucru gol. Cu toate acestea, descoperi că își dorea 
cu disperare să o găsească. Modestia ei pură era ca un drog. 
Amintirea pieptului fetei era cam nelalocul ei. 

— Mă bucur că te-ai întors după ea, spuse regele vag. E sora ta, 
știi. Pe jumătate, adică. Uneori îmi doresc să mă fi însurat cu 
mama ei, dar, vezi tu, nu era de sânge regal. O femeie foarte 
inteligentă, mama el. 

Teppic ascultă cu atenţie. Iar se auzea — un zgomot slab de 
respirație, care putea fi auzit doar mulțumită liniștii profunde a 
nopții. Îşi croi drum către fundul camerei, ascultă iar, și deschise 
capacul unui sarcofag. 

Ptraci era încovrigată înăuntru, dormind adânc cu capul pe 
mână. 

El sprijini cu grijă capacul de perete şi îi atinse părul. Ea 
mormăi ceva prin somn ȘI se așeză într-o poziție mai confortabilă. 

— Ăă, cred că ar trebui să te trezești, şopti el. 

Ea își schimbă iar poziția și mormăi ceva de genul: 

— Mstflgl. 

Teppic ezită. Nici profesorii lui, nici Dios nu îl pregătiseră 
pentru asta. Cunoştea cel puțin șaptezeci de moduri diferite de a 
ucide o persoană adormită, dar nici unul ca să o trezească mai întâi. 

O împunse în ceea ce părea să fie cea mai puţin jenantă parte 
a pielii ei. Tânăra deschise ochii. 

— Oh, zise ea. Tu ești. Şi căscă. 

— Am venit să te iau, spuse Teppic. Ai dormit toată ziua. 

— Am auzit pe cineva vorbind, spuse ea întinzându-se într-un 
fel care îl făcu pe Teppic să se uite repede în altă parte. Era preotul 
ăla, cel cu capul de vultur pleșuv. Chiar e îngrozitor. 

— Este, nu? aprobă Teppic, simțindu-se ușurat să audă asta. 

— Aşa că am stat cuminte. Si mai era și regele. Noul rege. 

— Oh. A fost și el aici, da? rosti Teppic cu o voce stinsă. 
Amărăciunea din glasul ei era ca un jungher Numărul Patru înfipt 
în inimă. 

— Toate fetele spun că e foarte ciudat, adăugă ea în timp ce el 
o ajuta să coboare din sarcofag. Să știi că poți să mă atingi. Nu-s 
de porțelan. 

El îi sprijini brațul simțind o nevoie aprigă să facă o baie rece 
ȘI O cursă rapidă pe acoperișuri. 

— Eşti asasin, nu, continuă ea. Mi-am adus aminte de asta după 
ce ai plecat. Un asasin din străinătate. Tot negrul ăla. Ai venit să-l 
omori pe rege? 

— Aş vrea să pot, zise Teppic. Chiar începe să mă scoată din 
sănite. Auzi, poți să-ți dai jos brățările? 

— De ce? 

— Fac prea multă gălăgie când mergi. Chiar și cerceii lui Ptraci 
păreau să bată ora exactă când mișca din cap. 

— Nu vreau, spuse ea. M-aș simți dezbrăcată fără ele. 

— Eşti deja aproape dezbrăcată cu ele, șuieră Teppic. Te rog! 

— Stie să cânte la țiteră, şopti fantoma regelui fără legătură. Nu 
prea bine, fii atent. A ajuns la pagina cinci din Piese scurte pentru 
degete micuţe. 

Teppic se funșă spre coridorul care dădea afară din camera 
îmbălsămătonlor și ascultă cu atenție. Tăcerea domnea în palat, 
întreruptă doar de respirația grea și de clinchetele ocazionale din 
spatele lui în vreme ce Ptraci îşi scotea bijuteriile. Se furișă înapoi. 

— Te rog, grăbește-te, spuse el, nu avem destul... 

Ptraci plângea. 

— Ăăă, făcu Teppic. Ă. 

— Unele dintre ele sunt cadou de la bunica, suspină Ptraci. 
Fostul rege mi-a dat și el câteva. Cerceii ăștia sunt în familia mea 
de foarte mult timp. Ţie cum ti-ar pica să fii nevoit să faci asta? 

— Vezi tu, bijuteriile nu sunt doar ceva ce poartă, zise fantoma 
lui Teppicymon al XXVII-lea. Sunt o parte din ce este ea. Pe 
cuvântul meu, adăugă el pentru sine, asta probabil că e o Fineţe. 
De ce e atât de ușor să gândești când eşti mort? 

— Eu nu port, spuse Teppic. 

— Ai toate pumnalele și lucrușoarele alea. 

— Bine, îmi trebuie ca să-mi fac meseria. 

— Fi, vezi. 

— Uite, nu trebuie să le lași aici, poţi să le pui în sacul meu, zise 
el. Dar trebuie să mergem. Te rog! 

— La revedere, spuse fantoma cu tristețe, privindu-i cum se 
furișau afară, în curte. Pluti înapoi la cadavrul său care nu era cea 
mai bună companie. 


Briza era mai puternică atunci când ajunseră pe acoperiș. Era 
mai fierbinte, de asemenea, și uscată. 

Peste râu, una sau două dintre piramidele mai vechi își 
trimiteau deja flăcănile în sus, dar erau slabe și păreau de rău augur. 

— Simt o mâncărime, spuse Ptraci. Ce se întâmplă? 

— Se pare că ne așteaptă o vijelie, zise Teppic holbându-se la 
Marea Piramidă de pe malul celălalt. Negrul ei se intensificase, 
astfel încât apărea ca un triunghi de beznă mai adâncă în noapte. 
În jurul bazei ei oamenii alergau ca niște nebuni care se uită cum 
le arde azilul. 

— Ce-i o vijelie? 

— E foarte greu de explicat, spuse el, cu o voce preocupată. Tu 
vezi ce fac ăia acolo? 

Ptraci își miji ochii. 

— Sunt foarte agitati. 

— Mie-mi seamănă mai mult a panică. 

Încă vreo câteva piramide se aprinseră, însă, în loc ţâșnească 
drept în sus, flăcările pâlpâiră și se legănară înainte și înapoi, 
mânate de vânturi intangibile. 

Teppic se cutremură. 

— Haide, spuse el. Să te scoatem de aici. 


— Am zis eu să-i fi pus vârful în seara asta, strigă Ptaclusp IIb 
peste mugctul piramidei. Acum nu pot să-l ridic, turbulentele de 
sus trebuie să fie îngrozitoare! 

Gheaţa de peste zi fierbea pe marmura neagră, care deja era 
caldă la atingere. Se holbă nebunește la vârful de piramidă din 
cutia lui şi apoi la fratele său, care era încă în cămașă de noapte. 

— Unde-i tata? întrebă el. 

— L-am trimis pe unul dintre noi să se ducă să-l trezească, 
spuse Ia. 

— Pe cine? 

— Unul dintre voi, de fapt. 

— Oh. IIb se zgâi iarăși la vârful de piramidă. Nu e așa de greu, 
zise el. Noi doi l-am putea căra până sus. Îi aruncă fratelui său o 
privire întrebătoare. 

— Eşti nebun. Trimite câțiva oameni să o facă. 

— Au fugit cu toții... 

În josul râului, o altă piramidă încercă să se aprindă, scuipă, 
apoi scoase o flacără zimțată, urlătoare care se arcui pe cer și 
ateriză chiar lângă vârful Marii Piramide. 

— Acum interferează cu celelalte! strigă Ib. Haide. Trebuie s-o 
descărcăm, e singura soluție. 

Cam la o treime din înățime pe laturile piramidei, un zigzag 
albastru, pârâind, ţâșni cu boltă şi se lovi de un sfinx de piatră. 
Aerul de deasupra lui fierbea. 

Cei doi frați atârnară piatra între ei și se îndreptară șovăitori 
către schelă, în timp ce praful din jurul lor se învârtejea în forme 
stranii. 

— Auzi ceva? spuse IIb când se împleticiră pe prima platformă. 

— Ce, te referi la materia timpului și a spațiului dată prin mașina 
de tocat? 

Arhitectul îi aruncă fratelui său o privire ușor admirativă. Era 
o remarcă neobișnuită pentru un contabil. Apoi figura îi reveni la 
expresia anterioară, ușor terorizată. 

— Nu, nu asta, zise el. 

— Bine, sunetul aerului însuși fiind supus unor torturi oribile? 

— Nici asta, spuse IIb, cam iritat. Mă refer la scârțâit. 

Încă trei piramide își aruncară descărcările, care șuierară prin 
norii tulbun de pe cer și se scurseră în marmura neagră de deasupra 
celor doi. 

— N-aud așa ceva, spuse lIa. 

— Cred că se aude de la piramidă. 

— Bine, cred că poți să-ți lipești urechea de ea, dacă vrei, dar eu 
n-o fac. 

Furtuna zgâlţâia schela în timp ce ei înaintau cu greu pe o altă 
scară, vârful greu legănându-se între ei. 

— Eu am zis că n-ar fi trebuit s-o facem, mormăi contabilul 
când piatra îi alunecă ușor pe degetele de la picioare. N-ar fi trebuit 
să construim asta. 

— Taci și ridică de partea ta, bine? 

Și astfel, de la o treaptă la alta, frații Ptaclusp își urcară sfada 
pe laturile Marii Piramide, în timp ce mormintele mai mici înșirate 
de-a lungul Djelului se aprindeau unul după altul, iar cerul era 
brăzdat de dâre sfârâietoare de timp sfârâind. 

Cam tot la vremea aceasta, cel mai mare matematician din 
lume, întins într-o flatulență confortabilă în boxa lui de sub palat, 
se opri din rumegat și își dădu seama că li se întâmpla ceva foarte 
rău numerelor. Tuturor numerelor. 


Cămila se uită lung la Teppic. Expresia ei spunea clar că dintre 
toți călăreții din lume care i-ar fi displăcut să o călărească, el se afla 
chiar în capul listei. Oricum, cămilele se uită așa la oricine. 
Abordează foarte democratic rasa umană. Urăsc fiecare membru 
al ei, fără a face distincţii de rang sau de convingeri. 

Asta parcă mesteca săpun. 

Teppic se uită înnebunit spre grajdurile regale întunecate, care 
găzduiseră odată o sută de cămile. Ar fi dat lumea pentru un cal, 
și un continent mediu pentru un ponei. Dar grajdurile adăposteau 
acum doar câteva care de luptă șubrede, relicve ale gloriei apuse, 
un elefant bătrân a cărui prezenţă era cam misterioasă și această 
cămilă. Părea un animal extrem de ineficient. Era tocită la 
genunchi. 

— Ei, asta e, îi spuse lui Ptraci. Nu îndrăznesc să intru în râu pe 
timp de noapte. Aș putea încerca să te trec peste graniță. 

— Şaua aia e pusă bine? întrebă Ptraci. Arată îngrozitor de 
ciudat. 

— E pe o creatură îngrozitor de ciudată, spuse Teppic. Cum ne 
suim pe ea? 

— Am văzut cămilanii la lucru, replică ea. Cred că doar le 
lovesc foarte tare cu un băț mare. 

Cămila îngenunche și îi aruncă o privire demnă. 

Teppic ridică din umeri, deschise ușile către lumea de afară și 
dădu nas în nas cu cinci gărzi. 

Se retrase. Ei avansară. Trei dintre ei ţineau arcuri grele djel, 
care puteau proiecta o săgeată printr-o ușă sau transforma un 
hipopotam în atac în trei tone de kebab mobil. Gărzile nu fuseseră 
niciodată nevoite să tragă cu ele într-un om, dar arătau ca și cum 
ar fi fost gata să nutrească această idee. 

Căpitanul gărzu îl bătu pe unul dintre ei pe umăr și îi spuse: 

— Du-te și informează-l pe marele preot. 

Se uită ameninţător la Teppic. 

— Aruncă-ți toate armele, zise el. 

— Ce, toate? 

— Da. Toate. 

— S-ar putea să dureze ceva, spuse Teppic prevăzător. 

— ŞI ține-ți mâinile la vedere, adăugă căpitanul. 

— S-ar putea să fim într-un impas aici, îndrăzni Teppic. Se uită 
de la o gardă la alta. Cunoştea o mulțime de metode de luptă fără 
arme, dar toate se bazau pe faptul că adversarul nu era pe punctul 
de a trage o săgeată prin tine la cea mai mică mișcare. Dar probabil 
că ar fi putut să plonjeze în lateral, și odată ce ar fi fost protejat de 
boxele cămilelor, ar fi putut aștepta momentul potrivit... 

Și asta ar fi lăsat-o pe Ptraci descoperită. În plus, nu putea să 
se lupte cu propriile gărzi. Ăsta nu era un comportament 
acceptabil, nici măcar pentru un rege. 

În spatele gărzilor avu loc o mișcare și Dios se ivi, la fel de 
tăcut și de inevitabil ca o eclipsă de lună. Ținea o torță aprinsă în 
mână, care proiecta pete de lumină puternică pe capul lui chel. 

— Ah, zise el. Răufăcători sunt prinși. Foarte bine. Dădu din 
cap către căpitan. Aruncă-i la crocodili. 

— Dios? spuse Teppic când două dintre gărzi își coborâră 
arcurile și îl înșfăcară. 

— Aud? 

— Stii cine sunt, omule. Nu fi fraier. 

Marele preot ridică torta. 

— Stai mai bine decât mine, băiete, zise el. Metafonic vorbind. 

— Nu e amuzant, zise Teppic. Îţi ordon să le spui cine sunt. 

— Cum vrei. Acest asasin, spuse Dios, iar vocea lui avea tăișul 
şi puterea unui aparat de sudură, l-a omorât pe rege. 

— Eu sunt regele, la naiba, zise Teppic. Cum să mă omor pe 
mine însumi? 

— Nu suntem proşti, spuse Dios. Oamenii aceștia ştiu că regele 
nu se furișează prin palat noaptea şi că nici nu se însoțește cu 
infractori condamnaţi. Tot ce ne mai rămâne să aflăm este cum ai 
scăpat de cadavru. 

Ochii lui se fixară pe fata lui Teppic, iar acesta îşi dădu seama 
că marele preot era, într-adevăr, complet nebun. Era acel fel rar de 
nebunie provocată de timpul prea îndelungat în care fusese el 
însuși. Se întrebă cât de bătrân era de fapt preotul. 

— Acești asasini sunt creaturi viclene, zise Dios. Aveţi grijă 
cu el. 

În spatele preotului se auzi o pocnitură. Ptraci încercase să 
arunce cu un băț de mânat cămila și ratase. 

În răstimpul în care ceilalți priviră în spate, Teppic s-a 
evaporat. Gărzile de lângă el erau ocupate să se prăbușească încet 
la podea, gemând. 

Dios zâmbi. 

— Luaţi femeia, se răsti el, iar căpitanul se repezi şi o prinse pe 
Ptraci, care nu făcuse nici o încercare de a fugi. Dios se aplecă și 
luă băţul. 

— Sunt mai multe gărzi afară, spuse el. Sunt sigur că îţi vei da 
seama. Ar fi în interesul tău să ieși la iveală. 

— De ce? întrebă Teppic din umbră. Scotoci în cizmă după 
sarbacană. 

— Pentru că atunci vei fi aruncat la crocodilii sacri din ordinul 
regelui, spuse Dios. 

— Ceva ce de abia aştept, ha? zise Teppic înșurubând părțile cu 
febnilitate. 

— Ar fi cu siguranţă de preferat altor vanante, glăsui Dios. 

În întuneric, Teppic își trecu degetele peste micile dopuri cu 
coduri de pe săgețele. Cele mai multe dintre otrăvurile cu adevărat 
spectaculoase trebuie să se fi evaporat sau să se fi dizolvat, de- 
venind inofensive deja, dar exista un număr de otrăvuri mai slabe 
create pentru a nu le provoca destinatarilor mai mult de un somn 
bun. Un asasin poate fi nevoit să îşi croiască drumul spre un în- 
humat pe lângă mai multe gărzi de corp atente. Era considerat 
nepoliticos să le înhumezi şi pe ele. 

— Ne-ai putea lăsa să plecăm, zise Teppic. Bănuiesc că asta 
vrei, nu? Să plec şi să nu mă mai întorc vreodată? Îmi convine de 
minune. 

Dios ezită. 

— Trebuia să spui: „Şi dă-i drumul fetei“, zise el. 

— Oh, da. ŞI asta. 

— Nu. Mi-aş încălca datoria faţă de rege, spuse preotul. 

— Pentru numele lui Dumnezeu, Dios, știi că eu sunt regele! 

— Nu. Am o imagine foarte clară a regelui. Tu nu ești regele, 
insistă Dios. 

Teppic trase cu ochiul peste marginea boxei. Cămila trase cu 
ochiul peste umărul lui. 

Și atunci lumea o luă razna. 

Mă rog, Şi mai rău decât până atunci. 


Toate piramidele scăpărau, umplând cerul cu lumina lor 
tuciurie în timp ce fraţii Ptaclusp se luptau să ajungă pe platforma 
de lucru principală. 

Ila se prăbuși pe scânduri, horcăind ca nişte foale vechi. La 
câteva picioare distanță, partea înclinată era fierbinte la atingere și 
el nu mai avea nici o îndoială că piramida chiar scârțâia. Nu 
dăduse niciodată prea multă atenţie mecanicii în sine spre 
deosebire de costul construcției unei piramide, dar era destul de 
sigur că zgomotul era greșit ca II și cu II fac V. 

Fratele lui se întinse să atingă piatra, dar își trase mâna când 
mici scântei săniră în jurul degetelor lui. 

— Se simte căldura, spuse el. E uluitor! 

— De ce? 

— Să se încălzească o masă ca asta. Adică, doar tonajul... 

— Nu-mi place, Doi-be, zise Ila cu o voce tremurătoare. Hai să 
lăsăm piatra aici, da? Sunt sigur că va fi în regulă și dimineață 
trimitem un grup aici, o să ştie cu exactitate ce... 

Cuvintele îi fură acoperite când o altă flacără pârâi pe cer și 
lovi coloana de aer care dansa la cincizeci de picioare deasupra lor. 
Apucă o parte a schelei. 

— La Sod cu asta! răcni el. Mă car. 

— Stai o clipă, zise IIb. Adică, ce scârțâie? Piatra nu poate să 
scârțâie. 

— Toată schela asta nenorocită se mișcă, nu fi tâmpit! Se holbă 
cu ochii ieşiţi din orbite la fratele lui. Spune-mi că e schela, se 
rugă el. 

— Nu, acum sunt sigur. Vine dinăuntru. 

Se uitară fix unul la altul și apoi la scara de nuiele care ducea 
în vârf sau unde ar fi trebuit să fie vârful. 

— Haide! îl îndemnă Ib. Nu se poate aprinde, își caută moduri 
de descărcare... 

Se auzi un sunet la fel de puternic ca geamătul continentelor. 


Teppic îl simţi. Simti că pielea îi era cu câteva măsuri mai 
mică. Simti că cineva îl ținea de urechi şi încerca să îi smulgă 
capul. 

Îl văzu pe căpitanul gărzii căzând în genunchi, luptându-se 
să-și scoată coiful și sări peste boxă. 

Încercă să sară peste boxă. Totul era anapoda, iar el ateriză 
greoi pe o podea care părea nehotărâtă dacă să devină perete. Reuși 
să se ndice în picioare și fu tras într-o parte, dansând cu stângăcie 
prin grajd pentru a-și păstra echilibrul. 

Grajdurile se întindeau şi se strângeau ca o imagine într-o 
oglindă de bâlci. Se dusese să vadă unele odată în Ankh, ei trei 
riscând câte o jumătate de bănuţ fiecare ca să viziteze minunăţiile 
ambulante ale Bazarului Călător Îţi Ia Răsuflarea al Doctorului 
Mooner. Dar atunci ştiai că era doar sticla îndoită care îţi făcea un 
cap ca un cârnat și picioare ca niște mingi de fotbal. Teppic își 

dorea să fie la fel de sigur că ceea ce se întâmpla în jurul său ar fi 
permis o explicație atât de inofensivă. Probabil că ti-ar fi trebuit o 
oglindă deformată ca să faci totul să pară normal. 

Fugi împleticindu-se către Ptraci și marele preot, în timp ce 
lumea se umfla și se subția în jurul său, și fu răsplătit imediat 
văzând-o pe fată cum scapă din strânsoarea lui Dios și-l pocnește 
peste ureche. 

Înainta ca printr-un vis, cu distanțele schimbându-se de parcă 
realitatea ar fi fost un elastic. Un alt pas îl aruncă cu forță în cei doi. 
O apucă pe Ptraci de braț, merse clătinându-se la boxa cămilei, 
unde creatura încă rumega și urmărea scena cu ceea ce este cel mai 
aproape de un interes temperat la o cămilă, și înhăță căpăstrul. 

Nimeni nu părea dornic să-i oprească în timp ce se ajutau unul 
pe altul să iasă în noaptea nebună. 

— Ajută dacă închizi ochii. 

Teppic încercă. Funcţiona. O parte din curte, despre care 
ochii îi spuneau că este un dreptunghi tremurător ale cărui laturi 
zbârnâiau ca niște corzi de arc deveni, ei, doar o curte sub 
picioarele lui. 

— Mamă, deşteaptă mișcare, zise el. Cum ţi-a dat prin cap? 

— Întotdeauna închid ochii când mi-e frică, spuse Ptraci. 

— Bun plan. 

— Ce se întâmplă? 

— Nu știu. Nu vreau să aflu. Cred că ar fi o idee nemaipomenit 
de bună s-o ștergem de aici. Cum ziceai că faci o cămilă să 
îngenuncheze? Am oricâte lucruri ascuțite vrei. 

Cămila, care înțelegea foarte bine limba oamenilor când venea 
vorba de ameninţări, îngenunche cu grație. Se cățărară pe ea și 
peisajul se clătină iar, când animalul se ridică în picioare. 

Cămila ştia foarte bine ce se întâmpla. Trei stomacuri și un 
sistem digestiv ca o distilerie îţi oferă o grămadă de timp pentru 
cugetare. 

Nu degeaba matematicile superioare sunt invenate de obicei în 
țările calde. Este din cauza rezonanţei morfice a tuturor cămilelor, 
care au acea expresie disprețuitoare și faimoasele buze răsfrânte 

ca o urmare firească a abilității de a rezolva ecuaţii de gradul al 
doilea. 

Îndeobşte, lumea nu își dă seama că aceste animale au o 
aptitudine înnăscută pentru matematicile superioare, mai ales 
atunci când implică balistica. Aceasta s-a dezvoltat din necesitate, 
aidoma coordonăni mână-ochi la oameni, a camuflajului cameleo- 
nului și a abilități recunoscute a delfinilor de a salva înotătonii de 
la înec dacă există posibilitatea ca a-i sfâșia în două să fie observat 
și să fie comentat defavorabil de alti oameni. 

De fapt, cămilele sunt mult mai inteligente decât delfinii! Sunt 
atât de istețe, încât și-au dat repede seama că cel mai prudent lucru 
pe care îl poate face un animal inteligent, dacă doreşte ca 
descendenţii lui să nu petreacă o grămadă de timp pe o masă cu 
electrozi înfipți în creier sau punând mine pe fundul navelor sau 
fiind luaţi de sus cu severitate de zoologi, este să fie fie al naibii de 
sigur că oamenii nu află. Deci, cu multă vreme în urmă, au abordat 
un stil de viaţă care, în schimbul unui anumit grad de cărăușie şi 
îmboldire cu băţul, le oferea hrana şi îngrijirea potrivite şi ocazia 
de a-i scuipa pe oameni în ochi fără să păţească nimic. 

lar această cămilă anume, rezultatul a milioane de ani de 
selecție naturală pentru a produce o creatură care să poată număra 
firele de nisip în timp ce calcă pe el și să își închidă nănle când 
vrea și să supraviețuiască multe zile sub soarele arzător fără apă, 
se chema Nenorocitule. 

Și era, de fapt, cel mai mare matematician din lume. 

Nenorocitule se gândea: aici pare să aibă loc o instabilitate 
dimensională crescândă, oscilând între zero și patruzeci și cinci de 
grade, după cum arată. Cât de interesant. Mă întreb ce o provoacă? 
Fie V egal 3. Fie Tau egal Chi/4. mofmorfmorf. Fie Kappa/y un 
câmp tensor diferenţial Afurisit-Împuţit? cu patru coeficienţi de 
rotire imaginari... 

Niciodată să nu ai încredere într-o specie care rânjește tot timpul. Pune ceva la 
cale. (n. a.) 
2 Recunoscut ca fiind cel mai mare matematician cămilă din toate timpurile, 


a inventat o matematică a spațiului în opt dimensiuni în timp ce şedea pe burtă 
cu nănle închise în mijlocul unei furtuni de nisip violente. (n. a.) 

Ptraci îl pocni în cap cu sandaua. 

— Haide, dă-i drumu”! ţipă ea. 

Dar Nenorocitule se gândea: Prin urmare, H la puterea corectă 
egal V/s. morfmorfmorf astfel, în notație hipersilogică... 

Teppic se uită în urmă. Distorsiunile stranii ale peisajului 
păreau să se calmeze, iar Dios... 

Dios fugea din palat și chiar reușise să găsescă câteva gărzi ale 
căror frică de nesupunere o depășea pe cea de lumea misterios 
deformată. 

Nenorocitule stătea cu stoicism nemișcat, rumegând... 
morfinorfimorf ceea ce ne dă o oscilație de reducere interesantă. 
Care ar fi perioada acesteia? Fie perioada = x. morfinorfinort Fie 
t = timp. Fie penoada inițială... 

Ptraci țopăia pe gâtul lui și îl lovea cu putere cu călcâiele, o 
acţiune care ar fi făcut orice mascul antropoid să urle și să se dea 
cu capul de perete. 

— Nu se mișcă! N-o lovești? 

Teppic își lovi palma cât de tare putu de pielea lui 
Nenorocitule, stârnind un nor de praf și amorțindu-și fiecare nerv 
din degete. Era ca și cum ai fi dat într-un sac mare plin de umeraşe. 

— Haide, mormăi el. 

Dios ridică o mână. 

— Staţi, în numele regelui! strigă el. 

O săgeată lovi în cocoașa lui Nenorocitule. 

„. Egal 6,3 în perioadă. Reducere. Asta ne dă... au... 314 
secunde... 

Nenorocitule își întoarse gâtul lung în spate. Stufoasele lui 
sprâncene uriașe se arcuiră acuzator în timp ce ochii galbeni se 
mijeau și focalizau pe marele preot, iar el lăsă pentru o clipă 
problema interesantă și dezgeropă din memorie matematicile antice 
familiare pe care rasa lui le perfecționase cu mult în urmă: 

Fie distanța egal patruzeci și unu de picioare. Fie viteza 
vântului egal 2. Vector unu-opt. morf Fie vâscozitatea egal 7... 

Teppic scoase un cuțit de aruncat. 

Dios inspiră adânc. „O să dea ordin să tragă în noi, se gândi 
Teppic. În numele meu, în regatul meu, o să fiu omorât.“ 

... Unghi doi-cinci. morf Foc. 

A fost un voleu magnific. Admirabil, bolul almetar se ridicase, 
se rotise și lovise cu un sunet ca, un sunet ca jumătate de livră de 
iarbă semidigerată lovind faţa cuiva. Nimic altceva nu putea suna 
la fel. 

Tăcerea care urmă tinu locul ovațiilor. 

Peisajul începu iar să se deformeze. În mod clar, ăsta nu era un 
loc în care să zăboveşti. Nenorocitule se uită la picioarele lui din 
fată. 

Fie picioare egal patru... 

Începu să fugă cu stângăcie. Cămilele, se pare, au mai mulți 
genunchi decât orice alt animal, iar Nenorocitule gonea ca o 
locomotivă cu abur, cu o grămadă de mișcări inutile în unghi drept 
fată de direcția de înaintare, însoțite de o salvă tunătoare de 
zgomote digestive. 

— Un animal al dracului de prost, mormăi Ptraci în timp ce se 
depărtau zvâcnind de palat, dar se pare că până la urmă a înţeles. 

„.„ Rata de repetiție invariabilă de 3,5/z. Ce tot zice acolo, 
Prostu’ Dracului trăieşte în Tsort... 

Deși se legănau prin aer ca şi cum ar fi fost legate cu niște 
elastice proaste, picioarele lui Nenorocitule acopereau mult teren 
șI deja ţopăiau pe străzile de pământ tasat, adormite, ale oraşului. 

— Iar începe, nu? spuse Ptraci. Eu îmi închid ochii din nou. 

Teppic dădu din cap. Casele din jurul lor, încinse ca nişte 
cărămizi refractare, își făceau iar dansul lor de oglindă cu 
încetinitorul, iar drumul se ridica și cobora într-un fel pe care 
terenul solid nu ar trebui să-l adopte. 

— E ca marea, zise el. 

— Eu nu văd! nimic, spuse Ptraci cu fermitate. 

— Vorbesc de mare. Oceanul. Ştii. Valurile. 

— Am auzit de asta. Ne urmărește cineva? 

Teppic se întoarse în șa. 

— Nu, din câte văd, zise el. Se pare că... 


! Joc de cuvinte intraductibil. În engleză, „a vedea“ (to see) și „mare“ (sea) se 
pronunță la fel. (n.tr.) 

De aici vedea dincolo de silueta joasă și lungă a palatului, peste 
râu până la Marea Piramidă. Era aproape ascunsă de nori 
întunecați, dar ceea ce putea distinge din ea era, în mod clar, greșit. 
Stia că are patru laturi şi le vedea pe toate opt. 

Părea să se miște înainte și înapoi, dar ceea ce simțea el 
instinctiv era un lucru periculos dacă îl făceau câteva milioane de 
tone de piatră. Simti o nevoie imperioasă de-a se îndepărta de ea. 
Chiar și o creatură proastă cum era cămila părea de acord. 

Nenorocitule se gândea: ... Delta pătrat. Astfel, presiunea 
dimensională k va avea ca rezultat o transformare de nouăzeci de 
grade în Ch 16/xpu)t pentru o mulțime-k de orice trei invariabile. 
Sau patru minute, plus sau minus zece secunde... 

Cămila privi în jos către labele uriașe ale picioarelor ei. 

Fie viteză egal galop. 

— Cum ai convins-o să facă asta? zise Teppic. 

— Nu eu! O face singură! Ține-te bine! 

Asta nu era simplu. Teppic înşeuase cămila, dar neglijase 
hamul. Ptraci avea părți întregi din părul cămilei de care să se țină. 
Tot ce avea el erau părți întregi din Ptraci. Oriunde ar fi încercat 
să-şi pună mâinile, acestea întâlneau piele goală, caldă. Nimic din 
lunga lu: educație nu-l pregătise pentru asta, în timp ce, evident, 
pe Ptraci — totul. Părul ei lung îi bicuia fața şi mirosea ademenitor 
a parfum rarl. 

—'Ţi-e bine? strigă el peste urletul vântului. 

— Mă ţin cu genunchii! 

— Trebuie să fie foarte greu! 

— E un antrenament special! 

Cămilele galopează aruncându-și picioarele cât mai departe de 
ele posibil și apoi fugind să le prindă. Cu încheieturile țăcănind ca 
niște castaniete rebegite, Nenorocitule gonea mâncând pământul 
pe drumul înclinat care ieşea din vale și derapă prin defileul care 
conducea, pe sub stâncile de calcar falnice, către deșertul înalt de 
dincolo. 


| Un efect obţinut prin distilarea testiculelor unei specii de urs mic, care trăiește 
în copaci, în vomă de balenă, la care se adaugă un pumn de petale de trandafir. 
Probabil că Teppic nu s-ar fi simţit mai bine dacă ar fi ştiut asta. (n.a.) 

Și în spatele lor, chinuită peste măsură de fluxul inexorabil al 
geometriei, incapabilă să se descarce de povara Timpului, Marea 
Piramidă urlă, se ridică de la bază și, cu întreaga ei masă șuierând 
prin aer la fel de neoprit ca fiind ceva complet de neoprit, se roti 
exact cu nouăzeci de grade și modifică însăși structura timpului Și 
spațiului. 

Nenorocitule fugea prin defileu cu gâtul întins la maximum, 
cu nările puternice căscate ca niște guri de motor cu reacție. 

— E îngrozită! strigă Ptraci. Animalele știu întotdeauna despre 
asta!? 

— Despre ce? 

— Incendiu în pădure şi alte lucruri! 

— Nici n-avem copaci! 

— Bine, potopuri și... şi lucruri! Au un instinct nativ ciudat! 

.... Phi 1700[u/v]. Lateral e/v. Egal o parte de şapte până la 
doisprezece... 

Sunetul îi lovi. Era la fel de tăcut ca o păpădie la miezul nopții, 
dar avea presiune. Se rostogolea peste ei, sufocant ca o catifea, 
scârbos ca un caltaboș zdrobit. 

Si dispăru. 

Nenorocitule mergea la pas acum, o procedură care implica 
instrucțiuni precise pentru fiecare picior în parte. 

Se simtea o eliberare, o uşurare. 

Nenorocitule se opri. În lumina de dinaintea răsăritului zărise 
un pâlc de tufișuri ţepoase care creșteau printre pietrele de pe 
marginea drumului. 

... Unghi la stânga. x egal 37. y egal 19. z egal 43. Mușcă... 

Pacea se pogorî. Ne se auzea nimic, în afară de eructaţiile 
tractului digestiv al cămilei și de cântecul modulat al unei bufniţe 
de deșert din depărtare. 

Ptraci alunecă de la locul ei și ateriză cu stângăcie. 

— Fundul meu, anunță ea deşertului în general, este o băşică 
uriașă. 

Teppic sări Jos şi pe jumătate fugi, pe jumătate se împletici pe 
grohotișul de lângă marginea drumului, apoi alergă pe platoul de 

calcar crăpat până când ajunse într-un loc de unde putea vedea bine 
valea. 
Nu mai era acolo. 


Era încă întunenc atunci când Dil, maestrul îmbălsămător se 
trezi, corpul său vibrând de senzaţia că era ceva în neregulă. Se 
dădu jos din pat, se îmbrăcă în grabă și trase draperia care ținea loc 
de ușă. 

Noaptea era moale și catifelată. Acoperit de zumzăitul 
insectelor, mai era un sunet, un zgomot ca de prăjit, o sfârâială 
slabă la limita auzului. 

Poate că asta îl trezise. 

Aerul era cald şi umed. Vălătuci de ceaţă se ridicau din 
fluviu şi... 

Piramidele nu se descărcau. 

Crescuse în această casă: fusese în familia lor de maeștri 
îmbălsămători de mu de ani, iar el văzuse piramidele descărcân- 
du-se atât de des, încât nu le mai lua în seamă, nu mai mult decât 
își lua în seamă propria respirație. Dar acum erau întunecate și 
tăcute, iar liniştea tipa şi bezna strălucea. 

Dar asta nu era partea cea mai rea. Când ochii îngroziți 1 se 
ridicară spre cerul gol de deasupra necropolei, văzură stelele şi pe 
ce erau ele prinse. 

Dil era înspăimântat. Și atunci, când avu timp să se gândească 
la asta, îi fu ruşine cu el însuși. „Până la urmă, își zise el, este ce 
mi s-a spus întotdeauna că se află acolo. E de la sine înţeles. Doar 
că văd clar pentru prima dată. 

Gata. Mă face să mă simt mai bine?“ 

Se întoarse și o luă la fugă pe stradă, clămpănind din sandale, 
până la casa care îi găzduia pe Gern și numeroasa lui familie. ÎI 
trase pe ucenicul care protesta de pe preșul de dormit la comun și 
îl târî în stradă, îi întoarse faţa către cer şi șuieră: 

— Spune-mi ce vezi! 

Gern își miji ochii. 

— Văd stelele, maestre, zise el. 

— Pe ce sunt, băiete? 

Gern se relaxă nitel. 

— E ușor, maestre. Toată lumea ştie că sunt pe corpul zeiţei 
Nept care se arcuiește din... oh, la naiba! 

— O vezi și tu? 

— Oh, măiculiță, șopti Gern și alunecă în genunchi. 

Dil dădu din cap. Era un om religios. Era o mare consolare 
să știi că zeii erau acolo. Să știi că erau aici era partea înspăl- 
mântătoare. 

Deoarece trupul unei femei se arcuia peste ceruri, albăstrui, 
ușor neclar în lumina stelelor fluide. 

Era enormă, de dimensiuni interstelare. Umbra dintre sânii e1 
galactici era o nebuloasă întunecată, curba stomacului, o poleială 
de gaze luminoase, buricul ei, incandescenţa întunecată şi clocotită 
în care se nășteau noile stele. Nu sprijinea cerul. Ea era cerul. 

Imensa ei față tristă, cu capul în jos pe orizontul dinspre 
Rotirea Discului, se uita drept la Dil. Iar el îşi dădea seama că 
puţine lucruri pot zdruncina credinţa ca a vedea, clar şi precis, 
obiectul acelei credințe. Atunci încetează credința, pentru că nu 
mai e nevoie de ea. 

— Oh, Sod! gemu Gern. 

Dil îl lovi pe braţ. 

— Termină, zise el. Și vino cu mine. 

— Oh, maestre, ce am putea face? 

Dil se uită în jur la orașul adormit. Nu avea nici cea mai vagă 
1dee. 

— O să mergem la palat, spuse el hotărât. Probabil e o păcăleală 
a, a, a întunericului. Oricum, soarele o să răsară imediat. 

Porni cu pași mari, dorindu-și să poată face schimb de locuri 
cu Gern și să arate doar o urmă de groază totală. Ucenicul îl urmă 
într-un fel de furişat în galop. 

— Văd umbre pe stele, maestre! Le vezi și tu, maestre? Pe lângă 
marginea lumii, maestre! 

— Sunt doar cețuri, băiete, spuse Dil, ținându-şi privirea drept 
înainte cu dârzenie Și păstrându-și o postură demnă, așa cum se 
cuvine Paznicului Uşii din Stânga a Lojei Sodei Cristalizate și 
deținătorului mai multor medalii pentru cusut. 

— Uite, zise el. Vezi, Gern, răsare soarele! 

Se opriră și îl priviră. 

Apoi Gern scânci foarte slab. 

Ridicându-se pe cer, foarte încet, era o unșă bilă în flăcări. ȘI 
era împinsă de un cărăbuş-de-bălegar mai mare decât lumile. 


Cartea a IIl-a 


Cartea Noului Fiu 


Soarele a răsănt, şi pentru că aici nu suntem în Vechiul Regat 
este un simplu glob de gaz arzând. Noaptea purpurie a deșertului 
se evaporă sub strălucirea lui de lampă de sudură. Şopârlele o 
tulesc în crăpăturile dintre pietre. Nenorocitule s-a așezat în umbra 
slabă a ceea ce a rămas din tufiuşuri, se uită ca nebunul la peisaj şi 
începe să rumege şi să calculeze rădăcini pătrate în baza șapte. 

Teppic şi Ptraci au găsit în cele din urmă umbra unui: pinten de 
calcar şi stau jos privind posomorâți la valurile de căldură care se 
ridică unduindu-se din pietre. 

— Eu nu înţeleg, spuse Ptraci. A1 căutat peste tot? 

— E o ţară! N-are cum să cadă naibii printr-o gaură din pământ! 

— Atunci unde e? întrebă Ptraci pe un ton neutru. 

Teppic mârâi. Căldura lovea ca un ciocan, dar păși peste pietre 
ca și cum trei sute de mile pătrate s-ar fi putut ascunde sub o 
pietricică sau după un tufiș. 

Realitatea era că drumul se scufunda între stânci, dar aproape 
imediat se ridica iar şi continua peste dune în ceea ce era, destul de 
clar, Tsort. Recunoscuse un sfinx erodat de vânt care fusese pus 
drept piatră de hotar, legenda spunea că în vremuri de restriște 
națională cruntă rătăceşte pe graniță, deşi legenda nu explica 
limpede de ce. 

Stia că ajunseseră în Ephebe. Ar fi trebuit să privească peste 
valea, fertilă și presărată cu piramide a Djelului, care se întindea 
între cele două tări. 

Petrecuse o oră căutând-o. 

Era inexplicabil. Era straniu. Era, de asemenea, și foarte jenant. 

Își puse mâna streașină la ochi și se uită în jur pentru a mia oară 
la terenul tăcut, care se cocea. Și îşi mișcă capul. Și văzu 
Djelbeybi. 

Preţ de o clipă în trecu scânteind prin faţa ochilor. Își smuci 
capul înapoi Și îl văzu iar, o explozie scurtă de culoare ceţoasă care 
dispăru de îndată ce se concentră asupra el. 

Câteva minute mai târziu, Ptraci îl urmări cu privirea din 
umbră și îl văzu stând de-a buşilea. Când începu să întoarcă 
pietrele, hotărî că el stătuse destul în soare. 

Teppic își scutură mâna ei de pe umăr şi făcu gesturi 
nerăbdătoare. 

— Am găsit-o! Scoase un cuțit din geantă şi începu să împungă 
pietrele. 

— Unde? 

— Aici! 

Ea puse un deget cu inel pe fruntea lui. 

— Oh da, zise ea. Înţeleg. Da. În regulă. Acum cred că ai face 
bine să vii la umbră. 

— Nu, serios! Aici! Uite! 

Ea se lăsă pe vine şi se zgâi la piatră ca să-i facă pe plac. 

— E o crăpătură, spuse ea cu un aer de îndoială. 

— Uită-te la ea, vrei? Trebuie să-ți întorci capul și să te uiţi cu 
coada ochiului, cumva. Pumnalul lui Teppic plesni crăpătura, care 
nu era mai mult decât o linie ştearsă pe piatră. 

— Ei, se duce departe, zise Ptraci, uitându-se fix la pământul 
ars. 

— De la A Doua Cataractă până în Deltă, spuse Teppic. Ajută 
dacă îți acoperi un ochi. Te rog, încearcă. Te rog! 

Ea își puse o mână șovăielnică pe un ochi și îl miji pe celălalt, 
supusă, către piatră. 

În cele din urmă zise: 

— Nu merge, nu... văăăd... 

Rămase nemișcată pentru o clipă, apoi se aruncă într-o parte 
pe pietre. Teppic încetă să mai încerce să înfigă cuțitul în crăpătură 
Și se târî până la ea. 

— Eram chiar pe margine! se văicări ea. 

— Ai văzut-o? întrebă el plin de speranță. 

Ea dădu din cap și, cu mare grijă, se ridică în picioare şi se 
trase înapoi. 

— Da, zise Ptraci cu răceală. Poti să-mi dai brătările, te rog? 

— Ce? 

— Brățănle mele. Le-a: pus în buzunar. Le vreau, te rog. 

Teppic dădu din umeri şi scotoci în geantă. Brățările erau în 
mare parte din aramă, cu câteva bucățele de email ciobit. Ici și 
colo, meşteșugarul încercase, fără prea mare succes, să facă ceva 
interesant cu căpățele răsucite de sârmă şi cu bucăţi de sticlă 
colorată. Ea le luă şi şi le puse. 

— Au vreo semnificație ocultă? se interesă el. 

— Ce înseamnă ocult? întrebă ea. 

— Oh. Atunci la ce-ţi trebuie? 

— Ţi-am zis. Nu mă simt complet îmbrăcată fără ele. 

Teppic ridică din umeri și începu să lovească din nou cu 
cuțitul în crăpătură. 

— De ce faci asta? întrebă ea. El se opri și se gândi. 

— Nu știu, recunoscu el. Dar ai văzut valea, nu? 

— Da. 

— Bine, atunci? 

— Atunci ce? 

Teppic îşi dădu ochii peste cap. 

— Nu ti-a trecut prin cap că e cam, ei, ciudat? O ţară întreagă 
să dispară? Nu vezi așa ceva în fiecare zi, la naiba! 

— Eu de unde să știu? Nu am mai ieșit din vale niciodată. Nu 
ştiu cum ar trebui să arate din afară. Şi nu înjura. 

Teppic clătină din cap. 

— Cred că o să mă duc să mă întind la umbră, zise el. La ce a 
mai rămas din ea, adăugă, deoarece lumina arămie a soarelui 
ardea umbrele. Se împletici către pietre și o privi. 

— Toată valea s-a închis, reuşi el într-un final. Toţi oamenii... 

— Am văzut focuri de gătit, spuse Ptraci, prăbuşindu-se 
lângă el. 

— Are ceva de a face cu piramida, zise el. Arăta foarte ciudat 
chiar înainte să plecăm. E magie, sau geometrie, sau nici una dintre 
astea. Cum crezi că ne mai putem întoarce? 

— Nu vreau să mă întorc. De ce aș vrea să mă întorc? Pe mine 
mă aşteaptă crocodilii. Nu mă întorc, nu doar pentru crocodil. 

— Hm. Poate că aș putea să te grațiez sau cam așa ceva, spuse 
Teppic. 

— Oh da, încuviuință Ptraci privindu-și unghiile. Ziceai că ești 
regele, nu? 

— Sunt regele! Regatul meu e — Teppic ezită, neștiind în ce 
direcţie să își îndrepte degetul — undeva. Sunt regele lui. 

— Nu arăţi ca regele, zise Ptraci. 

— De ce? 

— Purta o mască de aur. 

— Eram eu! 

— Deci tu ai ordonat să fiu aruncată la crocodili? 

— Da! Adică, nu. Teppic ezită. Adică, regele a făcut-o. Într-un 
fel. Oricum, eu te-am salvat, adăugă el galant. 

— Na, poftim. În orice caz, dacă ai fi regele, ai fi și zeu. Acum 
nu te porți chiar ca un zeu. 

— Da? Bine. Hm. Teppic ezită iar. Nepăsarea literală a lui 
Ptraci însemna că frazele inocente trebuiau examinate cu grijă 
înainte de a fi trimise în lume. 

— Practic, sunt bun la a face soarele să răsară, spuse el. Deși nu 
știu cum. Şi râurile. Dacă vrei să se umfle vreun râu, eu sunt omul 
tău. Zeul adică. 

Amuţi ca și cum i-ar fi venit o idee. 

— Mă întreb ce se întâmplă acolo fără mine? zise el. 

Ptraci se ridică și porni prin defileu. 

— Unde te duci? 

Ea se întoarse. 

— Ei, domnule rege sau zeu, sau asasin, sau ce-oi fi tu, poţi să 
faci apă? 

— Ce, aici? 

— Adică de băut. O fi un fluviu ascuns în crăpătura aia, n-o fi, 
dar nu putem ajunge la el, nu? Așa că trebuie să mergem undeva 
unde putem. E atât de simplu, încât cred că până și regii ar întelege. 

Se grăbi după ea, coborând grohotișul către locul în care 
Nenorocitule stătea întins cu capul și gâtul lipite de pământ, dând 
din urechi din cauza căldurii și aplicând alene Teoria Integralelor 
Oscilante a lui Vită Nesuferita pe o succesiune promițătoare de 
numere cisoide. Supărată, Ptraci îi dădu un șut. 

— Deci știi unde e apă? întrebă Teppic. 

..E/27. Unsprezece mile. 

Ptraci se uită urât la el cu ochii ei încercuiți cu kohl. 

— Adică tu nu știi? Voiai să mă duci în deșert și nu știi unde e 
apa? 

— Bine, mă aşteptam să reușesc să iau cu mine puţină! 

— Nici măcar nu te-ai gândit! 

— Ascultă, nu poţi să-mi vorbeşti așa! Sunt rege! Teppic se 
opri. Ai perfectă dreptate, spuse el. Nu m-am gândit la asta. De 
unde vin eu, plouă aproape în fiecare zi. Îmi pare rău. 

Ptraci se încruntă. 

— Cine domnește! aproape în fiecare zi? întrebă ea. 

— Nu, mă refer la ploaie. Stii. Picătuni mici de apă care vin din 
cer? 

— Ce idee stupidă. De unde vu tu? 

Teppic păru nefericit. 

— Eu vin din Ankh-Morpork. De aici am început. Privi în 
lungul drumului. Dacă știai unde să te uiti, puteai zări o crăpătură 
slabă trecând peste pietre. Se căţăra de o parte și de alta a rocilor, 
o imperfecţiune de grosime unei linii care, întâmplarea făcea, 
conţinea un întreg regat de pe malurile fluviului și 7 000 de ani de 
Istorie. 

Urâse fiecare clipă petrecută acolo. Și acum, îl lăsase pe 
dinafară. lar acum, pentru că nu putea, voia să se întoarcă. 

Se îndreptă spre el şi își acoperi un ochi. Dacă îți smuceai capul 
în poziția potrivită... 

Joc de cuvinte intraductibil. În limba engleză, „a ploua“ (to rain) şi „a domni“ 
(to reign) se pronunță asemănător. (n. tr.) 

Îi trecu repede prin fața ochilor şi dispăru. Mai încercă de 
câteva ori, dar nu îl mai văzu. 

Dacă aș sparge toate pietrele? Nu, se gândi, e o prostie. E o 
linie. Nu poți să intri într-o linie. O linie nu are grosime. E un lucru 
bine cunoscut din geometrie. 

O auzi pe Ptraci venind în spatele lui și în următorul moment 
mâinile ei erau pe gâtul lui. Pentru o clipă, se întrebă de unde ştia 
Strânsoarea Morții Catharti, dar apoi degetele începură să îi 
maseze încet mușchii, stresul topindu-se sub mângâierea lor 
îndemânatică asemeni untului atins de un cutit fierbinte. Se înfioră 
când tensiunea dispăru. 

— E bine, spuse el. 

— Suntem instruite pentru asta. Tendoanele îți sunt înnodate ca 
niște mingi de ping-pong pe un şiret, explică Ptraci. 

Recunoscător, Teppic se lăsă pe unul dintre bolovanii care se 
găseau din belșug la baza stâncii și lăsă ritmul degetelor ei să 
îndepărteze problemele de peste noapte. 

— Nu știu ce să fac, murmură el. E bine. 

— Să fii slujnică nu înseamnă doar să decojeşti struguri, spuse 
Ptraci. Prima lecţie pe care o învăţăm este că atunci când stăpânul 
a avut o zi grea nu e cel mai potrivit moment să-i sugerăm 
Împreunarea Vulpii cu Portocala. Cine zice că trebuie să faci ceva? 

— Mă simt responsabil. Teppic își schimbă poziția ca o pisică. 

— Dacă ştii de unde să iau o ţiteră, ți-aș putea cânta ceva 
liniștitor, propuse Ptraci. Am ajuns până la Picnicul goblimlor din 
Cartea I. 

— Adică, un rege n-ar trebui să-și lase regatul să dispară așa. 

— Toate celelalte fete știu să cânte la instrumente cu coarde și 
la orice, zise Ptraci melancolică, masându-i umerii. Dar fostul rege 
spunea că mă preferă pe mine. Spunea că îl înveseleam. 

— Adică, o să 1 se zică Regatul Pierdut, murmură Teppic 
adormit. Atunci, te întreb, eu cum o să mă simt? 

— Spunea și că îi plăcea cum cânt. Toţi ceilalți spuneau că sună 
ca un stol de vulturi care tocmai a dat peste un măgar mort. 

— Adică, regele Regatului Pierdut. Ar fi îngrozitor. Trebuie să-l 
aduc înapol. 

Nenorocitule își întoarse încet capul pentru a urmări o muscă 
de carne bezmetică; în adâncul creierului său pâlpâiau coloane de 
cifre roșii, detaliind vectorii, viteza și elevația. Conversația ființelor 
umane rareori îl interesa, dar îi trecu prin minte că masculii Și 
femelele se înţeleg întotdeauna mai bine atunci când nici unul nu 
ascultă în întregime ce spune celălalt. Era mult mai simplu la 
cămile. 

Teppic se holba la linia din piatră. Geometne. Asta era. 

— O să mergem la Ephebe, zise el. Ei știu totul despre geo- 
metrie şi au niște idei foarte nesănătoase. Ideile nesănătoase sunt 
ce mi-ar trebui mie acum. 

— De ce porti toate cuțitele și chestiile alea? Adică, serios? 

— Hmm? Pardon? 

— Toate cuţitele. De ce? 

Teppic se gândi la asta. 

— Cred că nu mă simt complet îmbrăcat fără ele, spuse el. 

— Oh! 

Ptraci se uită preocupată în jur, căutând un nou subiect de 
conversație. Introducerea Subiectelor de Discuţie Amuzantă făcea 
parte și ea din îndatoririle unei slujnice. Nu fusese niciodată prea 
bună la asta. Celelalte fete găseau o varietate uluitoare: orice de la 
obiceiurile de împerechere la crocodili, până la speculaţii despre 
viaţa din Lumea de Dincolo. Ei 1 se părea greu după ce termina de 
vorbit despre vreme. 

— Deci, zise ea. Ai omorât mulți oameni, bănuiesc? 

— Mm? 

— Ca asasin, adică. Eşti plătit să omori oameni. Ai omorât 
mulți? Ştii că îți încordezi prea tare mușchii spatelui? 

— Nu cred că ar trebui să vorbesc despre asta, spuse el. 

— Trebuie să știu. Dacă o să traversăm deșertul împreună şi așa 
mai departe. Mai mult de o sută? 

— Doamne, nu. 

— Bine, mai puțin de cincizeci? 

Teppic se întoarse pe partea cealaltă. 

— Uite, chiar și cei mai faimoși asasini nu au omorât mai mult 
de treizeci de oameni în toată viaţa lor, zise el. 

— Mai puţin de douăzeci, atunci? 

— Da. 

— Mai putin de zece? 

— Cred că, spuse Teppic, cel mai bine ar fi un număr între zero 
și zece. 

— Ca să știu și eu. Lucrurile astea sunt importante. 

Merseră înapoi la Nenorocitule. Dar acum Teppic părea să se 
gândească la ceva. 

— Toată adunarea asta... zise el. 

— Împreunare, îl corectă Ptraci. 

— Tu... ăă... mai mult de cincizeci de oameni? 

— O astfel de femeie se cheamă altfel, spuse Ptraci, dar fără 
prea multă supărare. 

— Scuze. Mai putin de zece? 

— Să spunem, zise Ptraci, un număr între zero și zece. 

Nenorocitule scuipă. La douăzeci de picioare distanță, musca 
de carne fu luată direct din zbor și lipită de o piatră din spatele ei. 

— Uimitor cum o face, nu, spuse Teppic. Cred că e un instinct 
animalic. 

Nenorocitule îi aruncă o privire trufașă pe sub genele lui care 
măturau deșertul şi se gândi: 

.„„ Fie z = €10. morfmorfmorf Apoi dz = ieși0țdO = izdO sau d0 
= dz/iz... 


Ptaclusp, încă în cămașă de noapte, rătăcea fără țintă printre 
sfărâmătunile de la baza piramidei. 

Zumzăia ca o turbină. Ptaclusp nu știa de ce, nu știa nimic 
despre uriașa eliminare de energie care îi răsucise dimensiunile cu 
nouăzeci de grade și care le ținea aşa împotriva unor presiuni 
imense, dar cel puțin schimbările temporale tulburătoare păreau să 
se fi oprit. Erau mai puțini fii decât fuseseră până atunci; de fapt, 
i-ar fi fost de ajuns să găsească unul sau doi. 

Mai întâi, descoperi vârful de piramidă, care era spart, învelișul 
de electrum desfăcându-se de pe el. În căderea lui de pe piramidă, 
lovise statuia lui Hat Zeul cu Cap de Vultur, îndoind-o de la mijloc 
și dându-i o expresie de ușoară surprindere. 

Un geamăt slab îl făcu să tragă de rămășițele unui cort. Sfâșie 
pânza grea și îl dezgropă pe IIb, care clipi spre el în lumina gri. 

— N-a mers, tată, gemu el. Aproape îl suisem acolo și pe urmă 
s-a răsucit cu totul! 

Constructorul ridică o bârnă de pe picioarele fiului său. 

— "Ti-ai rupt ceva? zise el încet. 

— Cred că am doar niște vânătăi. Tânărul arhitect se ridică în 
capul oaselor, strâmbându-se și își întinse gâtul să se uite în jur. 

— Unde e IIa? întrebă el. Era mai sus ca mine, aproape în 
vârf... 

— L-am găsit, zise Ptaclusp. 

Arhitecții nu sunt renumiţi pentru atenția lor la variațiile subtile 
de sens, dar IIb auzi plumbul din vocea tatălui său. 

— Nu e mort, da? șopti el. 

— Nu cred. Nu sunt sigur. E viu. Dar. Se mișcă... se mișcă... 
Ei, mai bine vii să vezi tu. Cred că i s-a întâmplat ceva cuantic. 


Nenorocitule înainta greoi, la o viteză de aproximativ 1,247 
metri pe secundă, calculând coordonate conjugate complexe 
pentru a alunga plictiseala în timp ce copitele lui imense, ca nişte 
farfurii, făceau nisipul să scârțâne. 

Lipsa degetelor a fost un alt mare imbold în dezvoltarea 
intelectului cămilei. Dezvoltarea matematică umană a fost întot- 
deauna trasă înapoi de tendinţa instinctivă a oricui ca, atunci când 
se confruntă cu ceva foarte complex, de felul polinoamelor tri- 
forme sau a diferențialelor parametrice, să numere pe degete. 
Cămilele au început prin a număra cifre. 

Si deșertunile au fost de mare ajutor. Nu sunt multe lucruri care 
să-ţi distragă atenţia. În ceea ce le priveşte pe cămile, calea spre 
devoltarea intelectuală magnifică a fost că nu aveau prea multe de 
făcut şi nimic cu care să facă. 

Ajunse pe creasta dunei, privi aprobator la nisipurile purtate de 
vânt din faţa lui și începu să gândească în logaritmi. 

— Cum e în Ephebe? întrebă Ptraci. 

— Nu am fost niciodată acolo. Se pare că e condusă de un 
Tiran. 

— Atunci, sper să nu ne întâlnim cu el. 

Teppic clătină din cap. 

— Nu e chiar așa, zise el. Au un Tiran nou la fiecare cinci ani și 
mai întâi îi fac ceva. Ezită. Cred că îl voi-tează. 

— Asta e ceva cum se face la motani, tauri și alte animale? 

— Ăăă.., 

— Ştii tu. Ca să nu se mai bată și să fie mai pașnici. 

Teppic se strâmbă. 

— Sincer, nu sunt sigur, spuse el. Dar nu cred. Au ceva cu care 
o fac, cred că se cheamă mocraţie și înseamnă că toată lumea din 
țară poate să zică cine să fie noul Tiran. Un om, un... Se opri. 
Lecţia de istorie politică părea să fi avut loc cu foarte mult timp în 
urmă și prezentase concepte necunoscute în Djelibeybi sau în 
Ankh-Morpork, la drept vorbind. Făcu o încercare, totuși. Un om, 
un vit. 

— Deci asta e pentru voitare? 

El dădu din umeri. Ar fi putut fi, din câte știa. 

— Ideea este, totuși, că oricine o poate face. Sunt foarte 
mândri de asta. Toată lumea are... Ezită iar, sigur acum că lu- 
crurile nu erau în regulă... vitul. În afară de femei, firește. Şi de 
copil. Şi de infractori. Și de sclavi. Şi de oameni de altă na- 
tonalitate. Si de oameni cu care nu sunt de acord din, ăă, diferite 
motive. Şi de multi alți oameni. Dar toată lumea, în afară de el. 
E o civilizație foarte luminată. 

Ptraci se gândi o vreme la asta. 

— Şi asta e mocratie, da? 

— Au inventat-o în Ephebe, şti, spuse Teppic, simțind 
nedeslușit că ar fi trebuit s-o apere. 

— Fac pariu că n-au reușit s-o exporte, rosti Ptraci cu 
convingere. 


Soarele nu era doar o minge de bălegar în flăcări împinsă 
pe cer de un gândac uriaș. Era și o barcă. Depindea de cum te 
uitai la el. 

Lumina era în neregulă. Avea o calitate plată, ca apa lăsată 
în pahar săptămâni întregi. Nu avea nici o bucurie. Lumina, dar 

fără viaţă; mai degrabă ca lumina puternică a lunii decât ca 
aceea a zilei. 

Dar Ptaclusp era mai îngrijorat pentru fiul său. 

— Stii ce are? spuse el. 

Celălalt fiu îşi muşca nefericit condeiul. Îl durea mâna. 
Încercase să își atingă fratele, dar șocul pârâitor îi luase pielea de 
pe degete. 

— S-ar putea, îndrăzni el. 

— Poţi să-l vindeci? 

— Nu cred. 

— Ce are, atunci? 

— Bine, tată. Când eram pe piramidă... ei, când nu se putea 
descărca... vezi tu, sunt sigur că a răsucit... timpul, înţelegi, e o altă 
dimensiune... hm. 

Ptaclusp își dădu ochii peste cap. 

— Termină cu sporovăiala de arhitect, băiete, zise el. Ce a pățit? 

— Cred că este dereglat dimensional, tată. Timpul și spaţiul s-au 
cam încurcat pentru el. De aia se mișcă tot timpul în lateral. 

Ptaclusp Ib îi zâmbi curajos tatălui său. 

— Întotdeauna s-a mişcat lateral, spuse Ptaclusp. 

Fiul său oftă. 

— Da, tată, zise el. Dar atunci era normal. Toţi contabilii se 
MIȘCĂ aşa. Acum se mișcă în lateral pentru că e ca, ei, e ca Timpul 
pentru el. 

Ptaclusp se încruntă. Faptul că aluneca uşurel în lateral nu era 
singura problemă a lui Ila. De asemenea era plat. Nu plat ca o 
coală, cu față, spate şi margine — ci plat din orice parte. 

— Mă face să mă gândesc la oamenii din fresce, spuse el. Unde 
e adâncimea lui sau cum îi zice? 

— Cred că e în Timp, spuse IIb deznădăjduit. Al nostru, nu 
al lui. 

Ptaclusp păşi în jurul fiului său, observând cum îl urmărea 
platitudinea. Îşi scărpină bărbia. 

— Deci poate să meargă în timp, da? rosti el încetișor. 

— S-ar putea, da. 

— Crezi că l-am putea convinge să fac o plimbare până în urmă 
cu câteva săptămâni ȘI să ne spună să nu construim afurisita de 
piramidă? 

— Nu poate comunica, tată. 

— Asta nu s-a schimbat prea mult, atunci. Ptaclusp se așeză pe 
sfărâmături ținându-și capul în mâini. Se ajunsese la asta. Un fiu 
normal și prost, unul plat ca o umbră. Şi ce fel de viaţă ar fi putut 
duce sărmanul copilaş plat? Ar trece prin viață fund folosit la 
deschis zăvoare, la curățat gheața de pe parbrize și va dormi ieftin 
în presele de pantaloni din camerele de hotel!. A fi în stare să intre 
pe sub uși și să citească cărțile fără să le deschidă nu ar fi fost o 
compensație prea mare. 

Ila alunecă în lateral, un decor plat în peisaj. 

— Nu putem face chiar nimic? zise el. Să-l împăturim frumos 
sau altceva? 

IIb dădu din umeri. 

— Am putea să punem ceva în drum. Asta ar fi o idee bună. Ar 
împiedica să i se întâmple ceva şi mai rău pentru că, hm, nu ar avea 
un timp în care să se întâmple. Cred. 

Împinseră statuia îndoită a lui Hat Zeul cu Cap de Vultur în 
calea celui plat. După un minut sau două, alunecarea lui ușoară în 
lateral îl aduse lângă aceasta. Se produse o scânteie mare și albastră 
care topi parțial statuia, dar mișcarea încetă. 

— De ce scoate scântei? întrebă Ptaclusp. 

— E cam ca descărcarea piramidelor, cred. 

Ptaclusp nu ajunsese unde era azi — nu, ar trebui să se 
corecteze — nu ajunsese unde fusese noaptea trecută fără a vedea, 
în cele din urmă, avantaje chiar și în cea mai neobișnuită situaţie. 

— O să economisească la îmbrăcăminte, spuse el încet. Adică, 
poate să și-o vopsească direct. 

— Nu cred că ai înțeles cum stă treaba, tată, zise IIb epuizat. Se 
așeză lângă tatăl lui și privi spre palatul de peste fluviu. 
| Aceasta este, desigur, o traducere liberă, căci Ptaclusp nu cunoștea cuvintele 
pentru „gheață“, „parbrize“ sau „camere de hotel“; este interesant, totuşi, că 


Serpişor Vultur Vultur Vază Linie Unduită Raţă se traduce exact prin „o presă 
pentru apărătonile de picioare ale barbarilor“. (n. a.) 

— Acolo se întâmplă ceva, spuse Ptaclusp. Crezi că au observat 
piramida? 

— Nu m-ar mira. Până la urmă, s-a rotit cu nouăzeci de grade. 

Ptaclusp se uită peste umăr și dădu încetișor din cap. 

— Ce ciudat, zise el. Niţică instabilitate structurală. 

— Tată, e o piramidă! Ar fi trebuit s-o descărcăm! Ți-am spus! 
Forțele implicate, bine, e prea... 

O umbră căzu asupra lor. Se uitară în jur. Se uitară în sus. Se 
uitară un pic mai sus. 

— Oh, vai, zise Ptaclusp. E Hat, Zeul cu Cap de Vultur.... 


Ephebe se întindea în faţa lor, un poem clasic de marmură albă 
lenevind pe stânca lui, într-un golf de un albastru sclipitor... 

— Ce-i aia? spuse Ptraci după ce o studie o vreme cu un ochi 
Critic. 

— E marea, zise Teppic. Ți-am spus, adu-ți aminte. Valuri și 
altele. 

— Al zis că e verde și dură. 

— Uneori este. 

— Hm. Tonul ei sugera că nu era de acord cu marea, dar, înainte 
de a putea explica de ce, auziră sunetul unor voci furioase. Veneau 
de după o dună de nisip din apropiere. 

Pe dună era un afiș. 

Spunea, în mai multe limbi: „STAŢIE DE TESTARE A 
AXIOMELOR.“ 

Dedesubt, cu litere un pic mai mici, era adăugat: „ATEN- 
ȚIE — POSTULATE NEREZOLVATE.“ 

În timp ce îl citeau sau, cel puţin, în timp ce Teppic citea, iar 
Ptraci nu, se auzi un zbârnâit din spatele dunei, urmat de un clic, 
urmat de o săgeată vâjâindu-le pe deasupra capetelor. Nenorocitule 
îi aruncă o privire scurtă, apoi își întoarse capul și se uită fix la o 
porțiune foarte mică de nisip. 

O clipă mai târziu săgeata se înfipse acolo. 

Apoi îȘI încercă greutatea pe picioare și făcu o mică socoteală 
care îi dezvălui că doi oameni fuseseră substrași din spatele lui. 
O adunare arătă că fuseseră incluși în dună. 

— De ce ai făcut asta? spuse Ptraci scuipând nisip. 

— Cineva a tras în noi! 

— N-aş prea crede. Adică, nu știau că suntem aici, nu? Nu 
trebuia să mă arunci așa. 

Teppic acceptă asta, cam fără tragere de inimă, și se furișă cu 
precauție pe suprafaţa alunecoasă a dunei. Vocile se certau iar: 

— Renunți? 

— Pur și simplu nu avem toți parametrii corecti. 

— Știu eu ce nu avem. 

— Ce anume, rogu-te? 

— Nu mai avem țestoase din asta afurisite. Asta nu avem. 

Teppic își ridică grijuliu capul peste vârful dunei. Văzu o zonă 
mare liberă, înconjurată de șiruri complicate de indicatoare și 
steaguri. În ea erau una sau două clădiri, în cea mai mare parte 
formate din cuşti și câteva alte construcții complicate pe care nu le 
putu recunoaște. În mijloc erau doi bărbaţi — unul mic, gras şi 
roșcovan, celălalt înalt, zvelt şi cu un aer indescriptibil de 
autoritate. Erau îmbrăcați cu cearşafuri. Adunați ciorchine în jurul 
lor, și purtând mai nimic, se aflau mai mulți sclavi. Unul dintre ei 
ținea un arc. 

Câţiva aveau țestoase puse pe bețe. Arătau cam jalnic, ca niște 
acadele de țestoasă. 

— Oricum, e o cruzime, spuse bărbatul înalt. Sărmanele 
creaturi. Arată așa de trist când dau din piciorușe. 

— Logic este imposibil ca săgeata să le lovească! Grăsanul își 
ridică mâinile. N-ar trebui să se întâmple! Sigur îmi dai modelul 
greșit de țestoasă, adăugă el acuzator. Ar trebui să încercăm iar, cu 
țestoase mai iuți. 

— Sau cu săgeți mai încete? 

— Se poate, se poate. 

Teppic auzi un zgomot slab lângă bărbia lui. Acolo era o mică 
țestoasă care trecea grăbită pe lângă el. Avea câteva urme de 
Ticoşare pe carapace. 

— Mai încercăm o dată, spuse grăsanul. Se întoarse către scalvi. 
Voi duceți-vă și găsiți testoasa aia. 

Micuta creatură îi aruncă lui Teppic o privire în care se 
amestecau rugămintea şi speranţa. El se uită fix la ea, apoi o ridică 
grijuliu și o vâri după o piatră. 

Se lăsă să alunece pe dună înapoi la Ptraci. 

— Acolo se întâmplă ceva foarte ciudat, zise el. Trag în țestoase. 

— De ce? 

— Habar n-am. Se pare că ăştia cred că ţestoasele ar trebui să 
fie în stare să fugă. 

— Ce, de o săgeată? 

— Cum spuneam. Foarte ciudat. Stai aici. Fluier dacă e sigur să 
vii după mine. 

— Ce faci dacă nu e sigur? 

— Ţip. 

Se cățără iar pe dună și, după ce îşi scutură cât nisip putu de pe 
haine, se ridică și își flutură pălăria către micul grup. O săgeată i-o 
zbură din mână. 

— Hopa! zise grăsanul. Scuze! 

Alergă pe nisipul cu urme de picioare până la locul în care 
Teppic stătea și se uita la degetele care îl usturau. 

— Abia l-am luat în mână, spuse el cu vocea întretăiată. Mu de 
scuze, nu mi-am dat seama că e încărcat. Ce-o să crezi despre 
mine? 

Teppic inspiră adânc. 

— Xeno mă cheamă, gâfâi grasul înainte să poată vorbi. Eşti 
rănit? Noi chiar am pus niște semne de avertizare, sunt sigur. Ai 
venit de peste deşert? Cred că ţi-e sete. Vrei ceva de băut? Cine 
ești? N-ai văzut o țestoasă pe-acolo? Ale naibii de iuți creaturi, 
dispar ca fulgerul, n-ai cum să le opreşti pe afurisite. 

Teppic expiră iar. 

— "Țestoase? zise el. Vorbim despre acele, ştii, pietre cu 
picioare? 

— Exact, exact, spuse Xeno. Le scapi o clipă din ochi, și vruum! 

— Vruum? se miră Teppic. Ştia ce sunt țestoasele. În Vechiul 
Regat existau țestoase. Li se putea spune într-o grămadă de 
feluri — vegetariene, răbdătoare, gânditoare, chiar maniaci 
sexuali extrem de perseverenţi şi de insistenți — dar niciodată, 

până acum, iuți. Iute era un cuvânt asociat cu țestoasele tocmai 
pentru că nu erau aşa. 

— Eşti sigur? zise el. 

— Cel mai rapid animal de pe faţa Discului, ăsta-i ţestoasa 
obişnuită, spuse Xeno, dar avu eleganța să pară ambiguu. Din 
punct de vedere logic!, adică, adăugă el. 

Bărbatul înalt îi făcu un semn din cap lui Teppic. 

— Nu-l lua în seamă, băiete, îl îndemnă el. Nu face decât să se 
acopere pentru accidentul de săptămâna trecută. 

— Țestoasa chiar a întrecut iepurele, spuse Xeno îmbufnat. 

— Iepurele era mort, Xeno, rosti răbdător bărbatul înalt. Pentru 
că tu ai tras în el. 

— "Ținteam în ţestoasă. Ştii, încercând să combin două 
experimente, să reduc prețiosul timp de cercetare, să mă folosesc 
din plin de resursele — Xeno gesticulă cu arcul, care acum avea o 
altă săgeată în el. 

— Scuzaţi-mă, spuse Teppic. Puteţi să-l laşi nitel jos? Eu și 
prietena mea am bătut cale lungă și ar fi drăguţ să nu se mai tragă 
în noi. 

„Cei doi par inofensivi'“, se gândi el, şi aproape crezu. 


! Pentru toţi cei lipsiţi de un asemenea cadru de referinţă logic, cel mai iute 
animal* de pe Disc este extrem de nevrotica Puzuma Ambiguă, care se mişcă 
atât de rapid încât poate chiar ajunge aproape de viteza luminii în câmpul magic 
al Discului. Aceasta înseamnă că dacă vezi o puzuma, ea nu este acolo. Cei mai 
mulţi masculi puzuma mor de tineri din cauza afecţiunilor acute de gleznă 
provocate de alergatul foarte repede după femele care nu sunt acolo și, firește, 
dobândind masă suicidală conform teoriei relativiste. Restul mor din cauza 
Principiului Nesiguranţei al lui Heisenberg, deoarece le este imposibil să ştie 
cine sunt și unde sunt în același timp, iar pierderea de concentrare în zigzag pe 
care aceasta o provoacă înseamnă că puzuma dobândeşte un sentiment identitar 
doar atunci când se odihnește — de obicei cam la cincizeci de picioare sub 
sfărâmăturile care mai rămân din muntele în care tocmai a intrat cu viteză 
apropiată de cea a luminii. Se zvoneşte că puzuma este cam de dimensiunea unui 
leopard, cu o blană unică, în carouri alb și negru, deși specimenele descoperite 
de filosofii și înţelepţi Discului i-au făcut pe aceștia să declare că în starea sa 
naturală, puzuma este plată, foarte subțire și moartă. (n. a.) 

Cea mai rapidă insectă este molia de cărți de calibrul 303. S-a dezvoltat în 
bibliotecile magice, unde este necesar să mănânci foarte repede pentru a evita să 
fii afectat de radiațiile taumaturgice. O molie de cărți de calibrul 303 adultă poate 
mânca toate cărțile de pe un raft atât de iute, încât ricoșează din perete. (n.a.) 

Fluieră. La semnal, Ptraci veni pe după dună, aducându-l pe 
Nenorocitule. Teppic se îndoi de capacitatea costumului ei de a 
avea vreun buzunar, dar ea părea să fi reușit să-și refacă machiajul, 
să-şi dea iar cu kohl la ochi şi să-și aranjeze părul. Se unduia către 
grup ca un şarpe în atac, hotărâtă să-i lovească pe necunoscuți cu 
toată forța personalității ei. De asemenea, ținea ceva în cealaltă 
mână. 

— A găsit testoasa! zise Xeno. Bravo! 

Reptila se retrase iute în carapacea ei. Ptraci privi amenințător. 
Nu avea prea multe pe lume în afară de ca însăși și nu îi plăcea să 
fie întâmpinată ca o simplă purtătoare de testudinide. 

Bărbatul înalt oftă. 

— Ştii, Xeno, spuse el, nu pot să nu mă gândesc că ai dat chix 
cu toată treaba asta cu țestoasa-și-săgeata. 

Micutul îl privi amenințător. 

— Problema ta, Ibid, zise el, este că te crezi cea mai mare 
autoritate în orice. 


Zeii Vechiului Regat se trezeau. 

Credinţa este o forță. Una slabă, în comparaţie cu gravitația; 
când se ajunge la mutat munţii din loc, gravitația învinge 
întotdeauna. Însă există, iar acum, când Noul Regat era închis în 
sine însuşi, plutind liber faţă de restul universului, depărtându-se 
de consensul general cinstit cu numele de realitate, puterea 
credinţei se făcea simțită. 

Timp de şapte mii de ani, oamenii din Djelibeybi crezuseră în 
zeli lor. 

Acum zeii existau. Aveau, după cum se spune, Set-ul 
completl. 

Iar oamenii din Vechiul Regat aflau, de exemplu, că Vut Zeul 
cu Cap de Câine al Serii arată mult mai bine pictat pe o oală decât 
atunci când întreaga lui înălțime de șaptezeci de picioare, mârâind 
şi duhnind, bântuie pe stradă. 


! Seth, fratele lui Isis şi al lui Osiris, este zeul egiptean al răului și al 
întunericului. (n. tr.) 

Dios şedea în sala tronului, cu masca de aur a regelui pe 
genunchi, privind în gol prin atmosfera sumbră. Grupul de preoți 
mai mici din jurul ușii își adună în cele din urmă curajul de a se 
apropia de el, cu aceeași stare de spirit cu care te-ai apropia de un 
leu furios. Nimeni nu este mai îngrijorat de manifestarea fizică a 
unui zeu decât preoții lui; este ca şi cum ar veni revizorii pe 
neașteptate. 

Doar Koomi stătea puțin mai departe de ceilalți. Se gândea din 
greu. Gânduri stranii şi neobișnuite se îngrămădeau pe potecile 
neurale arareori bătute, îndreptându-se în direcţii de neconceput. 
Voia să vadă unde duceau. 

— O, Dios, murmură marele preot al lui Ket, Zeul cu Cap de 
Ibis al Dreptăţii. Care este comanda regelui? Zeii pășesc pe pă- 
mânt, O, Dios. Unde este regele? Ce ne-ar cere să facem? 

— Da, zise marele preot al lui Scrab, Împingătorul Mingii 
Soarelui. Simţi că se aştepta ceva mai mult de la el. Şi pe bună 
dreptate, adăugă el, Domnia Ta va fi observat că soarele tremură, 
căci toți Zeii Soarelui se bat pe el și — își târşâi picioarele — 
binecuvântatul Scrab a făcut o retragere strategică şi a făcut, hm, 
o aterizare neprevăzută pe oraşul Hort. Un număr de clădiri i-a 
atenuat căderea. 

— Şi pe bună dreptate, spuse marele preot al lui Thrrp, 
Căruţașul Soarelui. Căci, cum știm cu toții, stăpânul meu este 
adevăratul zeu al... 

Îşi înghiţi vorbele. 

Dios tremura, trupul i se legăna înainte și înapoi. Ochii i se 
holbau în gol. Mâinile strângeau masca aproape atât de tare, cât 
să-şi lase amprentele în aur, iar buzele formau în tăcere cuvintele 
Ritualulu: cele: de a Doua Ore, care fuseseră spuse în acest 
moment de mii de ani. 

— Cred că este șocul, zise unul dintre preoți. Ştii, a fost 
întotdeauna atât de neschimbat în obiceiurile lui. 

Ceilalți se grăbiră să arate că exista cel puțin ceva despre care 
puteau da sfaturi. 

— Adu-i un pahar cu apă. 

— Pune-i o pungă de hârtie pe cap. 

— Sacnifică-i un pui sub nas. 

Se auzi un fluierat ascuţit, bufnitura îndepărtată a unei explozii 
și un şuierat lung. Câteva fire de abur pătrunseră în încăpere. 

Preoții fugiră pe balcon, lăsându-l pe Dios în vâltoarea 
moleșitoare a traumei sale, și descoperiră că mulțimile din jurul 
palatului priveau pe cer. 

— S-ar părea, spuse marele preot al lui Cephut, Zeul Tacâmu- 
rilor de Masă, care simţea că ar putea avea o interpretare mai 
relaxată a situaţiei actuale, că Thrrp a interceptat balonul şi a fost 
deposedat prin surprindere de Jeht, Cârmaciul Bărcu Globului 
Solar. 

Se auzi un bâzâit din depărtare, ca şi cum câteva miliarde de 
muște albastre ar fi decolat speriate, și o imensă umbră neagră 
trecu peste palat. 

— Dar, zise marele preot al lui Cephut, Scrab vine din nou... da, 
prinde înălțime... Jeht nu l-a văzut încă, avansează încrezător spre 
meridian... şi iat-o pe Sessifet, Zeita După-Amiezii! Ce surpriză! 
Ce surpriză! O tânără zeiță, mai are până să fie remarcată, dar, pe 
cuvântul meu, cât de promițătoare, ce încercare uluitoare, enucilor 
şi domnilor, și... da... Scrab l-a interceptat! L-a interceptat!... 

Umbrele dansau și se învârteau pe lespezile balconului. 

— ... Şi... ce se întâmplă? Zeii mai bătrâni, nu există un termen 
pentru asta, cooperează împotriva obraznicilor nou-veniți! Dar 
tânăra și curajoasă Sessifet se ține pe poziții, exploatează slă- 
biciunea... a câştigat!... și acum se retrage, se retrage, Gil și Scrab 
se pare că se bat, a prins cer liber și, da, da... da!... e seară! E seară! 
E seaaară! 

Tăcere. Preotul își dădea seama că toți se uitau la el. 

Apoi cineva spuse: 

— De ce urli în păsăreasca asta? 

— Scuze. Nu ştiu ce m-a apucat. 

Preoteasa lui Sarduk, Zeița Peșterilor, pufni. 

— Și dacă unul dintre ei îl scăpa? se răsti ea. 

— Dar... dar... Înghiţi în sec. Nu e posibil, nu? Nu chiar? Cred 
că toți am mâncat ceva stricat sau am stat prea mult în soare sau 
altceva. Pentru că, adică, toată lumea știe că zeii nu sunt... adică, 

soarele e o minge mare de gaz care arde, nu, care se învârte în jurul 
întregii lumi în fiecare zi și, ȘI, şi zeii... bine, știți ṣi voi, oamenii 
au mare nevoie să creadă, nu mă înțelegeți greșit... 

Koomi, chiar şi cu mintea zumzăindu-i de gânduri perfide, a 
priceput mai repede decât colegii săi. 

— Luaţi-l, băieți! strigă el. 

Patru preoți l-au înșfăcat de mâini și de picioare pe ghinionistul 
adorator al tacâmurilor de bucătăne și i-au oferit o cursă peste 
lespezi către marginea balconului, peste parapet şi în apele de 
culoarea noroiului ale Djelului. 

leşi la suprafață, împroşcând. 

— Ce v-a apucat să faceți asta? întrebă el. Stiti cu toții că am 
dreptate. Nici unul dintre voi nu... 

Apele Djelului își deschiseră leneș fălcile și el dispăru, chiar 
când uriașa formă înaripată a lui Scrab bâzâi amenințător pe 
deasupra palatului şi se depărtă zumzăind către munți. 

— Hm, zise unul dintre ei. Cephut o să fie cam supărat, totuşi, 
nu? 

— Slavă lui Cephut, intonară ei. Pentru orice eventualitate. 

— Nu văd de ce, mormăi un preot bătrân din spatele multimii. 
Un afurisit de artist de cuțite și furculițe. 

Îl înhăţară, el încă protesta, şi îl aruncară în fluviu. 

— Slavă lui... Se opnră. Al cu mare preot era, până la urmă? 

— Al lui Bunu, Zeul cu Cap de Țap al Caprelor? Nu ăsta era? 

— Slavă lui Bunu, probabil, intonară ei, în timp ce crocodilii 
sacri se apropiau ca nişte submarine. 

Koomi își ridică mâinile, implorând. Se spune că o situație 
critică scoate la iveală omul potrivit. El era felul de om care este 
scos la iveală de situaţiile întortocheate şi neplăcute, iar în capul 
său chel anumite concluzii începeau să apară, ca lucruri închise ani 
întregi în pietre. Încă nu era sigur ce erau, dar în mare se refereau 
la zei, la noua eră, la nevoia unei mâini de fier la conducere și, 
poate, la introducerea lui Dios în cel mai apropiat crocodil. Doar 
acest gând, şi îl copleşea o plăcere interzisă. 

— Fraților! ţipă el. 

— lartă-mă, spuse preoteasa lui Sarduk. 

— Și surorilor... 

— Mulţumesc. 

— ... Să ne bucurăm! Preoţii reuniți rămaseră într-o tăcere 
totală. Aceasta era o abordare radicală care nu le trecuse până 
acum prin minte. Şi Koomi le privi fetele ridicate și simţi un fior 
cum nu mai trăise niciodată. Erau speriați de moarte şi se așteptau 
ca el — el — să le spună ce să facă. 

— Da! zise el. ŞI, într-adevăr, pe bună dreptate, vremea zeilor... 

— ... Si a zeiţelor... 

— ... Da, şi a zeițelor, este aproape. Hm. 

Mai departe? Ce avea, în esenţă, să le spună să facă? Și apoi se 
gândi: nu contează. Doar să par destul de încrezător. Bătrânul Dios 
îi mână întotdeauna, niciodată n-a încercat să-i conducă. Fără el 
rătăcesc ca o turmă. 

— ŞI, fraților — și surorilor, desigur — trebuie să ne punem 
întrebarea, trebuie să ne întrebăm, trebuie, hm, da. Vocea 1 se ridică 
iar încrezătoare. Da, trebuie să ne întrebăm de ce zeii sunt aproape. 
Si neîndoielnic este pentru că nu am fost des ajuns de destoinici în 
credința noastră, pentru că am, hm, am pofiit la idoli ciopliți. 

Preoții schimbară priviri. Aşa făcuseră? Cum se făcea asta, de 
fapt? 

— Şi, da, şi cum e cu sacrificiile? A fost un timp în care 
sacrificiul era sacrificiu, nu o prosteală cu un pui şi nişte flori. 

Asta provocă ceva tuse în audiență. 

— Vorbim despre fecioare? spuse șovăielnic unul dintre preoți. 

— Ahm. 

— Și de tineri neexperimentați, cu siguranţă, zise el repede. 
Sarduk era una dintre cele mai vechi zeițe, ale cărei adoratoare nu 
puneau nimic bun la cale în peșterile sacre; gândul că aceasta 
rătăcea pe undeva, plină de sânge până la coate, te făcea să plângi. 

Lui Koomi îi bubuia inima. 

— Fi, de ce nu? spuse el. Era mai bine atunci, nu? 

— Dar, hm, credeam că am oprit toată chestia asta. Declinul 
populației și așa mai departe. 

Dinspre fluviu se auzi un pleoscăit monstruos. Tzut, Zeul cu 
Cap de Șarpe al Djelului de Sus, ieși la suprafaţă şi privi solemn 

preoțimea adunată. Apoi Fhez, Zeul cu Cap de Crocodil al Djelului 
de Jos, ţâşni lângă el și făcu o încercare iute de a-i smulge capul 
dintr-o mușcătură. Cei doi se scufundară împroșcând o coloană de 
apă şi provocând un val care se revărsă peste balcon. 

— Ah, dar poate că populaţia a scăzut pentru că am oprit 
sacrificarea virginelor — și a virginilor, fireşte — spuse Koomi în 
grabă. V-aţi gândit vreodată la asta? 

Ei se gândiră la asta. Apoi se gândiră iar la asta. 

— Nu cred că regele ar fi de acord — zise unul dintre preoți cu 
precauţie. 

— Regele? strigă Koomi. Unde este regele? Arătaţi-mi-l pe 
rege! Întrebaţi-l pe Dios unde e regele! 

Lângă picioarele lui se auzi o izbitură. Se uită în jos îngrozit 
când masca de aur sări și se rostogoli către preoți. Ei se împrăștiară 
repede, ca niște popice. 

Dios păși în lumina soarelui disputat, cenușiu la faţă de furie. 

— Regele e mort, spuse el. 

Koomi se clătină sub apăsarea furiei, dar îşi reveni uimitor. 

— Atunci, succesorul său... începu el. 

— Nu există successor, zise Dios. Se uită pe cer. Puţini oameni 
se pot uita direct la soare, dar sub veninul privirii lui Dios, însuși 
soarele s-ar fi putut să tresară și să se uite în altă parte. Privi în josul 
acelui nas înspăimântător, ca două cătăn gemene. 

Spuse, în direcția nimănui: 

— Vin aici ca la ei acasă. Cum îndrăznesc? 

Koomi căscă gura. Începu să protesteze, dar o privire de un 
kilowatt îl amuti. 

Koomi căută sprijin la multimea de preoți, care erau ocupati 
să-şi studieze unghiile sau să se holbeze atenți în gol. Mesajul era 
clar. Era pe cont propriu. Totuși, dacă ar fi avut norocul să câștige 
bătălia voinţelor, ar fi fost înconjurat de oameni care să îl asigure 
că fusesră alături de el tot timpul. 

— Oricum, chiar sunt la ei acasă, mormăi el. 

— Ce? 

— Ei, hm, ei chiar sunt la ei acasă, Dios, repetă Koomi. Îşi 
pierdu calmul. Sunt afunisiţii de zei, Dios. 


PIRAMIDE 185 


— Sunt zeii noștri, șuieră Dios. Nu suntem poporul lor. Sunt zeii 
mei Și vor învăţa să facă ce li se spune! 

Koomi renunță la atacul frontal. N-ai fi putut înfrunta privirea 
de safir, n-ai fi putut suporta nasul ca o secure de război și, mai 
mult decât orice, nimeni nu ar fi reușit să ciobească suprafața 
credinței înspăimântoare a lui Dios. 

— Dar... reuși el. 

Cu o mână tremurătoare, Dios îi făcu un semn care îl amuti. 

— Nu au nici un drept! zise el. Nu am dat nici un ordin! Nu au 
nici un drept! 

— Atunci ce o să faci? 

Mâinile lui Dios se desfăcură și se strânseră spasmodic. Se 
simțea așa cum s-ar fi putut simți un regalist — unul bun, unul care 
decupează poze cu toți Regii și le lipește într-un caiet, un regalist 
care n-ar asculta nici o vorbă rea despre ei, ei au făcut o treabă așa 
de bună și nu pot să dea socoteală — dacă dintr-odată toți Regii ar 
apărea în sufrageria lui și ar începe să-i mute mobila. Tânjea după 
necropolă şi după liniștea rece din mijlocul vechilor prieteni şi 
după un pui de somn după care ar fi fost în stare să gândească mult 
mai Clar... 

Lui Koomi îi bătea inima mai tare. Inconvenientul lui Dios era 
o crăpătură unde, cu grija și atenția cuvenite, s-ar fi putut înfige o 
pană. Dar nu puteai folosi un ciocan. Cu capul înainte, Dios ar fi 
putut înfrânge lumea. 

Bătrânul tremura iar. 

— Eu nu îmi îngădui să le spun cum să-și desfășoare afacerile 
în Lumea de Dincolo, zise el. Ei nu ar trebui să îşi îngăduie să îmi 
arate mie cum să îmi conduc regatul. 

Koomi își puse la păstrare, pentru un studiu amănunțit, 
afirmaţia perfidă și îl bătu ușor pe spate. 

— Ai dreptate, firește, zise el. Ochii lui Dios se rotiră. 

— Da? spuse el suspicios. 

— Sunt sigur că, în calitate de ministru al regelui, vei găsi o cale. 
Ai tot sprijinul nostru, O, Dios. Koomi făcu un semn cu mâna pe 
sus către preoți, care intonară o aprobare din toată inima. Dacă nu 
te puteai bizui pe regi şi pe zei, întotdeauna te puteai baza pe 

bătrânul Dios. Nici măcar unul dintre ei nu ar fi preferat, în locul 
urgiei nesigure a zeilor, o mustrare de la Dios. Acesta îi îngrozea 
într-un fel foarte uman și pozitiv, în care nici o entitate 
supranaturală nu ar fi fost în stare să o facă vreodată. Dios o va 
scoate la capăt. 

— Și nu dăm crezare acelor zvonuri smintite despre dispariția 
regelui. Neîndoielnic, sunt exagerăni nebunești, fără bază, spuse 
Koomi. 

Preoții dădură din cap în timp ce, în mintea fiecăruia, un zvon 
minuscul își desfăcea coada. 

— Ce zvonuri? zise Dios din colțul gurii. 

— Așa că luminează-ne, stăpâne, calea pe care trebuie acum să 
o urmăm, spuse Koomi. 

Dios dădu din mână. 

Nu ştia ce să facă. Pentru el, asta era o experiență nouă. Asta 
era Schimbare. 

Singurul lucru la care se putea gândi, tot ce îi trecea prin minte, 
erau cuvintele Ritualului celei de a Treia Ore, pe care le spusese în 
acest moment timp de — cât de mult? Prea mult, prea mult! — Şi ar 
fi trebuit să se ducă să se odihnească demult, dar nu fusese 
niciodată vremea potrivită, nu exista niciodată nimeni capabil, ar 
fi fost pierduti fără el, regatul s-ar fi prăbușit, i-ar fi dezamăgit pe 
toți așa că traversase râul... a jurat de fiecare dată că era ultima 
dată, dar niciodată nu era, nu când răceala 1-a cuprins membrele, 
iar decadele deveniseră — mai lungi. Și acum, când regatul avea 
nevoie de el, vorbele unui Ritual se săpaseră în creierul său și îi 
tulburaseră toate încercările de a gândi. 


Nenorocitule mesteca fericit. Teppic îl priponise prea aproape 
de un măslin care acum primea o curățire totală. Din când în când, 
cămila se oprea și arunca o privire scurtă către pescărușii care 
dădeau roată peste tot deasupra oraşului Ephebe şi îi supunea unei 
scurte rafale mortale de sâmburi de măslină. 

Răsucea pe toate părțile în minte un nou concept interesant în 
fizica tau-dimensională care unifica timpul, spațiu, magnetismul, 
gravitația și, nu se știe de ce, brocoli. Periodic, scoatea zgomote ca 

nişte explozii dintr-o carieră de piatră din depărtare, dar care nu 
făceau decât să arate că toate stomacurile lui funcționau perfect. 

Ptraci şedea sub un copac, hrănind testoasa cu frunze de 
vită-de-vie. 

Căldura crăpa zidurile albe ale tavernei, dar, se gândi Teppic, 
cât de diferită era de Noul Regat. Acolo până și căldura era veche; 
aerul era muced şi lipsit de viață, apăsa ca un teasc, simţeai că era 
făcut din secole condensate. Aici era influenţat de briza mării. Era 
tivit cu cristale de sare. Purta urme incitante de vin; mai mult decât 
o urmă, de fapt, căci Xeno se afla deja la a doua amforă. Acesta 
era genul de loc în care lucrurile își suflecă mânecile și se pun pe 
treabă. 

— Dar tot nu înțeleg cum e cu testoasa, spuse el cu ceva 
greutate. Tocmai luase prima gură de vin ephebian și se părea că 
îi lustruise gâtlejul. 

— E destul de simplu, zise Xeno. Uite, să spunem că acest 
sâmbure de măslină este săgeata și acest, acest — se uită în jur fără 
țintă — acest pescăruş ametit este testoasa, bine? Acum, când tragi 
cu arcul, săgeata se duce aici până la pesc — țestoasă, corect? 

— Cred că da, dar... 

— Dar, până acum, pesc — testoasa s-a mișcat puţin, nu? Am 
dreptate? 

— Cred că da, zise Teppic neajutorat. 

Xeno îi aruncă o privire triumfătoare. 

— Deci, săgeata trebuie să meargă puţin mai mult, nu, până 
unde este testoasa acum. Între timp, a zburat — s-a mișcat, nu mult, 
de acord, dar nu trebuie să fie mult. Corect? Deci săgeata mai are 
încă puțin de mers, dar ideea este că până ajunge unde este testoasa 
acum, testoasa nu mai e acolo. Aşadar, dacă testoasa continuă să 
meargă, săgeata nu o va lovi niciodată. Se va tot apropia, dar n-o 
va lovi niciodată. QED. 

— Corect? zise Teppic automat. 

— Nu, interveni Ibid cu răceală. O duzină de kebabun de 
țestoasă arată că greşeşte. Problema prietenului meu aici de față 
este că nu cunoaște diferenţa dintre un postulat și o metaforă a 
existenței umane. Sau de o groapă. 

— N-a lovit-o ieri, sări Xeno. 

— Da, mă uitam. Abia ai tras de coarda arcului. Te-am văzut, 
zise Ibid. 

Începură să se certe iar. 

Teppic se zgâi în stacana lui de vin. „Acești oameni sunt 
filosofi“, se gândi el. Aşa i-au spus. Deci creierele lor trebuie să fie 
atât de mari, încât să aibă loc şi pentru idei la care nimeni nu s-ar 
gândi nici cinci secunde. Pe drumul spre tavernă, Xeno îi expli- 
case, de exemplu, de ce este logic imposibil să cazi dintr-un copac. 

Teppic descrisese dispariția regatului, dar nu îşi dezvăluise 
poziția în cadrul lui. Nu avea prea muită experiență în aceste 
probleme, dar simțea că regii fără regat nu sunt prea îndrăgiți în 
țările vecine. Existaseră unul sau doi dintre aceștia în Ankh- 
Morpork — regi maziliți, care fugiseră din regatele lor, devenite 
dintr-odată periculoase, în sânul ospitalier al Ankh-ului neavând 
decât hainele de pe ei şi câteva căruţe de bijuterii. Oraşul, fireşte, 
primea pe oricine — indiferent de rasă, culoare, clasă ori credinţă — 
care avea cantități incredibile de bani de cheltuit, dar, oricum, 
înhumarea monarhilor în plus era o sursă obişnuită de contracte 
pentru Breasla Asasinilor. Întotdeauna exista cineva acasă care 
dorea să fie sigur că monarhii detronați rămâneau așa. De obicei 
era un caz de azi aici, mâine mort. 

— Cred că s-a prins în geometnie, zise el cu speranță. Am auzit 
că sunteți foarte buni la geometrie aici, adăugă el, şi poate mi-ați 
putea spune cum să îl aduc înapoi. 

— Geometna nu este punctul meu forte, explică Ibid. După cum 
probabil știi. 

— Pardon? 

— Nu ai citit lucrarea mea Principii ale Guvernării Ideale? 

— Mă tem că nu. 

— Sau Discurs despre Inevitabilitatea Istorică? 

— Nu. 

Ibid se posomori. 

— Ibid este o bine-cunoscută autoritate în orice, îl informă 
Xeno. În afară de geometrie. Și de decoraţiuni interioare. Și de 
logică. Ibid îl privi amenințător. 

— Dar dumneata, atunci? zise Teppic. 

Xeno își goli carafa. 

— Eu sunt implicat mai mult în testarea distructivă a axiomelor, 
spuse el. Tipul pe care îl cauti este Pthagonal. Un om foarte ascutit, 
cu un unghi. 

Fu întrerupt de zgomotul potcoavelor. Câţiva călăreţi trecură 
într-un galop nebunesc pe lângă tavernă pe străzile pietruite 
şerpuitoare ale oraşului. Păreau foarte agitati dintr-un anumit 
motiv. 

Ibid scoase un pescăruș amețit din cupa cu vin și îl aşeză pe 
masă. Părea gânditor. 

— Dacă Vechiul Regat a dispărut într-adevăr... zise el. 

— A dispărut, rosti Teppic ferm. Nu e ceva de care să te înşeli, 
serios. 

— Atunci înseamnă că granița noastră se învecinează cu cea a 
Tsortului, zise Ibid cu greutate. 

— Pardon? spuse Teppic. 

— Nu mai e nimic între noi, explică filosoful. Oh vai. Asta 
înseamnă că vom fi obligați să pornim un război. 

— De ce? 

Ibid deschise gura, se opri și se întoarse către Xeno. 

— De ce înseamnă că vom fi obligați să pornim un război? 

— Imperativul istoric, răspunse Xeno. 

— A, da. Ştiam că e ceva de genul ăsta. Mă tem că este 
inevitabil. E păcat, dar asta e. 

Se auzi un alt tropăit când un alt grup de călăreți dădu colţul, 
coborând dealul, de data aceasta. Purtau căștile cu panaș înalt ale 
armatei ephebiene și strigau cu entuziasm. 

Ibid se așeză mai confortabil pe bancă şi își puse mâinile în 
sân. 

— Ăștia sunt oamenii Tiranului, spuse el, în timp ce trupa 
galopa pe sub porțile orașului şi se îndrepta spre deșert. Îi trimite 
să verifice, fu sigur. 

Teppic ştia totul despre dușmănia dintre Ephebe și Tsort, 
firește. Vechiul Regat profitase din plin de ea, asigurându-se ca 

negustorii din ambele ţări să aibă un loc liniștit în care să practice 
comerțul între ei. Bătu darabana cu degetele în masă. 

— Nu v-aţi mai mai bătut unii cu alții de mii de ani, spuse el. În 
acele vremuri erați niște țărișoare. Era doar o gâlceavă. Acum 
sunteți unași. Oamenii ar putea să fie răniți. Nu vă îngrijorează 
asta? 

— Este o problemă de mândrie, zise Ibid, dar vocea lui era 
atinsă de nesiguranță. Nu cred că avem de ales. 

— A fost afurisita aia de vacă de lemn sau ce-o fi fost, spuse 
Xeno. N-o să ne ierte niciodată pentru asta. 

— Dacă noi nu atacăm, o să atace ei primii, explică Ibid. 

— Co'ect, spuse Xeno. Aşa că am face bine să trecem la 
represalii înainte de a avea ei ocazia să lovească. 

Cei doi filosofi se uitară neplăcut unul la altul. 

— Pe de altă parte, zise Ibid, din cauza războiului e foarte dificil 
să gândeşti limpede. 

— Asta așa este, aprobă Xeno. Mai ales pentru cei morți. 

Urmă o tăcere stânjenitoare, întreruptă doar de vocea lui Ptraci 
care îi cânta țestoasei şi de țipetele ocazionale ale pescăruşilor 
loviți. 

— În ce zi suntem? întrebă Ibid. 

— Marţi, răspunse Teppic. 

— Cred că, zise Ibid, ar putea fi o idee bună să vii la simpozion. 
Ținem unul în fiecare marți, adăugă el. Toate marile minți din 
Ephebe vor fi acolo. Toate astea cer să fie gândite. 

O privi amenințător pe Ptraci. 

— Totuși, spuse el, tânăra ta nu poate participa, fireşte. Femeile 
sunt absolut interzise. Li se încing creierii. 


Regele Teppicymon al XX VII-lea deschise ochii. „Ce beznă 
afunisită“, gândi el. 

ŞI îşi dădu seama că își putea auzi propria inimă bătând, dar 
înfundat și ceva mai departe. 

ȘI atunci îşi aduse aminte. 

Era viu. Era iarăși viu. ŞI, de data aceasta, era pe bucățele. 

Cumva, presupusese că eşti asamblat la loc odată ce ai ajuns 
pe Lumea de Dincolo, ca unul dintre seturile lui Grinjer. 

„Revino-ţi, omule“, gândi el. 

De tine ține să te aduni. 

„Bine“, se gândi el. Erau cel putin șase borcane. Deci ochii mei 
sunt într-unul dintre ele. Ar fi de preferat să scoatem capacul, ca 
să vedem ce facem. 

Asta o să implice mâini, picioare şi degete. 

O să fie foarte delicat. 

Se întinse, de probă, cu încheieturile înțepenite și localiză ceva 
greu. Părea că ar fi putut ceda, așa că își mută braţul în poziție, cu 
multă stângăcie și împinse. 

Se auzi o bufnitură îndepărtată și avu o senzație clară de 
deschidere deasupra lui. Se ridică, scârțâind până la capăt. 

Lateralele sarcofagului de ceremonie încă îl țineau în loc, dar 
spre suprinderea lui descoperi că o mișcare înceată de braţ le 
mătură ca pe niște hârtii. „Trebuie să fie toată conservarea şi 
umplerea, se gândi. Îţi dă ceva greutate.“ 

Își pipăi drumul până la marginea lespezii, își coborî picioarele 
grele pe pământ şi, după ce şuieră niţel din obişnuință, făcu primii 
paşi nesiguri de mort viu. 

Este uimitor de greu să mergi cu picioarele pline cu paie atunci 
când creierul care ține direcția se află într-un borcan la zece 
picioare mai departe, dar reuşi să meargă până la perete și înaintă 
pipăind în lungul acestuia până când o izbitură îi arătă că ajunsese 
la raftul cu borcane. Găsi orbecăind capacele primului dintre ele şi 
iŞI vâri ușor mâna înăuntru. 

„Trebuie să fie creierii, se gândi el nebunește, pentru că grișul 
nu e așa maleabil. Mi-am adunat gândurile, ha-ha.“ 

Mai încercă unul sau două borcane, până când o explozie de 
lumină îi spuse că îl găsise pe cel în care erau ochii. Îşi privi 
propria mână bandajată întinzându-se spre ei, devenind gigantică, 
ȘI îi pescui cu grijă. 

„Astea par să fie părțile importante, se gândi el. Restul poate 
aştepta până mai târziu. Poate când o să îmi fie foame și așa mai 
departe.“ 

Se întoarse și își dădu seama că nu era singur. Dil și Gern îl 
urmăreau. Ca să se strângă și mai mult în colţul îndepărtat al 
încăperii, le-ar fi trebuit coloane vertebrale triunghiulare. 

— Ah. Hei, oameni buni, zise regele, remarcând că vocea îi era 
cam spartă. Știu atât de multe despre voi, mi-ar plăcea să vă strâng 
mâinile. Se uită în jos. Doar că acum sunt ocupate, adăugă el. 

— Aăă, făcu Gern. | 

— N-ai putea să faci un pic de reasamblare, te rog? zise regele 
întorcându-se spre Dil. Cusătunile tale par să țină de minune, 
apropo. Bravo, domnule. 

Mândria profesională sparse bariera de groază a lui Dil. 

— Sunteţi viu? spuse el. 

— Asta era ideea de bază, nu? zise regele. 

Dil dădu din cap. Cu siguranţă era. Întotdeauna crezuse că era 
adevărat. Doar că niciodată nu se așteptase chiar să se întâmple. 
Dar se întâmplase şi primele vorbe, bine, aproape primele vorbe 
rostite fuseseră pentru a lăuda cusătura lui. I se umflă inima în 
piept. Nimeni din Breaslă nu mai fusese lăudat pentru munca lui 
de către un beneficiar. 

— lată, îi zise el lui Gern, ai cărui omoplați făceau o încercare 
vioaie de a-și săpa drumul prin zid. Ascultă ce 1 s-a spus maestrului 
tău. 

Regele se opri. Începea să îi treacă prin cap că lucrurile nu erau 
chiar în regulă. Firește că Lumea de Dincolo era ca lumea asta, 
doar că mai bună, ȘI fără îndoială că exista o grămadă de servitori 
și așa mai departe. Dar deja părea mult prea semănătoare cu lumea 
asta. Era destul de sigur că Dil și Gern nu ar fi trebuit încă să fie în 
ea. Oricum, înțelesese dintotdeauna că oamenii obișnuiți aveau 
propria Lume de Dincolo, unde ar fi fost mult mai degajaţi şi s-ar 
fi putut amesteca cu cei de felul lor și nu s-ar fi simțit stângaci și 
nelalocul lor din punct de vedere social. 

— Hei, zise el. S-ar putea să-mi fi scăpat ceva aici. Nu sunteți 
morți, nu? 

Dil nu răspunse imediat. Unele dintre lucrurile pe care le 
văzuse azi îl făcuseră să fie cam nesigur în această privință. Până 
la urmă, totuși, a fost nevoit să admită că probabil era în viață. 

— Atunci ce se întâmplă? întrebă regele. 

— Nu știm, O, rege, spuse Dil. Chiar nu știm. Totul a devenit 
aievea, O, Izvor al Apelor! 

— Ce? 

— Totul! 

— Totul? 

— Soarele, O, Doamne. Și zeii! Oh, zeii! Sunt peste tot, O 
Stăpâne al Cerului! 

— Am intrat prin spate, zise Gem care căzuse în genunchi. 
lartă-ne, O, Domn al Dreptăţii, care s-a întors să ne înmâneze 
măreaţa lui înțelepciune și asta. Îmi pare rău de ce s-a întâmplat cu 
mine și Glwenda, a fost un moment de cumiizice, pasiune nebună, 
nu ne-am putut controla. De asemenea, eu am fost... 

Dil îi făcu un semn care îl făcu să tacă pios. 

— lartă-mă, îi spuse el mumiei regelui. Dar am putea vorbi ceva 
mai departe de băiat? De la om la- 

— Cadavru? îl ajută regele, încercând să îl facă să se simtă mai 
în largul lui. Cu siguranță. 

Merseră în cealaltă parte a încăperii. 

— Problema este, O, Rege Graţios al... începu Dil, şoptind 
conspirativ. 

— Cred că putem renunţa la toate astea, spuse regele vioi. 
Morţii nu se supun etichetei. „Rege“ ar fi de ajuns. 

— Problema este, atunci — Rege, zise Dil, simțind un ușor fior 
din cauza acestui tratament echitabil, că tânărul Gern crede că el 
este de vină. I-am spus de nenumărate ori că zeii nu s-ar deranja 
atât doar pentru un puști în creştere cu dorințe, dacă mă înțelegeți. 
Se opri şi adăugă precaut. Nu s-ar deranja, nu? 

— N-ar trebui s-o crezi nici o clipă, răspunse regele vioi. Nu 
le-am mai vedea spatele, altfel. 

— Asta i-am spus şi eu, zise Dil, luându-i-se o piatră de pe 
inimă. E un băiat bun, domnule, doar că mama lui e cam ciudată 
în privinţa religiei. „Nu le-am mai vedea spatele“, exact astea au 
fost cuvintele mele. Aș fi foarte recunoscător dacă ați putea vorbi 
cu el, domnule, știți, să-l liniștiți... 

— Aș fi încântat, spuse regele cu bunăvoință. 

Dil se apropie și mai mult. 

— Problema este, domnule, că nu sunt în regulă. Ne-am uitat, 
domnule. Cel puțin, eu m-am uitat. M-am cățărat pe acoperiş. Gern 
nu s-a suit, s-a ascuns sub banc. Nu sunt în regulă, domnule! 

— Ce s-a întâmplat cu e1? 

— Bine, sunt aici, domnule! Asta nu-i în regulă, nu? Adică, să 
nu fie cu adevărat aici. Și se plimbă şi se bat între ei și strigă la 
oameni. Se uită în stânga și în dreapta înainte de a continua. Între 
noi doi, domnule, zise el, nu par prea deştepţi. 

Regele dădu din cap. 

— Ce fac preoții în privinţa asta? 

— l-am văzut aruncându-se unul pe altul în fluviu, domnule. 

Regele dădu iar din cap. 

— Asta pare în regulă, spuse el. Până la urmă le-a venit mintea 
la cap. 

— Stiti ce cred eu, domnule? zise Dil cu sinceritate. Tot ce 
credem noi devine real. Și am mai auzit ceva, domnule. În dimi- 
neaţa asta, dacă a fost dimineaţa asta, mă înțelegeți, pentru că 
soarele e peste tot, domnule, și nu e soarele potrivit, dar azi-di- 
mineață câțiva soldați au încercat să iasă pe drumul spre Ephebe, 
domnule, și știți ce au descoperit? 

— Ce au descoperit? 

— Drumul de plecare, domnule, duce înăuntru! Dil făcu un pas 
în spate ca să ilustreze mai bine senozitatea destăinuirilor. Au intrat 
printre stânci și apoi dintr-odată s-au trezit întorcându-se pe drumul 
dinspre Tsort. Pare să se întoarcă asupra lui însuși. Suntem închiși 
înăuntru, domnule. Închiși cu zeii noștri. 

Iar eu sunt închis în corpul meu, se gândi regele. Tot ce credem 
este adevărat? Și ceea ce credem nu este ceea ce credem că 
credem. 

Adică, noi credem că credem că zeii sunt înţelepţi, și drepți, și 
puternici, dar ceea ce credem cu adevărat este că sunt ca tata după 
o zi grea. Și credem că credem că Lumea de Dincolo este un fel 
de paradis, dar credem de fapt că este chiar aici și că intri în ea cu 
trupul tău și eu sunt înăuntru şi nu o să mai scap niciodată. 
Niciodată. 

— Fiul meu ce are de spus despre toate astea? se interesă el. 

Dil tuşi. Era tusea de rău augur. Spaniolii folosesc un semn al 
întrebării întors pentru a-ți spune că ești pe cale să auzi o întrebare; 
aceasta era tusea care îți spune că ceea ce ești pe cale să auzi este 
o tânguială. 

— Nu știu cum să vă spun, domnule, zise el. 

— Dă-1 drumul, omule. 

— Domnule, se zice că e mort, domnule, se zice că s-a sinucis 
ŞI că a fugit. 

— S-a sinucis? 

— Îmi pare rău, domnule. 

— Şi a fugit după aceea? 

— Pe o cămilă, se spune. 

— Avem o viaţă de apoi foarte activă în familia asta, nu? 
observă regele sec. 

— Pardon, domnule? 

— Adică, s-ar putea susține că cele două afirmatii sunt reciproc 
exclusive. 

Faţa lui Dil deveni de o grăitoare inexpresivitate. 

— Adică, nu pot fi amândouă adevărate, explică regele. 

— Ah! 

— Da, dar eu sunt un caz special, spuse regele morocănos. În 
acest regat credem că trăieşti după moarte doar dacă ai fost 
mum... 

Se opri. 

Era prea îngrozitor, ca să se gândească la asta. Cu toate acestea 
o făcu. 

Apoi spuse: 

— Trebuie să facem ceva în privinta asta. 

Dil zise: 

— Cu fiul dumneavoastră, domnule? 

— Lasă-l pe fiul meu, nu e mort, aș şti, se răsti regele. Poate să 
aibă grijă de el, e fiul meu. Strămoșii mei mă îngrijorează. 

— Dar sunt morți... începu Dil. 

Deja s-a observat că Dil avea o imaginaţie foarte redusă. Într-o 
slujbă ca a lui, o imaginaţie redusă este esențială. Dar ochiul minții 

1 se deschise către panorama piramidelor, care se întindea în lungul 
râului, iar urechea minţii pluti și se strecură prin ușile solide de care 
nici un hoț nu poate trece. 

ȘI auzi mişunarea. 

ȘI auzi loviturile. 

Și auzi strigătele înfundate. 

Regele își petrecu un braţ bandajat peste umerii lui tremurători. 

— Știu că ești un om îndemânatic cu acul, Dil, zise el. 
Spune-mi — cum te descurci cu un baros? 


Copolimer, cel mai mare povestitor din istoria lumii, se lăsă pe 
spate și zâmbi celor mai mari minți din lume, întrunite în jurul 
mesei. 

Teppic mai adăugase o fărâmă bagajului său de cunoștiințe. 
„Simpozion“ înseamnă o serată la care se servește mâncare. 

— E1, spuse Copolimer și se lansă în povestea despre Răz- 
boaiele Tsorţiene. 

— Vedeţi, voi, ce s-a întâmplat a fost că el o dusese pe ea înapoi 
acasă, iar tatăl ei — ăsta nu era vechiul rege, ăsta era cel de dinainte, 
cel cu nuștiucum, s-a însurat cu o fată din Elhanib, era sașie, cum 
o chema, începea cu P.? Sau poate cu L. Una dintre literele astea, 
oricum. Tatăl ei avea o insulă în golful de acolo, Papylos cred că 
îi zicea. Nu, mint, era Crinix. Oricum, regele, celălalt rege, a 
adunat o armată și au... Eleonora, așa o chema. Era saşie, știți. Dar 
destul de drăguță, se spune. Când zic că s-au însurat, sper că nu 
trebuie să vă explic. Adică, a fost cam neoficial. Hm. Oricum, era 
calul ăsta de lemn și după ce l-au băgat înăuntru... V-am zis de 
calul ăsta? Era un cal. Sunt destul de sigur că era un cal. Sau poate 
că era un pui. O să uit şi cum mă cheamă! A fost ideea lui 
cumiizice, cel care şchiopăta. Da. De un picior, adică. Am pomenit 
de el? Fusese bătălia asta. Nu, asta a fost cealaltă, cred. Da. 
Oricum, porcul ăsta de lemn, a naibii idee, l-au făcut din ceva. Îmi 
stă pe limbă. Lemn. Dar asta a fost mai târziu, știți. Bătăha! Mai 
să uit de bătălie. Da. O bătălie a naibii de bună. Toţi băteau în 
scuturi și țipau. Armura nuştiucui strălucea ca o armură strălu- 
citoare. O bătălie și jumătate, bătălia asta. Până una alta, nu cel 

șchiop, celălalt, cumiizice, avea părul roşu. Ştiţi vor. Un tip înalt, 
era gângăvit. Stati aşa, tocmai mi-am amintit, era de pe altă insulă. 
Nu el. Celălalt, șchiopul. Nu voia să meargă, zicea că e nebun. 
Fireşte, era al naibu de nebun, clar. Adică, o vacă de lemn! Cum a 
spus, cumâizice, regele, nu, nu regele ăla, celălalt, a văzut capra, a 
spus: „Mi-e frică de ephebieni, mai ales când sunt atât de nebuni 
să lase la ușă o vită din lemn a naibii de mare, ce tupeu, ăştia cred 
că suntem veniți cu pluta, daţi-i foc“ şi, desigur, cumiizice s-a 
strecurat prin spate și i-a trecut pe toți prin sabie, ce mai distracție. 
Am spus că era sașie? Cică era drăguță, dar depinde de gusturi. Da. 
Oricum, așa s-a întâmplat. Acum, fireşte, cumiizice — cred că îl 
chema Melicanus, era şchop — voia să meargă acasă, ei, cine n-ar 
vrea, fuseseră acolo ani întregi, îmbătrânea și el. De acea a visat 
chestia despre nuştiuce de lemn. Da. Mint, Lavaelous era cel cu 
genunchiul. O luptă destul de bună, lupta aia, vă zic eu. 

Tăcu mulţumit de sine. 

— O luptă destul de bună, mormăi el şi, zâmbind ușor, adormi. 

Teppic îşi dădu seama că rămăsese cu gura larg deschisă. 
O închise. La masă, câțiva dintre participanți își ştergeau ochii. 

— Magie, spuse Xeno. Magie pură. Fiecare cuvânt este un 
canaf pe baldachinul Timpului. 

— E felul în care își aminteşte şi cel mai mic detaliu. La 
milimetru, murmură Ibid. 

Teppic se uită în lungul mesei, apoi îl înghionti pe Xeno. 

— Cine sunt restul? întrebă el. 

— Ei, pe Ibid îl ştu deja. Și pe Copolimer. Acolo e lesop, cel 
mai mare povestitor de fabule din lume. Și acolo e Antiphon, cel 
mai mare scriitor de piese comice din lume. 

— Unde e Pthagonal? întrebă Teppic. Xeno arătă spre capătul 
opus al mesei, unde un bărbat băutor, destul de posac, încerca să 
determine unghiul dintre două chifle. 

— O să te prezint după aceea, promise el. 

Teppic se uită în jur la capetele pleşuve și la bărbile albe lungi, 
care păreau să fie un însemn al funcției. Dacă ai capul chel și o 
barbă albă şi lungă, acestea par să arate că orice se află între ele 

trebuie să bubuie de înțelepciune. Singura excepţie era Antiphon, 
care arăta ca și cum ar fi fost clădit din carne de porc. 

„Acestea sunt minţi luminate, îşi spuse el. Aceștia sunt oameni 
care încearcă să înțeleagă cum e formată lumea, nu prin magie, nu 
prin geometrie, ci vârându-și creierele în orice crăpătură găsesc și 
încercând să o desfacă.“ 

Ibid bătu în masă cerând liniște. 

— Tiranul a anunţat război cu Tsort, zise el. Acum, să analizăm 
locul războiului în republica ideală, spuse el. Ne-ar trebui... 

— Scuze, poți să-mi dai şi mie telina? întrebă lesop. Mulţumesc. 

— ... Republica ideală, după cum spuneam, bazată pe legile 
fundamentale care guvernează... 

— Și sarea. E lângă cotul tău. 

— „.„ Legile fundamentale, deci, care guvernează toți oamenii. 
Acum, este de netăgăduit că războiul... vrei să încetezi, te rog? 

— Ţelina e de vină, se scuză lesop, ronțăind voios. Nu mă pot 
abtine când vine vorba de ţelină. 

Xeno se uită cu suspiciune la ce avea în furculiță. 

— Ia uite, ăsta-i calamar, exclamă el. Eu n-am cerut calamar. 
Cine a comandat calamar? 

— De netăgăduit, repetă Ibid ridicând vocea, de netăgăduit, vă 
întreb eu... 

— Cred că ăsta e cușcuș de miel, constată Antiphon. 

— Al tău era calamarul? 

— Eu am cerut pește cu sarmale. 

— Eu am comandat miel. Poţi să mi-l dai, te rog? 

— Nu-mi amintesc să fi cerut cineva atâta pâine cu usturoi, zise 
Xeno. 

— Uite, unii dintre noi încearcă să emită un concept filosofic, 
rosti Ibid sarcastic. Ne scuzaţi că vă întrerupem, da? 

Cineva aruncă în el cu o baghetă de pâine. 

Teppic se uită la cea avea el în furculiță. Fructele de mare nu 
erau cunoscute în regat, iar ceea ce avea în furculiță poseda prea 
multe valve și ventuze pentru a-l linişti. Ridică cu mare grijă o 
frunză de viță fiartă şi fu sigur că vede ceva zbughind-o pe după o 
măslină. 

Ah. Încă ceva de ţinut minte, deci. Ephebienii făceau vin din 
orice puteau pune într-o găleată şi mâncau orice nu putea ieşi 
dintr-una. 

Împinse mâncarea pe farfurie. O parte împinse şi ea. 

lar filosofii nu se ascultau unul pe altul. Și își pierdeau firul 
ideii. Probabil că aşa funcționează mocratia. 

O chiflă sări pe lângă el. Ah, și devin surescitați. 

Observă un omuleţ slab care stătea în faţa lui și mesteca afectat 
un tentacul anonim. În afară de geometrul Pthagonal, care acum 
calcula posomorât raza farfuniei sale, aceasta era singura persoană 
care nu striga tot ce avea pe suflet. Uneori, făcea câte o notiță 
scurtă pe o bucată de pergament pe care o vâra apoi în togă. 

Teppic se întinse în faţă. Mai departe, la masă, lesop, încurajat 
de sâmburii ocazionali de măslină și de chifle, începuse o fabulă 
lungă despre o vulpe, un curcan, o gâscă și un lup care puseseră un 
rămășag să vadă cine poate sta mai mai mult sub apă cu greutăți 
legate de picioare. 

— lartă-mă, spuse Teppic, ridicându-și vocea peste vacarm. 
Cine eşti? 

Micuţul îl privi timid. Avea niște urechi foarte mari. Într-o 
anumită lumină, ar fi putut fi confundat cu o carafă foarte subțire. 

— Eu sunt Endos, se prezentă el. 

— De ce nu filosofezi? 

Endos tăie o moluscă ciudată. 

— De fapt, eu nu sunt filosof, mărturisi el. 

— Nici scriitor de piese umoristice sau altceva? zise Teppic. 

— Mă tem că nu. Eu sunt un Ascultător. Endos Ascultătorul, 
așa sunt cunoscut. 

— E fascinant, spuse Teppic automat. Ce implică asta? 

— Să ascult. 

— Doar să asculti? 

— Pentru asta sunt plătit, explică Endos. Uneori dau din cap. 
Sau zâmbesc. Sau dau din cap și zâmbesc în același timp. 
Încurajator, ştii. Le place. 

Teppic simți că se cerea ca în acest moment el să comenteze. 

— Mamă! spuse el. 


200 TERRY PRATCHETT 


Endos dădu din cap încurajator și îi zâmbi într-un fel care 
sugera că din toate lucrunle pe care Endos le-ar fi putut face acum, 
nici unul nu era la fel de captivant ca a-l asculta pe Teppic. Era 
ceva cu urechile lui. Păreau să fie o uriașă gaură neagră auriculară 
care cerea să fie astupată cu vorbe. Teppic simți o dorință cople- 
şitoare de a-i spune totul despre viața, și speranțele, și visele lui... 

— Fac pariu, zise el, că primeşti o grămadă de bani. 

Endos îi surâse încurajator. 

— L-ai ascultat pe Copolimer spunându-și povestea de multe 
ori? 

Endos dădu din cap și zâmbi, deși o urmă slabă de suferință se 
zărea în ochii lui. 

— Bănuiesc, zise Teppic, că urechile tale își dezvoltă o 
suprafață dură de protecție după o vreme? 

Endos dădu din cap. 

— Continuă, te rog, îl îndemnă el. 

Teppic se uită la Pthagonal, care desena abătut unghiuri drepte 
în salata tarama. 

— Mi-ar plăcea să stau toată ziua și să te ascult cum mă asculți, 
spuse el. Dar e acolo un om cu care aș vrea să vorbesc. 

— Uluitor, zise Endos făcând o scurtă notă și îndreptându-și 
atenţia către o conversaţie din altă parte a mesei. Un filosof afir- 
mase că deși adevărul înseamnă frumuseţe, frumuseţea nu în- 
seamnă neapărat adevăr, și se pornise o ceartă. Endos ascultă cu 
atenție. 

Teppic se duse la locul în care Pthagonal şedea într-o suferință 
neostoită și, acum, se uita bănuitor la crusta unei plăcinte. 

Teppic privi peste umărul lui. 

— Cred că am văzut ceva mișcându-se acolo, zise el. 

— Ah, spuse geometrul, scoțând cu dinţii dopul unei amfore. 
Misteriosul tânăr în negru din regatul pierdut. 

l Rolul ascultătorilor nu a fost niciodată apreciat pe deplin. Totuşi, este 
binecunoscut că majoritatea oamenilor nu ascultă. Folosesc timpul în care 
vorbeşte cineva pentru a se gândi la ce vor spune după aceea. Adevărații 
Ascultători au fost întotdeauna respectaţi în culturile orale și slăviți pentru 


valoarea lor rară; barzi și poeți sunt pe toate drumurile, dar un bun Ascultător e 
greu de găsit sau, cel puţin, greu de găsit a doua oară. (n. a.) 

— Speram că m-aţi putea ajuta să îl găsesc. zise Teppic. Am 
auzit că aveţi nişte idei foarte neobișnuite în Ephebe. 

— Trebuia să se întâmple, spuse Pthagonal. Scoase un compas 
din pliurile robei şi măsură gânditor plăcinta. Crezi că e o 
constantă? E un concept descurajant. 

— Pardon? 

— Diametrul se împarte la circumferință, ştii. Ar trebui să fie de 
trei ori. Așa ai zice, nu? Dar se întâmplă? Nu. Trei virgulă unu 
patru unu şi o grămadă de alte numere. Afurisitele nu se mai 
termină. Ştii cât mă scoate asta din sărite? 

— Cred că vă scoate foarte rău din sănte, încuviunță Teppic 
politicos. 

— Corect. Îmi arată că Creatorul nu a folosit cercurile potrivite. 
Nici măcar nu e un număr! Adică, trei virgulă cinci, asta poți să 
accepţi. Sau trei virgulă trei. Asta ar părea corect. Se zgâi ursuz la 
plăcintă. 

— lartă-mă, spuneați că trebuia să se întâmple? 

— Ce? întrebă Pthagonal din adâncurile întristării lui. Plăcintă!! 
adăugă el. 

— Ce trebuia să se întâmple? întrebă Teppic. 

— Nu poți să te joci cu geometria, prietene. Piramidele? 
Periculoase chestii. O caută cu lumânarea. Adică, Pthagonal se 
intinse șovăielnic spre cupa lui de vin, cât credeau că o să mai ţină 
să construiască piramide tot mai mari? Adică, de unde cred ei că 
vine puterea? Adică, sughiță, ai fost acolo, nu? Ai observat 
vreodată cât de încet pare să fie totul? 

— Oh, da, rosti Teppic sec. 

— Asta pentru că timpul e absorbit, înţelegi? Piramidele. Așa 
că trebuie să îl descarce. Scânteiere îi zice. Li se pare că arată 
frumos! Îşi pierd timpul! 

— Tot ce știu e că aerul parcă a fost fiert într-o șosetă, explică 
Teppic. Şi nimic nu se schimbă vreodată, chiar dacă nu rămâne la 
fel. 

Joc de cuvinte intraductibil. În limba engleză, „plăcintă“ (pie) și „pi“ (simbolul 
matematic) se pronunţă la fel. (n. tr.) 

— Corect, spuse Pthagonal. Motivul fiind că e timpul trecut. Îl 
folosesc iar şi iar. Piramidele iau tot timpul nou. Și, dacă nu lași 
piramidele să se descarce, puterea adunată va... se opri. Cred, 
continuă el, că a scăpat printr-o, cumiizice, o ruptură. În timp. 

— Am fost acolo înainte ca regatul să, hm, dispară, zise Teppic. 
Mi s-a părut că am văzut cum s-a mișcat marea piramidă. 

— Poftim. Probabil că a răsucit dimensiunile cu nouăzeci de 
grade, spuse Pthagonal cu siguranţa celui complet beat. 

— Adică, așa încât lungimea e înălțime și înălțimea e lățime? 

Pthagonal clătină un deget nesigur. 

— Nununu, zise el. Așa încât lungimea e înălțime și înălțimea 
e grosime Și grosimea e lățime și lățimea €...râgâi... timp. I-o altă 
dimensiune, întelegi? Sunt patru, nenorocitele. Timpul e una dintre 
ele. La nouăzeci de chestii faţă de celelalte. La grade mă refer. 
Doar că, doar că, nu poate exista în lumea asta aşa, pur și simplu, 
deci locul a trebuit să iasă un pic afară, întelegi? Altfel oamenii ar 
fi îmbătrânit dacă mergeau în lateral. Se uită cu tristeţe în străfun- 
durile cupei. Şi la fiecare zi de naştere ai mai fi împlinit o milă, 
adugă el. 

Teppic se uită la el înspăimântat. 

— Astea-s timpul și spațiul, continuă Pthagonal. Poţi să le dai 
peste cap dacă nu eşti atent. Trei virgulă unu patru unu. Ce fel de 
număr e ăsta? 

— Pare onbil, spuse Teppic. 

— Așa e, la naiba. Undeva, Pthagonal începu să se clatine pe 
bancă, undeva cineva a construit un univers cu o valoare respec- 
tabilă, decentă, a, a, se uită inexpresiv la masă, a plăcintei. Nu un 
afurisit de număr care nu se termină niciodată, ce fel de... 

— Adică, oamenii să îmbătrânească doar mergând. 

— Nu știu, totuși. Ai putea să faci o plimbare până unde aveai 
optsprezece ani. Sau să mergi să vezi cum o să arăţi la șaptezeci. 
Să călătorești în lățime, totuși, asta chiar ar fi o șmecherie. 

Pthagonal zâmbi distrat, iar apoi, foarte încet, se prăbuși în 
mâncarea din faţa lui. O parte din ea se dădu din drum!. 
| Greșea. Natura urăște anomaliile dimensionale și le închide frumușel, ca să nu-i 


deranjeze pe oameni. Natura, de fapt, urăște multe lucruri, inclusiv vidurile, navele 
numite Marie Celeste și cheile de mandrină pentru bormașinile electrice. (n. a.) 

Teppic îşi dădu seama că gâlceava filosofică din jurul lui se 
potolise nitel. Se uită în lungul șirului până când îl zăn pe Ibid. 

— Nu va merge, spuse Ibid. Tiranul nu ne va asculta. Nici 
poporul. Oricum, se uită la Antiphon, nu suntem cu toții de acord 
în această problemă. 

— Afunisiţii de tsorțieni trebuie să primească o lecţie, zise 
Antiphon cu asprime. Pe continentul ăsta nu e loc pentru două mari 
puteri. Nu știu să piardă, oricum, doar pentru că le-am furat regina. 
Buna dispoziţie tinerească, dragostea își va găsi calea... 

Copolimer se trezi. 

— Ai înțeles greşit, rosti el cu blândeţe. Marele război a fost 
pentru că ei au furat regina noastră. Cum o chema, închipuiți-vă că 
a lansat o sută de cămile, începea cu A sau cu T sau... 

— Așa au făcut? strigă Antiphon. Nenorociţii! 

— Sunt aproape sigur, zise Copolimer. 

Teppic se așeză şi se întoarse spre Endos Ascultătorul. Acesta 
încă își mânca mâncarea, cu aerul celui care este hotărât să aibă 
grijă de digestia lui. 

— Endos? 

Ascultătorul își puse cu atenție cuțitul și furculita de o parte și 
de alta a farfunei. 

— Da? 

— Sunt nebuni cu toții, nu? întrebă Teppic epuizat. 

— Foarte interesant, răspunse Endos. Te rog, continuă. Băgă 
timid mâna în togă și scoase o bucăţică de pergament, pe care o 
împinse ușurel către Teppic. 

— Ce-i asta? 

— Nota mea, explică Endos. Cinci minute de Ascultare Atentă. 
Majoritatea domnilor de aici are conturi lunare, dar înțeleg că 
dumneata pleci dimineaţă? 

Teppic renunţă. Se ridică de la masă și ieși în grădina răcoroasă 
care înconura citadela Ephebe. Statui din marmură albă ale 
ephebienilor din antichitate, făcând diverse lucruri eroice 
dezbrăcați se iteau din frunziș și, din loc în loc, se aflau statui ale 
zeilor ephebieni. Era greu să îi deosebești. Teppic știa că Dios avea 
vorbe grele de spus despre ephebieni pentru că aveau zei care 

arătau ca oamenii. „Dacă zeii arătau ca muritorii, obişnuia el să 
zică, atunci de unde mai știau oamenii cum să se poarte cu e1?“ 

Lui Teppic îi cam plăcuse ideea. Conform legendei, zeii 
ephebieni erau chiar ca oamenii, doar că își foloseau puterile 
pentru a face lucruri pe care oamenii nu aveau curajul să le facă. 
Un truc favorit al zeilor ephebieni, își aminti el, era să se 
transforme în câte un animal pentru a obține favorurile femeilor 
ephebiene sus-puse. Și unul dintre ei, se povestea, se transformase 
într-o ploicică aurie în urmărirea alesei lui. Toate acestea ridicaseră 
nişte întrebări foarte interesante despre viața de noapte obişnuită a 
sofisticatei Ephebe. 

O găsi pe Ptraci şezând pe iarbă sub un plop, hrănind testoasa. 
Îi aruncă broaștei o privire suspicioasă, pentru cazul în care ar fi 
fost un zeu care făcea o încercare. Nu arăta ca un zeu. Dacă era un 
zeu, atunci juca incredibil de bine. 

Ea îi dădea să mănânce o frunză de salată. 

— Pţestoasă dragă și micuță, o alinta ea, apoi îşi ridică privirea. 
A, tu erai, zise ea sec. 

— N-ai pierdut prea multe, spuse Teppic aşezându-se pe iarbă. 
Sunt o adunătură de nebuni. Când am plecat spărgeau farfuriile. 

— Asta e ptradițional sfârşitul unei mese ephebiene, zise Ptraci. 

Teppic se gândi la asta. 

— De ce nu la început? întrebă el. 

— Și apoi probabil că dansează pe sunetele de burzuki, adăuga 
Ptraci. Cred că e o rasă de câini. 

Teppic şedea cu capul în mâini. 

— Trebuie să recunosc că vorbeşti foarte bine epheba, zise el. 

— Pmulţumesc. 

— Doar o urmă de accent, totuși. 

— Limbile străine fac parte din pregătirea noastră, zise ea. ȘI 
bunica mi-a spus că o urmă de accent e mai pfascinantă. 

— Am învățat același lucru, îşi aminti Teppic. Un asasin ar 
trebui să fie întotdeauna puțin străin, indiferent unde se află. La 
partea asta sunt bun, adăugă el cu amărăciune. 

Ea începu să îi maseze gâtul. 


PIRAMIDE 205 


— Am fost în port, spuse ea. Sunt chestiile alea ca niște plute 
mari, ştii tu, cămilele mării... 

— Corăbii, o corectă Teppic. 

— Şi merg peste tot. Am putea merge oriunde am vrea. Lumea 
e un plucru minunat, dacă dorim. 

Teppic îi povesti despre teoria lui Pthagonal. Ea nu păru 
surprinsă. 

— Ca un eleșteu vechi în care nu mai vine apă proaspătă, 
observă ea. Așa că toată lumea tot intră în aceeași băltoacă veche. 
Tot ptimpul pe care îl trăieşti a fost deja trăit. Trebuie să fie ca și 
cum ai face baie în apa în care s-a mai îmbăiat cineva. 

— Eu mă voi întoarce. 

Degetele se opriră din frământarea iscusită a mușchilor lui. 

— Am putea merge oriunde, repetă ea. Avem pbunuri, putem 
vinde cămila. Mi-ai putea arăta oraşul ăla, Ankh-Morpork. Pare 
interesant. 

Teppic se întrebă ce efect ar fi avut Ankh-Morpork asupra 
fetei. Apoi se întrebă ce efect ar fi avut ea asupra orașului. În mod 
clar, ea înflorea. Se părea că în Vechiul Regat nu avusese nici un 
gând al ei, în afară de a alege următorul bob de strugure pe care să 
îl decojească, dar de când ieșise de acolo părea să se fi schimbat. 
Maxilarul nu i se schimbase, era tot micut şi, trebuia să recunoască, 
foarte frumos. Dar, cumva, era mult mai vizibil. Obișnuia să 
privească în pământ când vorbea cu el. Continua să nu se uite 
întotdeauna la el când îi vorbea, dar acum era din cauză că se 
gândea la altceva. 

Descoperi că tot dorea să spună, politicos, fără să o accentueze 
în vreun fel, doar ca o blândă aducere aminte, că el era regele. Dar 
avea sentimentul că ea ar fi spus că nu a auzit și să fie e bun să 
repete, şi dacă s-ar fi uitat la el, n-ar mai fi putut s-o zică iar. 

— Te-ai putea duce, spuse el. Te-ai descurca bine. Ți-aş da 
câteva nume Și adrese. 

— Şi tu ce ai face? 

— Mi-e teamă să mă gândesc la ce se întâmplă acolo. Ar trebui 
să fac ceva. 

— Nu poţi. De ce să pte chinui? Chiar dacă n-ai vrea să fii 
asasin, ptot sunt o grămadă de lucruri pe care le-ai putea face. Și 
ai zis că bărbatul a spus că nu e un loc în care oamenii să mai poată 
intra. Urăsc piramidele. 

— Sigur nu sunt acolo oameni de care îţi pasă? 

Ptraci dădu din umeri. 

— Dacă sunt morţi, nu mai am ce face, spuse ea. Și dacă sunt 
vii, nu mai am ce face. Deci nu voi face. 

Teppic se holbă la ea cu un fel de admiraţie amestecată cu 
groază. Era un rezumat minunat al felului în care stăteau lucrurile. 
Doar că el nu reușea să gândească așa. Trupul îi fusese departe 
vreme de șapte ani, dar sângele fusese în regat de o mie de ori mai 
mult. Cu siguranţă, dorise să îl Jase în urmă, dar asta era întreaga 
problemă. Ar fi fost acolo. Chiar dacă l-ar fi evitat tot restul vieții, 
ar fi rămas ca un fel de ancoră. 

— Mă simt atât de nefericit, repetă el. Îmi pare rău. La asta se 
reduce totul. Aș vrea să mă întorc măcar pentru cinci minute, doar 
ca să le spun că, ei, că nu mă mai întorc. Ar fi destul. Probabil că 
e doar vina mea. 

— Dar nu ai cum să te întorci! O să stai pe dinafară trist, ca regii 
detronaţi despre care mi-ai povestit ptu. Ştii, cu mantiile ptocite și 
cerşind tot timpul de mâncare într-un fel de înaltă clasă. Nimic nu 
e mai nefolositor decât un rege fără regat, ai spus. Gândește-te la 
asta. 

Merseră pe străzile orașului scăldate de lumina apusului 
îndreptându-se către port. Toate străzile din oraș duceau către port. 

Cineva tocmai punea o torță în far, care era una dintre cele Mai 
Mult de Şapte Minuni ale Lumii şi fusese construit după planurile 
lui Pthagonal, folosind Regula de Aur și cele Cinci Principii 
Estetice. Din păcate, fusese construit în locul nepotrivit, pentru că 
a-l pune unde trebuia, ar fi stricat aspectul portului, dar, în general, 
marinarii erau de acord că era un far minunat și că aveai la ce să te 
uiţi în timp ce așteptai să fii remorcat dintre stânci. 

Portul de mai jos era plin de corăbii. Teppic şi Ptraci merseră 
pe lângă lăzi și baloturi până ajunseră la zidul de apărare lung și 

curbat, calmul portului de o parte, bătut de valuri în cealaltă. 
Deasupra, farul lumina și scânteia. 

Acele nave vor pleca spre locuri de care doar auzise, ştia asta. 
Ephebienii erau mari negustori. S-ar fi putut întoarce în Ankh să 
își ia diploma, iar apoi lumea ar fi fost într-adevăr molusca pe care 
o dorea, iar el ar avea toate cuțitele pentru a o deschide. 

Ptraci își puse mâna în a lui. 

ȘI n-ar mai auzi despre însurătoarea cu rudele. Lunile petrecute 
în Djelibeybi deja păreau ca un vis, unul dintre acele vise circulare 
pe care nu reușeşti niciodată să le goneşti și care transformă 
insomnia într-o perspectivă atractivă. 

Ce-i trebuie unui tip într-o astfel de situație e un semn, un fel 
de manual de instrucțiuni. Problema vieții este că nu ai ocazia să 
te antrenezi înainte de a o face serios. Doar... 

— Doamne? E Teppic, nu? 

Vocea 1 se adresa de la nivelul gleznei. Un cap se iți peste 
piatra pontonului, urmat iute de trup. Unul extrem de bogat 
îmbrăcat, unul pe care nu se făcuse economie de diamante, blănuri, 
mătăsuri ŞI fireturi, având în vedere că toate, fără nici o excepție, 
erau negre. 

Era Dojenel. 


— Acum ce face? întrebă Ptaclusp. 

Fiul său își iți grijuliu capul peste ruinele unei coloane şi îl 
urmări pe Hat, Zeul cu Cap de Vultur. 

— Amuşină, zise el. Cred că îi place statuia. Sincer, tată, de ce 
a trebuit să cumperi așa ceva? 

— A fost pentru un contract, spuse Ptaclusp. Oricum, am crezut 
că o să fie o linie îndrăgită. 

— De cine? 

— F;, lu îi place. 

Ptaclusp Hb riscă să mai arunce o privire la monstruozitatea 
ascuţită care încă ţopăia printre ruine. 

— Spune-i că poate s-o ia dacă pleacă, sugeră el. Spune-i că 
poate s-o cumpere la preţul de cost. 

Ptaclusp se strâmbă. 

— Cu reducere, zise el. O promoţie specială pentru clienţii 
noștri supranaturali. 

Se uită la cer. Din ascunzătoarea lor dintre ruinele șantierului, 
cu Marea Piramidă încă bâzâind ca o centrală electrică în spatele 
lor, avusese o priveliște excelentă a venirii zeilor. La început, se 
uitase la ei cu un anumit calm. Zeii aveau să fie niște clienți buni, 
întotdeauna voiau temple și statui, putea negocia direct, să sară 
peste intermediar. 

Și apoi își dăduse seama că un zeu, când este nemulțumit de 
produs, aşa cum s-ar putea întâmpla, poate că tencuiala nu respectă 
exact specificațiile sau poate că un colț al templului s-a lăsat puţin 
din cauza nisipurilor mişcătoare, un zeu nu se apucă să ceară cu 
voce puternică să vină directorul. Nu. Un zeu ştie exact unde eşti 
și trece la subiect. De asemenea, se ştie foarte bine că zeii sunt 
rău-platnici. La fel şi oamenii, firește, dar ei nu se așteaptă să mori 
ca să se stingă datona. 

Privirea i se întoarse către celălalt fiu, o siluetă pictată pe 
statuie, cu gura înghețată într-un „O“ de uimire, şi Ptaclusp ajunse 
la o concluzie. 

— Mi s-a luat de piramide, zise el. Să-mi aduci aminte, băiete. 
Dacă scăpăm de aici, gata cu piramidele. Am devenit prea nigizi. 
Socot că-i timpul să ne extindem. 

— Asta îți tot spun de ani întregi, tată! strigă IIb. Ti-am spus, 
vreo două apeducte bunicele vor face o... 

— Da, da, mi-aduc aminte, zise Ptaclusp. Da. Apeducte. Toate 
arcadele și chestiile alea. Bine. Doar că nu-mi amintesc unde 
spuneai că se pune sarcofagul. 

— Tată! 

— Nu mă lua în seamă, băiete. Cred că înnebunesc. 

Nu se poate să fi văzut acolo o mumie şi doi bărbați cărând un 
baros... 


Era, într-adevăr, Dojenel. 

Si Dojenel avea o corabie. 

Teppic știa că mai departe pe coastă Seniphul din Al-Khali trăia 
într-un palat fabulos, numit Rhoxie, despre care se spunea că 

fusese construit într-o singură noapte de un duh și era vestit în 
mituri şi legende pentru minunăţia luil. Nenumita era o Rhoxie 
plutitoare, dar mai mult. Creatorul ei a avut un complex al auritului 
și a încercat toate trucurile cu vopseaua aurie, stâlpi încolăciți și 
draperii scumpe care făceau nava să pară mai mult un budoar care 
se ciocnise cu un gen foarte suspect de teatru. 

De fapt, îți trebuia un ochi de asasin, care vede detaliile 
ascunse, pentru a observa cât de inocent masca lipsa de gust 
supleţea carenei și faptul că, socotind până și spațiul cabinei şi 
calele, tot părea să mai existe mult loc de depozitare nevăzut. 

Apa din jurul a ceea ce Ptraci numea capătul ascuțit se vălurea 
ciudat, dar ar fi fost absolut ridicol să bănuiești că o navă 
comercială atât de bătătoare la ochi ar fi avut ascuns un pinten de 
abordaj sub apă sau că doar cinci minute de lucru cu un topor ar fi 
transformat acest Alcăzar greoi în ceva care ar fi putut fugi de 
aproape orice alt obiect plutitor și le-ar fi făcut pe cele care l-ar fi 
putut prinde să regrete foarte mult. 

— Foarte impresionant, spuse Teppic. 

— E doar pentru imagine, serios, se scuză Dojenel. 

— Da. Îmi dau seama. 

— Adică, suntem niște negustori săraci. 

Teppic dădu din cap. 

— Formula obișnuită este „negustori săraci, dar cinstiți“, 
spuse el. 

Dojenel zâmbi ca un comerciant. 

— Oh, cred că deocamdată rămânem doar la partea cu „săraci“ 
Oricum, tu ce naiba mai faci? Ultima dată plecai să te faci rege 
într-un loc de care n-a auzit nimeni. Și cine este această minunată 
domniță? 

— O chea... începu Teppic. 

— Ptraci, spuse Ptraci. 

— E o sluj... începu Teppic. 

— Cu siguranță e o prințesă de sânge regal, zise Dojenel mieros. 
Și mi-ar face cea mai mare plăcere dacă ea, de fapt dacă amândoi, 


l Era, așadar, cunoscut colocvial drept Casa Spirtului. (n.a.) 

ați lua masa cu mine diseară. Nu avem decât umila mâncare a 
marinarului, din păcate, dar o scoatem noi la capăt, o scoatem. 

— Nu e ephebiană, nu? spuse Teppic. 

— Biscuiţi marinărești, carne sărată, chestii de astea, zise 
Dojene! fără să îşi ia ochii de la Ptraci. Nu o părăsiseră de când ea 
venise la bord. 

Apoi râse. Era vechiul şi cunoscutul râs al lui Dojenel, nu chiar 
fără umor, dar în mod clar bine controlat de centrii superion ai 
creierului proprietarului său. 

— Ce coincidență uluitoare! spuse el. Și noi trebuie să ndicăm 
ancora la răsărit. Pot să vă ofer niște haine de schimb? Amândoi 
arătați cam, hm, prăfuiți. 

— Haine aspre, marinărești, bănuiesc, zise Teppic. După cum i 
se cuvine unui umil negustor, dacă nu greşesc? 

De fapt, Teppic fu condus într-o cabină mică, la fel de elegant 
și de atent decorată ca un ou cu diamante, unde pe pat era întinsă 
o serie de haine pe cât de frumoase se puteau găsi oriunde pe 
Marea Circulară. Este adevărat, toate păreau a fi la mâna a doua, 
dar spălate bine și cusute cu iscusință, astfel încât tăietunile de sabie 
abia se vedeau. Privi gânditor la cârligele din perete și la urmele 
slabe de pe lemn, care arătau că acolo fuseseră atârnate difente 
lucruri Și că fuseseră scoase în grabă. 

Ieși în coridorul îngust și se întâlni cu Ptraci. Aceasta își alesese 
o rochie roşie de gală, așa cum era la modă în urmă cu zece ani în 
Ankh-Morpork, cu mâneci umflate, cu multă lenjerie ascunsă și 
colerete cât pietrele de hotar. 

Teppic află ceva nou, anume că femeile atractive, îmbrăcate în 
câteva fâşii de voal şi câțiva metri de mătase pot, de fapt, să arate 
mult mai plăcut atunci când sunt complet îmbrăcate din cap până 
în picioare. Ea se învârti de probă. 

— Sunt o grămadă de lucruri din astea înăuntru, spuse ea. Așa 
se îmbracă femeile din Ankh-Morpork? E ca şi cum ai purta o 
casă. Și nici nu transpiri așa de rău. 

— Uite, despre Dojenel, zise el grăbit. Adică, e un băiat bun, 
dar... 

— E foarte bun, aşa-i, aprobă ea. 

— Bine. Da, recunoscu Teppic deznădăjduit. E un vechi prieten. 

— Foarte frumos. 

Unul dintre membrii echipajului se matenaliză la capătul 
coridorului și îi pofti cu o plecăciune în cabina de ceremonii. Aerul 
de bătrân servitor al marinarului era tulburat doar de modelul în 
zigzag al cicatricelor de pe cap și de niște tatuaje care făceau ca 
imaginile din Palatul cu Obloane să pară a fi ilustraţii dintr-un 
manual de făcut etajere. Lucrurile pe care acestea le făceau când 
el își încorda mușchii i-ar fi putut fascina ore întregi pe clienții 
tuturor tavernelor din port, iar el nici nu avea habar că cel mai prost 
moment din viaţa sa era doar la câteva minute distanţă. 

— Totul este foarte plăcut, spuse Dojenel, turnând niște vin. 
Dădu din cap către bărbatul tatuat. Poti să servești supa, Alfonz, 
adăugă el. 

— Uite, Dojenel, nu ești pirat, nu-i aşa? întrebă Teppic. 

— Asta te tot frământa? Dojenel rânji hâtru. 

Nu era singurul lucru care îl frământa pe Dojenel, dar se 
luptase pentru primul loc. Dădu din cap. 

— Nu, nu suntem. Doar preferăm să, hm, evităm birocraţia 
oricând avem ocazia. Ştii? Nu ne place ca oamenii să îşi bată capul 
cu tot ce facem noi. 

— Doar că toate hainele... 

— Ah. Suntem atacați de pirați destul de des. De aceea a pus 
tata să fie construită Nenumita. Întotdeauna îi surprinde. Şi toată 
chestia este sigură din punct de vedere moral. Noi le luăm nava, 
toate comorile şi orice prizonieri vor fi reușit să salveze și le oferim 
un drum spre casă la preţuri competitive. 

— Ce faci cu pirații? 

Dojenel se uită la Alfonz. 
el. Tata zice întotdeauna că unui om la ananghie trebuie să îi oferi 
o mână de ajutor. Punând condiţii, adică. Cum merge munca de 
rege? 

Teppic îi povesti. Dojenel ascultă atent, legănându-și vinul în 
pahar. 

— Deci asta e, spuse el la final. Am auzit că va fi un război. De 
aceea ridicăm pânzele la noapte. 

— Te înţeleg, zise Teppic. 

— Nu, vreau să spun că plecăm ca să organizăm comerțul. Cu 
ambele părti, firește, deoarece suntem absolut imparțiali. Armele 
produse pe acest continent chiar sunt destul de şocante. Sunt total 
periculoase. Ar trebui să vii şi tu cu noi. Ești o persoană foarte 
valoroasă. 

— Niciodată nu m-am simţit mai lipsit de valoare ca acum, rosti 
Teppic lipsit de orice speranță. 

Dojene! îl privi uluit. 

— Dar ești rege! zise el. 

— Ei, da, dar... 

— Al unei țări care teoretic încă există, dar de fapt nu poate fi 
atinsă de vreun muritor? 

— Din păcate. 

— Și poţi să dai legi pentru, ei bine, monedă și taxe, da? 

— Cred că da, însă... 

— Şi nu crezi că ești valoros? Doamne, Tep, contabilii noştri 
probabil că pot născoci cincizeci de feluri ca să... bine, mi se 
umezesc mâinile doar când mă gândesc la asta. Probabil că tata va 
cere să ne mutăm biroul principal acolo, pentru început. 

— Dojenel, ţi-am explicat. Ştii asta. Nimeni nu poate intra, 
spuse 'Teppic. 

— Asta nu contează. 

— Nu contează? 

— Nu, pentru că o să ne facem filiala principală în Ankh și o să 
ne plătim taxele unde o fi locul ăla. Tot ce ne trebuie este o adresă 
oficială pe, nu ştiu, Calea Piramidelor sau așa ceva. Ascultă la 
mine și nu accepta nimic până când tata nu îți dă un scaun în 
consiliul de administraţie. Oricum, ești de sânge regal, asta e 
întotdeauna impresionant... 

Dojenel continuă să trăncănească. Teppic simţea cum 1 se 
încingeau hainele. 

Deci asta era. Îţi pierzi regatul și pe urmă acesta devine mai 
valoros, pentru că e un paradis fiscal și te așezi în consiliu, orice o 
însemna asta, şi se rezolvă lucrurile. 

Ptraci dezamorsă situația apucând braţul lui Alfonz în timp ce 
acesta servea fazanul. 

— Împreunarea Câinelui Prietenos cu a celor Doi Biscuiti Mici! 
exclamă ea, cercetând tatuajul complicat. Nu prea mai vezi așa 
ceva în zilele noastre. Nu e bine făcut? Se distinge până şi iaurtul. 

Alfonz îngheţă, apoi roşi. Să vezi fierbințeala împrăștiindu-se 
pe marele cap brăzdat de cicatrice era ca şi cum ai privi soarele 
răsărind de după un lanţ muntos. 

— Cu ce e ăla de pe cealaltă mână? 

Alfonz, care arăta ca și cum printre slujbele anterioare ar fi 
avut-o şi pe cea de berbec, murmură ceva și, foarte timid, își arătă 
antebraţul. 

— Nu-i prea potrivit pentru domniţe, șopti el. 

Ca un explorator pasionat, Ptraci dădu în lături părul sârmos, 
în timp ce Dojenel o urmărea cu gura căscată. 

— O, o știu pe asta, zise ea cu nepăsare. E din Cele 130 de Zile 
ale Pseudopolisului. Anatomic e imposibil. Dădu drumul braţului 
și se întoarse la mâncarea ei. După o clipă ridică privirea spre 
Teppic și Dojenel. 

— Nu mă luaţi în seamă, rosti ea cu voce cristalină. Continuati, 
vă rog. 

— Alfonz, te rog să te duci să îți pui o cămașă ca lumea pe tine, 
îl îndemnă Dojenel cu o voce răgușită. 

Alfonz se retrase, holbându-se la braţul său. 

— Hm. Ce, hm, ziceam? spuse Dojenel. Scuze. Mi-am pierdut 
şirul. Hm. Mai vrei vin, Tep? 

Ptraci nu doar deraiase trenul gândirii, ci rupsese șinele, arsese 
stațiile și topise podurile pentru a le da la fier vechi. Și astfel, cina 
se împotmoli în plăcintă cu carne, pere proaspete, arici-de-mare 
cristalizat și o flecăreală sporadică despre vremurile bune din trecut 
de la Breaslă. Fuseseră acolo cu trei luni în urmă. Parcă trecuse o 
viață. Trei luni în Vechiul Regat erau o viaţă de om. 

— Deci asta e, spuse el la final. Am auzit că va fi un război. De 
aceea ridicăm pânzele la noapte. 

— Te înţeleg, zise Teppic. 

— Nu, vreau să spun că plecăm ca să organizăm comerțul. Cu 
ambele părți, firește, deoarece suntem absolut imparțiali. Armele 
produse pe acest continent chiar sunt destul de şocante. Sunt total 
periculoase. Ar trebui să vii și tu cu noi. Eşti o persoană foarte 
valoroasă. 

— Niciodată nu m-am simţit mai lipsit de valoare ca acum, rosti 
Teppic lipsit de orice speranță. 

Dojenel îl privi uluit. 

— Dar eşti rege! zise el. 

— E1, da, dar... 

— Al unei tări care teoretic încă există, dar de fapt nu poate fi 
atinsă de vreun muritor? 

— Din păcate. 

— Și poţi să dai legi pentru, ei bine, monedă și taxe, da? 

— Cred că da, însă... 

— Și nu crezi că ești valoros? Doamne, Tep, contabilii noștri 
probabil că pot născoci cincizeci de feluri ca să... bine, mi se 
umezesc mâinile doar când mă gândesc la asta. Probabil că tata va 
cere să ne mutăm biroul principal acolo, pentru început. 

— Dojenel, ţi-am explicat. Știi asta. Nimeni nu poate intra, 
spuse Teppic. 

— Asta nu contează. 

— Nu contează? 

— Nu, pentru că o să ne facem filiala principală în Ankh și o să 
ne plătim taxele unde o fi locul ăla. Tot ce ne trebuie este o adresă 
oficială pe, nu ştiu, Calea Piramidelor sau așa ceva. Ascultă la 
mine şi nu accepta nimic până când tata nu îți dă un scaun în 
consiliul de administrație. Oricum, ești de sânge regal, asta e 
întotdeauna impresionant... 

Dojenel continuă să trăncănească. Teppic simţea cum 1 se 
încingeau hainele. 

Deci asta era. Îţi pierzi regatul și pe urmă acesta devine mai 
valoros, pentru că e un paradis fiscal şi te așezi în consiliu, orice o 
însemna asta, Și se rezolvă lucrurile. 

Ptraci dezamorsă situația apucând braţul lui Alfonz în timp ce 
acesta servea fazanul. 

— Împreunarea Câinelui Prietenos cu a celor Doi Biscuiti Mici! 
exclamă ea, cercetând tatuajul complicat. Nu prea mai vezi așa 
ceva în zilele noastre. Nu e bine făcut? Se distinge până şi iaurtul. 

Alfonz îngheță, apoi roși. Să vezi fierbințeala împrăștiindu-se 
pe marele cap brăzdat de cicatrice era ca şi cum ai privi soarele 
răsănnd de după un lanţ muntos. 

— Cu ce e ăla de pe cealaltă mână? 

Alfonz, care arăta ca şi cum printre slujbele anterioare ar fi 
avut-o şi pe cea de berbec, murmură ceva şi, foarte timid, își arătă 
antebraţul. 

— Nu-i prea potrivit pentru domniţe, şopti el. 

Ca un explorator pasionat, Ptraci dădu în lături părul sârmos, 
în timp ce Dojenel o urmărea cu gura căscată. 

— O, o ştiu pe asta, zise ea cu nepăsare. E din Cele 130 de Zile 
ale Pseudopolisului. Anatomic e imposibil. Dădu drumul brațului 
și se întoarse la mâncarea ei. După o clipă ridică privirea spre 
Teppic și Dojenel. 

— Nu mă luaţi în seamă, rosti ea cu voce cristalină. Continuati, 
vă rog. 

— Alfonz, te rog să te duci să îţi pui o cămașă ca lumea pe tine, 
îl îndemnă Dojenel cu o voce răgușită. 

Alfonz se retrase, holbându-se la brațul său. 

— Hm. Ce, hm, ziceam? spuse Dojenel. Scuze. Mi-am pierdut 
șirul. Hm. Mai vrei vin, Tep? 

Ptraci nu doar deraiase trenul gândirii, ci rupsese şinele, arsese 
stațiile și topise podurile pentru a le da la fier vechi. Și astfel, cina 
se împotmoli în plăcintă cu carne, pere proaspete, arici-de-mare 
cristalizat și o flecăreală sporadică despre vremurile bune din trecut 
de la Breaslă. Fuseseră acolo cu trei luni în urmă. Parcă trecuse o 
viață. Trei luni în Vechiul Regat erau o viaţă de om. 

După o vreme, Ptraci căscă și se duse în cabina ei, lăsându-i pe 
cei doi singuri cu o sticlă de vin neîncepută. Într-o tăcere plină de 
venerație, Dojenel o urmări plecând. 

— Mai sunt multe ca ea în palatul tău? întrebă el. 

— Nu știu, recunoscu Teppic. S-ar putea. De obicei stau întinse 
peste tot şi cojesc struguri sau flutură evantaie. 

— E uimitoare. O să-i dea peste cap în Ankh, știi. Cu așa o față 
și cu o minte ca... Ezită. E...? Adică, voi doi sunteți...? 

— Nu, zise Teppic. 

— E foarte atractivă. 

— Da, spuse Teppic. 

— Un fel de încrucișare între o dansatoare de templu şi un 
ferăstrău. 

Îşi luară paharele și ieșiră pe punte, unde câteva dintre luminile 
oraşului păleau în faţa strălucirii stelelor. Apa era nemișcată, 
aproape uleioasă. 

Lui Teppic începea să i se învârtă capul încetișor. Deşertul, 
soarele, două straturi lucioase de alcool ephebian pe pereţii 
stomacului și o sticlă de vin își adunau forțele să-i facă praf 
sinapsele. 

— Tre” să recunosc, îngăimă el, întinzându-se pe balustradă, că 
te descurci bine. 

— E în regulă, spuse Dojenel. Comerţul este destul de intere- 
sant. Construiești pieţe, ştii. Lupta cu competiţia în sectorul cor- 
sarilor. Ar trebui să ni te alături, băiete. Aici e viitorul, cum zice 
tata. Nu cu vrăjitorii și cu regii, ci cu oameni întreprinzători care 
îşi pot permite să îi angajeze. Fără supărare, înţelegi. 

— Noi suntem singurii rămaşi, spuse Teppic în paharul de vin. 
Din tot regatul. Eu, ea, şi o cămilă care miroase ca un covor. Un 
regat străvechi, pierdut. 

— Bine că nu era unul nou, zise Dojenel. Cel puțin oamenii au 
apucat să-l poarte o vreme. 

— Nu ştii cum e, spuse Teppic. E ca o mare piramidă. Dar cu 
susul în jos, înţelegi. Toată istoria, toți strămoşii, toți oamenii, 
Totul se scurge în mine. Chiar la fund. 

Se prăbuși pe un odgon încolăcit când Dojenel îi dădu înapoi 
sticla și spuse: 

— Te pune pe gânduri, nu? Sunt toate orașele şi regatele astea 
pierdute în jur, ca Ee, în Marele Nef. Ţări întregi, dispărute. 
Pierdute pe undeva. Poate că oamenii au început să se joace cu 
geometria, ce zici? 

Teppic sforăia. 

După câteva clipe, Dojenel se clătină înainte, aruncă sticla 
goală peste bord — făcu pleosc și pentru câteva secunde un șuvoi 
de bule deranjă calmul nemișcat — și se împletici către patul său. 


Teppic visa. 

Si în visul său, stătea într-un loc înalt, dar nesigur, deoarece se 
balansa pe umerii tatălui și ai mamei lui, iar sub ei îi putea distinge 
pe bunici și sub ei strămoșii săi se întindeau în lături într-o, ei bine, 
într-o mare piramidă de umanitate a cărei bază se pierdea în nori. 

Auzea murmurul ordinelor strigate și a indicațiilor care pluteau 
spre el. 

Dacă nu faci nimic, nu vom fi fost niciodată. 

— E doar un vis, spuse el și ieși din el într-un palat în care un 
om mic ȘI negricios, cu o pânză în jurul mijlocului, şedea pe o 
bancă de piatră mâncând smochine. 

— Firește că-i un vis, zise acesta. Lumea este visul Creatorului. 
Totul înseamnă vise, feluri diferite de vise. Se presupune că îti 
spun diferite lucruri. Ca: nu mânca ouă înainte să te culci. Chestii 
de genul ăsta. L-ai avut pe cel despre cele șapte vaci? 

— Da, zise Teppic privind în jur. Visa o arhitectură destul de 
bună. Una dintre ele cânta la trombon. 

— Pe vremea mea fuma un trabuc. Asta-i un vis ancestral bine 
cunoscut. 

— Ce înseamnă? 

Micuţul își scoase o sămânță dintre dinți. 

— Habar n-am, răspunse el. Mi-aş da mâna dreaptă ca să aflu. 
Apropo, nu cred că ne cunoaștem. Eu sunt Khuft. Am fondat acest 
regat. Visezi o smochină bună. 

— Şi pe tine te visez? 

— Ba bine că da. Aveam un vocabular de opt sute de cuvinte, 
chiar crezi că așa aş vorbi? Dacă te aștepți la vreun sfat ancestral 
folositor, las-o baltă. Ăsta e un vis. Nu pot să-ţi spun nimic din ce 
nu ştii. 

— Tu ești întemeietorul? 

— Aici de față. 

— Eu... credeam că ești altfel, zise Teppic. 

— Cum adică? 

— Ei... pe statuie... 

Khuft dădu nerăbdător din mână. 

— Aia e doar pentru relaţiile publice, spuse el. Adică, uită-te la 
mine. Arăt eu patriarhal? 

Teppic îl evaluă critic. 

— Nu cu pânza aia în jurul mijlocului, recunoscu el. E cam, ei, 
jerpelită. 

— Mai poate fi purtată ani întregi, zise Khufi. 

— Totuşi, bănuiesc că doar asta mai apuci să iei când fugi de 
persecuție, spuse Teppic, dornic să arate o fire înțelegătoare. 

Khuft mai luă o smochină și se uită chorâș la el. 

— Ce face? 

— Frai persecutat, zise Teppic. De aceea ai fugit în deșert. 

— Oh, da. Ai dreptate. A naibii dreptate. Eram persecutat pentru 
convingerile mele. 

— E îngrozitor, spuse Teppic. 

Khuft scuipă. 

— A naibii dreptate. Eram convins că oamenii n-o să-și dea 
seama că le-am vândut cămile cu dinți de ipsos decât când ajun- 
geam eu departe de oraș. 

Trecu ceva până când vorbele lui își făcură efectul, dar reușiră 
să o facă cu tot aplombul unui bloc de beton în nisipuri mișcătoare. 

— Eşti infractor? spuse Teppic. 

— Ei, infractor e un cuvânt urât, ştii ce vreau să zic? spuse 
micuțul strămoș. Eu prefer antrepenor. Am fost înaintea vremurilor 
mele, asta e problema mea. 

— Și tu fugeai? întrebă Teppic slab. 

— N-ar fi fost, răspunse Khufi, o idee bună să mai zăbovesc. 

— „Și Khuft, cămilarul, s-a pierdut în Deșert şi s-a deschis în 
fața lui, ca un Dar de la Zei, o Vale prin care curgeau Laptele și 
Mierea“, cită Teppic cu o voce cavernoasă. Adăugă: Credeam că 
trebuie să fi fost îngrozitor de lipicioasă. 

— lată-mă pe mine, mort de sete, toate cămilele făcând o zarvă 
uriașă, țipând după apă și, în clipa următoare — vâj — o afurisită de 
vale a unui mare fluviu, cu şiruri de stuf, hipopotami, tot tacâmul. 
Din senin. Aproape că am fost călcat în picioare când au dat 
năvală. 

— Nu, zise Teppic. N-a fost aşa! Zeilor văii li s-a făcut milă de 
tine şi ți-au arătat drumul, nu? Tăcu, surprins de tonurile rugătoare 
din vocea sa. 

Khuft rânji batjocoritor. 

— Oh, da? Si s-a nimerit că am dat eu peste o sută și ceva de 
mile de fluviu în mijlocul deșertului pe care toți ceilalți nu-i 
băgaseră de seamă. E uşor să nu o vezi, o vale de fluviu de o sută 
și ceva de mile în mijlocul deşertului, nu? Nu că aș fi vrut să caut 
cămila de dar la dinți, mă înţelegi, aşa că m-am dus și mi-am adus 
familia și restul băieților imediat. Nici nu m-am uitat înapoi. 

— Acum nu era, şi în clipa următoare era? zise Teppic. 

— Cam așa. Greu de crezut, nu? 

— Nu, spuse Teppic. Nu. Nu chiar. 

Khuft îl împunse cu un deget zbârcit. 

— Întotdeauna am crezut că au făcut-o cămilele, zise el. Tot 
timpul m-am gândit că, într-un fel, ele au chemat-o, ca și cum ar 
fi fost acolo potențial, dar nu prea, şi avea nevoie doar de un pic 
de efort ca să devină reală. Ciudate lucruri, cămilele. 

— Știu. 

— Mai ciudate ca zeii. E vreo problemă? 

— Scuze, spuse Teppic, doar că e cam șocant. Adică, eu cre- 
deam că suntem cu adevărat de sânge regal. Adică, suntem mai 
nobili ca oricine. 

Khuft își scoase o sămânță de smochină dintre două cioturi 
înnegrite care, deoarece se aflau în gura lui, probabil ar fi trebuit 
numite dinți. Apoi scuipă. 

— Asta ține de tine, zise el, şi dispăru. 

Teppic mergea prin necropolă, piramidele erau un luminator 
cu margini zimţate profilându-se în noapte. Cerul era corpul arcuit 
al unei femei, iar zeii stăteau în jurul orizontului. Nu arătau ca zeii 
care fuseseră pictați pe ziduri vreme de mii de ani. Arătau mai rău. 
Arătau mai bătrâni decât Timpul. Până la urmă, zeii nu interveneau 
niciodată în treburile oamenilor. Dar pentru alte lucruri erau ei 
proverbiali. 

— Ce să fac? Nu sunt decât un om, spuse el tare. 

Cineva zise: 

— Nu cu totul. 


Teppic se trezi în țipetele pescărușilor. 

Alfonz, care purta o cămașă cu mâneci lungi și expresia celui 
care nu are de gând s-o mai dea vreodată jos, niciodată, îi ajuta pe 
alți câțiva oameni să desfacă una dintre pânzele Nenumitei. Se uită 
în jos la Teppic, în patul său de frânghie și îi făcu un semn din cap. 

Se mișcau. Teppic se ridică în capul oaselor și văzu portul 
Ephebe alunecând în tăcere în lumina gri a dimineții. 

Se ridică în picioare nesigur, gemu, își luă capul în mâini, o luă 
la goană și sări peste parapet. 


Heme Krona, proprietarul grajdunlor Profesioniştii Cămilelor, 
mergea încet în jurul lui Nenorocitule, fredonând. Cercetă 
genunchii cămilei. Dădu un șut de probă într-unul dintre picioarele 
ei. Cu o mișcare iute, care îl luă pe Nenorocitule complet prin 
surprindere, deschise brusc gura animalului și îi studie dinții mari, 
galbeni, apoi sări în spate. 

Luă o scândură dintr-o grămadă dintr-un colţ, înmuie o pensulă 
într-o oală cu vopsea neagră și după o clipă de gândire scrise cu 
grijă: „UN SINGUR PROPRIETAR“. 

După ce se mai gândi niţel, adăugă „KILOMETRAJ 
REDUS!“ 

Tocmai picta și „MARE VITEZĂ“ când Teppic intră clătinân- 
du-se și se sprijini, gemând, de tocul ușii. La picioare i se formau 
băltoace de apă. 

— Am venit după cămila mea, spuse el. 

Krona oftă. 

— Noaptea trecută ai spus că te întorci într-o oră, zise el. O să 
te taxez pentru o zi întreagă de chirie a grajdului, bine? Plus că 
i-am făcut un masaj și m-am ocupat de picioarele ei, serviciu 
complet. Face cinci cerci, în regulă, emirule? 

— Ah, Teppic se bătu peste buzunar. 

— Uite, spuse el, am plecat de acasă cam în grabă, vezi tu. Nu 
cred că am vreun ban la mine. 

— Mie-mi convine, emirule. Krona se întoarse la scândura lui. 
Cum se scrie „UN AN GARANŢIE“? 

— Sigur o să îți trimit banii, zise Teppic. 

Krona îi oferi zâmbetul ucigător al celui care le-a văzut pe 
toate — măgari cu părul refăcut, elefanți cu colti de ipsos, cămile 
cu cocoaşe false lipite pe ele — și care cunoaşte adâncurile pu- 
trede ale sufletului uman atunci când se ajunge la afaceri. 

— Las-o jos, rajahule, spuse el, că măcăne. 

Teppic se scotoci în tunică. 

— Ți-aş putea da acest cuțit valoros, propuse el. 

Krona îi aruncă o privire scurtă și pufni. 

— Scuze, emirule. Nu se poate. Nu dai banii, nu vezi cămila. 

— ŢI l-aş putea da cu vârful în față, spuse Teppic disperat, ştiind 
că doar ameninţarea asta l-ar fi putut scoate din Breaslă. De ase- 
menea, știa că nu era prea bună ca amenințare. Ameninţănle nu 
făceau parte din programa de la școala Breslei. 

Unde mai pui că, șezând pe baloţii de paie din spatele grajdu- 
rilor, se găseau doi oameni solizi, care tocmai începeau să dea 
atenție dezbaterii. Arătau ca fraţii mai mari ai lui Alfonz. 

Fiecare centru de vehicule de orice fel de oriunde din univers 
îi are. Niciodată nu sunt chiar grăjdari, sau mecanici, sau angajaţi, 
sau cumpărători. Întotdeauna funcţia lor este neclară. Mestecă paie 
sau fumează țigări pe furiș. Dacă există pe acolo lucruri ca ziarele, 
le citesc sau, cel puţin, se uită la poze. 

Începură să îl urmărească pe Teppic cu atenţie. Unul dintre ei 
ridică două cărămizi și începu să le arunce şi să le prindă. 

— Eşti un băiat tânăr, înțeleg asta, spuse Krona cu blândețe. 
Abia intri în viaţă, emirule. Nu vrei belele. Făcu un pas înainte. 

Uriașul cap păros al lu: Nenorocitule se întoarse pentru a se 
uita la el. În străfundurile minţii lui, coloane de cifre mici țâşniră 
iar în sus. 

— Uite, îmi pare rău, dar trebuie să îmi iau cămila înapoi, insistă 
Teppic. E o problemă de viață și de moarte! 

Krona dădu din mână către cei doi bărbaţi de prisos. 

Nenorocitule îl pocni. Nenorocitule avea idei foarte concise 
despre oamenii care își băgau mâinile în gura lui. În plus, văzuse 
cărămizile şi orice cămilă știe cât dă adunarea a două cărămizi. 
A fost o lovitură bună, cu degetele bine întinse, puternică și 
înșelător de înceată. L-a ridicat pe Krona și l-a trimis direct într-o 
grămadă aburindă de gunoi de grajd augean. 

Teppic își luă avânt, se prinse de blana prăfuită a lui Neno- 
rocitule și ateriză greoi pe gâtul acestuia. 

— Îmi pare foarte rău, spuse el către ce se mai vedea din Krona. 
Chiar o să îţi trimit niște bani. 

Nenorocitule, în acest moment, dansa în cerc. Tovarăşii lui 
Krona stăteau în spate în timp ce copitele ca niște farfurii vâjâiau 
prin aer. 

Teppic se aplecă înainte şi şuieră într-o ureche care se zbătea 
nebunește. 

— Mergem acasă, zise el. 


Aleseseră prima piramidă la întâmplare. Regele se uită la 
cartușul de pe ușă. 

— Binecuvântată este Regina Far-re-ptah, citi Dil cu supunere, 
Conducătoare a Cerurilor, Doamnă a Djelului, Stăpână a... 

— Bunica Pooney, zise regele. Merge. Se uită la feţele lor 
uimite. Așa îi spuneam eu când eram mic. Vedeţi voi, nu puteam 
să pronunt Far-re-ptah. Ei, dă-i drumul. Nu mai căsca gura. Sparge 
ușa. 

Gern cântăn ciocanul cu nesiguranță. 

— E o piramidă, maestre, spuse el adresându-se lui Dil. Nu ai 
voie să o deschizi. 

— Și ce propui, băiete? Să băgăm un cuţit în crăpătură și să-l 
zgâltâim? zise regele. 

— Fă-o, Gern, îl îndemnă Dil. N-o să se întâmple nimic. 

Gern dădu din umeri, își scuipă în palmele care erau, de fapt, 
destul de umede din cauza transpirației şi groazei, şi roti. 

— Din nou, zise regele. 

Placa uriașă bubui când fu lovită de baros, dar era granit, şi 
rezistă. Câteva bucăţi de mortar plutiră, apoi ecourile se întoarseră, 
plimbându-se înainte și înapoi pe bulevardele moarte ale 
necropolei. 

— Din nou. 

Bicepsul lui Gern se mișcă asemenea unei țestoase în untură. 

De data aceasta primi ca răspuns un bubuit, cum ar fi cel 
provocat de un capac greu care se lovește de pământ undeva 
departe. 

Rămaseră în tăcere, ascultând un sunet de târșâire înceată 
dinăuntrul piramidei. 

— Să lovesc din nou, sire? întrebă Gern. Amândoi îi făcură 
semn să tacă. 

Târșâitul se apropie. 

Apoi piatra se mișcă. Se împotmoli o dată sau de două ori, dar 
cu toate acestea se mișcă, încet, rotindu-se pe o parte, astfel încât 
o crăpătură de umbră neagră apăru. Dil putea distinge o formă și 
mai întunecată în beznă. 

— Da? spuse aceasta. 

— Eu sunt, bunico, zise regele. 

Umbra rămase nemişcată. 

— Ce, micul Pootle? întrebă aceasta bănuitoare. 

Regele evită faţa lui Dil. 

— E în regulă, bunico. Am venit să te scoatem. 

— Cine-s oamenii ăștia? rosti umbra pe un ton arțăgos. N-am 
nimic, tinere, îi spuse ea lui Gern. Nu tin bani în piramidă și poți 
să lași arma aia, nu mă spene. 

— Sunt servitori, bunico, explică regele. 

— Au ceva cu care să se identifice? mormăi bătrâna. 

— Eu îi identific, bunico. Am venit să te scoatem. 

— Băteam de ore întregi, zise răposata regină, ieşind la lumina 
zilei. Arăta exact ca regele, doar că bandajele mumiei erau mai gri 

și prăfuite. A trebuit să mă duc să mă întind niţel, a venit sfârșitul. 
Nu-i mai pasă nimănui de tine când ești mort. Unde mergem? 

— Să le dăm drumul şi celorlalți, propuse regele. 

— A naibii de bună idee. Bătrâna regină se clătină în spatele lui. 

— Deci asta e Lumea de Dincolo, da? zise ea. Nu e cu mult mai 
bună. ÎI înghionti cu un cot ascuţit pe Gern. Eşti mort și tu, tinere? 

— Nu, doamnă, răspunse Gern, cu tonurile brave și tremură- 
toare ale cuiva care merge pe sârmă peste hăurile nebuniei. 

— Nu merită. Așa să știi. 

— Da, doamnă. 

Regele păşi pe dalele antice către următoarea piramidă. 

— ÎI ştiu pe ăsta, spuse regina. Era aici pe vremea mea. Regele 
Ashk-ur-men-tep. Al Treilea Imperiu. Pentru ce e ciocanul, tinere? 

— Vă rog, doamnă, trebuie să bat în uşă, doamnă, zise Gern. 

— Nu trebuie să bati. E întotdeauna înăuntru. 

— Asistentul meu vrea să spună că sparge sigilule, doamnă, 
spuse Dil, dornic să facă pe plac. 

— Tu cine ești? întrebă regina. 

— Mă numesc Dil, O, Regină. Maestru îmbălsămător. 

— Oh, asta eşti, da? Am nişte cusături care trebuie refăcute. 

— Va fi o onoare şi un privilegiu, O, Regină, zise Dil. 

— Da. Va fi, spuse ea și se întoarse scârțâind spre Gern. Dă-i 
drumu” cu ciocanu”, tinere! 

Astfel îndemnat, Gern roti rapid ciocanul într-un arc lung. 
Trecu prin fața nasului lui Dil scoțând un sunet ca de potârniche și 
sparse sigiliul în bucăți. 

Ceea ce ieși, când praful se aşezase, nu era îmbrăcat chiar după 
ultima modă. Bandajele erau maronii și putrede și, observă Dil cu 
îngrijorare profesională, deja începeau să se desfacă pe la coate. 
Când vorbea, era ca și cum ai fi deschis un sarcofag străvechi. 

— M-am sculat, spuse acesta. Și nu a fostu lumină. Aiasta-i 
Lumea de Dincolo? 

— S-ar părea că nu, zise regina. 

— Asta-i tot? 

— Nu prea merită să moni, nu? spuse regina. 

Regele antic dădu din cap, dar uşurel, ca și cum i-ar fi fost 
teamă să nu-i cadă. 

— Ceva, zise el, trebuie făcutu. 

Se întoarse pentru a privi Marea Piramidă și arătă cu ceea ce 
fusese odată un braţ. 

— Cine doarme acolo? întrebă el. 

— E a mea, de fapt, zise Teppicymon clătinându-se înainte. Nu 
cred că ne cunoaștem, încă nu am fost înmormântat, fiu-meu a 
construit-o pentru mine. A fost împotriva voinței mele, crede-mă. 

— E un lucru înfricoșătoriu, constată regele antic. l-am sâmţit 
clădirea. Şi în somnul morții am sâmțit-o. E destul de mare să 
înmormântezi lumea în ea. 

— Eu am vrut să fiu înmormântat în mare, zise Teppicymon. 
Urăsc piramidele. 

— Ba nu, spuse Ashk-ur-men-tep. 

— lartă-mă, dar le urăsc, repetă regele politicos. 

— Dar nu le urăşti. Ceea ce sâmți acuma este o uşoară repulsie. 
După ce ai statu într-una vreme de o mie de ani, spuse străbunul, 
atunci începi să ştii ce iaste ura. 

Teppicymon se înfioră. 

— Marea, zise el. Acolo e bine. Doar te dizolvi. 

Pormiră către următoarea piramidă. Gern mergea înainte, cu 
fața ca o frescă, posibil una pictată târziu în noapte de către un 
artist care îşi ia inspiraţia pe rețetă. Dil îl urma. Își umfla pieptul. 
Întotdeauna sperase să-și croiască drum în lume, și iată-l acum, 
păşind în rând cu regi. 

Bine. Clătinându-se în rând cu regii. 


Era o altă zi frumoasă în deșert. Întotdeauna era o zi frumoasă, 
dacă prin frumos înţelegeai o căldură ca de cuptor și un nisip pe 
care ai fi putut prăji castane. 

Nenorocitule înainta cu viteză, mai mult ca să-și țină picioarele 
departe de pământ cât mai mult posibil. Pentru o clipă, în timp ce 
se legănau pe dealurile de lângă oaza împresurată de ogoare și 
plină de măslini din jurul Ephebei, lui Teppic i se păru că vede 

Nenumita ca un punct minuscul pe azuriul mării. Dar se putea să 
fi fost doar o scânteiere de lumină pe un val. 

Apoi trecură de creastă, intrând într-o lume de galben și ocru. 
Pentru o vreme, copacii piperniciți ținură piept nisipului, dar apoi 
nisipul câștigă și se întinse triumfător, dună după dună. 

Deșertul nu era doar fierbinte, era și tăcut. Nu existau păsări, 
nici freamătul ființelor organice ocupate să trăiască. Noaptea s-ar 
fi putut auzi tânguirea insectelor, dar acum erau ascunse adânc sub 
nisip pentru a se feri de arșița zilei, iar soarele galben și nisipul 
galben deveniră o încăpere fără ecou în care respirația lui Neno- 
rocitule suna ca un motor pe aburi. 

Teppic învățase multe lucruri de când plecase prima dată din 
Vechiul Regat, şi era pe punctul să ma: înveţe unul. Toate autori- 
tățile în domeniu sunt de acord că atunci când traversezi un deșert 
arzător e bine să porți pălărie. 

Nenorocitule intră în trapul târșăit pe care o cămilă de viteză 
de prima mână îl poate ține ore întregi. 

După vreo două mile, Teppic zări o coloană de praf în spatele 
dunei următoare. În cele din urmă ajunseră în spatele corpului 
principal al armatei Elphebiene, care înainta legănându-se în jurul 
a jumătate de duzină de elefanți de luptă, ale căror panașe de pe 
coifuri se unduiau în briza de cuptor. În baza unor principii 
generale, soldaţii aclamară când Teppic trecu pe lângă ei. 

Elefanti de luptă! Teppic gemu. Și Tsort trecuse la elefanți de 
luptă. Elefanții de luptă erau la modă în ultima vreme. Nu erau 
prea buni la nimic în afară de a-și călca în picioare propriile trupe 
atunci când, inevitabil, intrau în panică, aşa că geniile militare din 
ambele tabere ripostau crescând elefanți și mai mari. Elefanții erau 
impresionanți. 

Nu se știe din ce motiv, mulți dintre acești elefanți trăgeau 
căruțe uriașe pline cu lemne. 

Alergă înainte, în vreme ce soarele se ridica tot mai sus și, iar 
asta era neobişnuit, puncte mov şi albastre începeau să joace 
încetișor de-a lungul orizontului. 

Un alt lucru straniu se întâmpla. Cămila părea să meargă pe 
cer. Poate că asta avea vreo legătură cu țiuitul pe care Teppic îl 
avea în urechi. 

Ar fi trebuit să se oprească? Dar atunci cămila ar fi putut 
cădea... 

Trecuse bine de amiază când Nenorocitule se împletici la 
umbra arzătoare a formațiunii de calcar care odată indicase 
marginea văii și se prăbuși uşor în nisip. Teppic se rostogoli pe Jos. 

Un detașament de ephebieni se zgâia peste spațiul îngust către 
un număr foarte asemănător de tsorțieni aflați de partea cealaltă. 
Ocazional, de dragul imaginii, câte unul dintre ei flutura o suliță. 

Când Teppic deschise ochii, îi fu dat să vadă înfricoșătoarele 
măşti de bronz ale câtorva soldați ephebieni uitându-se la el. Gurile 
lor de metal erau blocate în rânjete de dispret suprem. Sprâncenele 
strălucitoare erau strâmbate de o furie ucigașă. 

Unul dintre ei spuse: 

— Își revine, domnule sergent. 

O faţă de metal ca mânia forțelor naturii se apropie, umplând 
câmpul vizual al lui Teppic. 

— Am ieșit fără pălărie, nu, băiețică? zise aceasta cu o voce 
veselă care suna ciudat din cauza metalului. Grăbiţi se ne încleștăm 
cu dușmanul, așa am făcut? 

Cerul se învârtea în jurul lui Teppic, dar un gând ieși la 
suprafață în tigaia fierbinte a minţii lui, preluă controlul corzilor 
vocale și bolborosi: 

— Cămila! 

— Ar trebui să fii închis pentru cum te porți cu ea, spuse 
sergentul dând din deget. N-am mai văzut vreuna în starea asta. 

— N-o lăsaţi să bea! Teppic se ridică drept în capul oaselor, cu 
gonguni uriașe bătând și artificii fierbinți declanșându-i-se în 
craniu. Capetele acoperite de coifuri se întoarseră unul spre altul. 

— Pe zei, trebuie că are ceva cu cămilele, zise unul dintre ele. 
Clătinându-se, Teppic se ridică și se împletici către Nenorocitule, 
care încerca să rezolve ecuația complexă care i-ar fi permis să se 
ridice în picioare. Limba îi atârna și nu se simţea bine. 

O cămilă la ananghie nu se rușinează. Nu pierde vremea prin 
baruri, stând de una singură cu nasul în paharul de băutură. Nu 
sună pe la toți prietenii vechi pentru a li se plânge. Nu zace și nici 
nu scrie lungi poeme sentimentale despre Viaţă și cât de 
îngrozitoare este când o vezi dintr-o garsonieră. Nu ştie ce e aia 
depresie. 

Tot ce are o cămilă sunt o pereche de plămâni de capacitate 
industrială și o voce ca o turmă de măgari tăiaţi cu drujba. 

Teppic înainta însoțit de zbierete. Nenorocitule își dădu capul 
înapoi și îl întoarse încoace şi încolo, triangulând. Ochii i se rotiră 
nebunește în timp ce făcea trucul cămilei de a părea că se uită la 
Teppic cu nările. 

Scuipă. 

Încercă să scuipe. 

Teppic îl apucă de frâu și trase. 

— Haide, nenorocitule, zise el. E apă. O miroși. Tot ce trebuie 
să faci e să îți dai seama cum să ajungi acolo! 

Se întoarse către grupul de soldaţi. Aceștia se uitau la el cu fete 
uimite, în afara celor care nu își dăduseră jos coifurile și care se 
holbau la el cu fete de o ferocitate metalică. 

Teppic înhăță o ploscă de la unul dintre ei, îi scoase dopul și o 
înclină pe pământ în faţa nasului fremătând al cămilei. 

— Acolo e un fluviu, șuieră el. Ştii că așa e, nu trebuie decât să 
te duci acolo! 

Soldaţii se uitau în jur cu nervozitate. La fel făceau și câțiva 
tsorțieni care veniseră să vadă ce se întâmpla. 

Nenorocitule se ndică în picioare, cu genunchii tremurând, și 
începu să se învârtă pe loc. Teppic se agăță de el. 

„„ Fie d egal 4, gândea Nenorocitule cu disperare. Fie a.d egal 
90. Fie non-d egal 45... 

— Îmi trebuie un băț! strigă Teppic atunci când vâjâi pe lângă 
sergent. Astea nu înțeleg nimic dacă nu le lovești cu bățul, pentru 
cămile e ca semnele de punctuație! 

— E bună o sabie? 

— Nu! 

Sergentul ezită, apoi îi dădu lui Teppic sulița. 

El o apucă de vârf, se luptă să își recapete echilibrul, iar apoi 
o pocni cu putere de laterala cămilei, ridicând un nor de praf şi 
de păr. 

Nenorocitule se opri. Urechile i se întoarseră ca nişte antene de 
radar. Se holbă la peretele de piatră, dându-și ochii peste cap. Apoi, 
când Teppic apucă un smoc de păr şi se ridică pe spinarea ei, 
cămila începu să meargă. 

Gândeşte fractal.... 

— Hei, o să intri drept... începu sergentul. 

Urmă o tăcere. Aceasta continuă ceva vreme. 

Sergentul se mișcă neliniștit. Apoi se uită peste stânci la 
tsorțieni și îl zări pe conducătorul lor. Cu înțelegerea nerostită 
împărtăşită de centunionii ȘI sergenții-majori de oriunde, se îndrep- 
tară unul spre altul pe lângă pietre şi se opriră lângă crăpătura abia 
vizibilă din stâncă. 

Sergentul tsorţean își trecu mâna peste ea. 

— Te-ai aştepta să fie nişte, știi, păr de cămilă sau așa ceva, 
spuse el. 

— Sau sânge, zise ephebianul. 

— Cred că e unul din fenomenele alea inexplicabile. 

— Oh. Atunci e bine. 

Cei doi bărbaţi se zgâiră la piatră o vreme. 

— Ca un miraj, sări tsorțeanul în ajutor. 

— Una dintre chestiile alea, da. 

— Mi s-a părut că aud și un pescăruș. 

— O tâmpenie, nu. Nu ajung până aici. 

Tsorțeanul tuși politicos și se uită în spate la oamenii săi. Apoi 
se întinse mai aproape. 

— Restul oamenilor tăi vor veni în curând, bănuiesc, zise el. 

Ephebianul făcu un pas mai aproape și, când vorbi, o făcu din 
colțul gurii, în timp ce ochii păreau să rămână ațintiţi pe pietre. 

— Aşa-i, spuse el. Și ai tăi la fel, dacă pot să întreb? 

— Da. Cred că va trebui să vă masacrăm dacă ai noștri ajung 
primii. 

— Și noi, fără îndoială. Totuși, asta e. 

— Una din chestiile alea, zău, aprobă tsorțeanul. 

Celălalt bărbat dădu din cap. 

— Ciudată lume, dacă stai să te gândești. 

— Ai pus degetul pe rană, așa-i. Sergentul își slăbi platoșa un 
pic, bucuros că nu mai stătea în soare. Ratiile sunt bune la voi? 

— Oh, ştii tu. N-ai voie să te plângi. 

— NICI noi, Zău. 

— Că dacă te plângi, devin şi mai rele. 

— Şi la noi la fel. Auzi, n-ai cumva niște smochine în tabăra ta? 
Mi-ar prinde bine o smochină. 

— Scuze. 

— Am întrebat și eu. 

— Am o grămadă de curmale, dacă îți folosesc. 

— Avem destule curmale, mersi. 

— Scuze. 

Cei doi rămaseră o vreme nemiscaţi, pierduţi în propriile 
gânduri. Apoi ephebianul îşi puse iar coiful, iar tsorțeanul își aranjă 
centura. 

— Bine, atunci. 

— Bine, atunci. 

Își îndreptară umerii, îşi scoaseră bărbiile înainte și plecară în 
pas de marș. O clipă mai târziu, se întoarseră iute pe călcâie și, 
schimbând cea mai slabă urmă de rânjet stânjenit, se duseră la 
armatele lor. 


Cartea a IV-a 


Cartea celor 101 Lucruri 
pe care le Poate Face un Băiat 


Teppic se așteptase la... ce? 

Probabil la sunetul trupului zdrobit de piatră. Poate, deși asta 
era chiar la marginea oricărei așteptări, la imaginea Vechiului 
Regat desfășurându-se sub el. 

Nu se așteptase la cețuri umede și reci. 

Acum, în lumea științifică se ştie că există mult mai multe 
dimensiuni decât cele patru clasice. Oamenii de știință spun că 
acestea nu atentează de obicei la lume pentru că dimensiunile în 
plus sunt foarte mici și se curbează asupra lor înselor și că, de 
vreme ce realitatea este fractală, cea mai mare parte a ei se vâră în 
ea însăși. Asta înseamnă fie că universul este mai plin de minuni 
decât putem noi spera să înțelegem, fie că, mai probabil, oamenii 
de ştiinţă inventează lucruri pe măsură ce avansează. 

Însă multiversul este plin de mici dimensiuni, locuri de joacă 
ale creaţiei în care ființele imaginației își pot face de cap fără să fie 
dărâmate de actualitatea serioasă. Uneori, când plutesc prin găurile 
din realitate, se ciocnesc de ea și dau naștere miturilor, legendelor 
și acuzațiilor de Deranjarea Liniștii Publice pe Fondul Consumului 
de Alcool. 

Și într-una dintre acestea intrase Nenorocitule, din cauza unei 
greșeli banale de calcul. 

Legenda înțelesese aproape bine. Sfinxul chiar bătea hotarele 
regatului. Doar că legenda nu fusese clară în privinţa felului de 
hotare la care se referea. 

Sfinxul este o creatură ireală. Există doar pentru că a fost 
imaginată. Este bine ştiut că într-un univers infinit orice poate fi 

închipuit trebuie să existe undeva, și cum multe dintre acestea nu 
sunt lucruri care ar trebui să existe într-un cadru spațiu-timp bine 
organizat, sunt vârâte într-o dimensiune laterală. Aceasta ar putea 
explica într-o oarecare măsură iritabilitatea cronică a Sfinxului, 
deși orice ființă creată cu trup de leu, piept de femeie și aripi de 
vultur are o criză de identitate serioasă și se enervează din orice. 

Aşa că formulase Ghicitoarea. 

În diferite dimensiuni îi oferise Sfinxului un amuzament 
considerabil și nenumărate mese. 

Acestea, Teppic nu le ştia în timp ce îl conducea pe 
Nenorocitule prin vălătucii de ceață, însă oasele pe care le zdrobea 
sub picioare îi ofereau destule detali: esenţiale. 

Aici muriseră o mulţime de oameni. Și era corect să presupui 
că cei care muriseră mai recent văzuseră osemintele celor de mai 
demult și, prin urmare, înaintaseră pe ascuns. Şi asta nu 
funcționase. 

Nu avea rost să se furişeze, deci. În plus, unele dintre stâncile 
care se înălțau dintre ceţuni aveau forme foarte neliniștitoare. 
Aceasta de aici, bunăoară, arăta exact ca... 

— Stai, strigă Sfinxul. 

Nu se auzea nici un sunet în afară de picuratul ceţii și de 
zgomotul de aspirare scos de Nenorocitule care încerca să extragă 
umezeala din aer. 

— Eşti un sfinx, zise Teppic. 

— Sfinxul, îl corectă Sfinxul. 

— Mamă! Acasă avem o grămadă de statui ridicate în cinstea 
ta. Teppic se uită în sus, apoi și mai sus. Credeam că ești mai mic, 
adăugă el. 

— Pleacă-te, muritorule, porunci Sfinxul. Căci te afli în faţa 
celui înţelept și îngrozitor. Clipi. Și sunt bune la ceva statuile alea? 

— Nu sunt corecte față de tine, zise Teppic sincer. 

— Chiar crezi asta? De obicei oamenii greşesc nasul, spuse 
Sfinxul. Mi s-a zis că din dreapta arăt cel mai bine şi... Sfinxul își 
dădu seama că își face singur un deserviciu. Tuşi cu asprime. 

— Înainte de a trece de mine, O, muritorule, zise el, trebuie 
să-mi răspunzi la ghicitoare. 

— De ce? întrebă Teppic. 

— Poftim? Sfinxul clipi la el. Nu fusese creat pentru chestia 
asta. 

— De ce? De ce? De aia. Hm. Pentru că, stai așa, da, pentru că 
o să-ţi smulg capul dacă nu o faci. Da, cred că de asta. 

— Bine, zise Teppic. Să auzim, atunci. 

Sfinxul își drese glasul scoțând un zgomot ca al unui camion 
gol care dă înapoi într-o carieră de piatră. 

— Ce are patru picioare dimineaţa, două la amiază și trei seara? 
recită Sfinxul plin de sine. 

Teppic se gândi la asta. 

— E grea, zise el în cele din urmă. 

— Cea mai grea, confirmă Sfinxul. 

— Hm. 

— N-o să te prinzi niciodată. 

— Ah, făcu Teppic. 

— Ai putea să-ți dai hainele jos de pe tine în timp ce te gândești? 
Firele mi se încurcă între dinți. 

— Ăsta nu-i vreun fel de animal căruia îi cresc picioarele care 
I-au fost... 

— O pistă complet greșită, spuse Sfinxul întinzându-și ghearele. 

— Oh. 

— N-ai nici cea mai mică idee, nu? 

— Încă mă gândesc, zise Teppic. 

— N-o să te prinzi niciodată. 

— Ai dreptate. Teppic se uită fix la gheare. Asta nu e un animal 
de luptă, îşi spuse el încurajator, probabil că e supradotat. În plus, 
pieptul o să îl împiedice, chiar dacă nu o face creierul. 

— Răspunsul este: „Omul“, zise Sfinxul. Acum, nu te împotrivi, 
te rog, îți eliberează niște substanțe chimice neplăcute în sânge. 

Teppic se dădu înapoi pentru a se feri de o lovitură de labă. 

— Stai, stai așa, spuse el. Cum adică, omul? 

— E ușor, spuse Sfinxul. Copilul merge de-a bușşilea dimineaţa, 
stă în două picioare la amiază și seara bătrânul merge cu un băț. 
Bună, nu? 

Teppic își mușcă buza. 

— E vorba de o singură zi aici? spuse el neîncrezător. 

Urmă o tăcere lungă, penibilă. 

— E o, cumiizice, o figură de stil, zise Sfinxul nervos, ata- 
când iar. 

— Nu, nu, uite, stai o clipă, spuse Teppic. Așa vrea să ne 
înțelegem bine aici, da? Adică, așa e corect, nu? 

— Ghicitoarea n-are nimic, zise Sfinxul. E a naibii de bună. 
O am de cincizeci de ani, de când eram puști. Se gândi la asta. Pui, 
se corectă el. 

— E o ghicitoare bună, îl asigură Teppic ca să îl calmeze. Foar- 
te profundă. Foarte mişcătoare. Un rezumat al condiție: umane. 
Dar trebuie să recunoști, toate astea nu 1 se întâmplă unei persoane 
într-o singură zi, nu? 

— Bine. Nu, recunoscu Sfinxul. Dar asta e evident din context. 
Un element de analogie dramatică este prezent în toate ghicitorile, 
adăugă el cu aerul cuiva care auzise fraza cu mult timp în urmă şi 
căruia îi cam plăcuse, deși nu într-atât cât să nu-l mănânce pe cel 
ce o rostise. 

— Da, însă, zise Teppic lăsându-se pe vine și netezind o por- 
țiune din nisipul umed, metafora are consecvență internă? Să 
spunem, de exemplu, că media de viaţă este de șaptezeci de ani, 
bine? 

— Bine, spuse Sfinxul pe tonul nesigur al celui care a lăsat un 
comis-voiajor să-i intre în casă și acum se gândește plin de regrete 
la un viitor în care, fără îndoială, va cumpăra o asigurare de viaţă. 

— Corect. Bine. Deci amiaza ar fi la vârsta de 35 de ani, așa-1? 
Acum, având în vedere că majoritatea copiiilor începe să meargă 
cam pe la un an, referința la cele patru picioare e cam nepotrivită, 
nu crezi? Adică, cea mai mare parte a dimineţii e petrecută pe 
două picioare. Conform analogiei tale — se opri și făcu câteva 
calcule cu un femur aflat la îndemână — doar cam douăzeci de 
minute imediat după orele zero, o jumătate de oră cel mult, sunt 
petrecute pe patru picioare. Am dreptate? Fii cinstit. 

— Bine... admise Sfinxul. 

— Prin urmare, nu ai folosi un baston înainte de şase p.m. 
pentru că ai avea doar, hm, 52 de ani, zise Teppic mâzgălind 

furibund. De fapt, nu te-ai gândi la nici un fel de ajutor pentru 
mers înainte de nouă şi jumătate, cred. Asta presupunând că 
întreaga durată de viață se desfăşoară într-o singură zi ceea ce, 
cred că am arătat deja, este ridicol. Îmi pare rău, în mare e în 
regulă, dar nu tine. 

— Bine, spuse Sfinxul, însă de data aceasta cu nervozitate, nu 
văd ce aș putea face. Nu mai am alta. E singura de care am avut 
vreodată nevoie. 

— Nu trebuie decât să o modifici nitel, asta-i tot. 

— Cum adică? 

— Să o faci puțin mai realistă. 

— Hm. Sfinxul se scărpină în coamă cu o gheară. 

— În regulă, zise el cu îndoială. Cred că aș putea întreba: Ce 
are patru picioare... 

— Metafonic vorbind, spuse Teppic. 

— Patru picioare, metaforic vorbind, aprobă Sfinxul, cam... 

— Douăzeci de minute, cred că ne-am înţeles. 

— OK, bine, douăzeci de minute dimineaţa, două... 

— Dar cred că e cam exagerat să spui „dimineaţă“, zise Teppic. 
E imediat după miezul nopții. Adică, teoretic e dimineaţă, dar în 
realitate e încă noaptea trecută, ce părere ai? 

O expresie de ușoară panică trecu pe faţa Sfinxului. 

— Tu ce crezi? îngăimă el. 

— Ia să vedem unde am ajuns, da? Ce, metaforic vorbind, are 
patru picioare imediat după miezul nopții, două pentru cea mai 
mare parte a zilei... 

— ... Excluzând accidentele, completă Sfinxul dorind într-un 
mod jalnic să arate că avea și el o contributie. 

— Așa, două picioare excluzând accidentele până cel puțin la 
ora cinei, când are trei picioare... 

— Am cunoscut oameni care folosesc două bastoane, sări 
Sfinxul în ajutor. 

— În regulă. Cum ţi se pare: Când continuă să aibă două 
picioare şi orice fel de proteză dorește? 

Sfinxul se gândi o vreme la asta. 

— Mdaaa, spuse el grav. Pare să cuprindă toate situațiile. 

— E1? zise Teppic. 

— Ei ce? întrebă Sfinxul. 

— Ei, care-i răspunsul? 

Sfinxul îi aruncă o privire rece, apoi îşi dezveli dinții. 

— Oh nu, zise el. Nu mă prinzi tu pe mine cu asta. Crezi că-s 
prost? Tu trebuie să îmi dai mie răspunsul. 

— Oh, la naiba, spuse Teppic. 

— Credeai că m-ai încurcat, nu? zise Sfinxul. 

— Scuze. 

— Credeai că poți să mă zăpăcești de tot, nu? Sfinxul rânji. 

— Merita să încerc, admise Teppic. 

— Te-nţeleg. Deci, care-i răspunsul? 

Teppic se scărpină pe nas. 

— Habar n-am, zise el. Doar dacă, și asta e la nimereală, mă 
întelegi, este: Omul. 

Sfinxul se uită urât la el. 

— Ai mai fost aici, nu? spuse el acuzator. 

— Nu. 

— Atunci cineva a vorbit, nu-i așa? 

— Cine să fi vorbit? A răspuns cineva la ghicitoare? întrebă 
Teppic. 

— Nu! 

— Ei, vezi. N-avea cine să vorbească. 

Ghearele Sfinxului zgânară cu nervozitate stânca. 

— Atunci cred că ai face bine să pleci, mormăi el. 

— Mulţumesc, zise Teppic. 

— Ți-aş fi recunoscător dacă n-ai mai spune nimănui, te rog, 
adăugă Sfinxul cu răceală. N-aș vrea să le strici surpriza altor 
oameni. 

Teppic se căţără pe o piatră şi apoi pe Nenorocitule. 

— Fii fără grijă, zise el, îndemnând cămila cu călcâiele. Nu putu 
să nu observe felul în care Sfinxul își mișca buzele în tăcere, ca Și 
cum ar fi încercat să înțeleagă ceva. 

Nenorocitule făcuse doar vreo douăzeci de pași înainte ca un 
urlet mânios să izbucnească în spatele lui. Pentru o clipă uită regula 

care spune că o cămilă trebuie lovită cu bățul înainte de a face 
ceva. Toate cele patru picioare loviră nisipul și împinseră. 
De data aceasta nimeni bine. 


Preoții deveneau iraționali. 

Problema nu era că zeii nu îi ascultau. Zeii îi gnorau. 

Așa făcuseră întotdeauna. Îţi trebuie multă iscusinţă pentru a 
convinge un zeu din Dyelibeybi să ţi se supună, iar preoţii trebuie 
să fie foarte rapizi. Bunăoară, dacă împingi un bolovan de pe o 
stâncă, atunci o cerere făcută rapid zeilor ca acesta să cadă va fi 
ascultată cu siguranţă. În acelaşi fel, zeii aveau grijă ca soarele să 
apună şi stelele să răsară. Orice petiție adresată zeilor ca palmieni 
să crească cu rădăcinile în pământ și frunzele în sus era, desigur, 
rezolvată cu bunăvoință. În general, orice preot care se ocupa de 
astfel de lucruri își putea asigura o rată crescută de succes. 

Totuşi, una era ca zeii să te ignore când erau departe și 
invizibili, și era cu totul altceva să o facă atunci când se plimbau 
prin jur. Te făcea să te simţi prost. 

— De ce nu ascultă? întrebă marele preot al lui Teg, Zeul cu 
Cap de Cal al agriculturii. Avea ochii în lacrimi. Teg fusese văzut 
stând pe un câmp, smulgând porumbul şi chicotind. 

Nici ceilalți preoți nu o duceau mai bine. Ritualunle consfințite 
de vreme umpluseră aerul din palat cu un fum albastru, dulceag, 
și fripseseră destule vite cât să stârpească foametea, dar zeii se 
aşezau în Vechiul Regat ca și cum ar fi fost al lor, iar oamenii din 
acesta nu ar fi fost mai mult decât nişte insecte. 

Iar mulțimea era încă afară. Religia domnise în Vechiul Regat 
aproape şapte mii de ani. În ochii minţii fiecărui preot prezent se 
afla o imagine foarte explicită a ce s-ar fi întâmplat dacă oamenii 
s-ar fi gândit vreodată, doar o clipă, că religia nu mai domnea. 

— Și astfel, Dios, spuse Koomi, ne întoarcem spre tine. Ce 
dorești să facem acum? 

Dios ședea pe treptele tronului și se holba posomorât în podea. 
Zeii nu ascultau. Stia asta. Dintre toți, el știa asta. Dar până acum 
nu contase. Treceai prin toate etapele şi născoceai un răspuns. 

Ritualul era important, nu zeii. Zeii existau pentru a îndeplini rolul 
unui megafon, pentru că de cine altcineva ar fi ascultat oamenii? 

În timp ce se chinuia să gândească limpede, mâinile 
parcurgeau mișcările Ritualului celei de a Șaptea Ore, îndrumate 
de instrucțiuni neurale la fel de rigide și de neschimbat ca niște 
cristale. 

— Aţi încercat totul? întrebă el. 

— Tot ce ne-ai sfătuit, O, Dios, zise Koomi. Așteptă până când 
cei mai mulți preoți îi urmăreau și apoi, cu voce destul de tare, 
continuă: Dacă regele ar fi fost aici, ar fi intervenit pentru noi. 

Întâlni privirea preotesei lui Sarduk. Nu vorbise cu ea; chiar 
aşa, ce era de vorbit? Dar avea o bănuială că era implicat un tip, 
pardon, un sentiment!. Ea nu-l plăcea prea mult pe Dios, dar era 
mai putin înspăimântată de el decât ceilalți. 

— V-am spus că regele e mort, zise Dios. 

— Da, te-am auzit. Dar se pare că nu există nici un cadavru, O, 
Dios. Cu toate acestea, noi credem ce ne spui, căci marele Dios ne 
vorbește, iar noi nu plecăm urechea la bârfele răutăcioase. 

Preoţii tăceau. Și bârfe răutăcioase? Cineva deja menţionase 
zvonuri, nu? În mod clar, ceva era în neregulă aici. 

— S-a întâmplat de multe on în trecut, continuă preoteasa. Când 
un regat era amenințat sau fluviul nu se revărsa, regele mergea și 
intervenea pe lângă zei. Era trimis să intervină pe lângă zei. 

Urma de satisfacţie din vocea ei arăta că acesta era un drum 
fără întoarcere. 

Koomi se înfioră de plăcere şi de groază. Oh, da. Ce vremuri. 
Unele tări încercaseră idea de rege de sacrificiu, cu mult timp în 
urmă. Câţiva ani de petreceri și domnie, apoi jap — și faci loc unei 
noi administrații. 

— În timpuri de criză, probabil că orice prim-ministru de sânge 
nobil ar fi de ajuns, continuă ea. 

Dios ridică privirea, iar faţa lui oglindea chinurile tendoa- 
nelor sale. 

— Înţeleg, spuse el. Şi cine ar fi mare preot după aceea? 

— Zeii vor alege, fu de părere Koomi. 


l! Joc de cuvinte intraductibil între fellow („tip“) şi feeling (sentiment). (n. tr.) 


PIRAMIDE 239 


— Poate că da, admise Dios cu amărăciune. Mă cam îndoiesc 
de înțelepciunea alegerii lor. 

— Morţii pot vorbi cu zeii în Lumea de Dincolo, zise preoteasa. 

— Dar zeii sunt cu toții aici, îi aminti Dios, împotrivindu-se 
zvâcnetului din picioarele care insistau că, acum, ar fi trebuit să 
meargă pe coridorul central pentru a supraveghea Ritul Cerului de 
Jos. Trupul lui tânjea după singurătatea râului. Și odată râul trecut, 
să nu se mai întoarcă... dar întotdeauna zisese asta. 

— În absenţa regelui, marele preot îi îndeplineşte treburile. Nu-i 
așa, Dios? spuse Koomi. 

Așa era. Era scris. Nu puteai să rescrii, odată ce era scris. E] 
scrisese asta. Cu mult timp în urmă. 

Dios își lăsă capul să cadă. Asta era mai rău decât canalizarea, 
era mai rău decât orice. Și totuși, și totuși... să traverseze fluviul... 

— Foarte bine, atunci, zise el. Am o ultimă dorință. 

— Da? Vocea lui Koomi avea timbru acum, era deja o voce de 
mare preot. 

— Vreau să fiu înmormântat în... începu Dios, dar fu întrerupt 
de un murmur venit dinspre acei preoți care puteau vedea ce se 
întâmpla peste fluviu. Ochii tuturor se întoarseră spre malul 
întunecat din depărtare. 

Legiunile regilor Djelibeybiului mărșăluiau. 


Se clătinau, dar înaintau rapid. Erau cu plutoanele, cu 
batalionele. Nu mai aveau nevoie de ciocanul lui Gern. 

— E conservarea, spuse regele în timp ce urmăreau cum o ju- 
mătate de duzină de strămoși scoteau un sigiliu din locașul său cu 
mâinile lor de mumii. Te întărește. 

Unii dintre cei mai străvechi deveneau prea entuziaști și atacau 
piramidele, reușind chiar să mute blocuri de piatră mai mari decât 
ei. Regele îi înțelegea. Cât de îngrozitor era să fii mort, să știi că 
ești mort și că ești încuiat în beznă. 

N-o să mă bage niciodată într-una din astea, jură el. 

În cele din urmă au ajuns, ca o maree, la încă o piramidă. Era 
mică, scundă, negricioasă, pe jumătate ascunsă de nisipurile 
purtate de vânt, iar blocurile ei abia dacă puteau fi numite zidărie; 

nu erau mai mult decât niște bolovani ciopliți grosolan. Se vedea 
că fusese construită cu mult înainte ca Regatul să înțeleagă cum 
stă treaba cu piramidele. Nu era cu mult mai mult decât o grămadă. 

Săpate în sigiliul ușii, ascuţite şi adânci, erau hieroglifele 
Regatului Ur: „KHUFT M-A FĂCUT. PRIMUL.“ 

Câţiva strămoși se adunară în jurul ei. 

— Oh, vai, zise regele. S-ar putea ca asta să fi mers prea departe. 

— Primul, șopti Dil. Prima din Regat. Nu era nimeni aici în 
afară de hipopotami și crocodili. Din interiorul acestei piramide 
şaptezeci de secole ne privesc. Ma: veche decât orice... 

— Da, da, bine, îl întrerupse Teppicymon. N-are rost să ne 
lăsăm luaţi de val. A fost un om, ca noi toți. 

— „lar Khuft, cămilarul, a privit asupra văii...“ începu Dil. 

— După şapte mii de ani, o să dorească să se uite iar la ea, fu de 
părere Ashk-ur-men-tep tăios. 

— Chiar şi așa, spuse regele. Chiar pare cam... 

— Morţii sunt egali, zise Ashk-ur-men-tep. Tu, tinere. 
Cheamă-l. 

— Cine, eu? se miră Gern. Dar a fost Pri... 

— Da, am mai vorbit despre asta, zise Teppicymon. Fă-o. Toţi 
suntem nerăbdători. La fel și el, bănuiesc. 

Gern își dădu ochii peste cap și ridică barosul. Tocmai când 
era gata să îl coboare șuierând peste sigiliu, Dil țâșni înainte 
făcându-l pe Gern să țopăie nebunește în încercarea dureroasă de 
a evita să îngrope ciocanul în capul maestrului său. 

— E deschis! spuse Dil. Uite! Sigiliul se dă deoparte! 

— Adică a ieşit? 

Teppicymon se clătină înainte și apucă ușa piramidei. Se mișca 
destul de ușor. Apoi cercetă podeaua de rocă de sub ea. Deși era 
părăsită și pe jumătate îngropată, cineva avusese grijă să păstreze 
o potecă până la piramidă. Iar piatra era destul de tocită, ca și cum 
multe picioare ar fi trecut pe ea. 

Asta nu era, prin firea lucrurilor, starea normală a unei 
piramide. Ideea era că odată ce intra, acolo rămâneai. 

Mumiile examinară intrarea veche şi scârțâiră una către alta cu 
surprindere. Unul dintre cei mai străvechi, care abia se mai ținea, 

scoase un sunet ca al unor cari ce au reușit, într-un final, să 
cucerească un copac putred. 

— Ce zice? spuse Teppicymon. 

Mumia lui Ashk-ur-men-tep traduse. 

— Zase că e înînfricoşătoriu, cârâi el. 

Răposatul rege dădu din cap. 

— O să arunc o privire. Voi doi, ăștia-n viață, veniți cu mine, 

Lui Dil îi pică faţa. 

— Oh, haide, omule, se răsti Teppicymon împingând uşa. Uite, 
mie nu mi-e frică. Arată că ai ceva coloană vertebrală. Toţi ceilalți 
o fac. 

— Dar o să avem nevoie de lumină, protestă Dil. 

Mumiile din imediata lui apropiere se dădură iute înapoi când 
Gern scoase cu timiditate un amnar din buzunar. 

— O să avem nevoie de ceva de ars, le explică Dil. Mumule se 
traseră şi mai în spate, mormăind. 

— Sunt torţe aici, zise Teppicymon cu vocea uşor înfundată. Şi 
poti să le ții departe de mine, băiete. 

Era o piramidă mică, fără labirint, fără capcane, doar un 
coridor de piatră care mergea în sus. Tremurând, așteptându-se în 
orice clipă să vadă diavoli nenumiţi sărind la ei, îmbălsămătorii îl 
urmară pe rege într-o cămăruţă pătrată care mirosea a nisip. 
Tavanul era negru de cenușă. 

Înăuntru nu era nici un sarcofag, nici un coșciug, nici un diavol 
numit sau nu. Centrul podelei era ocupat de un bloc mai înalt, cu 
o pătură și o pernă pe el. 

Nici una dintre ele nu arăta a fi prea veche. Era aproape 
dezamăgitor. 

Gern își întinse gâtul și se uită în jur. 

— E drăguţ, zău, spuse el. Confortabil. 

— Nu, zise Dil. 

— Hei, Stăpâne Rege, ia uite, spuse Gern ducându-se repede la 
unul dintre pereți. Uite. Cineva a scrijelit ceva. Uite, toate liniuţele 
astea pe zid. 

— Și pe ăsta, zise regele. Și pe podea. Cineva a numărat. Fie- 
care zece linii sunt tăiate, vezi. Cineva a numărat ceva. Să dădu 
înapoi. 

— Ce? se miră Dil uitându-se în spate. 

— Foarte ciudat, zise regele. Se aplecă înainte. Abia mai poți 
distinge inscripțiile de dedesubt. 

— Le poţi citi, Rege? spuse Gern, arătând ceea ce Dil consideră 
a fi un entuziasm inutil. 

— Nu. E un dialect foarte vechi. Nu pot să înţeleg nici o 
hieroglifă, recunoscu Teppicymon. Nu cred că mai există vreun 
om în viață care să le citească. 

— Păcat, spuse Gern. 

— Așa-l, zise regele și oftă. Rămaseră într-o tăcere posomorâtă. 

— Oare am putea ruga pe vreunul dintre cei morți? propuse 
Gem. 

— Hm, Gern, zise Dil dând înapoi. 

Regele îl plesni pe ucenic pe spinare, aruncâdu-l în față. 

— Ce idee deşteaptă! spuse el. Mergem și-l luăm pe unul dintre 
primii străbuni. Oh. Se dezumflă. Nu merge. Nimeni n-o să-l 
înțeleagă... 

— Gern! zise Dil, ai cărui ochi se tot căscau. 

— Nu, e în regulă, Rege, spuse Gern bucurându-se de libertatea 
de gândire de curând dobândită, pentru că, după cum se vede, toată 
lumea înțelege pe cineva, tot ce trebuie să facem noi e să îi punem 
în ordine. 

— Isteţ puști. Isteţ, zise regele. 

— Gern! 

Amândoi se uitară la el uluiti. 

—"Ţi-e bine, maestre? întrebă Gern. Te-ai albit de tot. 

— To... bâigui Dil, împietrit de groază. 

— Ce e, maestre? 

— To... uită-te la to... 

— Ar trebui să se întindă niţel, zise regele. Îi ştiu eu pe ăștia ca 
el. Artiști. Foarte încordați. 

Dil inspiră adânc. 

— Uită-te la torța aia afurisită, Gern! strigă el. 

Se uitară. 
Fără zarvă, transformându-și cenușa neagră în paie uscate, torța 
ardea invers. 


Vechiul Regat se întindea în fata lui Teppic şi era ireal. 

Se uită la Nenorocitule, care își înfipsese botul într-un pârâu 
de pe marginea drumului și scotea un zgomot de parcă ar fi tras 
ultima picătură dintr-un pahar cu milkshake!. Nenorocitule părea 
destul de real. Nimic nu e mai bun decât o cămilă atunci când vine 
vorba de a arăta solid. Însă terenul avea o calitate nesigură, ca și 
cum nu ar fi fost prea hotărât dacă să fie acolo sau nu. 

În afară de Marea Piramidă. Se zărea lipită de pământ, nu prea 
departe, la fel de reală ca acul care ține fluturele în insectar. Reuşea 
să pară extrem de solidă, ca și cum ar fi tras toată soliditatea din 
peisaj. 

Ei, ajunsese aici. Oriunde s-ar fi aflat asta. 

Cum omori o piramidă? 

ȘI ce s-ar întâmpla dacă ai face-o? 

Se gândea la ipoteza că totul ar fi sărit la loc. În bazinul de timp 
recirculat al Vechiului Regat. 

O vreme îi privi pe zei, întrebându-se ce naiba erau şi cum de 
părea să nu conteze. Nu arătau mai reali decât pământul pe care 
mergeau, pentru treburile lor de neînțeles. Lumea nu era decât un 
vis. Teppic se simțea incapabil să fie surprins. Dacă şapte vaci 
grase ar fi trecut pe lângă el, nu s-ar fi uitat a doua oară la ele. 

Încălecă iar pe Nenorocitule şi îl conduse, pleoscăind ușor, pe 
drum. Câmpurile de pe ambele părți păreau devastate. 

Soarele apunea în cele din urmă; zeii nopții ŞI ai serii îi învin- 
geau pe cei ai zilei, însă fusese o luptă lungă și, dacă te gândea! la 
toate lucrurile care aveau să i se întâmple astrului acum — să fie 
mâncat de zeițe, să fie purtat în bărci pe sub lume și așa mai 
departe — exista o mare șansă ca acesta să nu mai fie văzut. 

Nu zări pe nimeni când intră în curtea grajdurilor. Nenorocitule 
merse calm în boxa lui şi apucă delicat un smoc de fân. Se va 
gândi la ceva interesant legat de distribuțiile bivanante. 


l Ştii tu. Ce nu mai poti să bei cu paiul. (n. a.) 

Teppic îl bătu pe greabăn, ridicând alt nor şi urcă pe scara 
laterală care ducea la palatul propriu-zis. Tot nu erau gărzi, nici 
servitori. Nici un suflet. 

Se strecură în propriul palat ca un hoț în plină zi și găsi drumul 
până la atelierul lui Dil. Era gol şi arăta ca și cum un spărgător cu 
gusturi foarte neobișnuite lucrase de curând aici. Camera tronului 
mirosea ca o bucătărie și, după cum arăta, bucătarii plecaseră în 
grabă. 

Masca de aur a regilor din Djehbeybi, ușor deformată, se 
rostogolise într-un colt. O ridică şi, având o suspiciune, o zgârie cu 
unul dintre cuțitele lui. Aurul se decoji, dezvelind o strălucire gri, 
ca de argint. 

Bănuise asta. Pur și simplu nu exista atât aur pe aici. Masca era 
grea ca plumbul pentru că, de fapt, era de plumb. Se întrebă dacă 
fusese vreodată de aur și care strămoș o făcuse și câte piramide 
plătise cu ea. Probabil că era foarte simbolică pentru ceva. Poate 
că nici măcar nu simboliza nimic. Era doar simbolică, prin ea 
însăşi. 

Una dintre pisicile sacre era ascunsă sub tron. Îşi lipi urechile 
de cap și îl scuipă pe Teppic atunci când el se întinse să o mângâie. 
Măcar asta nu se schimbase. 

Tot nu erau oameni. Merse pe balcon. 

ȘI iată-i pe oameni, o uriașă mulțime tăcută, privind peste 
fluviu, în lumina ștearsă, plumburie. În timp ce Teppic privea, o 
flotă de bărci și de bacuni plecă de pe malul din apropiere. 

„Ar fi trebuit să construim poduri, se gândi el. Dar am zis că 
asta ar încătușa fluviul.“ 

Se lăsă să cadă uşor peste balustradă pe pământul bătătonit și 
se îndreptă către mulțime. 

Și întreaga forță a credinţei acesteia îl izbi ca o coasă. 

Se putea ca oamenii din Djelibeybi să aibă idei contradictorii 
despre zeii lor, însă credinţa în regi fusese de neclintit de mii de 
ani. Pentru Teppic era ca şi cum ar fi mers printr-un butoi de 
alcool. ÎI simţi cum se scurgea în el până când vârfurile degetelor 
îi pârâiau, ridicându-se prin corp până îi țâşni în creier, aducându-i 
nu omnipotența, ci sentimentul de omnipotenţă, senzaţia foarte 

puternică că, deși nu știa totul, o va face în curând și o făcuse 
odată. 

La fel se întâmplase în Ankh, atunci când avusese revelația 
caracterului său divin. Dar aceea fusese doar o pâlpâire. Acum 
avea puterea solidă a credinței adevărate din spatele ei. 

„La naiba, se gândi el. Chiar sunt zeu.“ 

Asta poate fi foarte jenant. 

Îşi croi drum cu umerii printre oamenii care se împingeau până 
când ajunse pe malul fluviului şi rămase acolo, într-un lan de 
porumb tot mai des. Când mulţimea îl ajunse din urmă, cei mai de 
aproape de el căzură în genunchi şi un cerc de oameni care se 
prăbușeau cu respect se întinse dinspre Teppic ca unduinile din apă. 

Dar nu am vrut niciodată asta! Eu doar am vrut să-i ajut pe 
oameni să trăiască mai bine, cu canalizare. Am vrut să fac ceva cu 
zonele distruse ale orașului. Am vrut doar să îi fac să se simtă în 
largul lor și să îi întreb cum le plac viețile lor. Am crezut că şcolile 
ar putea fi o idee bună, ca să nu se mai arunce la pământ și să 
slăvească pe cineva doar pentru că are picioare verzi. 

Și am vrut să fac ceva cu arhitectura... 

Când lumina se scurse de pe cer ca oţelul care se răceşte, 
piramida deveni parcă și mai mare decât înainte. Dacă ar fi trebuit 
să construiești ceva care să dea impresia foarte clară de masă, 
piramida era acel Ceva. În jurul ei era o ceată de siluete, 
neidentificabile în lumina gri. 

Teppic căută în mulțimea prosternată până când zări pe cineva 
în uniforma gărzilor palatului. 

— Tu, omule, ridică-te, porunci el. 

Omul îi aruncă o privire îngrozită, dar se ridică timid, 
clătinându-se. 

— Ce se întâmplă aici? 

— O, Rege, care ești stăpânul... 

— Nu cred că avem timp, spuse Teppic. Ştiu cine sunt, vreau să 
aflu ce se întâmplă. 

— O, Rege, i-am văzut pe morți mergând! Preoții s-au dus să 
vorbească cu ei. 

— Morţii mergând? 

— Da, O, Rege. 

— Oh. Bine, mulțumesc. A fost foarte succint. Nu informativ, 
dar succint. E vreo barcă prin preajmă? 

— Preoții le-au luat pe toate, O, Rege. 

Teppic vedea că ăsta era adevărul. Pontoanele de lângă palat 
erau de obicei aglomerate de bărci, iar acum erau toate goale. În 
timp ce se uita la apă, acesteia îi crescură doi ochi și un bot, 
reamintindu-i că a înota în Djel era la fel de posibil ca a prinde 
ceata în cuie de perete. 

Se holbă la mulțime. Fiecare persoană îl urmărea plină de 
așteptare, convinsă că va ști ce să facă mai departe. 

Se întoarse iar cu faţa la fluviu, își întinse braţele în față, le 
apăsă unul de altul, apoi le deschise ușor. 

Se auzi un sunet slab de aspirare și apele Djelului se despărțiră 
în faţa lui. Dinspre gloată se ridică un suspin, dar uluirea lor nu fu 
nimic pe lângă surpriza a aproape o duzină de crocodili care se 
treziră încercând să înoate în zece picioare de aer. 

Teppic cobori malul în goană și fugi prin noroiul gros, ferin- 
du-se de cozile care șfichiuiau nebunește spre el atunci când 
reptilele cădeau greoi pe fundul râului. 

Djelul se zărea ca doi pereți kaki, astfel încât el alerga pe o alee 
umedă și întunecată. Ici și colo erau fragmente de os, scuturi vechi, 
bucățele de sulițe, schelete de bărci. Sărea şi făcea slalom printre 
rămășițele veacurilor. 

În faţa lui, un crocodil mare se propulsă ca în vis din peretele 
de apă, flutură nebunește prin aer și pleoscăi în noroi. Teppic călcă 
apăsat pe botul lui și sări. 

În spatele său, câțiva cetăţeni mai iuți, văzând animalele 
năucite, începură să caute pietre. Crocodilii fuseseră stăpânu 
indiscutabili ai fluviului din vremuri primordiale, dar dacă era 
posibil să le-o plătești în vreun fel, cu siguranţă merita să încerci. 

Zgomotul monștrilor fluviului care își începeau lunga călătorie 
spre a deveni poşete izbucni în spatele lui Teppic chiar în clipa 
când el se cățăra pleoscăind pe malul opus. 


PIRAMIDE 247 


Un șir de strămoși se întindea prin încăpere, pe coridorul 
întunecat și ieșea pe nisipuri. Era plin cu șoapte care mergeau în 
ambele direcții, un sunet sec, ca vântul care bate printr-o hârtie 
veche. 

Dil zăcea pe nisip, iar Gern îi flutura o cârpă deasupra feței. 

— Ce fac? murmură el. 

— Citesc inscripția, îl opri Gern. Ar trebui să vezi, maestre! Cel 
care citește e practic o... 

— Da, da, bine, spuse Dil ridicându-se cu greu. 

— Are mai mult de șase mii de ani! Și strănepotul lui îl ascultă 
şi îl zice strănepotului lui, care îi spune stră... 

— Da, da, bi... 

— „ȘI Khuft-îi-zise-Primului, Ce-îţi-putem-Da-Noi-Ţie, Care- 
ne-ai-Arătat-Calea-cea-Dreaptă““, rosti Teppicymon;, care era la 
capătul șirului. „Ilar-Primul-Vorbi, Și-Astfel-Rosti, Clădeș- 
te-Mi-o-Piramidă, În-care-să-Mă-Odihnesc, Și-Clădeşte-o-cu- 
Aceste-Dimensiuni, Căci-Este-Drept. Și-Astfel-fost-a-Făcut, 
1ar-Numele-Primului-este...“ 

Dar nu era nici un nume. Era doar o bolboroseală de voci 
ridicate, certuri și blesteme străvechi întinzându-se prin şirul de 
strămoşi uscați ca o scânteie pe o dâră de praf de puşcă. Până când 
ajunse la Teppicymon, care explodă. 


Sergentul ephebian, transpirând tăcut la umbră, văzu ceea ce 
pe jumătate aștepta și de care în întregime se temea. La orizont se 
înălța o coloană de praf. 

Armata tsorțienilor ajungea prima. 

Se ridică, dădu din cap cu profesionalism către omologul său 
de peste drum și se uită la cele două mâini de oameni de sub 
comanda lui. 

l Dar nu imediat, fireşte, deoarece mesajele se schimbau când erau rostite, iar 
unii dintre strămoși nu erau capabili să pronunţe corect, și alții încercau să fie de 
ajutor și ofereau ceea ce credeau că erau cuvinte pierdute. Mesajul primit de 


Teppicymon prima dată începea astfel: „Încătuşată de pat, mătușii îi era sete.“ 
(n. a.) 

— Am nevoie de un mesager care să ducă, hm, un mesaj înapoi 
în oraș, spuse el. O pădure de braţe țâșni în sus. Sergentul oftă și îl 
alese pe Promter, despre care știa că îi era dor de mămica lui. 

— Fugi ca vântul, zise el. Deși bănuiesc că nu ai nevoie să ţi se 
spună, nu? lar apoi... apoi... 

Rămase cu buzele mișcându-i-se în tăcere, în timp ce soarele 
scălda pietrele din trecătoarea îngustă și fierbinte, iar câteva insecte 
bâzâiau în tufișunle pipernicite. Instrucţia lui nu inclusese și un 
curs de Ultime Cuvinte Farmoase. 

Îşi ridică privirea în direcţia casei lui. 

— Mergi și spune-le ephebienilor... începu el. 

Soldații așteptau. 

— Ce? întrebă Promter după o vreme. Să merg să le spun ce? 

Sergentul se relaxă, ca aerul lăsat să iasă dintr-un balon. 

— Mergi și spune-le, ce v-a reținut? zise el. Zăni o altă coloană 
de praf care avansa. 

Așa mai mergea. Dacă avea să fie un masacru, atunci ar fi 
trebuit să fie împărtășit de ambele tabere. 


Orașul morților se întindea în faţa lui Teppic. După Ankh- 
Morpork, care era aproape opusul lui (în Ankh până și așternutunile 
erau vii), era probabil cel mai mare oraș de pe Disc; străzile lui 
erau cele mai bune, arhitectura lui, cea mai maiestuoasă și mai 
impunătoare. 

În privinţa populaţiei, necropola depășea de departe celelalte 
orașe din Vechiul Regat, însă locuitorii ei nu prea ieșeau și 
sâmbăta seara nu aveai ce face. 

Până acum. 

Acum era aglomeratie. 

Teppic urmări din vârful unui obelisc brăzdat de vânturi cum 
armatele gri și maro, și pe alocuri verzui, ale decedaților treceau 
pe sub el. Regii fuseseră democrați. După ce piramidele fuseseră 
golite, se împăţiseră în bande și își îndreptaseră atenția spre 
mormintele mai mici, iar acum necropola avea într-adevăr 
negustorii, nobilii și chiar artizanii ei. Nu că, în general, ai fi avut 
cum Să-i deosebești. 

Se îndreptau, până la ultimul cadavru, spre Marea Piramidă. 
Se profila ca un buboi peste celelalte clădin mai mici şi mai vechi. 
ȘI cu toții păreau foarte supăraţi de ceva. 

Teppic se lăsă să cadă uşurel pe acoperişul plat și larg al unei 
mastaba, alergă în capătul opus, sări pe un sfinx ornamental — nu 
fără să se îngrijoreze o clipă, dar acesta părea destul de inert — și 
de acolo era doar o azvârlitură de ancoră până la unul dintre 
nivelurile de jos ale unei piramide în trepte. 

Lumina lungă a soarelui controversat străpungea peisajul tăcut 
în timp ce el sărea de la un monument la altul, înaintând în zigzag 
pe deasupra armatei care își târşâia picioarele. 

În urma lui, mlădiţe apăreau pentru scurt timp în piatra 
străveche, crăpând-o niţel, apoi se uscau şi mureau. 

Pentru asta, îi spunea sângele în timp ce îi pulsa prin corp, te-ai 
antrenat. Nici măcar Mericet nu te-ar putea acuza pentru asta. 
Grăbindu-te prin umbre pe deasupra unui oraş tăcut, fugind ca o 
pisică, găsind prize care ar fi uluit și o șopârlă — şi, la destinaţie, o 
victimă. 

Adevărat, era vorba de un miliard de tone de piramidă, iar până 
acum cel mai mare client al unei înhumări fusese Patricio, despotul 
de 116 ocale din Quirm. 

Un obelisc monumental, care înregistra în basorelief realizările 
unui rege din urmă cu patru mii de ani şi care ar fi fost mai potrivit 
dacă nisipul purtat de vânt nu ar fi erodat demult numele lui, se 
dovedi o scară la îndemână, din vârful căreia nu avu nevoie decât 
de o aruncare expertă de ancoră, care se înfipse în degetele 
răşchirate ale unui monarh uitat, pentru a descrie ușor un arc lung 
până pe acoperișul unui mormânt. 

Fugind, cățărându-se și legănându-se, bătând în grabă 
crampoane în monumentele morților, Teppic mergea înainte. 


Luminiţele focurilor pâlpâiau printre rocile de calcar unde-și 
aveau tabăra armatele inamice. Oricât de profundă și de stilizată 
ar fi fost duşmănia dintre cele două imperii, ambele se supuneau 
tradiției străvechi care spune că războiul nu se poartă noapte, în 
timpul secerișului sau când este umed. Este ceva destul de 

important, încât să fie păstrat pentru ocazii speciale. Să te 
năpusteşti pur și simplu asupra cuiva ar fi redus totul la o farsă. 

În lumina înserării, de ambele părţi ale liniei se auzea sunetul 
dulgherilor ce munceau din greu. 

Se spune că generalu sunt întotdeauna gata să poarte încă o 
dată ultima bătălie. Trecuseră mii de ani de la ultimul război dintre 
Tsort şi Ephebe, dar generalii au memoria lungă şi de această dată 
erau pregătiți. 

De ambele părți ale liniei, cai de lemn prindeau formă. 


— A plecat, spuse Ptaclusp Ib alunecând înapoi pe grămada de 
sfărâmătuni. 

— Era și timpul, zise tatăl său. Ajută-mă să-l împăturesc pe 
fratele tău. Sigur n-o să-i facă rău? 

— Ei, dacă o facem cu grijă nu o să se mai poată mișca în Timp, 
adică, laterala pentru noi. Deci dacă pentru el nu trece timpul, nu 
poate păţi nimic. 

Ptaclusp se gândea la trecut, când construcția de piramide 
însemna doar să aşezi blocurile unul peste altul şi tot ce trebuia să 
tii minte era să pui mai puţine în vârf pe măsură ce avansai. ȘI 
acum însemna să încerci să îi faci o cută unuia dintre fiii tăi. 

— Bine, spuse el cu îndoială. Să mergem, atunci. Se urcă încet 
pe sfărâmături și își iți capul peste vârful mormanului tocmai când 
avangarda morților venea de după colțul celei mai apropiate 
piramide mici. 

Primul său gând fu: „Asta e, vin să se plângă“. 

Făcuse tot ce îi stătuse în puteri. Nu e întotdeauna ușor să 
construieşti cu bani puţini. Poate că nu era fiecare prag conform 
desenelor, poate calitatea tencuielii intenoare nu se ridica 
întotdeauna la așteptări, dar... 

Nu se poate să se plângă cu toții. Nu atât de mulți. 

Ptaclusp IIb se sui lângă el. Rămase cu gura căscată. 

— De unde vin? zise el. 

— Tu ești expertul. Tu să-mi spui. 

— Sunt morti? 

Ptaclusp îi studie pe câțiva dintre ei. 

— Dacă nu sunt, unii dintre ei sunt îngrozitor de bolnavi, 
zise el. 

— Hai să fugim! 

— Unde? Pe piramidă? 

Marea Piramidă se profila în spatele lor, vibratiile ei umplând 
aerul. Ptaclusp se zgâi la ea. 

— Ce o să se întâmple la noapte? 


— Ce? 

— Ei, o să... facă ce-a mai făcut... iar? 
IIb se uită fix la el. 

— Nu ştiu. 


— Poti să afli? 
` — Doar așteptând. Nu sunt sigur nici măcar de ce a făcut acum. 
— O să ne placă? 
— N-aș crede, tată. Oh, vai. 
— Ce mai e acum? 
— Uită-te acolo. 
Îndreptându-se către morţii care mărșăluiau, urmându-l pe 
Koomi ca o coadă de cometă, veneau preotii. 


Era cald şi întuneric în cal. De asemenea, era și foarte 
aglomerat. 

Aşteptau, transpirând. 

Tânărul Promter se bâlbi: 

— Ce o să se întâmple acum, domnule sergent? 

Sergentul mișcă de probă un picior. Atmosfera ar fi provocat 
claustrofobie unei sardine. 

— Ei, băiete. O să ne găsească, vezi tu, și o să fie atât de 
impresionați, încât o să ne tragă până în orașul lor, pe urmă noi 
sărim afară şi îi trecem prin sabie. Sau trecem sabia prin ei. Una 
din astea. Și pe urmă jefuim orașul, ardem zidurile și aruncăm sare 
pe ogoare. Îţi amintești, băiete, ţi-am arătat vineri. 

— Oh. 

Umezeala picura din douăzeci de frunți. Câţiva bărbaţi 
încercau să compună scrisori către cei de acasă, trasând cu 
condeiele pe ceara care aproape se topea. 

— Și după aceea ce se întâmplă, domnule sergent? 

— Ei, băiete, după aceea ne ducem acasă eroi. 

— Oh. 

Soldații mai bătrâni stăteau impasibili privind la pereții de 
lemn. Promter se mișcă neliniștit, încă îngrijorat de ceva. 

— Mama mea zice să mă întorc cu scutul sau pe el, domnule 
sergent, spuse el. 

— Foarte bine, băiete. Așa trebuie. 

— Totuși, nu vom păț nimic. Nu, domnule sergent? 

Sergentul se holbă în bezna fetidă. 

După o vreme cineva începu să cânte la muzicuţă. 


Ptaclusp își întoarse capul pe jumătate de la acea scenă și o 
voce de lângă urechea lui zise: 

— Tu eşti constructorul de piramide, nu? 

Un alt personaj li se alăturase în vizuina lor, unul care era 
îmbrăcat din cap până în picioare în negru și care se mişca într-un 
fel care făcea mersul unei pisici să sune ca un om-orchestră. 

Ptaclusp dădu din cap, incapabil să vorbească. Avusese destule 
șocuri pentru o zi. 

— Bine, oprește-o. Opreşte-o acum. 

JIb se aplecă mai aproape. 

— Cine ești? spuse el. 

— Mă cheamă Teppic. 

— Ce, ca pe rege? 

— Da. Chiar ca pe rege. Acum oprește-o. 

— E o piramidă! Nu ai cum să oprești piramidele! zise IIb. 

— Bine, atunci fă-o să se descarce. 

— Am încercat asta noaptea trecută. Ilb arătă către vârful spart. 
Desfă-l pe Doi-a, tată. 

Teppic îl privi pe fratele plat. 

— E un fel de afiș de perete, da? zise el într-un final. 

ITb se uită în jos. Teppic văzu mișcarea și făcu la fel; era 
îngropat până la glezne în mlădiţe verzi. 

— Scuze, spuse el. Nu reușesc să scap de asta. 

— Poate fi îngrozitor, fu de părere IIb înfierbântat. Știu cum e, 
am avut și eu o dată ciuperca asta, nu trece cu nimic. 

Teppic se aplecă lângă piatra crăpată. 

— Chestia asta, spuse el. Ce semnificație are? Adică, e acoperită 
cu metal. De ce? 

— Pentru descărcare trebuie să existe un vârf ascuţit, zise Ib. 

— Asta-i tot? E aur, nu? 

— E electrum. Un aliaj de aur și argint. Vârful trebuie să fie din 
electrum. 

Teppic desfăcu foita. 

— Nu e doar metal, spuse el cu blândețe. 

— Da. Bine, zise Ptaclusp. Am descoperit că, hm, că poleiala 
merge la fel de bine. 

— N-aţi putea folosi ceva mai ieftin? Ca oţelul? 

Ptaclusp rânji dispreţuitor. Nu avusese o zi bună, sănătatea 
mintală era o amintire ştearsă, dar existau anumite lucruri pe care 
le ştia cu siguranţă. 

— N-ar dura mai mult de un an sau doi, spuse el. Cu toată roua 
și așa mai departe. Ai pierde vârful. N-ar ţine mai mult de o sută 
sau două de on. 

Teppic își sprijini capul de piramidă. Era rece, zumzăia. I se 
păru că auzea, printre toate vibratiile, un ton crescând slab. 

Piramida se ridica deasupra lui. IIb i-ar fi putut spune că asta 
se datora faptului că pereții erau înclinați la exact 56° și că un efect 
numit taluzare făcea ca piramida să pară chiar mai mare decât era 
cu adevărat. Probabil că, de asemenea, ar fi folosit cuvinte ca 
perspectivă și înălțime virtuală. 

Marmura neagră era netedă, ca de sticlă. Pietrari făcuseră o 
treabă bună. Crăpătunile dintre fiecare panou lucios abia erau 
destul de mari pentru a băga un cuțit în ele. Dar, totuși, destul de 
mari. 

— Dar tine o dată? întrebă el. 


Koomi își rodea frenetic unghiile. 
— Focul, zise el. Asta o să-i oprească. Sunt foarte inflamabil. 
Sau apa. Probabil că s-ar dizolva. 

— Unii dintre ei distrugeau piramidele, spuse marele preot al lui 
Juf, Zeul cu Cap de Cobră al Papirusului. 

-- Oamenii întotdeauna se întorc din morti cu o dispoziție 
proastă, grăi un alt preot. 

Koomi privea cu neliniște crescândă armata care se apropia. 

— Unde-i Dios? întrebă el. 

Bătrânul mare preot fu împins în față de mulțime. 

— Ce să le zic? întrebă el. 

Ar fi fost greşit să spui că Dios zâmbise. Nu era o acţiune pe 
care se simţea prea des dator să o facă. Dar colţurile gurii 1 se 
încrețiră și ochii se închiseră pe jumătate. 

— Le-ai putea spune, zise el, că la vremuri noi e nevoie de 
oameni noi. Le-a: putea spune că a venit timpul să facă loc tinerilor 
cu idei proaspete. Le-ai putea spune că sunt demodaţi. Le-ai putea 
spune toate astea. 

— O să mă omoare! 

— Ar fi atât de nerăbdători să aibă parte de compania ta eternă, 
mă întreb? 

— Încă mai eşti mare preot! 

— De ce nu vorbeşti tu cu ei? sugeră Dios. Nu uita să le spui că 
vor fi târâți cu forţa în Secolul Cobrei. Îi înmână toiagul lui Koomi. 
Sau cum s-o fi chemând secolul ăsta, adăugă el. 

Koomi simți asupra sa privirile fraților şi surorilor lui reuniți. 
Îşi drese glasul, își potrivi roba şi se întoarse spre mumii. 

Acestea intonau ceva, un singur cuvânt, iar şi iar. Nu-l prea 
înțelegea, dar părea să le fi provocat furia. 

Ridică toiagul, iar șerpii sculptați în lemn păreau neobişnuit de 
vii în lumina mată. 

Zeii Discului — şi aici este vorba de cei care se supun 
consensului general, care chiar există în Dunmanifestin, Valhalla 
lor semi-detaşată de pe muntele central imposibil de înalt al lumii, 
unde își petrec timpul observând trucurile drăguțe ale muritorilor 
și alcătuind petiţii despre cum afluxul de Giganti de Gheaţă a 
scăzut valoarea proprietăților din regiunile celeste — zeii Discului 
au fost întotdeauna fascinaţi de abilitatea incredibilă a umanității 
de a spune cel mai greșit lucru la momentul nepotrivit. 

Nu este vorba aici de mici erori ca „E foarte sigur“ sau 
„Câinele care latră nu mușcă“, ci de mici fraze simple care sunt 
injectate în situatiile dificile cu acelaşi efect ca al unei bare de oțel 
scăpată în mecanismul unei turbine cu abur de 660 megawati şi 
3 000 rpm. 

Iar cunoscătorii tendinței umane de a-și pune extremitatea 
inferioară acolo unde ar trebui să fie limba sunt de acord că atunci 
când plicurile juraților vor fi deschise, interpretarea minunată a lui 
Koomi în „Plecați din acest loc, umbre scârboase“ va concura 
pentru titlul de cel mai prostesc salut din toate timpurile. 

Rândul din față al străbunilor se opri și fu împins un pic înainte 
de apăsarea celor din spate. 

Regele Teppicymon al XXVII-lea, care în urma consimţămân- 
tului unanim al celorlalți douăzeci și șase de Teppicymoni era 
purtător de cuvânt, se clătină înainte și îl ridică de mâini pe Koomi, 
care tremura. 

— Ce-ai zis? spuse el. 

Koomi își dădu ochii peste cap. Îşi deschise gura și o închise, 
dar vocea hotărî cu înțelepciune să nu iasă. 

Teppicymon își apropie fața bandajată de nasul ascuţit al 
preotului. 

— Îmi amintesc de tine, mârâi el. Te-am văzut lingușind prin 
tot locul. Aveai cea mai urâtă pălărie din câte am văzut. Îmi aduc 
aminte că așa gândeam. 

Se uită amenințător la ceilalti. 

— Voi toți sunteți preoți, da? Aţi venit să vă cereți scuze, nu? 
Unde-i Dios? 

Străbunii îl împinseră în fată, mormăind. Când ai fost mort 
vreme de sute de ani, nu ești dispus să te arăţi generos față de cei 
care te-au asigurat că te vei simţi minunat. Avu loc o încăierare în 
mijlocul mulțimii căci Regele Psam-nut-kha, care petrecuse cinci 
mii de ani fără să se uite la altceva decât la interiorul unui capac, 
era ținut de colegii mai tineri. 

Teppicymon își întoarse atenția spre Koomi, care nu plecase 
nicăieri. 

— Umbre scârboase, da? spuse el. 

— Hm, zise Koomi. 

— Lasă-l jos. Dios luă ușurel toiagul dintre degetele moi ale lui 
Koomi și spuse: 

— Eu sunt Dios, marele preot. De ce aţi venit? 

Era o voce extrem de calmă și de calculată, cu tonurile înalte 
ale autonităţiu îngrijorate, dar de netăgăduit. Era un ton pe care 
faraonii din Djelibeybi îl auziseră de mii de ani, o voce care 
reglementase zilele, prescrisese ritualurile, împărțise timpul în 
segmente bine gândite, interpretase căile zeilor pentru oameni. Era 
sunetul autorităţii, care trezea amintiri antice printre străbuni și în 
făcea să pară jenați și să-şi târșâie picioarele. 

Unul dintre faraonii mai tineri se clătină înainte. 

— Nenorocitule, bolborosi el. Ne-ai doborât și ne-ai închis, unul 
câte unul, și ai mers mai departe. Oamenii credeau că numele se 
transmite, dar întotdeauna ai fost tu. Cât de bătrân eşti, Dios? 

Nu se auzi nici un sunet. O adiere de vânt agită puțin nisipul. 

Dios suspină. 

— N-am vrut, zise el. Erau atâtea de făcut. Niciodată nu erau 
destule ore într-o zi. Sincer, nu mi-am dat seama ce se întâmpla. 
M-am gândit că e odihnitor, nimic mai mult, nu am bănuit nimic. 
Am notat trecerea riturilor, nu a anilor. 

— Te tragi dintr-o familie longevivă, nu? spuse Teppicymon 
sarcastic. 

Dios îl privi fix, dând dim buze. 

— Familie, zise el în cele din urmă, cu o voce mai moale decât 
lătratul lui obișnuit. Familie. Da. Trebuie că am avut și eu o 
familie, nu? Dar, ştii, nu-mi aduc aminte. Memoria e prima care 
dispare. Ciudat, piramidele nu par să o conserve. 

— Ăsta e Dios, păstrătorul adnotărilor istoriei? spuse 
Teppicymon. 

— Ah. Marele preot zâmbi. Memoria dispare din minte. Dar 
este peste tot în jurul meu. Fiecare pergament și fiecare carte. 

— Aia-i istoria regatului, omule! 

— Da. Istoria mea. 

Regele se relaxă puțin. Fascinaţia și groaza desfăceau nodul 
furiei. 

— Cât de bătrân ești? întrebă el. 

— Cred că... şapte mii de ani. Dar uneori pare mult mai mult. 

— Chiar şapte mii de ani? 

— Da, zise Dios. 

— Cum poate să reziste cineva atât de mult? se miră regele. 

Dios ridică din umeri. 

— Șapte mii de ani înseamnă doar câte o zi o dată, zise el. 

Încet, strâmbându-se de durere din când în când, se lăsă cu un 
genunchi în pământ și ndică toiagul cu mâinile tremurânde. 

— O, regi, spuse el. Am existat întotdeauna doar pentru a servi. 

Urmă o pauză lungă, extrem de pemibilă. 

— Vom distruge piramidele, zise Far-re-ptah împingându-se 
înainte. 

— Veti distruge regatul, spuse Dios. Nu pot permite asta. 

— Nu poți permite asta? 

— Da. Ce se va întâmpla fără piramide? vru să ştie Dios. 

— Vorbind pentru morți, spuse Far-re-ptah, vom fi liberi. 

— Dar regatul va fi doar o altă țărișoară, zise Dios și spre groaza 
lor, străbunii văzură lacrimi în ochii lui. Tot ce ne este mai drag, 
voi veți arunca în scurgerea timpului. Nesigur. Fără îndrumare. 
Schimbător. 

— Atunci n-are decât să-și încerce norocul, spuse Teppicymon. 
La o parte, Dios. 

Dios își ridică toiagul. Șarpele de pe el se descolăci și sâsâi la 
rege. 

— Stai pe loc, strigă Dios. 

Un fulger întunecat pârâi printre străbuni. Dios se holbă la 
toiag uimit; niciodată nu mai făcuse asta. Dar timp de șapte mii de 
ani, preoții lui crezuseră, în adâncul sufletelor lor, că bastonul lui 
Dios putea conduce această lume, și pe cealaltă. 

În tăcerea care se lăsă brusc se auzi clinchetul slab, de undeva 
de sus, al unui cuțit vârât între două blocuri de marmură neagră. 


Piramida pulsa sub Teppic, iar marmura era alunecoasă ca 
gheaţa. Panta dinspre interior nu-i oferea ajutorul la care se 
așteptase. 

„Tot ce trebuie, își spuse el, este să nu te uiţi nici în sus, nici 
în jos, ci drept la marmură, împărțind înălțimea imposibilă în 
secțiuni cu care să te descurci. Ca și cu timpul. Așa supravieţuim 
infinitului — îl împărțim în bucățele mai mici.“ 

Auzea strigătele de sub el și aruncă o privine peste umăr. Abia 
dacă făcuse o treime din drum, dar vedea mulțimile de peste fluviu, 
o masă gri împestrițată de punctele șterse ale fetelor ridicate spre 
cer. Mai aproape, armata palidă a morților înfruntând grupul gri şi 
mic al preoților, cu Dios în fața lor. Avea loc un fel de ceartă. 

Soarele era la orizont. 

Se întinse, localiză următoarea crăpătură, găsi o priză... 


Dios zări capul lui Ptaclusp care se înălța peste sfărâmături și 
trimise doi preoți să îl aducă. Ib îi urmă, cu fratele său împăturit 
cu grijă la subrat. 

— Ce. face băiatul ăla? întrebă Dios. 

— O, Dios, a zis că va descărca piramida, spuse Ptaclusp. 

— Cum o s-o facă? 

— O, Doamne, zice că o să îi pună un vârf înainte de apusul 
soarelui. 

— Se poate? întrebă Dios întorcându-se spre arhitect. IIb ezită. 

— S-ar putea, spuse acesta. 

— Și ce se va întâmpla? O să ne întoarcem la lumea de afară? 

— Bine, depinde dacă efectul dimensional variază treptat, așa 
cum făcea, și este stabil în fiecare stare sau dacă, din contră, 
piramida funcționează ca o bucată de cauciuc supusă tensiunii... 

Vocea îi tremură și se opri sub intensitatea privirii lui Dios. 

— Nu știu, recunoscu el. 

— Înapoi la lumea de afară, zise Dios. Nu e a noastră. Lumea 
noastră e Valea. Lumea noastră este una a ordinii. Oamenii au 
nevoie de ordine. 

Ridică toiagul. 

- Ala e fiul meu! strigă Teppicymon. Să nu îndrăznești nimic! 
Ăla-i regele! 

Șirurile de strămoși se legănară, dar nu reușiră să rupă vraja. 

— Hm, Dios, spuse Koomi. 

Dios se întoarse, ridicând din sprâncene. 

— Ai vorbit? zise el. 

— Ah, dacă este rege, hm, eu — adică, noi — ne gâdim că poate 
ar trebui să îl laşi pe el să se ocupe. Ah, nu crezi că ar fi o idee 
foarte bună? 

Toiagul lui Dios lovi, iar preoții simțiră chingile reci 
înghețându-le membrele. 

— Mi-am dat viaţa pentru regat, spuse marele preot. Mi-am 
dat-o iar și iar. Tot ce există, eu am creat. Nu pot renunța acum. 

Si apoi îi văzu pe zei. 


Teppic mai înaintă două picioare și se întinse ușurel în jos 
pentru a scoate un cuțit din marmură. Nu avea să meargă totuşi. 
Căţărarea pe cutite era pentru acele scurte porțiuni neobișnuite și 
primită cu încruntare, deoarce arăta că alesesei drumul greșit. Nu 
era pentru așa ceva, decât dacă aveai un număr nelimitat de cuțite. 

Se uită iar peste umăr când ciudate umbre vărgate pâlpâiră pe 
suprafaţa piramidei. 

leşind din apus, unde îşi desfășuraseră ciondăneala eternă, zeii 
se întorceau. 

Se împleticeau şi se clătinau peste câmpuri și stuf, către 
piramidă. Aşa, aproape lipsiţi de creier cum erau, înțelegeau ce era. 
După vanatele lor feţe de animale era greu să fii sigur, dar se părea 
că erau foarte mânioși. 


— O să-i controlezi, Dios? zise regele. O să le spui că lumea 
trebuie să rămână neschimbată? 

Dios se uită la creaturile care se înghionteau între ele în timp 
ce traversau fluviul. Erau prea mulți dinți, prea multe limbi 
atârnate. Părțile din ei care erau umane se desprindeau. Un zeu cu 
cap de leu al dreptății — Put, își aminti Dios numele — își folosea 
balanța ca pe un buzdugan pentru a-l lovi pe unul dintre zeii 
fluviului. Chefet, Zeul cu Cap de Câine al metalurgiei mârâia și își 
ataca la întâmplare tovarășii cu ciocanul; acesta era Chefet, se 
gândi Dios, zeul pe care el îl crease să fie un exemplu pentru 
oameni în arta sârme, a filigranului şi a micilor frumuseți. 

Dar funcţionase. Luase o gloată din deșert și îi arătase tot ce își 
putea aminti din artele civilizației şi secretele piramidelor. Atunci 
avusese nevoie de zei. 

Problema cu zeii este că după ce destui oameni încep să creadă 
în ei, ajung să existe. Şi ceea ce începe să existe nu este ceea ce s-a 
dorit la început. 

„„Chefet, Chefet, se gândi Dios. Creatorul de inele, ţesătorul de 
metal. Acum a ieșit din capetele noastre, şi uite cum unghule i se 
transformă în gheare...“ 

Nu așa mi l-am imaginat. 

- Stop, comandă el. Îţi ordon să te oprești! Te vei supune. Eu 
te-am făcut! 

De asemenea, le lipsea recunoştinţa. 

Regele Teppicymon simți cum forța din jurul său slăbi când 
Dios îşi îndreptă întreaga atenţie asupra problemelor ecleziastice. 
Văzu silueta minusculă la jumătatea zidului piramidei, o văzu 
şovăind. 

Restul strămoşilor o văzură și e1 şi, ca un singur cadavru, ştiură 
ce să facă. Dios mai putea aștepta. 

Era vorba de o rudă. 


Teppic auzi pocnetul mânerului sub piciorul său, alunecă puţin 
și rămase atârnat într-o singură mână. Mai avea un cuțit înfipt 
deasupra lui, dar... nu, nu avea rost. Nu ajungea la el. Din motive 
practice, își simțea mâinile ca nişte bucăţi scurte de frânghie 
umedă. Acum, dacă și-ar fi desfăcut picioarele în timp ce aluneca, 
ar fi putut reuşi să încetinească destul... 

Se uită în jos și îi văzu venind spre el pe cei care se cățărau, ca 
un val rostogolindu-se în sus. 

Strămoșii se înălţau pe suprafața piramidei în tăcere, ca iedera, 
fiecare nou şir ocupându-și poziția pe umerii generației de 
dedesubt, pe când cei mai tineri se suiau pe ei. Mâini osoase îl 
apucară pe Teppic în timp ce valul de ctitori se sparse pe lângă el 
șI fu pe jumătate tras, pe jumătate împins pe zidul în pantă. Voci 
ca scârţâitul sarcofagelor îi acoperiră urechile, gemând încurajăni. 

— Bravo, băiete, murmură o mumie fărâmicioasă, trăgându-l 
cu ușurință pe umăr. Îmi aduci aminte de mine când trăiam. 
Pninde-l, fiule. 

— L-am prins, spuse un cadavru de deasupra, ridicându-l cu 
ușurință pe Teppic de un braţ întins. Frumos spirit de familie, 
băiete. Toate cele bune de la stră-stră-stră-străunchiul tău, deși nu 
cred că îți amintești de mine. Acolo sus, vine. 

Alți strămoşi se cățărau pe lângă Teppic în timp ce el urca din 
mână în mână. Degete antice cu o strânsoare ca de oțel îl prindeau, 
purtându-l mai departe. 

Piramida se îngusta. 

Jos, Ptaclusp urmărea scena gânditor. 

— Ce mai mână de lucru, spuse el. Adică, cei de jos sprijină 
toată greutatea! 

— Tată, zise IIb. Cred că am face bine să fugim. Zeii sunt tot 
mai aproape. 

— Crezi că i-am putea angaja? întrebă Ptaclusp ignorându-l. 
Sunt morți, probabil nu o să vrea salarii mari și... 

— Tată! 

— ... Un fel de auto-construire... 

— Ai zis că ai terminat cu piramidele, tată. Niciodată, așa ai zis. 
Acum, hai! 

Teppic se căţără pe vârful piramidei, sprijinit de ultimii doi 
strămoși. Unul dintre ei era tatăl lui. 

— Nu cred că o cunoşti pe străbunica, spuse el arătându-i silueta 
mai mică, bandajată, care dădu uşurel din cap spre Teppic. El 
deschise gura. 

— N-avem vreme, zise ea. Te descurci bine. 

Aruncă o privire spre soarele care, ca un vechi profesionist ce 
era, îşi alese momentul să coboare sub linia orizontului. Zeii 
trecuseră fluviul, înaintarea fundu-le încetinită doar de tendinta lor 
de a se împinge și a se înghionti între ei, și se împleticeau printre 
clădirile necropolei. Câțiva se strânseseră în jurul locului în care 
se aflase Dios. 

Strămoșii se lăsară să cadă, alunecând pe piramidă la fel de 
repede pe cât se suiseră, lăsându-l pe Teppic de unul singur pe 
câteva picioare pătrate de piatră. 

Apărură câteva stele. 

Văzu forme albe sub el, căci strămoșii se grăbeau la niște 
treburi personale de ale lor, clătinându-se cu o viteză surprinză- 
toare către brațul larg al fluviului. 

Zeii își pierdură interesul pentru Dios, acest omulet ciudat cu 
băț și voce spartă. Cel mai apropiat zeu, ceva cu cap de crocodil, 
sări în piaţeta din fața piramidei, își miji ochii către Teppic și se 
întinse către el. Teppic se scotoci după un cuțit, întrebându-se care 
model era potrivit pentru zei... 

ȘI, de-a lungul Dyelului, piramidele începură să îşi descarce 
încărcătura slabă de timp acumulat. 


Preoții și strămoșii fugiră când pământul începu să se clatine. 
Chiar şi zeii păreau încurcați. 

IIb își înhăță tatăl de braţ şi îl trase de acolo. 

— Haide! îi pă el în ureche. N-ar trebui să fim pe aici când se 
pornește! Altfel o să te duci la culcare pe umeraș! 

În jurul lor alte câteva piramide începură să se descarce, nişte 
chestii subtiri și plăpânde, abia vizibile în lumina amurgului. 

— Tată! Am zis că trebuie să mergem! 

Ptaclusp fu tras pe dale, încă holbându-se la conturul uriaș al 
marii piramide. 

— Mai e cineva acolo, uite, spuse el şi arătă spre o siluetă care 
stătea singură în piaţetă. 

Ib se uită cu ochii mijiţi prin lumina înserării. 

— Nu-i decât Dios, marele preot, zise el. Cred că are el un plan 
în minte, mai bine să nu ne băgăm nasul în treburile preoților, 
acum haide! 

Zeul cu cap de crocodil își întoarse botul încolo și încoace, 
încercând să îl distingă clar pe Teppic, dar lipsindu-i avantajul 
vederii binoculare. De aproape, corpul lui era ușor transparent, ca 
și cum cineva ar fi trasat conturul și s-ar fi plictisit să-l mai 
coloreze. Păși pe un mormânt mic, făcându-l praf. 

O mână ca un grup de canoe cu gheare se legăna deasupra lui 
Teppic. Piramida tremura și piatra de sub picioarele lui era caldă, 
însă se abtinea cu hotărâre de la orice semn de descărcare. 

Mâna coborî. Teppic se lăsă într-un genunchi și, din disperare, 
își înăltă cuțitul deasupra capului cu ambele mâini. 

Lumina scânteie o clipă pe vârful lamei și atunci Marea Pira- 
midă se descărcă. 

Pentru început, o făcu într-o tăcere totală, aruncând în sus o 
coloană de foc chinuitoare pentru ochi, care transformă întreg 
regatul într-un zigzag de umbră neagră și de lumină albă, o pălălaie 
care ar fi putut preface orice privitor nu doar într-un stâlp de sare, 
ci într-un întreg set de condimente la alegere. Explodă ca o păpădie 
peste care sufli, tăcută ca lumina stelelor, arzând ca o supemovă. 

Doar după ce aceasta a scăldat câteva secunde necropola în 
strălucirea ei imposibilă, doar atunci a venit și sunetul, iar acesta 
era sunetul care se înfășoară chiar prin oase, se strecoară în celule 
și încearcă, cu ceva succes, să le întoarcă pe dos. Era prea puternic 
pentru a fi numit zgomot. Există sunete atât de puternice, încât nu 
se aud și astfel de sunet era acesta. 

În cele din urmă acceptă să scadă de la scara cosmică și deveni, 
doar, cel mai tare sunet pe care îl simțiseră vreodată urechile cuiva. 


Zgomotul se opri, umplând aerul cu zăngănitul metalic și 
întunecat al liniștii subtile. Lumina se stinse, străpungând noaptea 
cu imagini consecutive albastre și mov. Nu erau tăcerea şi 
întunericul încheierea, ci pauza, ca momentul de echilibru când 
unei mingi aruncate i se termină accelerația, dar mai trebuie să i se 
atragă atenția asupra gravitației și, pentru o clipită, crede că ce e 
mai rău s-a terminat. Acest moment fu vestit de un fluierat ascuțit 
venit din cerul senin și de o pală de vânt care deveni o scânteiere, 
deveni o flacără, o descărcare ce sfârâi în Jos, în piramidă, pocnind 
masa de marmură neagră. Fulgere ca nişte degete ţâșniră și 
aterizară pe mormintele mai mici din jur, astfel încât șerpi de foc 
alb ardeau de la o piramidă la alta prin toată necropola, iar aerul se 
umplu cu mirosul pietrei arse. 

În mijlocul furtunii de foc, Marea Piramidă păru să se ridice 
câteva degete pe o rază incandescentă şi se roti cu nouăzeci de 
grade. Pesemne era acel gen de iluzie optică ce poate avea loc 
Chiar dacă nimeni nu se uită. 

Si apoi, cu o încetineală înșelătoare și cu o demninate consi- 
derabilă, explodă. 

Acesta era un cuvânt prea dur. De fapt, s-a desfăcut greoi în 
bucăți cât casa care s-au despărțit plutind ușurel, zburând calm în 
afară şi peste necropolă. Câteva loviră alte piramide, stricându-le 
rău, într-un mod firesc și leneș, iar apoi săriră în tăcere până când 
se opriră, târându-se, în spatele unui munte de sfărâmături. 

Doar atunci se auzi bubuitul. Dură destul de mult. 


Praful gri plutea deasupra regatului. 

Ptaclusp se ridică în picioare și merse înainte orbește până când 
se lovi de cineva. Se înfioră când se gândi la ce fel de oameni 
văzuse mergând pe aici în ultima vreme, gândurile nu-i veneau 
ușor, deoarece se părea că ceva îl lovise în cap de curând... 

— Tu ești, băiete? se aventură el. 

— Tu ești, tată? 

— Da, spuse Ptaclusp. 

— Eu sunt, tată. 

— Mă bucur că tu eşti. 

— Vezi ceva? 

— Nu. Nu-i decât ceaţă și pâclă. 

— Mulţumesc zeilor pentru asta, credeam că eu sunt. 

— Tu ești, nu? Așa ai zis. 

— Da, tată. 

— Fratele tău e bine? 

— E în siguranţă la mine în buzunar. 

— Bine. Să nu păţească ceva. 

Înaintară cu greu, cățărându-se pe bucăţi de zidărie pe care abia 
le vedeau. 

— A explodat ceva, tată, spuse IIb încet. Cred că a fost 
piramida. 


PIRAMIDE 265 


Ptaclusp se frecă în creștetul capului, acolo unde două tone de 
piatră zburătoare fuseseră foarte aproape de a-l califica pentru una 
dintre piramidele sale. 

— Cimentul ăla contrafăcut pe care l-am cumpărat de la Merco 
Ephebianul a fost de vină, bănuiesc... 

— Cred că a fost ceva mai rău decât o grindă nesigură, tată, 
îndrăzni IIb. De fapt, cred că a fost mult mai rău. 

— A părut niţel cam, cumiizice, un pic cam nisipos... 

— Cred că ar trebui să te așezi undeva, tată, spuse IIb cât mai 
blând posibil. Uite-l pe Doi-a. Ține-te de el. 

Se strecură singur, urcându-se pe un bloc de ceva care semăna 
foarte suspect cu marmura neagră. Ceea ce dorea, hotări el, era un 
preot. Trebuie să fie buni la ceva, iar acesta părea momentul în care 
al avea nevoie de unul. Pentru consolare sau, simți el neclar, pentru 
a-l da în cap cu o piatră. 

În schimb, dădu peste cineva care se târa de-a bușilea, tușind. 
ITb îl ajută — era în mod clar un cineva, se temuse puțin că ar fi 
putut fi un ceva — și îl așeză pe o altă bucată de, da, aproape sigur, 
marmură. 

— Eşti preot? zise el scotocind printre sfărâmătuni. 

— Sunt Dil. Îmbălsămător-șef, mormăi silueta. 

— Ptaclusp lb, arhitect paracos... începu Ib, dar apoi, bănuind 
că arhitecții nu aveau să fie prea îndrăgiți pentru o vreme, se 
corectă iute. Sunt inginer, zise el. Ai pățit ceva? 

— Nu ştiu. Ce s-a întâmplat? 

— Cred că a explodat piramida, recunoscu IIb. 

— Suntem morți? 

— N-aş crede. Până la urmă, poți să mergi și să vorbeşti. 

Dil se cutremură. 

— Asta nu-i o indicație, crede-mă. Ce-i aia inginer? 

— Oh, un constructor de apeducte, explică IIb repede. O să fie 
la mare căutare. 

Dil se ndică, cam nesigur. 

— Trebuie să beau ceva, spuse el. Hai să găsim fluviul. 

Mai întâi îl găsiră pe Teppic. 


266 TERRY PRATCHETT 


Se ținea de un mic trunchi de piramidă care făcuse un crater de 
dimensiuni medii la aterizare. 

— ÎI ştiu, zise IIb. E băiatul care era în vârful piramidei. E 
ridicol, cum de a scăpat cu viață din toată asta? 

— Și de ce încolţește porumbul în jurul lui? se întrebă Dil. 

— Adică, poate că are vreun efect dacă stai chiar în centrul 
descărcării sau cam așa ceva, gândi IIb cu voce tare. Un fel de 
zonă de calm, ca în mijlocul unui vârtej. Duse mâna instinctiv la 
tăbliţa de ceară, dar se abținu. Omul nu a fost făcut să înțeleagă 
lucrurile în care își bagă nasul. E mort? vru el să știe. 

— Nu mă-ntreba pe mine, zise Dil făcând un pas înapoi. Se tot 
gândise la ocupațiile alternative care îi erau deschise. Tapiţeria 
părea atractivă. Cel puţin scaunele nu se ridicau să meargă după 
ce le umplea. 

IIb se aplecă asupra trupului. 

— Uite ce ţine în mână, spuse el desfăcându-i ușurel degetele. 
E o bucată de metal topit. Ce face cu ea? 

.„. Teppic visa. 

Văzu șapte vaci grase și șapte vaci slabe, iar una dintre ele 
mergea pe bicicletă. 

Văzu niște cămile, cântând, iar cântecul descreți ridurile 
realității. 

Văzu un deget scriind pe zidul unei piramide: „A merge înainte 
e ușor. A merge înapoi necesită (vezi zidul următor)...“ 

Ocoli piramida, iar degetul continuă: „Un efort de voinţă, 
pentru că este mult mai greu. Multumesc.“ 

Teppic se gândi la asta și îi trecu prin minte că mai era un lucru 
pe care nu-l făcuse. Înainte nu ştiuse cum, dar acum înțelegea că 
erau doar numere, aranjate într-un mod special. Tot ce era magic 
era doar un fel de a descrie lumea în cuvinte pe care aceasta să nu 
le poată ignora. 

Scoase un geamăt de efort. 

Dil și IIb se uitară în jur când raze lungi de lumină scânteiară 
prin cețuri și praf, transformând peisajul în aur vechi. 

ȘI soarele răsări. 

Sergentul deschise grijuliu chepengul din burta calului. Când 
ploaia de sulițe așteptată nu se matenaliză, îi ordonă lui Promter 
să lase în jos scara de frânghie, cobori pe ea şi se uită peste deşertul 
răcoros de dimineaţă. 

Noul recrut îl urmă și rămase în picioare, țopăind de pe o sanda 
pe alta, pe nisipul care acum era aproape înghețat, iar până la prânz 
va frige. 

— Uite, spuse sergentul arătând, vezi liniile tsorțiene, băiete? 

— Mie-mi seamănă cu un șir de cai de lemn, domnule sergent, 
răspunse Promter. Cel de la capăt e ca un balansoar. 

— Ăia trebuie să fie ofițerii. Huh. Tsorţienii ăştia ne-or fi 
crezând proști. Sergentul tropăi ca să își pună sângele în mişcare, 
luă câteva guri de aer proaspăt şi se întoarse la scară. 

— Haide, băiete, spuse el. 

— De ce trebuie să ne suim la loc acolo? 

Sergentul se opri cu un picior pe un inel de sfoară. 

— Gândește-te şi tu, băiețică. Nu o să vină să ne ia caii dacă ne 
văd pe afară, nu? E logic. 

— Păi, sigur o să vină? zise Promter. Sergentul se încruntă la el. 

— Uite, soldat, spuse el. Oricine este atât de prost să creadă că 
o să tragem o grămadă de cai plini cu soldați până la noi în oraş e 
cu siguranță destul de tâmpit să îi tragă pe ai nostri până în orașul 
lor. QED. 

— QED, domnule sergent? 

— Înseamnă să te sui înapoi pe nenorocita asta de scară, băiete. 

Promter salută. 

— Mai întâi îmi permiteți, domnule sergent? 

— Ce să-ți permit? 

— Să-mi permiteti, domnule sergent, zise Promter, niţel cam 
disperat. Adică, e cam înghesuit în cal, domnule sergent, dacă mă 
înţelegeți. 

— Va trebui să înveţi câte ceva despre puterea voinţei dacă vrei 
să stai cu soldații din cal, băiete. Ştii asta? 

— Da, domnule sergent, spuse Promter nefencit. 

— Ai un minut. 

— Mulţumesc, domnule sergent. 

Când chepengul se închise deasupra lui, Promter se duse într-o 
parte, la unul dintre picioarele masive ale calului și începu să-l 
folosească într-un fel pentru care acesta nu fusese conceput. 

Si în timp ce privea în gol în fată, pierdut într-o contemplare 
de tip zen care are loc în astfel de momente, se auzi un pocnet slab 
în aer și o întreagă vale de fluviu se deschise în fața lui. 

Nu este un lucru care ar trebui să i se întâmple unui băiat 
gânditor. Mai ales unuia care trebuie să-și spele singur uniforma. 


O bniză dinspre mare bătea în regat, aducând aminte, nu, în 
mod, clar urlând sugestii despre sare, scoici și plaje scăldate de 
soare. Câteva păsări marine cam zăpăcite se roteau pe deasupra 
necropolei, unde vântul bătea printre bucățile de zidăne căzută și 
acoperea cu nisip monumentele regilor antici, iar păsările spuneau 
mai multe cu un găinaț decât a reuşit vreodată Ozymandias să 
spună. 

Vântul era răcoros, plăcut. Oamenu de afară, care reparau 
stncăciunile făcute de zei, simțeau nevoia să îşi întoarcă fetele spre 
el, aşa cum un pește în iaz se întoarce către un aflux de apă 
proaspătă și curată. 

Nimeni nu muncea în necropolă. Celor mai multe dintre 
piramide le explodaseră părțile de sus şi stăteau fumegând ușurel 
ca niște vulcani stinși de curând. Ici și colo, blocuri de marmură 
neagră împestrițau peisajul. Unul dintre ele aproape decapitase o 
frumoasă statuie a lu: Hat, Zeul cu Cap de Vultur. 

Străbunii dispăruseră. 

Nimeni nu se oferea să se ducă să îi caute. 

Cam pe la amiază, o navă urcă pe Djel cu toate pânzele sus. 
Era o corabie înșelătoare. Părea să plutească greoi ca un hipopotam 
gras și vulnerabil, însă doar după ce o urmăreai o vreme îţi dădeau 
seama că înainta remarcabil de repede. Aruncă ancora lângă palat. 

După o vreme, cobori o barcă. 


Teppic şedea pe tron și urmărea cum viața regatului se reunea, 
ca o oglindă spartă care este lipită la loc și reflectă aceeași lumină 
veche în noi și neașteptate feluri. 

Nimeni nu era prea sigur în baza a ce era el pe tron, însă ni- 
meni altcineva nu era deloc dornic să îl ocupe şi era o ușurare să 
auzi indicaţiile rostite cu o voce clară şi încrezătoare. Este uimitor 
cum se mai supun oamenii dacă o voce clară și încrezătoare este 
folosită, iar regatul era foarte obișnuit cu o voce clară și 
încrezătoare. 

În plus, a da ordine îl împiedica să se gândească la anumite 
lucruri. Ca, de exemp!u, la ce avea să urmeze. Dar, cel puțin, zeii 
nu mai erau printre ei, ceea ce făcea mult mai ușor să crezi în 
existenţa lor, iar iarba nu mai părea să-i crească de sub tălpi. 

„Poate că aş putea reuni regatul, se gândi el. Dar apoi ce aș face 
cu el? Măcar dacă l-am găsi pe Dios.“ El ştia întotdeauna ce să 
facă, asta era cel mai important la el. 

O gardă își croi drum prin mulțimea dezordonată de preoți şi 
de nobili. 

— Mă iertati, sire, spuse acesta. Un negustor vrea să vă vadă. 
Zice că e urgent. 

— Nu acum, omule. Reprezentanţii armatelor ephebă și 
tsorțeană vin să se întâlnească cu mine într-o oră, ȘI înainte de asta 
mai sunt o grămadă de lucruri de făcut. Nu mă pot întâlni cu orice 
negustor care se nimerește pe aici. Oricum, ce vinde? 

— Covoare, sire. 

— Covoare? 

Era Dojenel, rânjind ca o jumătate de lubeniță, urmat de câțiva 
oameni din echipajul lui. Traversă sala zgâindu-se la fresce și 
tapiserii. Fiind vorba de Dojenel, probabil că le evalua. Când 
ajunse la tron deja trăgea o linie dublă sub total. 

— Frumos palat, spuse el rezumând mii de ani de acumulare 
arhitectonică în doar două cuvinte. Nici n-o să ghicești ce s-a 
întâmplat, tocmai se făcea că navigam pe lângă coastă, când brusc 
a apărut un fluviu. Într-o clipă erau stânci, în următoarea, un fluviu. 
Ce chestie ciudată, m-am gândit eu. Panez că bătrânul Teppic e pe 
undeva în amonte. 

— Unde-i Ptraci? 

— Ştiu că te plângeai de lipsa comodităților de acasă, aşa că 
ti-am adus covorul ăsta. 


270 TERRY PRATCHETT 


— Am zis, unde-i Ptraci? 

Echipajul se dădu în lături, lăsându-l pe Alfonz, rânjind, să taie 
sforile care legau covorul și să îl desfacă. 

Se desfășură iute pe podea, într-un nor de scame, praf, molii și, 
într-un final, de Ptraci, care continuă să se rostogolească până când 
capul i se lovi de cizma lui Teppic. 

El o ajută să se ridice în picioare și încercă să-i scuture scamele 
din păr, în timp ce ea se legăna înainte și înapoi. Îl ignoră şi se 
întoarse către Dojenel, roșie de fune şi de lipsa de aer. 

— Puteam să mor acolo! strigă ea. Și multe alte lucruri au 
făcut-o, după miros! Și căldura! 

— Ai zis că a mers cu regina cumiizice, Ram-Jam-Hurrah sau 
mai știu eu cum, spuse Dojenel. Nu da vina pe mine, acasă un 
colier sau altceva e de ajuns, de obicei. 

— Fac pariu că ea a avut un covor ca lumea, se răsti Ptraci. Nu 
ceva înghesuit în cală de şase luni. 

— Ai noroc că l-am avut şi pe ăsta, zise Dojenel cu blândeţe. 
A fost ideea ta. 

— Huh, făcu Ptraci. Se întoarse spre Teppic. Salut, îi zise. Asta 
trebuia să fie o surpriză uimitor de originală. 

— A mers, spuse Teppic cu înflăcărare. Chiar a mers. 


Dojenel era întins pe o sofa pe veranda palatului, în timp ce trei 
slujnice îi decojeau struguri cu schimbul. O cană cu bere stătea la 
rece, la umbră. El rânjea amical. 

Pe o pătură de lângă el, Alfonz stătea pe burtă simțindu-se 
foarte stânjenit. Stăpâna Femeilor descoperise că, pe lângă 
tatuajele de pe braţe, spatele lui era o adevărată istorie ilustrată a 
practicilor exotice și le adusese pe fete să le educe. El se strâmba 
uneori, când indicatorul ei împungea în elementele de un interes 
deosebit și îşi înfipsese hotărât degetele în urechile lui uriașe și 
pline de cicatrice ca să nu audă chicotele. 

În capătul opus al verandei, oferindu-li-se intimitate printr-un 
acord nerostit, şedeau Teppic şi Ptraci. Lucrurile nu mergeau bine. 

— Totul s-a schimbat, spuse el. Nu o să mai fiu rege. 

— Eşti rege, zise ea. Nu poti să schimbi asta. 

— Pot. Pot să abdic. E foarte simplu. Dacă nu mai sunt rege, 
atunci pot să mă duc unde vreau. Dacă sunt rege, atunci cuvântul 
regelui e lege și pot să abdic. Dacă putem să schimbăm sexul prin 
decret, cu siguranță putem să ne schimbăm funcția. Să găsească o 
rudă care să facă treaba asta. Cred că am cu zecile. 

— Treaba? Oricum, ai zis că mai e doar mătușa ta. 

Teppic se încruntă. Mătușa Cleph-ptah-re nu era, dacă se 
gândea bine, felul de monarh de care ar avea nevoie un regat care 
vrea să o ia de la început. Avea o serie de păreri de nezdruncinat 
despre multe subiecte, dar cele mai multe dintre ele implicau 
jupuirea de vii a celor cu care nu era de acord. Asta însemna 
majoritatea bărbaților până în treizeci şi cinci de ani, pentru 
început. 

— Ei, altcineva, atunci, spuse el. N-ar trebui să fie greu, întot- 
deauna mi s-a părut că avem mai mulți nobili decât e nevoie. Nu 
trebuie decât să găsim unul care a avut visul cu vacile. 

— Oh, ăla cu vaci grase și slabe? zise Ptraci. 

— Da. E cumva ancestral. 

— E enervant, atâta știu. Una dintre ele rânjește tot timpul și 
cântă la corn. 

— Mie mi s-a părut că e un trombon, spuse Teppic. 

— E un corn de ceremonie, dacă te uiţi atent, preciză ea. 

— Ei, bănuiesc că fiecare îl vede un pic diferit. Nu cred că are 
importanță. Oftă și privi cum era descărcată Nenurmita. Părea să 
aibă un număr mai mare de saltele de puf decât cel așteptat și 
câțiva dintre oamenii care coborau preocupaţi pe schela de 
debarcare duceau cutii de scule și țevi. 

— Cred că o să fie cam dificil, spuse Ptraci. Nu poţi să zici: 
„Toţi cei care visati vaci faceţi, vă rog, un pas în faţă“. Ar goni 
vânatul. 

— Nu pot să stau până se nimerește cineva s-o spună, nu? Fii 
serioasă, se răsti el. Câţi o să zică, hei, am avut un vis ciudat cu 
vaci azi-noapte? În afară de tine, adică. 

Se holbară unul la altul. 


— Şi e sora mea? se miră Teppic. 

Preoții dădură din cap. Lui Koomi îi rămânea să o rostească. 
Tocmai petrecuse zece minute de căutat prin dosare împreună cu 
Stăpâna Femeilor. 

— Mama ei a fost, hm, favonta răposatului vostru tată, zise el. 
A acordat multă atenţie creșterii ei, după cum știți, și, hm, s-ar 
părea că... da. S-ar putea să fie mătuşa voastră, firește. Concubinele 
nu se descurcă prea bine cu completarea actelor. Dar cel mai 
probabil e sora voastră. 

Fa îl privi cu ochii plini de lacrimi. 

— Asta nu contează, da? șopti ea. 

Teppic se uită în jos. 

— Ba da, zise el. Chiar contează. Își ridică privirea spre ea. Dar 
poți fi regină, adăugă el. Se uită urât la preoți. Așa e, afirmă el cu 
hotărâre. 

Marii preoţi se uitară unul la altul. Apoi se uitară la Ptraci, care 
stătea singură, cu umerii tremurând. Mică, cu educaţie de palat, 
obișnuită să primească ordine... Se uitară la Koomi. 

— Ar fi ideală, spuse acesta. Pe neașteptate, se auzi un murmur 
de aprobare. 

— Poftim, deci, zise Teppic pe un ton de consolare. 

Ea se uită urât la el. El făcu un pas înapoi. 

— Ei, eu mă duc, spuse el. Nu am nimic de strâns, e în regulă. 

— Așa, pur și simplu? întrebă ea. Asta-i tot? Nu vrei să spui 
nimic? 

El ezită, la jumătatea drumului spre ușă. Ai putea rămâne, își 
zise el. N-ar merge, totuși. S-ar sfârşi cu o mare încurcătură; 
probabil că ați ajunge să împărțiți regatul între voi. Doar pentru că 
soarta v-a unit, nu înseamnă că ea a și înțeles bine. Oricum, tu ai 
mers înainte. 

— Cămilele sunt mai importante decât piramidele, spuse el 
încetișor. Asta nu trebuie să uităm. 
O tuli în timp ce ea căuta ceva cu care să arunce. 


Soarele ajunse în vârful amiezii fără gândaci, iar Koomi 
plutește în jurul tronului ca Hat, Zeul cu Cap de Vultur. 

— Maiestăţii Voastre îi va face plăcere să confirme succesiunea 
mea la rangul de mare preot, zise el. 

— Ce? Ptraci ședea cu bărbia în căușul palmei. Flutură cealaltă 
mână spre el. Oh. Da. În regulă. Bine. 

— Din nefericire, nu s-a dat de urma lui Dios. Credem că a fost 
foarte aproape de Marea Piramidă atunci când... s-a descărcat. 

Ptraci privea în gol. 

— Continuă, spuse ea. Koomi se umflă în pene. 

— Va dura ceva vreme să pregătim încoronarea oficială, zise el 
luând masca de aur. Totuși, Milostivenia Voastră va fi încântată să 
poarte acum masca autorităţii, căci mai sunt multe treburi oficiale 
de îndeplinit. 

Ea se uită la mască. 

— Nu port așa ceva, refuză ea categoric. 

Koomi zâmbi. 

— Maiestăţii Voastre îi va face plăcere să poarte masca 
autorității, repetă el. 

— Nu, zise Ptraci. 

Zâmbetul lui Koomi o luă un pic razna pe la margini în timp 
ce încerca să înțeleagă acest nou concept. Era sigur că Dios nu se 
confruntase niciodată cu acest fel de problemă. 

Trecu peste impediment, ocolindu-l. Ocolirea îl plasase într-un 
post bun toată viaţa lui; nu avea să o abandoneze acum. Puse, cu 
mare grijă, masca pe un scăunel. 

— Este Prima Oră, spuse el. Maiestatea Voastră va dori să 
conducă Ritualul Ibisului, iar apoi va binevoi să ofere o audiență 
comandanților armatelor ephebă şi tsorțeană. Amândoi cer 
permisiunea de a traversa regatul. Maiestatea Voastră va interzice 
acest lucru. La a Doua Oră, va... 

Ptraci şedea bătând darabana cu degetele pe braţele tronului. 
Inspiră adânc. 

— O să fac o baie, zise ea. 

Koomi se legănă putin înainte şi înapoi. 

— Este prima oră, repetă el, incapabil să se gândească la altceva. 
Maiestatea Voastră va dori să conducă... 

— Koomi? 

— Da, O, Nobilă Regină? 

— Taci. 

— ... Ritualul Ibisului, gemu Koomi. 

— Sunt sigură că eşti în stare să îl faci singur. Arăţi ca un om 
obișnuit să facă lucrurile de unul singur, din câte văd şi eu, adăugă 
ea acru. 

— ... Comandanții armatelor... 

— Spune-le, începu Ptraci, apoi se opri. Spune-le, repetă ea, că 
amândouă armatele pot să traverseze. Nu doar una sau alta, ai 
înţeles? Amândouă. 

— Dar — Koomi reuși în cele din urmă să priceapă — asta 
înseamnă că vor ajunge fiecare în cealaltă parte. 

— Bine. Și după asta, poți să comanzi niște cămile. E un 
negustor în Ephebe care are marfă bună. Primul lucru, le venfici 
la dinți. Oh, şi pe urmă poti să îi ceri căpitanului Nenumitei să vină 
să mă vadă. Îmi explica ce înseamnă o „zonă liberă“. 

— În baia voastră, O, Regină? se interesă Koomi cu voce 
pierită. Nu putea să nu observe cum, acum, vocea ei se schimba 
cu fiecare frază, pe măsură ce lacul educaţiei ei ardea sub lampa 
cu benzină a eredității. 

— Nu-i nimic rău în asta, se răsti ea. Și ocupă-te de canalizare. 
Se pare că ţevile sunt importante. 

— Pentru laptele de măgăriță? întrebă Koomi care acum era 
total pierdut în deşert! 

— Koomi, taci. 

— Da, O, Regină, zise Koomi, nefericit. 

Dorise schimbări. Dar voise și ca lucrurile să rămână la fel. 


l O cultură mai puţin deshidratată ar fi folosit expresia „în ceață“. (n. a.) 

Soarele coborî sub linia orizontului fără nici un fel de ajutor. 
Pentru unii, se dovedea a fi o zi destul de bună. 

Lumina roşiatică arată trei membri de sex masculin ai dinastiei 
Ptaclusp aplecaţi asupra planurilor pentru un... 

- Se cheamă pod, preciză IIb. 

— E ca un apeduct? întrebă Ptaclusp. 

— Într-un fel, dar pe dos, zise IIb. Apa trece pe dedesubt, noi pe 
deasupra. 

— Oh. Rege... reginei nu-i va plăcea asta, spuse Ptaclusp. 
Familia regală a fost întotdeauna împotriva schimbării fluviului 
sfânt cu baraje şi stăvilare şi aşa mai departe. 

IIb rânji triumfător. 

— Ea a sugerat-o, zise el. Şi a continuat binevoitoare, dacă am 
putea să ne ocupăm să fie locuri în care oamenii să stea și să 
arunce cu pietre în crocodili. 

— A zis ea asta? 

— Bolovani ascuţiţi, așa a zis. 

— Pe cinstea mea! exclamă Ptaclusp. Se întoarse spre celălalt 
fiu. Sigur n-ai nimic? 

— Mă simt bine, tată, spuse IIa. 

— Nu ai — Ptaclusp își căuta cuvintele — dureri de cap sau 
altceva? 

— Mă simt mai bine ca niciodată, îl asigură Ia. 

— Dar n-ai întrebat despre preț, observă Ptaclusp. Mă gândeam 
că poate încă te mai simti pla... rău. 

— Regina a fost încântată să îmi ceară să arunc o privire prin 
finanţele regale, zise Ia. Spune că preoții nu ştiu să adune. 
Experientele lui recente nu aveau alte efecte secundare decât o 
tendinţă profitabilă de a gândi în unghiuri drepte față de ceilalți, iar 
acum ședea încadrat de zâmbete și construia în minte rate tarifare, 
prețuri portuare şi un sistem complex de taxă pe valoare adăugată 
care în curând le va provoca asociațiilor de negustori din Ankh- 
Morpork un şoc neplăcut. 

Ptaclusp se gândea la toate milele de Djel virgin, complet 
lipsite de poduri. Și acum exista o grămadă de piatră finisată prin 

preajmă, milioane de tone. Și nu se știe niciodată, poate pe unul 
dintre acele poduri va fi loc și pentru una sau două statui. Avea 
exact ce trebuia. 

Își petrecu braţele peste umerii celor doi fii. 

— Băieți, zise el cu mândrie. Pare foarte cuantic. 


Soarele care apunea strălucea și asupra lui Dil și Gern, deşi în 
acest caz o făcea pe o rută ocolitoare, prin luminatorul de la 
bucătăriile palatului. Ajunseseră acolo fără vreun motiv anume. 
Însă era foarte trist în camera de îmbălsămare pustie. 

Cei din bucătărie lucrau în jurul lor, recunoscând aerul de 
tristețe impenetrabilă din jurul celor doi îmbălsămători. Nici în vre- 
murile ei cele mai bune nu era o meserie sociabilă, iar îmbălsă- 
mătorii nu își fac prieteni uşor. 

Ședeau în mijlocul agitaţiei, scrutându-şi viitorul într-o carafă 
cu bere. 

— Cred, spuse Gern, că Gwlenda ar putea să vorbească cu 
tatăl ei. 

— Asta-i, băiete, zise Dil ostenit. Asta-i de viitor. Oamenii o să 
vrea întotdeauna usturoi. 

— O treabă a naibii de plictisitoare, usturoiul ăsta, spuse Gem 
cu o ferocitate neobișnuită. Şi nu cunoști oameni noi. Asta mi-a 
plăcut mie la meseria noastră. Întotdeauna vedeai fete noi. 

— Gata cu piramidele, zise Dil fără ranchiună. Așa a spus ea. 
Ai făcut o treabă bună, Maestre Dil, aşa a spus, dar am de gând să 
duc cu forța această ţară în Secolul Liliacului. 

— Cobrei, preciză Dil. 

— Ce? 

— E Secolul Cobrei. Nu al Liliacului. 

— Nu contează, spuse Dil pe un ton iritat. Se uită nefericit în 
cana lui. Asta era problema acum, reflectă el. Trebuia să începi să 
tii minte în ce secol erai. 

Se uită fix la o tavă cu tartine. Astea erau la modă acum. Toată 
lumea umblând fără rost... 

Luă o măslină și o tot suci între degete. 

— N-aș putea spune că simt același lucru față de vechea slujbă, 
totuşi, zise Gern secând carafa, dar fac pariu că erai mândru, 
maestre... adică, Dil. Stii, când toate cusăturile tale au ținut aşa de 
bine. 

Dil, cu ochii ațintiți asupra măslinei, duse ca prin vis mâna la 
centură și apucă unul dintre cele mai mici cuțitaşṣe ale lui, pentru 
treburile complicate. 

— Cred eu că îți pare rău că s-a terminat, spuse Gem. 

Dil se roti ca să aibă mai multă lumină Și respiră greoi, 
concentrându-se. 

— Totuşi, o să treci peste asta, zise Gern. Cel mai important e 
să nu te gândești... 

— Pune sâmburele ăsta undeva, ceru Dil. 

— Pardon? 

— Pune sâmburele ăsta undeva, repetă Dil. 

Gern dădu din umeri și i-l luă din mână. 

— Așa, spuse Dil, vocea lui tremurând dintr-odată. Acum dă-mi 
o bucată de gogoșar... 


Si soarele strălucea peste deltă, acea mică infinitate de stuf și 
bancuri de nisip unde Dyelul se tolăneşte pe crăpătura continen- 
tului. Înaintând cu greu, păsările ţopăie după hrană prin labirintul 
verde de tulpini și miliarde de musculițe dansează în zigzag peste 
apa sălcie. Aici, cel puțin, timpul a trecut întotdeauna, căci delta 
respiră de două ori pe zi apa rece și proaspătă a mareei. 

Aceasta venea acum, vârful ei încoronat cu spumă strecurân- 
du-se printre trestii. 

Din loc în loc, bandaje străvechi şi înmuiate se desfăcură, se 
suciră o vreme ca niște șerpi incredibil de bătrâni, iar apoi, fără 
Zarvă, se dizolvară. 


-- ESTE FOARTE NEOBIȘNUIT. 
— Ne pare rău. Nu e vina noastră. 
— CÂŢI SUNTEŢI? 

— Mă tem că peste 1 300. 

- FOARTE BINE, ATUNCI. VĂ ROG SĂ FORMAŢI O 
COADĂ ÎN ORDINE. 


Nenorocitule se uita la pătulul gol. 

Acesta reprezenta o sub-mulțime a mulțimii generale „fân“, 
conținând valori arbirare între zero și K. 

Nu avea nici un pic de fân. De fapt, s-ar fi putut ca în el să 
existe o cantitate negativă de fân, dar pentru un stomac gol, 
diferenţa dintre nici un pic de fân și minus-fân nu prezintă nici un 
interes. 

Nu conta cum o rezolva, răspunsul era întotdeauna același. Era 
o ecuaţie de o clasică simplitate. Avea o anumită eleganță pură pe 
care el nu o putea admira în acest moment. 

Nenorocitule se simţea abuzat și urât tratat. Nu era nimic ieșit 
din comun aici, căci aceasta este starea psihică normală a unei 
cămile. Îngenunche răbdător, în timp ce Teppic încărca desagii. 

— Vom evita Ephebe, se adresă Teppic pare-secătre cămilă. 
Vom merge la capătul Mării Circulare, poate în Quirm sau în 
Munţii Vârfu Berbecului. Sunt tot felul de locuri. Poate chiar o să 
căutăm câteva din orașele alea, eh? Cred că ti-ar plăcea. 

E o greșeală să încerci să înveseleşti cămilele. La fel de bine ai 
putea încerca să arunci bezele într-o gaură neagră. 

Ușa din capătul opus al grajdului se deschise. Era un preot. 
Arăta cam zăpăcit. Azi preoții făcuseră o grămadă de drumuri cu 
care nu erau obișnuiți. 

— Hm, începu el. Maiestatea Sa îți comandă să nu părăsești 
regatul. Tuși. Zise: Există vreun răspuns? 

Teppic se gândi. 

— Nu, spuse el, nu cred. 

— Deci să îi transmit că i te vei alătura în curând, da? întrebă 
preotul plin de speranță. 

— Nu. 

— Tie îţi e foarte ușor să spui asta, zise preotul cu acreală și se 
făcu nevăzut. 

Câteva minute mai târziu fu înlocuit de Koomi, foarte roşu la 
față. 

— Maiestatea Sa îți cere să nu părăsești regatul, spuse el. 

Teppic se sui pe Nenorocitule și plesni uşor cămila cu un băț. 

— A vorbit foarte serios, zise Koomi. 

— Sunt sigur. 

— Ştii, ar putea să te arunce la crocodilii sacri. 

— N-am mai văzut prea mulți azi. Cum o mai duc? spuse 
Teppic și îndemnă iar cămila. 

leşi în lumina tăioasă a zilei și merse pe străzile din pământ 
bătătonit, pe care timpul îl transformase într-o suprafață mai dură 
decât piatra. Erau pline de oameni. Absolut toată lumea îl ignoră. 

Era un sentiment minunat. 

Călări încet pe drumul spre graniță și nu se opri până nu ajunse 
pe coastă, lăsând valea în urma lui. Un vânt fierbinte dinspre deșert 
bătea prin tufișuri când îl priponi pe Nenorocitule la umbră, se 
căţără niţel mai sus ȘI privi înapoi. 

Valea era veche, atât de veche, încât ai fi putut crede că 
existase prima și că urmărise cum restul lumii se formase în jurul 
ei. Teppic își sprijini capul pe braţe. 

Fireşte, se făcuse singură veche. Se dezbrăcase uşurel de viitor 
timp de mii de ani. Acum schimbarea o lovea așa cum pământul 
lovește un ou. 

Dimensiunile erau probabil mai complicate decât credeau 
oamenii. Probabil că la fel era și timpul. Probabil că și oamenii, 
deşi aceştia pot fi mai previzibil. 

Urmări coloana de praf care se ridică în fața palatului și își croi 
drum prin oraș, peste porțiunea îngustă de ogoare, dispăru un 
moment într-un pâlc de palmieri din apropierea coastei şi reapăru 
la poalele pantei. Cu mult înainte să-l poată vedea, ştiu că undeva 
în norul de praf trebuie să fie un car. 

Se lăsă să alunece pe pietre şi se așeză pe vine, răbdător, la 
marginea drumului. În cele din urmă, carul trecu huruind pe lângă 
el și se opri ceva mai în față, se întoarse stângaci în spaţiul îngust 
şi rulă înapoi. 

— Ce-o să faci? strigă Ptraci, aplecându-se peste margine. 
Teppic se înclină. 

— Și termină cu asta, se răsti ea. 

— Nu-ţi place să fii rege? 

Ea ezită. 

— Ba da... 

— Fireşte că îţi place, zise Teppic. O ai în sânge. În vremurile 
de demult, oamenii s-ar fi luptat ca tigrii. Frații cu surorile, verii cu 
unchii. Îngrozitor. 

— Dar nu trebuie să pleci! Am nevoie de tine! 

— Ai sfătuitoni, spuse Teppic cu blândeţe. 

— Nu mă refeream la asta, se răsti ea. Oricum, e doar Koomi și 
nu e bun. 

— Ai noroc. Eu l-am avut pe Dios, și ăsta era bun. Koomi va fi 
mult mai bun, poți să înveți o mulțime de lucruri, dacă nu asculți 
ce are de spus. Poţi să ajungi departe cu sfătuitori incompetenti. În 
plus, Dojenel te va ajuta, sunt sigur. Are o grămadă de idei. 

Ea roşI. 

— Mi-a propus câteva când eram pe navă. 

— Poftim, atunci. Ştiam că voi doi o să vă înţelegeţi de minune. 
Tipete, flăcări, oameni fugind la adăpost... 

— lar tu o să fu iar asasin, nu? surâse ea batjocoritor. 

— Nu cred. Am înhumat o piramidă, un panteon și întreg 
vechiul regat. Ar merita să încerc altceva. Apropo, n-ai văzut să 
răsară mlădiţe verzi pe unde calci, nu? 

— Nu, ce prostie! 

Teppic se relaxă. Atunci chiar se terminase. 

— Nu lăsa să-ți crească iarbă pe unde păşești, asta contează, zise 
el. Și n-ai văzut pescăruși prin preajmă? 

— Sunt o grămadă azi, n-ai băgat de seamă? 

— Da. E bine. Cred. 

Nenorocitule îi urmări sporovăind o vreme, acel fel de 
conversaţie fără şir, pe care două persoane de sexe diferite o poartă 
când se gândesc la altceva. Era mult mai uşor cu cămilele, când 
femela nu trebuie decât să verifice metodologia masculului. 

Apoi se sărutară într-un mod destul de cast, în măsura în care 
cămilele pot judeca. Se ajunsese la o decizie. 

Nenorocitule își pierdu interesul în acest moment și se hotărî 
să își mănânce iar prânzul. 


LA ÎNCEPUT... 

Era liniște în vale. Fluviul, cu malurile încă neîmblânzite, 
rătăcea alene prin pâlcurile de trestie şi de papirus. Ibişu pășeau 
prin vaduri; în adâncuri, hipopotami se ridicau şi se scufundau 
încetișor, ca ouăle murate. 

Singurul sunet în tăcerea umedă era pleoscăitul ocazional al 
peştilor sau şuieratul câte unui crocodil. 

Dios zăcea întins în noroi de ceva vreme. Nu era sigur cum 
ajunsese acolo sau de ce jumătate din roba lui era sfâșiată, iar 
cealaltă jumătate pârlită. Îşi amintea vag un zgomot puternic și o 
senzație de mare viteză dar că, în același timp, rămase nemișcat. 
Chiar în această clipă, nu dorea răspunsuri. Răspunsurile implică 
întrebări, iar întrebările n-au ajutat pe nimeni niciodată. Întrebările 
doar strică lucrurile. Noroiul era răcoros și calmant, iar el nu avea 
nevoie să știe nimic o vreme. 

Soarele apuse. Tot felul de animale de pradă ale nopții rătăciră 
pe lângă Dios, dar dintr-un instinct atavic hotărâră că în mod sigur 
nu ar fi meritat toate problemele care ar fi decurs din a-i mușca 
piciorul. 

Soarele se înălța iar. Bâtlanii țipară. Ceaţa se desfăcu peste 
iazuri, fu arsă când cerul se transformă din albastru în bronz nou. 

Și timpul se desfășură într-o glorioasă lipsă de evenimente 
pentru Dios, până când un zgomot străin luă locul tăcerii şi făcu 
ceva echivalent cu a o tăia în mici bucățele cu un cuţit de pâine 
ruginit. 

Era, de fapt, un zgomot ca al unui măgar tăiat cu drujba. La 
cum sunt sunetele, era pentru o melodie ceea ce este o cutie plină 
de curmale pentru cursă de motocros. Cu toate acestea, pe măsură 
ce alte voci 1 se alăturau, similare dar diferite, într-o varietate de 
chei rupte și de tonuri sparte, efectul general era curios de atractiv. 
Avea cârlig. Trăgea. Absorbea ciudat. 

Zgomotul ajunse la un punct culminant, o singură notă pură 
făcută de o succesiune de discordante și atunci, pentru o fracțiune 
de secundă, vocile se despărțiră, fiecare pe câte un vector... 

Aerul se agită uşor, soarele pâlpâi. 

Și o duzină de cămile apăru peste dealurile din depărtare, 
slabe și prăfuite, fugind către apă. Păsările țâşniră din stufăriș. 
Saurieni rămași în urmă alunecară lin de pe bancurile de nisip. 
Într-un minut, malul deveni un putinei de noroi, în vreme ce 
creaturi cu genunchi noduroși se înghionteau, cu nasurile vârâte 
adânc în apă... 

Dios se ridică și își văzu toiagul zăcând în noroi. Era cam ars, 
dar încă intact, şi observă ceva ce, nu se știe cum, nu fusese evident 
înainte. Înainte? Existase un înainte? Cu siguranță, fusese un vis, 
ceva ca un vis... 

Fiecare șarpe avea coada băgată în gură. 

În josul pantei, după cămile, cu familia lui ponosită pe urme, 
păşea un personaj mic şi brun, fluturând un băț de îndemnat 
cămilele. Părea înfierbântat și foarte încurcat. 

Arăta, de fapt, ca unul care avea voie de sfaturi bune și de o 
îndrumare grijulie. 

Dios își întoarse ochii spre toiag. Acesta avea o semnificație 
foarte importantă, ştia asta. Însă nu-și putea aminti care. Tot ce îşi 
putea aduce aminte era că acesta era foarte greu, dar în același timp 
era și greu de pus jos. „Foarte greu de pus Jos. Mai bine să nu-l 
ridic“, se gândi el. 

Poate că ar trebui să îl ridice o vreme şi să meargă să le explice 
despre zei şi de ce piramidele erau atât de importante. lar după 
aceea l-ar fi putut lăsa jos, cu siguranță. 

Suspinând, aranjându-și roba zdrențuită pentru a căpăta un aer 
demn, sprijinindu-se în toiag, Dios merse înainte. 

În noptile furtunoase, prin văile tăinuite din munţii 

lar în spatele scenei, cele trei vrăjitoare: Magrat 
Garlick, cu flori în păr, multe idei bune, dar prea puțină 
experiență, Nanny Ogg, mamă și soacră tiranică, și 
Jupâneasa Granny Weatherwax, pentru care mintologia 
este mai importantă decât orice vrajă. 

Să fie Shakespeare? Nu! E Terry Pratchett, cel 

contemporane. 


de destrămare încât se întâmplă, adesea, 
ca de dincolo de perdeaua fragilă a realităţii 
să se strecoare — sau să dea năvală — 


Teppic, fiu de rege, actualmente pe cale 
în uriaşul şi mizerabilul Ankh-Morpork, focar 


odată ce se va intoarce acasă, în... Djelybaby. 
Piramidele — câte morminte somptuoase, 
tot atâtea depozite de vechi credințe, mituri 
şi divinităţi aflate adesea în conflict. 
Atenţie! Un scarabeu gigant este pe cale 
să devoreze Soarele! 

